
INTRODUCERE 


Cititorul cărților lui Edgar Wallaee are sentimentul 
cunoaşterii autorului deoarece acesta aduce foarte mult din el 
însuşi în fiecare pagină: părerile, simpatiile şi antipatiile sale, 
dar, mai presus de orice, simţul umorului. 

După părerea lui, scrierile oricărui autor trebuie să fie 
extrase din realitate şi de-a lungul vieţii a acumulat o bogată 
experienţă în diferite domenii, lucrind ca: lăptar, infirmier, 
poliţist, corespondent de război, editor, publicist, proprietar de 
cai de curse, director de film, dramaturg şi scriitor. 

Ca reporter la „Daily Mail”, Edgar Wallace a acumulat 
experienţă despre crime, criminali, procese şi a învăţat cel puţin 
două lecţii practice — economia de cuvinte şi capacitatea de a le 
da o finalitate. 

In cărţile lui a creat lumea marilor criminali, dar şi a 
escrocilor mărunți; lumea crimei şi a jafului; o lume în care binele 
triumfă şi care confirmă că este imposibil să nu fii emoţionat de 
stilul palpitant al lui Edgar Wallace. 

„Trişorul”, publicat prima oară în 1928, este o poveste cu 
crime, tipică pentru Wallace, trecînd de la cursele de cai prin 
bursa de valori spre un final antrenant, pe docurile Londrei. 

Trăiau cîndva un antrenor neînsemnat de cai de curse şi un 
jocheu care ajunseseră într-o mare încurcătură. Un alt personaj 
implicat în istoria asta era un agent de pariuri cu o reputaţie 
dubioasă. Scandalul s-a iscat în jurul unui cal, numit Ectis, 
favoritul cupei Royal Hunt. Atît jocheul cît şi antrenorul erau deja 
suspectaţi; erau pe punctul de a primi avertisment şi de a fi 
excluşi de la curse aşa încît nu-şi mai puteau permite nici un 
risc. 

Disputa era dacă să menţină calul în starea în care se găsea 
şi să-l antreneze ca de obicei, sau, cum sugera jocheul, să 
elimine orice risc printr-o doză mică de drog dată calului înainte 
de cursă. Amîndoi se puteau aştepta la complicaţii şi neplăceri; 
dacă lăsau în pace calul, jocheul ar fi fost cel învinuit, iar dacă 
administratorii ar fi bănuit că animalul fusese „doftoricit” şi era 
verificat, antrenorul ar fi fost, mai mult ca sigur, îndepărtat de la 
curse cu violenţă. 

In cele din urmă, antrenorul şi-a ales propria variantă. Ectis 
urma să fie scos în cursă „descoperit”. Agentul de pariuri care le 
făcea jocul a făcut publicitate calului aducîndu-l din situaţia de 
favorit în poziţia a doua, a treia, apoi a fost lăsat în voia sorții 
pînă cînd a ajuns la cota 100 la 6. 

— Nu mai înţeleg nimic, îi spuse antrenorul proprietarului cu 
o zi înaintea cursei. Calului nu i-a mers mai bine nicicînd d-le 
Braid. 

DI Braid trăgea îngindurat dintr-un trabuc şi ochii lui negri îl 
fixau pe antrenorul cel scund cu chip zbiîrcit. Era nou „în horă” — 
cel puţin în Anglia — un om comod, docil şi foarte bogat. Nu avea 
amici printre cei de la curse şi oamenii experimentați în acest 
domeniu îi urmăreau cu multă curiozitate figura suplă cu păr 
negru, încărunţit pe alocuri şi cu o faţă prelungă, palidă. Fără să 
îl compătimească, aceştia îşi exprimau regretul că o „moacă” atit 
de valoroasă a căzut pe mîinile lui Lingford, antrenorul, şi ale 
inconştientului său partener Joe Brille, jocheul. 


Dar Braid nu avea nici un motiv aparent să-şi plingă de 
milă. Avea o căsuţă drăguță la Ascot unde locuia singur chiar şi 
în timpul săptămînii, dar se simţea bine în singurătate. Il puteai 
vedea în anumite societăţi fumîndu-şi distant ţigara, privind în 
gol. El paria rar şi pe sume modeste; nu-l contrazicea pe 
antrenor şi nu îl urmărea pe jocheu. Aveai impresia că era sătul 
de cursele de cai. 

— Probabil, spuse el tărăgănat cînd antrenorul termină, 
probabil agenţii îşi închipuie altceva. 

— Aşa-i, d-le — ei cred că Denford Boy este o certitudine. 

Lingford regreta chiar că nu-l putea conduce pe Ectis spre 
victorie — ar fi făcut o avere. Dar el îi datora o groază de bani 
agentului care publicita calul şi ar fi însemnat ca acesta să piardă 
mai mult de două mii. 

Cu o oră înainte da începerea alergării în cupa Royal Hunt, 
Anthony Braid îl luă deoparte pe antrenorul său. 

— Calului meu i-a cam scăzut cota, remarcă el. 

Lingford observase şi el acest lucru. 

— Da, domnule — cineva a pariat pe el în tot ţinutul. 

Şi pe Lingford îl deranja „chestia” asta deoarece în 
dimineaţa aceea agentul de pariuri implicat îl acuzase de 
înşelătorie, 

— Da, zise Tony Braid, cu vocea lui gravă. Eu am pariat pe 
el prin toată ţara! Sînt pe punctul de a cîştiga treizeci da mii de 
lire. 

— Chiar, domnule? 

Antrenorul se simţi uşurat. La început crezuse că era vorba 
de un complice de-al lui Brille şi că jocheul îl înşelase şi pe el. 

— Ei bine, veţi avea răsplata banilor cheltuiţi. Brille zice că... 

— Nu mă interesează ce zice Brille, spuse proprietarul încet. 
Nu el va alerga. Am adus un jocheu din Franţa! Şi, domnule 
Lingford, mi-am schimbat şi antrenorul. Personal i-am predat 
calul domnului Sandford de vreo oră şi dacă te apropii de el, te 
dau pe mîna administratorilor. Pot să-ţi dau un ultim sfat? 

Uimit, antrenorul nu reuşi să-i dea răspuns. 

— Sfaturile mele, spuse Anthony Braid, sînt de fapt două. 
Unu: du-te în arenă şi pariază pe Ectis. Vei cîştiga destul ca să-ţi 


ajungă tot restul vieţii, deoarece nu cred că vei mai antrena 
vreun cal vreodată, şi doi: să nu încerci niciodată să-i înşeli pe 
cei „licenţiaţi” la bursa din Johannesburg. La revedere! 

Ectis cîştigă cu trei lungimi, iar dl. Anthony Braid dobîndi un 
nou pseudonim în rîndul gloatei rău famate de la curse. El care 
fusese cunoscut drept „Tipul” şi „Figura” (nume de altfel 
sinonime) va fi numit „Trişorul”. Şi numele ăsta îi venea ca 
turnat. El îi fusese aruncat într-o zi, în biroul său din City, cînd 
reuşise să-l „prindă” pe Aaron Trosky, de la Societatea pe Acţiuni 
Trosky cu considerabila sumă de cincizeci de mii. Nu e mai puţin 
adevărat că şi Trosky, în virtutea credulităţii lui naive, încercase 
să-l „prindă” pe dl. Anthony Braid cu o sumă mai mare, într-o 
afacere de drepturi în exploatarea minieră, dar asta nu avea nici 
o importanţă. 

— Eşti un Trişor, nimic altceva, hohoti Aaron cu vocea 
sugrumată. Aşa ţi se spune şi asta eşti! 

— leşi şi închide uşa, îi zise Anthony. 

Nepotolit după experienţa lui Trosky, un oarecare Felix 
Fenervy îi făcu Trişorului o propunere în domeniul exploatării 
platinei. Se credea foarte isteţ. Anthony examină hărţile, citi 
raportul destul de incomplet ce fusese întocmit de inginerii firmei 
(ei nu ar fi putut să-l înşele nici măcar pe un funcţionăraş de pe 
strada Commissioner) şi îl invită pe domnul Fenervy la masă. 
Anthony avea şi el o propunere în afacerea cu platina, o fişie de 
pămînt secătuit din Rhodesia de Nord. De ce să nu unim cele 
două teritorii şi să formăm trustul „Consolidated Platinum”, 
sugeră blajin Tony. Vom obţine astfel profit integral din ambele 
fundaţii. Ideea îl înfierbîntă pe Fenervy. Dimineaţa următoare îi 
plăti „victimei” sale suma de douăzeci şi trei de mii de lire direct 
în bancă, fiind sigur că va scoate bani buni. 

Acestea se puteau spune despre Anthony Braid, omul a 
cărui bogăţie nu o putea evalua nimeni în afară de bancherul lui, 
pînă în dimineaţa în care veni în vizită la cel ce avea să-i închidă 
uşa în nas; cel pe care Anthony îl iubea, dar care nu ţinea la el, 
ba dimpotrivă, prezenţa lui îl irita. Faptul că Tony Braid îl plăcea 
sau nu pe Lordul Frensham era mai puţin important, oricum 
sentiinentele lui se îndreptau spre un alt membru al familiei. 


Lipsa de bunăvoință a Lordului Frensham sau ura lui Julian Reef îl 
lăsau total indiferent. 

— Anthony Braid, domnule, îl anunţă majordomul. 

Lordul Frensham se rezemă de spătarul fotoliului masiv, din 
spatele biroului său, îşi trecu degetele tremurînde prin părul 
bogat, cenușiu şi se încruntă. 

— Oh, mormăi el; apoi, dînd din mînă nerăbdător, spuse: în 
regulă — pofteşte-l înăuntru, Charles! 

Un bărbat cu umeri drepţi, neîngrijit îmbrăcat, neras în acel 
moment, cu trăsături puternice, miini mari, voce hîrfită şi lipsit de 
maniere, acesta era al optulea conte de Frensham. Un om 
îndărătnic, dar cinstit, care intrase în City ca să îndrepte situaţia 
averii familiale, care de fapt cu greu mai putea fi salvată; 
datorită naturii lui simpe şi iubitoare, îi era greu să lupte 
continuu, în situaţii în care nu încăpea mila. 

După ce Charles plecă, el trase un sertar şi scoase un dosar 
umflat de documente, îl deschise şi îl răsfoi filă cu filă. Dar gîndul 
nu îi era la afacerile companiei petroliere „Lulanga Oils”; el 
încerca să-şi contureze în minte un răspuns definitiv şi imbatabil 
la propunerea ce urma să-i fie făcută în următoarele minute. 

— Anthony Braid, domnule. 

Bărbatul care intră în bibliotecă avea o ţinută perfectă 
făcînd dovada că beneficia de un croitor bun şi un valet grijuliu. 
Constituţia lui suplă îţi dădea iluzia unei staturi înalte. Haina de 
culoare neagră era bine croită; vesta cenuşie avea nasturi de 
onix; pantalonii (în dungi) aveau dunga ca lama cuţitului. 
Anthony Braid avea, la patruzeci de ani, o statură dreaptă ca 
ţeava de puşcă. Avea părul aproape negru, ceea ce îi sublinia 
paloarea feţei prelungi, dar plăcute. Ochii îi erau negri şi 
enigmatici. Statea în picioare, fixîndu-l cu privirea pe Frensham 
şi pînă cînd rămăseseră singuri nu rosti nici un cuvînt. 

— Ei bine? îl provocă Frensham nerăbdător. Stai jos, te rog, 
Braid. 

Braid îşi puse meticulos pălăria, mănuşile şi bastonul pe o 
măsuţă, îşi ridică genunchii pantalonilor cu o oarecare lentoare şi 
se aşeză. 


— Ce dimineaţă minunată, zise el. Avea o vocee profundă şi 
clară şi un zîmbet dezarmant. Sper că sînteţi bine, d-le 
Frensham — şi Ursula? 

Lordul Frensham nu se arătă dispus să discute despre 
vreme şi nici despre fiica lui. 

— Am primit scrisoarea ta, spuse el miriit, şi să-ţi spun 
drept, cred că e mai degrabă o..., ă... 

— Impertinenţă, aprecie Braid, cu o clipire fantomatică. 

— Exact, îi răspunse celălalt brusc. Dacă nu chiar mai rău. 
Ceea ce îmi spui tu, de fapt, e că Julian Reef, care nu îmi este 
numai nepot, dar şi director-asociat, „manipulează” Lulanga Oils 
— că face totul să mă ruineze. Să-ţi spun drept, Braid, am fost 
surprins că ai pus pe hirtie o acuzaţie atît de monstruoasă. 
Fireşte, nu-i voi arăta lui Reef scrisoarea ta, altfel... 

Ochii negri ai domnului Braid scînteiară. 

— De ce să nu-i arătaţi scrisoarea? întrebă el cu blîndete. 
Nu mi-e frică de vreo acţiune calomniatoare. Am vreo şase sute 
de mii de lire — poate ceva mai mult. Nici un corp de juraţi nu a 
pedepsit vreodată cu daune atît de mari. Imi va rămîne suficient 
pentru a trăi. 

Interlocutorul său îl dojeni. 

— Chiar aşa — dar nu ăsta-i genul de publicitate pe care-l 
doresc. Voi fi sincer cu tine, Braid. Cineva „manevrează” 
capitalul ăsta — preţurile scad zilnic — şi acel cineva eşti tu! Nu 
mă-ntrerupe, te rog! Ai o anume reputaţie — un pseudonim. 

— Trişorul, murmură celălalt. Sînt foarte mindru de el. E 
numele pe care escrocii îl dau celui ce nu poate fi prins. Şi iubitul 
meu prieten Reef a încercat să mă prindă de atitea ori! 

— Eşti omul „curselor”, ai o anumită reputaţie. 

Bărbatul cu ochii negri îl întrerupse din nou. 

— Spuneţi „dezgustător” dacă asta vă face plăcere. Nu-i 
tocmai adevărat, dar dacă uşurează lucrurile, puteţi spune, bunul 
meu domn Frensham, „dezgustător” ca o alternativă — v-aş 
sugera chiar „sinistru”. 

Gesturile domnului Frensham îi trădau nervozitatea. 

— Poate că nu-i adevărat — dar aşa stau lucrurile. Pentru 
cei mai mulţi eşti Trişorul şi nu Tony Braid. Nu-mi poţi pretinde să 


cred că cel mai bun prieten al meu face eforturi să mă ruineze — 
mă trădează atît pe mine, cît şi pe ceilalţi de la firmă. 

Trişorul zimbi, scoase din buzunar o tabacheră de aur, îşi 
arcui sprînceana întrebător şi înţelese aprobarea celuilalt. Işi 
aprinse ţigara tacticos şi puse deoparte chibritul. 

— Nu vi se pare curios faptul că ar fi o grosolănie din partea 
mea să dau vina pe prietenul dumneavoastră dacă eu aş fi cel 
vinovat? Dacă eu sînt „Trişorul”, cum aş putea face ceva atit de 
lipsit de tact şi să acuz un om în care aveţi încredere? Acordaţi- 
mi credit. 

Uşa se deschise brusc şi îşi făcură apariţia două persoane. 
Elegantul domn Braid se ridică la vederea fetei. Frumuseţea 
Ursulei Frensham îi tăie respiraţia. Venind spre el cu mîna 
întinsă, ea surprinse încîntarea din privirea lui. 

— Tony, ce rău eşti! spuse ea. N-ai venit să ne vezi de luni 
de zile. 

Ea nu observă încruntarea dezaprobatoare a tatălui său, dar 
sesiză că tînărul care o urma în cameră nu zîmbea deloc. 

— N-am venit deoarece n-am fost invitat, spuse Tony Braid. 
Nimeni nu mă iubeşte, Ursula. Sînt un paria pe faţa pămîntului. 

— Nu vorbi prostii, mormăi Frensham. 

Domnul Reef, surprins pe moment la apariţia atit de 
neaşteptată a omului pe care-l detesta, îşi recăpătă zimbetul. 

Zimbea mai tot timpul, cu faţa lui stacojie, cu părul bogat, 
castaniu, etalîndu-şi dinţii minunaţi. Arăta neobişnuit de tînăr, în 
ciuda celor treizeci de ani ai săi şi avea obiceiul copilăresc de a 
trînti adevăruri supărătoare. În special adevăruri care trosneau 
ca pocnetul biciului şi nici măcar zîmbetul lui deschis şi satisfăcut 
nu domolea usturimea lor. Uneori ele păreau doar vorbe goale. 

— Prostii! — te autocompătimeşti, Braid. Voi, indivizii de 
cincizeci de ani, puteţi să vă păstraţi părul ca smoala şi supleţea 
nebănuită a trupului, dar n-o să reuşiţi să nu fiţi plictisitori, 
bătrîne! Mai demult te invitam la petreceri — dar, Doamne, o 
vară secetoasă e pătură umedă în comparaţie cu tine. 

Trişorul rămase impasibil. 


— Petrecerile tale mă plictisesc, spuse el liniştit, şi cînd mă 
plictisesc devin ursuz. Am renunţat la ele la cea de-a treizeci şi 
noua zi de naştere, anul trecut. Nu-mi plac nici prietenii tăi. 

Julian Reef zimbi palid. 

— Nu fiţi caţe, le reproşă Ursula. Tată, invită-l pe Tony la 
masă, astăzi. Şi, Tony, vezi cum te porţi! 

Lordul Frensham era evident stînjenit. 

— Nu-l pot invita pe Braid la masă deoarece eu mănînc la 
club astăzi, zise el. Şi-apoi, Ursula dragă... 

El se opri. 

— Aveţi afaceri de discutat — şi, tată, încă nu te-ai ras. 

Ea îl salută pe Tony şi ieşi. Julian Reef se uita cînd la unul, 
cînd la celălalt. 

— Cred că vă deranjez! 

Tony Braid răspunse: 

— Nu. Asta te priveşte şi pe tine. Arată-i scrisoarea pe care 
ţi-am trimis-o, Frensham. 

— N-am să fac asta, rosti scurt Frensham. Ti-am mai spus-o. 

— Că nu vreţi scandal, zise Tony încetişor; şi vă asigur că nu 
va fi scandal. 

Merse încet pînă la birou şi începu să bată uşor cu degetele 
pe marginea lăcuită, accentuînd fiecare cuvînt pe care-l rostea. 

— Pînă în urmă cu şase luni eram prieteni foarte buni. Cred 
că v-am ajutat în multe privinţe. Am cunoştinţe mai serioase în 
tranzacţiile financiare decît d-voastră. Dar să nu credeţi că vreau 
să mă scuz sau că vă reproşez ceva. Pînă acum vă vizitam şi nu 
aveaţi nimic împotrivă că mă întîlneam cu Ursula. Şi pe urmă m- 
aţi anunţat să nu mai trec pe aici, cerîndu-mi să nu mă mai 
întîlnesc cu fiica d-voastră. Azi dimineaţă aţi descoperit că unii 
aventurieri din lumea curselor îmi spun Trişorul — lucru pe care-l 
cunoaşteţi de ani de zile! Mi-aţi reproşat că vă „înstrăinez” 
capitalul vînzînd acţiunile Lulanga Oils fără să ştiţi. Am anulat 
acuzaţia afirmînd categoric că persoana care vinde aceste 
acţiuni şi care v-a adus aproape de ruină este nepotul 
dumneavoastră, dl. Julian Reef, care, dintr-un anumit motiv — 
urmărindu-şi propriile interese — a vîndut acţiunile Lulanga în 
ultimele trei săptămîni. 


Chipul lui Julian Reef se strimbă de furie. Îl apucă pe celălalt 
de umăr şi îl răsuci spre el. 

— Eşti un mincinos afurisit! zise el, dar în momentul 
următor se trezi trîntit pe jos; răsturnase un scaun în cădere. 

— Ajunge, Braid! 

Frensham se ridică şi se postă între cei doi, într-o secundă. 

— Te rog să ieşi imediat! 

Trişorul îşi luă pălăria netezindu-i borul, tacticos. Avea un 
zîmbet în colţul gurii. 

— Trebuie să vă cer iertare, d-le Frensham, spuse el, dar 
nimeni nu m-a făcut vreodată mincinos pe faţă şi să scape cu 
atit. Sînt convins că dl. Reef administrează anumite sume de 
bani care reprezintă proprietatea fiicei d-voastră. Mi-aş permite 
să vă sugerez să cereţi contabililor d-voastră să verifice acest 
capital. Chiar şi diamantele ieftine se cumpără cu bani. 

Işi puse mănuşile pe îndelete. Reef, care între timp ce 
ridicase ţinîndu-şi falca lovită, îl privi cu o duşmănie de moarte 
pe cînd trecea, dar nu schiţă nici un gest de a-l opri. 

După plecarea lui Tony Braid urmă o pauză lungă — şi 
pentru unul din ei — dureroasă. Frensham stătea la birou, 
uitîndu-se gînditor la tamponul de sugativă, jucîndu-se cu cuțitul 
de tăiat hirtie. Era un om sărac. Incursiunea lui prin City a fost, 
pînă la un punct, un act nesăbuit. La început accepta orice 
ofertă, dar trecînd prin întîmplări nefericite a învăţat că era 
necesar să facă unele deosebiri. 

Lulanga Oils era favorita lui; el cumpărase un număr mare 
de acţiuni ipotecîndu-şi celelalte bunuri şi refuzase să vîndă. 
Avea încredere în capitalul ăsta, poate încredere şi mai mare în 
acest nepot al său, care se stabilise înaintea lui în City, cu cîţiva 
ani. 

Tocmai succesul Julian Reef, care începuse fără un ban şi 
care acum era socotit, în anumite cercuri, ca un om de mare 


viitor, era reclama strălucitoare care-l conducea pe bătrîn prin 
apele tulburi ale finnanţelor. El cumpărase Lulanga Oils şi luase 
în primire preşedinţia companiei la sfatul lui Julian. Tot Julian îi 
sugerase şi cum să administreze averea de 60.000 de lire 
moştenită de Ursula la moartea mătuşii sale. Investiţiile au 
prosperat. 

Poleiala iniţială a acţiunilor cumpărate s-a transformat în 
aur. 

— Ce vrea să spună despre diamantele galbene? Lordul 
Frensham întrerupse tăcerea 

— Oh, asta? zise Julian rizînd. Bestia mi-a descoperit 
pasiunea. Imi plac foarte mult diamantele, dar din nefericire, nu- 
mi pot permite să le cumpăr, aşa că m-am deprins să valorific 
pietre colorate, în special pe cele galbene care, desigur, fac 
numai cît o zecime din diamantele albe. 

Celălalt îşi aminti deodată că îi datora puţină compasiune 
nepotului său. 

— O, Doamne, nu, nu mă doare tare, spuse Julian încet, deşi 
falca îi tremura de durere. M-a acroşat atît de rapid, încît nici n- 
am sesizat şi, desigur, n-am putut să-i plătesc cu aceeaşi 
monedă — nu în casa ta. 

— E ultima oară că mai calcă pe aici, zise Frensham. 

Se uită spre uşă cu un mormăit de avertisment. 

— Intră, Ursula. 

— Imi pare rău că vă deranjez — dar unde-i Anthony ? 
întrebă ea privind în jur surprinsă. 

Lordul Frensham îşi drese glasul. 

— Anthony a plecat şi nu va mai pune piciorul în casa mea 
niciodată. A comis un atac brutal, fără să fie provocat, asupra lui 
Julian... Este cel mai ruşinos lucru pe care l-am văzut vreodată. 

Ea îl privi mirată. 

— L-a lovit pe Julian? De ce? 

— Greşeala a fost a mea, interveni Julian. L-am făcut 
mincinos şi pentru el ăsta-i un păcat de neiertat. Şi eu aş fi 
procedat la fel. 

Ea deveni neliniştită, chiar îngrijorată la aflarea acestei 
veşti. 


— Îmi pare rău... Ţin foarte mult la Tony. Tată, vorbeşti 
serios că nu va mai putea veni? 

— Da, cît se poate de serios. 

Se uită spre Julian şi vru să spună ceva; dar, răzgîndindu-se, 
ieşi din cameră, urmărită de privirea furişă a lui Reef. 

— Pare de necrezut, spuse el ca şi cum şi-ar fi rostit 
gîndurile. 

— Ce? întrebă Frensham repede. Nu e nimic de necrezut 
într-o prietenie ca asta. Imi imaginez că-i o persoană fascinantă 
pentru cei ce se lasă uşor impresionați. 

Julian clătină din cap. 

— Ursula nu e o fată uşor impresionabilă, spuse el, şi ceva 
în tonul lui îl alarmă pe bătrîn. 

— Doar nu crezi că-i fac curte, sau ceva de felul ăsta. 

Julian se găsea pe un teren periculos, dar pericolul mai 
mare venea de altundeva. El preferă să facă jocul ăsta decit să 
rişte atrăgindu-i atenţia unchiului său asupra celeilalte probleme. 

— Eu n-aş zice că îi face curte, sau că el a spus ceva. 
Oamenii nu mai fac asta în zilele noastre. Ei ajung la o înţelegere 
şi apoi se lasă purtaţi spre căsnicie. Cred că l-ai dat afară tocmai 
la timp. 

Işi luă pălăria. 

— Trebuie să fug la birou. Şeful meu, dl Guelder este un om 
sever. 

— De unde l-ai cules pe olandezul ăsta? întrebă Frensham. 

— L-am cunoscut la Leyden acum doisprezece ani. 

Memoria lui Frensham nu era prea bună; îl mai întrebase 
treaba asta de cîteva ori înainte. 

— Am urmat un curs de chimie la universitate şi era unul 
dintre profesorii neînsemnaţi de acolo. Un tip extraordinar de 
deştept. 

Lordul Frensham îşi trăgea buza de jos gînditor. 

— Chimist!... ce ştie el despre afaceri? Da, zise el încetişor, 
îmi amintesc... mi-ai mai spus că e chimist şi că nu ştie nimic 
despre afaceri. La ce naiba îl ţii în biroul tău şi încă într-un post 
cheie. 


— Pentru că ştie ceva chimie, zîmbi celălalt, şi cînd mă ocup 
de chestiuni miniere şi de planuri riscante care mi se propun, îmi 
place să am pe cineva care să-mi spună exact stratul geologic 
din care a fost luată bucata de conglomerat. 

Era cu mîna pe uşă cînd: 

— Un moment, Julian: doar nu eşti chiar aşa de grăbit. 
Desigur, nu dau nici cea mai mică importanţă celor spuse de 
individul ăla despre banii Ursulei, dar totul e în regulă, 
presupun?! Am văzut zilele trecute o listă de garanţii: se pare că 
sînt proprietăţi destul de bune şi sigure. g 

Gura lui Julian era foarte expresivă. In acel moment a 
exprima iritarea celui nedreptăţit. 

— Dacă-mi amintesc bine, Ursula avea dividende la 
jumătatea anului, spuse el. Desigur, dacă vrei să intri în 
amănunte, dragă unchiule, după cum îţi sugerează Trişorul — 
tipul ăsta a devenit grozav de cinstit şi la locul lui — trimite-ţi 
contabilul să verifice garanţiile sau transferă-le la banca ta. 

— Nu fi prost, îl întrerupse Frensham brusc. N-a vrut să 
spună nimeni că nu te descurci cu capitalul la fel de bine ca orice 
director de bancă. Presupun că garanţiile nu au fost schimbate. 

— Bineînţeles că au fost schimbate, zise Julian repede. Dacă 
observ că am capital care riscă să devină neproductiv, încerc să 
scap de el şi să cumpăr ceva mai profitabil. Am chibzuit asupra 
banilor Ursulei mai mult decit în oricare altă afacere în cursul 
acestui an. De exemplu, deîndată ce am aflat de criza din 
Brazilia, m-am scăpat de acţiunile ei feroviare braziliene, înainte 
ca piaţa să scadă. Am salvat astfel, peste o mie de lire din acel 
contract. Şi dacă-ţi aminteşti, îţi spusesem că voiam să vînd 
acţiunile industriale Klaxon. 

— Ştiu, ştiu, zise celălalt grăbit. Nu zic că nu te-ai descurcat 
splendid. Numai că sînt sărac, Julian, şi fără sprijin, şi trebuie să 
mă gîndesc la viitorul Ursulei. 

Julian Reef îl părăsi în starea asta şi tot drumul pînă la birou 
se-ntrebă ce s-ar fi întîmplat dacă unchiul său ar fi acceptat 
sugestia lui şi ar fi plasat banii Ursulei unui bancher priceput. ŞI 
asta din cauză că acţiunile în valoare de şaizeci de mii de lire pe 
care le deţinea în numele ei nu mai erau atit de sigure ca înainte. 


Ursula Frensham avea un automobil mic şi felul în care era 
situată proprietatea Hampstead îi permitea să iasă din casă fără 
a fi observată. li cunoştea lui Tony obiceiurile. li plăcea să se 
plimbe. Ori de cîte ori venea în vizită, el lăsa maşina la marginea 
parcului, pe Avenue Road, de unde o lua la întoarcere. Tocmai 
ajunsese la jumătatea drumului cînd ea, apropiindu-se de 
trotuar, îl strigă. El tresări ca şi cum ar fi fost surprins într-un 
moment de adîncă meditaţie. 

— Urcă, bătăuşule, zise ea cu severitate. 

— Multe se pot spune despre mine, dar asta nu, bătăuş nu 
sînt, zise el, aşezîndu-se lîngă ea. 

— Chiar, Tony! Sînt atît de ofensată. Tata e supărat. Bietul 
Julian. A 

— Şi mie mi-e ruşine, îi mărturisi el. incă nu m-am 
dezobişnuit de nişte apucături necivilizate. 

— Barbare, Tony, asta vrei să spui. Ce s-a întîmplat? Ce v-a 
supărat pe toţi atît de tare? Ştiu că, de fapt, tu l-ai provocat pe 
Julian. Despre banii mei aţi discutat? 

O privi consternat. 

— Ţi-au spus ei asta? întrebă el. 

Ea clătină din cap. 

— Nu, am ghicit eu, zise ea încet. Şi sînt îngrijorată, Tony, 
nu atît pentru mine, dar cred că dacă s-ar întîmpla ceva cu banii 
mei, tata ar muri. Vezi, dragul de el a muncit atît de mult toată 
viaţa trăind în sărăcie şi titlul moştenit nu i-a adus proprietăţi 
întinse, ci doar o mulţime de case de ţară ocupate de chiriaşi 
certăreţi. Şi sînt convinsă că nu se pricepea la ceea ce se-ntîmpla 
în City. 

— Şi Julian? întrebă Tony privind înainte. 

Ea nu-i răspunse imediat. 

— Nu ştiu nimic sigur despre Julian, deşi cînd cineva 
intenţionează să se mărite cu un bărbat ar trebui să ştie totul 
despre el. 

Tony făcu ochii mari. 

— Opreşte, te rog! Mă simt rău, zise el, cu ironie amară. A 
cui a fost ideea asta — a lui Julian? 


—A lui tata. Era încruntată. Desigur totu-i în aer, 
deocamdată. Tony, chiar crezi că Julian este un om de afaceri 
priceput? Eu, nu. 

— De ce? o întrebă el. 

Credea că secretarul lui Julian Reef era cunoscut numai într- 
un cerc restrîns din City. 

— Ei bine, dintr-un motiv întemeiat. El mi-a vîndut nişte 
acţiuni, numite Blueberg. Ai auzit de ele. 

El încuviinţă. 

— Da, e o companie reunită, plăteşte un dividend enorm. 
De ce naiba le-o fi vindut? 

— Nu l-am întrebat. Numai că Sir George Crater — el este 
şeful companiei Blueberg — mi-a spus aseară, la o petrecere, că 
vrea să discute foarte serios cu tata despre vînzarea acţiunilor — 
ştia el că în secret. 

— Nu e nimic misterios în transferul de capital, draga mea, 
îi răspunse Tony, clipind. Deodată deveni serios. Poate a 
cumpărat ceva mai bun, zise el, dar îşi simţi propria ipocrizie 
deoarece ştia că Julian nu putea găsi pe piaţă ceva mai bun decit 
acţiunile companiei Blueberg Consolidated. 

Ajunseseră la capătul străzii şi tocmai întorceau să 
înconjoare parcul cînd un bărbat foarte înalt, sprijinindu-se de un 
stilp, îşi ridică alene mîna, îşi scoase cu greutate pălăria şi apoi o 
lăsă să-i cadă din nou pe cap. 

— Vrei să-i vorbeşti? întrebă Ursula. 

— Da, aş dori să-l cunoşti şi tu pe acest tip, dacă nu cumva 
ai vreo obiecţie adînc înrădăcinată de a nu te împrieteni cu ofiţeri 
de la Scotland Yard. 

Ea smuci brusc frîna şi opri maşina trepidînd. 

— Vreau să-l cunosc, Tony, zise ea şi ieşi din maşină. 

Bărbatul cel înalt veni înspre ei avînd o expresie de om trist 
pe care ea o luă drept plictiseală. Tony i-l prezentă pe inspectorul 
Elk. Deci ăsta era marele Elk. Chiar şi ea auzise de omul trist şi 
deşirat — ceea ce nu constitui deloc o surpriză, deoarece el 
apăruse în jumătate din faxurile senzaţionale care au atras 
atenţia cititorilor de ziare de cînd îşi amintea ea. 


— Îmi pare bine de cunoştinţă, Lady Ursula, zise Elk, şi îi 
întinse molatec o mînă mare. Aristocraţia a fost slăbiciunea mea 
în ultimul timp. Am prins un „Sir” săptămîna trecută pe cînd 
vindea mobilă pe care n-o plătise. 

Se uită la Tony îngîndurat. 

— N-am prins un milionar de nu mai ştiu cînd, d-le Braid, şi 
din cîte am auzit despre trişori şi înşelători... — Părea că 
examinează prevenitor o nouă victimă. Educaţia stă la baza 
oricărei crime, îşi continuă el tema favorită. Aglomerează mintea 
copiilor cu William Cuceritorul, 1066 şi alte vechituri de soiul ăsta 
care umplu Universitatea Borstal. Dacă oamenii n-ar şti scrie, n- 
ar exista falsificatori, dacă n-ar şti citi, nu ar fi escroci. Luaţi 
geografia; ce face ea, domnişoară? Le arată acestor ucigaşi fără 
suflet unde pot merge cînd ies din ţară! N-am cunoscut niciodată 
vreun poliţist cult care să rămînă în activitate mai mult de trei 
ani. 

Clătină din cap cu tristeţe. 

— Ce cal va cîştiga Cupa Steward, d-le Braid? Nu pentru că 
mă atrag cursele. Cursele şi pariurile sînt primii paşi spre 
spînzurătoare. Am dat patru lire pe un cal în Newmarket 
săptămîna trecută. Mi-a vindut pontul un amic de-al meu, 
criminal, şi a pierdut. Data viitoare cînd îl prind îi dau zece ani. 

Avea o licărire în ochii blînzi, cenuşii, care dezicea teribila 
ameninţare. 

Tony îl întîlnise prima oară pe detectiv în Johannesburg, 
cînd a ieşit să-l aducă acasă pe un falit condamnat. De atunci s- 
au mai întîlnit în Londra. Lui Tony Braid îi plăcea acest om 
comod, cu permanentele lui aluzii la educaţie, îl lua drept ceea 
ce era, cel mai ager detectiv din Londra şi, deşi nu avusese 
ocazia să apeleze la serviciile lui, se întîmpla deseori ca prezenţa 
inspectorului în casa lui din Ascot să însufleţească multe seri 
plictisitoare. 

— Căutaţi criminali, inspectore? întrebă Ursula, stră- 
duindu-se din răsputeri să nu rîdă ca să nu-l supere. 

El clătină din cap. 


— Criminalii nu locuiesc în St. John's Wood, domnişoară. ÎI 
caut pe chiriaşul meu. Imi dau seama că datoria mea ar fi să-l las 
pe mîna unui sergent activ şi inteligent. 

— A furat ceva? întrebă Ursula. 

— Nu, domnişoară, n-a furat nimic, spuse Elk. Numai că s-a 
dat pe mîna duşmanului şi şi-a vîndut conşiinţa. Asta stă scris şi 
în cartea de rugăciuni. E un om inteligent cînd e treaz, dar 
guraliv cînd e „afumat”, scuzaţi-mi expresia impură. Poate zace 
trîntit pe undeva pe malul canalului sau în canal. Cînd e treaz 
vorbeşte normal. E o plăcere şi un act educativ să-l asculţi 
vorbind despre flora şi fauna Africii; dar cînd e beat vorbeşte 
numai despre Lulanga Oilfields, despre sondele secate şi tot ce 
crede el despre inginerul şef — ei bine, mare necaz. 

In acel moment el surprinse privirea lui Tony. Trişorul se 
uita mirat la el ca şi cînd văzuse o fantomă. 

DI. Elk de la Scotland Yard era singurul detectiv cunoscut 
care-şi permitea să fie misterios. Şi nu era împrejurare mai 
misterioasă în viaţa domnului Elk decit aceea a calităţii 
locatarilor pe care-i îndruma spre casa în care locuia şi el. Hoti, 
nobili decăzuţi, escroci, odată chiar un ucigaş, toţi aceştia 
dormiseră sub acoperişul acela atrăgător de la Gray Inn Road. ŞI 
acum, consternat, Tony Braid aude că un oarecare beţiv 
misterios care ştia totul despre sondele companiei Lulanga Oils 
împărțea locuinţa cu domnul Elk. Şi tocmai atunci Lulanga Oils 
era un subiect care-l preocupa, lăsîndu-le la o parte pe toate 
celelalte. 

Pentru Ursula Frensham discuţia despre posibila intoxicare 
a unei autorităţi a firmei Lulanga Oils nu o încînta. Dar bărbatul 
acesta deşirat, cu faţa prelungă şi ochi scînteietori, era o figură 
plină de romantism. 

— E un tip grozav, Colburn ăsta, zise Elk tărăgănat. N-are 
nimic josnic omul ăsta — un prinţ. Fumează trabucuri pe care 


numai gentlemanii şi le permit; are ceva bani şi va avea şi mai 
mulţi cînd aceste acţiuni vor urca. El îl privi pe Tony zeflemitor. 

— Chiar voiam să vă întîlnesc pentru acţiunile astea 
petroliere, Voi, domnii din City, aţi putea să-mi vindeţi cîte un 
pont şi aş putea cîştiga mai mulţi bani din capital şi acţiuni decît 
prin muncă cinstită. 

— Ai putea să-l aduci la Ascot? îl întrebă Tony coborînd 
vocea. 

Domnul Elk se scărpină pe git şi-i spuse că ar fi putut. 

In timp ce se îndreptau spre maşină: 

— Ce te-a surprins atît de tare în legătură cu acţiunile 
Lulanga — sau cum le-o fi zi cînd? întrebă Ursula. 

— Nimic deosebit, numai că mă interesează operaţiunile 
acelei companii. 

— Nu e una dintre cele ale lui Julian? întrebă ea amintindu-şi 
deodată. Desigur: şi tata are un număr enorm de mare de 
acţiuni; era destul de îngrijorat din cauza lor. 

Domnul Braid nu-i răspunse. 

Ea îl lăsă la Clarence Gate, puţin derutată de tăcerea lui şi 
foarte surprinsă cînd, la plecare, el o rugă să nu-i vorbească 
tatălui ei despre întîlnirea cu Elk. 

Se îndreptă către căsuţa lui din Park Street, care era atit 
cămin, cît şi birou, pentru că, de fapt, deşi avea multă treabă în 
City, o conducea de acasă, aşa că apartamentul modest pe care-l 
închiriase lîngă Mansion House era foarte rar onorat de prezenţa 
lui. 

De cum intră în biroul său el ridică receptorul, sună la birou 
şi dădu instrucţiuni atît de rapid pe cît puteau ele fi notate de 
către stenografă la capătul firului. In cele cîteva minute cît 
vorbise la telefon reuşi să-şi alunge din minte Lulanga Oils şi pe 
Julian Reef şi se adînci în studiul „Calendarului curselor”. 

DI. Julian ar fi dat oricît să fi avut puterea de detaşare a 
Trişorului. 

Dacă l-ai fi întrebat pe oricare dintre afaceriştii obişnuiţi din 
City care era cel mai priceput bancher dintre cei tineri, el ţi-ar fi 
răspuns, mai pe ocolite, că este individul ăla din Drapers 
Gardens — încercînd să-şi amintească numele lui. Ah, da, Reef — 


Julian Reef. Erau unii care ţi-ar fi răspuns fără reţinere, chiar cu 
entuziasm, pentru că el era foarte cunoscut într-un anumit cerc. 

Ţi-ar fi arătat cu mîndrie întreprinderea de la Kopje Deeps, 
ti-ar fi înşirat afacerile lui îndrăzneţe, riscul la care se expunea şi 
felul în care a reuşit să aducă trei firme vechi şi renumite în 
pragul falimentului, doar că acestea aveau rezerve. Consecințele 
acelor acţiuni au fost că şi Julian se vîrîse în încurcătură şi era cît 
pe ce să fie şi el vizitat de un grefier care înregistra falimentele. 

Erau unii bancheri de seamă, de tradiţie, care urmăreau 
cariera meteorică a lui Julian cu interes amuzant. 

— Va deveni milionar, dar nu va fi niciodată primarul 
Londrei, zicea unul dintre aceştia cu subînţeles. Odată, Reef 
făcuse unei firme mari o propunere care avea toate şansele unui 
profit sigur. Şeful firmei a fost cît se poate de politicos, dar l-a 
refuzat. 

— Dar, dragă d-le Ashlein, asta-i o afacere sigură, protestă 
Julian. 

Bătrînul evreu zîmbi cu înţelepciune. 

— Asta nu se opreşte aici, d-le Reef. Noi nu am putea 
participa fără obligaţia de a asocia firma noastră cu viitoarele d- 
voastră întreprinderi. Şi noi — hm — sîntem puţin conservatori. 

A fost prima şi ultima dată cînd Julian a încercat să combine 
vinul nou cu cel vechi: era destul de deştept să-şi dea seama de 
eroarea tactică pe care o comisese. Era o greşeală să faci curte 
firmelor vechi — şi era o greşeală şi mai mare să le dispreţuieşti 
pe cele noi. 

Anthony Braid nu putea fi nici el considerat o putere 
financiară, nouă sau veche. Avea o serie modestă de birouri în 
Southbury şi dirija ca patron un număr de mine de diamant pe 
care Julian le considera total lipsite de importanţă. In City el era 
privit mai puţin ca bancher, decit ca o autoritate în materie de 
curse; excepţie făcea un cerc restrîns din City care-l cunoşteau 
din Johannesburg. 

După neplăcuta întîlnire cu omul pe care-l ura ce-l mai mult 
pe lume, Julian veni direct la birou şi domnul Rex Guelder îl 
întîmpină la uşă. 


Domnul Guelder era corpolent, îmbrăcat modest, cu 
ochelari. Era originar din Olanda, o ţară pe care, dintr-un anume 
motiv, n-o vizita niciodată. Avea o faţă grasă, rotundă şi cam 
stupidă, cu ochi ieşiţi în afară şi buze îndepărtate; părul aspru îi 
stătea ridicat; ţinuta lui neglijentă devenise subiect de birfă în 
City. 

ÎI salută pe Julian familiar, ca de la egal la egal; aproape îl 
împinse în biroul său şi închise uşa cu zgomot. 

— Ah, prietene, trebuie să-ţi spun ceva hazliu! Acţiunile 
acelea ridicole, Lulanga, sînt din nou în scădere — trei 
şaisprezecimi — un sfert. 

Vorbea engleza cu o anumită corectitudine gîndită, deşi 
avea un limbaj greoi şi obişnuia să rostogolească r-ul. 

— Ghinion — zise ironic Julian. Am vîndut opt mii azi 
dimineaţă — ar fi scăzut cu două puncte. 

Domnul Guelder ridică din umeri radios. 

— Dar ce mai contează? întrebă el. Astea-s probleme atît de 
mărunte şi lipsite de importanţă. Indepărtă Lulanga Oils din 
existenţa sa cu un gest dispreţuitor. A sosit noul creuzet şi va fi 
montat în curînd. La fel şi cuptorul electric de la Sollingen. În 
şase săptămîni vom avea instalaţia; azi dimineaţă au sosit şi 
pietrele din Amsterdam! 

Deschise seiful din colţul camerei, scoase o geantă de piele 
roasă şi, trecîndu-le grijuliu prin palmă, le goli pe tamponul de 
sugativă. Aproximativ o sută de diamante şlefuite răspîndeau mii 
de raze în lumina soarelui. Erau diamante mari, galbene, 
diamante de un roşu mohorit, aproape de culoarea rubinelor, şi 
diamante de nuanţă verde pal — dar nici măcar unul de culoare 
albă. 

— Cît au costat? întrebă Julian încruntat. 

DI. Guelder zîmbi larg. g 

— Un fleac, zise el. Cincisprezece mii de lire. In realitate am 
plătit trei. Opt firme au adunat aceste pietre de ici, de colo. 
Valoarea lor — cine poate şti? Pentru noi, dragă Julian, sigur 
milioane. Nu pentru că le vom vinde, după cum ţi-am spus de 
atitea ori, ci pentru că... 

Işi lovi uşurel nasul şi-i făcu cu ochiul. 


— Pune-le bine! 

Domnul Reef era uşor iritat în dimineaţa aceea. 

— De ce au scăzut acţiunile Lulanga numai cu un sfert? Mă- 
ntreb dacă nu cumva încearcă cineva să mă prindă pe picior 
greşit. 

Domnul Rex Guelder îşi desfăcu mîinile durdulii. 

— Eu nu ştiu, spuse el. Ce contează? De ce-ţi baţi capul cu 
acţiunile astea, dragul meu Julian? Cîştigi cîteva mii cu ele, dar 
asta înseamnă a-ţi bate joc de bani, cînd ar trebui să păstrezi 
fiecare centimă pentru marea lovitură. 

Julian Reef se foi nerăbdător pe scaun. 

— Dar e chiar o lovitură atît de mare, Rex? întrebă el. 
Desigur, îmi dau seama că eşti un chimist al naibii de deştept, 
chiar un geniu în materie, dar presupun că ştii că am cheltuit 
deja cincizeci de mii de lire. Dacă mi-ar fi spus cineva acum zece 
ani că voi ajunge să caut piatra filozofală... 

— Piatra filozofală! rise celălalt zgomotos. Puf! şi îşi plesni 
degetele în bătaie de joc. Mă subapreciezi, Julian, îmi 
subapreciezi geniul; subapreciezi ştiinţa. Vei vedea! 

Trase pietrele cu mîna făcută căuş la marginea mesei şi le 
băgă în geanta pe care o ţinea cu cealaltă; răsuci gura genţii şi o 
puse la loc, în seif. Apoi, repede: 

— Ce s-a întîmplat? 

Julian îşi trata maxilarul. 

— Porcul ăla m-a lovit cînd i-am întors spatele, mormăi el. 

Domnul Rex Guelder îşi făcu gura pungă. 

— Sînt atiţia porci în oraşul ăsta. Cel cu escrocheriile ţi-a 
făcut-o? 

— Da, chiar Trişorul, rosti scurt Julian; şi am să-i răsucesc 
una zilele astea de o să rămînă definitiv îndoit. 

Văzu zimbetul mijit pe faţa rotofeie a olandezului. 

— Care-i poanta? îl întrebă el. 

— Prietene, e o poantă grozavă. Azi dimineaţă, discutam cu 
— cu Jollybell — tocmai de şarlatanul ăsta al tău. In ce crezi că și- 
a investit banii? In ce altceva decit în diamante? De Vere, 
Ramier, Orange River. 


Olandezul se strimbă într-un rîs înfundat şi în ochii lui Julian 
apăru o expresie nouă. 

— O, Doamne... Mă-ntreb! spuse el, mai mult ca pentru 
sine. Numai de ar fi sigur! Dumnezeule! De l-aş putea prinde! Şi 
o voi face! 

O umbră mai închisă i se întipări pe faţă şi ochii îi sticleau 
ca unui fanatic. 

— Ascultă, Rex. Am venit în City să fac milioane, nu mii. Ştiu 
cum este să fii sărac — nu mă dau lături de la nimic ca să evit 
asta! Nu-mi pasă cum fac banii — sau că suferă cineva — voi fi 
bogat. Voi avea vila mea la Cap Martin, casa mea la ţară şi iahtul 
meu la Southamptom Waters. Voi avea grajdul şi caii mei de 
curse, deşi nu pot suferi cursele. Voi avea un loc în Park Lane şi 
un garaj pentru automobile. Soţia mea va purta bijuterii de 
prinţesă. Bani! E singurul lucru dat naibii care contează. Cu ei 
poţi obţine orice altceva — ei cumpără totul. 

— Dacă eşti atent..., murmură Guelder. 

— Atent! Dar trebuie să risc. De unde am toţi banii — banii 
pe care i-am cheltuit pe experienţe? Din comerţ? Atent! Mă voi 
alege cu spînzurătoarea în goana asta a mea; dar voi avea bani, 
atit de mulţi bani, încît îl voi face pe acest cîine ticălos să arate 
ca un cerşetor. M-a lovit astăzi, Rex. Crezi că voi uita asta? || voi 
sfărima. Va fi ca tipii ăia care cerşesc pe bordură. Cu o pălărie 
veche, jerpelită şi o haină veche, jerpelită, cu luciu la coate. 
Zîmbind silit şi cerîndu-mi un mic ciubuc. Şi eu îl voi scuipa. 

Faţa îi deveni din stacojie albă în intensitatea furiei şi a 
triumfului anticipat. Profesorul Rex Guelder, fost profesor la 
Universitatea din Leyden, se uita la el cu ochi mari ca de bufniţă. 

— Bun băiat! bodogăni el. Asta-i — asta-i chestia. Milioane, 
ei? Zeci de milioane. Mai întîi organizarea. Apoi lovitura. Şi apoi 
toţi duşmanii sub picior, ei? Dar, pe moment... 

Strecură o foaie de hîrtie spre prietenul şi patronul său. 

— Şaisprezece mii de lire, cinci şilingi şi trei penni diferenţa. 
Trebuie să plăteşti astăzi sau... 

Işi pocni din nou degetele butucănoase. 

Julian se trezi brusc. 

Domnul Guelder încuviinţă. 


— Şi sîntem fără acoperire la — la bancă. S-ar pune 
întrebarea „Şi ce dacă?” Noi trebuie să obţinem nişte bani, dar 
trebuie să ne păstrăm creditul. Dacă nu, ce rost ar avea marea 
lovitură. 

— Şaisprezece mii de lire? 

Julian îl pironi cu privirea... Din averea Ursulei Frensham îi 
rămăsese capital vandabil în valoare de douăzeci de mii de lire. 
Vor trebui să ia drumul celorlalţi. 

Se îndreptă spre seif şi scoase un plic lung. 

— Vinde astea şi pune în loc nişte acţiuni ale sindicatului 
Vaal Power. 

Rex ridică receptorul şi dădu unele instrucţiuni. Răspunsul 
veni peste o oră, confirmînd vînzarea acţiunilor tocmai cînd în 
birou intră un funcţionar urmat de lordul Frensham. 

— Ce onoare neaşteptată, zimbi Julian. 

Lordul Frensham se aşeză greoi pe scaunul cel mai apropiat 
şi-l privi pe olandez, care se gîndi că era tocmai momentul 
potrivit să dispară. 

Şi după plecarea lui Guelder, vizitatorului îi veni greu să 
facă propunerea pentru care venise. 

— Julian — de cînd ai plecat am discutat la telefon cu un 
prieten. 

Inima lui Julian aproape îşi opri bătăile. El ştia ce avea să 
urmeze. 

— ŞI, Julian, am hotărît, în cele din urmă, că acţiunile 
Ursulei trebuie să fie păstrate de bancherul ei. Pot să le iau cu 
mine acum? 

Julian nu-şi trădă consternarea nici măcar printr-o tresărire. 
ÎI privi liniştit pe lordul Frensham, iar mintea îi lucra febril. Cu trei 
ani în urmă Frensham îi dăduse în păstrare şaizeci de mii de lire 
în acţiuni sigure. Din documentele originale nu s-a păstrat nici 
măcar un singur formular de depunere. Acest capital sigur fusese 
vîndut, rînd pe rînd, acoperind nevoile urgente ale tînărului 
bancher şi fuseseră înlocuite cu acţiuni fară valoare ale propriilor 
companii, marea majoritate fiind bune numai de aruncat la coş. 
Dividendele datorate clientei pentru vechiul capital, care fusese 


vîndut, erau plătite la jumătate de an de către Julian, cu 
regularitate, din propriu-i buzunar. 

— Vrei într-adevăr să faci asta? întrebă el direct. Sînt 
surprins — se pare că Trişorul a reuşit să te otrăvească cu 
suspiciunile lui blestemate. Desigur, dacă vrei înapoi acţiunile, 
voi apela la bancă astăzi şi ţi le voi trimite. 

— Nu e vorba de nici o bănuială, zise lordul Frensham 
stînjenit. Problema esenţială este, dragul meu Julian, că am 
încurcat lucrurile şi că vreau să văd cu proprii mei ochi că Ursula 
este în siguranţă. Poate crezi că-i o copilărie din partea mea, dar 
asta-i situaţia. Capitalul este depus la banca ta: aş putea trece 
eu... ? 

— Nu cred, zise Julian nepăsător. Nu vreau să-ţi reproşez 
nimic în legătură cu atitudinea ta, unchiule John. Vreau numai să 
subliniez că n-ar folosi reputației mele dacă ai merge la bancă şi 
ai retrage capitalul care este în grija mea. În tot cazul, nu e nici 
un secret la bancă, că eu administrez acest fond în numele 
Ursulei. Cred că ar fi mai bine să iau eu toate măsurile de 
remitere a banilor — adică a acţiunilor. De ce te-ai răzgîndit? 

— Ei bine, voi fi sincer cu tine, Julian. Îţi aminteşti că între 
acţiuni erau şi şapte sute de acţiuni Blueberg Gold? Sir George 
Crater, care este şeful acestui sindicat şi mi-e prieten... ei bine, 
m-a sunat la telefon azi dimineaţă şi m-a-ntrebat de ce am 
vîndut acţiunile Blueberg, care crescuseră între timp cu cîteva 
lire. N-aveam idee că fuseseră vindute. 

Julian schiţă un zîmbet. 

— Înţeleg, zise el. N-ai încredere în mine. 

Şi, pe cînd celălalt era gata să protesteze, el spuse: 

— Bineînţeles că am vîndut acţiunile Blueberg. N-am făcut-o 
în secret. Am cumpărat, în schimb, acţiuni ale firmei West 
American Chartered, care au crescut apreciabil şi au un dividend 
splendid. Din nefericire, au crescut şi acţiunile Blueberg, dar asta 
n-o puteam prevedea. 

Bătrînul se domuoli, Julian insistă: 

— Nu cred că am mai primit vreodată o asemenea lovitură 
ca cea de astăzi. Ai atins esenţa lucrurilor. Eşti sigur influenţat 
de ticălosul ăla. 


Frensham clătină din cap. 

— Dacă prin „ticălosul ăla” înţelegi Tony Braid, poţi să-ţi 
scoţi ideea astă din minte, Julian, îl întrerupse Frensham repede. 
E puţin probabil că pot fi influenţat de un om căruia i-am interzis 
să vină casa mea. Nu, mă gîndesc numai la Ursula. M-am 
implicat şi eu în cîteva afaceri în City. Se pare că nu sînt tocmai 
omul potrivit pentru asta, şi criza aceasta a companiei Lulanga 
Oils m-a dat gata. 

— Au urcat azi dimineaţă — bănuiesc că ai aflat. 

Lordul Frensham încuviinţă. 

— Am văzut în ziarul de seară — da, Dar foarte puţin — ar 
trebui să crească cu o liră ca să pot ieşi din încurcătură. 

Julian îl privi mirat. 

— Dar ce ţi s-a-ntimplat? Credeam că ştiu totul? 

Lordul Frensham nu-i răspunse imediat. Privindu-l, Julian 
observă semnele unei tulburări interioare evidente. 

— Am făcut unele speculaţii riscante la bursă, spuse el în 
cele din urmă. Nu ţi-am spus, fireşte, deoarece nu voiam să mă 
simt prost dacă pierdeam şi voiam să obţin puţină glorie 
personală în caz de reuşită. Şi am pierdut. Cînd e ziua scadenţei? 

— Miine, spuse Julian. 

Ştia prea bine termenul stabilit. 

Frensham se ridică şi făcu cîțiva paşi de-a lungul şi de-a 
latul camerei, cu bărbia în piept, cu mîinile încleştate la spate, în 
timp ce Julian Reef aştepta, dar era total nepregătit pentru ceea 
ce avea să urmeze, 

— Cred că e mai bine să-ţi spun, zise Frensham în cele din 
urmă. După ce ţi-am expus sentimentele mele înălţătoare în 
legătură cu banii Ursulei, vei crede probabil că sînt un ipocrit de 
cea mai joasă speţă. Dar nu cele spuse de Tony Braid şi nici ceea 
ce ţi-am spus despre vînzarea acţiunilor Blueberg m-au adus aici, 
ci altceva. Cîndva, Ursula va fi o femeie bogată — tu n-ai cum să 
ştii asta, dar e adevărat. Are investiţii cu drept de reversiunie 
într-o proprietate foarte mare. Vreau oul cel mic din cuibarul 
Ursulei pentru mine — lucrurile s-au încurcat atit de rău, încît 
acum trebuie să dau ca garanţie acţiunile ei pentru acoperirea 
unui mandat de plată. 


Buzele lui Julian se strînseră ca într-un fluierat, dar nu se 
produse nici un sunet. 

— E chiar atît de rău? întrebă el cu blindeţe. 

— Presupun că nu mă poţi ajuta, spuse Frensham privind 
întrebător spre nepotul său. 

Julian clătină uşor din cap. 

— M-ai prins într-un moment cît se poate de nepotrivit. Am 
o afacere care în cele din urmă îmi va aduce milioane, dar e 
puţin probabil că se va materializa pînă în cîteva luni. Pe moment 
sînt într-o lipsă totală de bani gheaţă. 

Lordul Frensham îşi continuă rondul agitat. 

— Nu ştiu pe nimeni care mi-ar oferi ceea ce doresc... şi 
Ursula nu s-ar supăra. Sînt sigur că dacă i-aş spune, ea ar fi 
imediat de acord. 

— De ce nu-i spui? întrebă Julian înainte să poată prinde 
sensul cuvintelor. 

— Nu vreau să ştie că o duc atit de rău. 

Se opri brusc şi se-ncruntă. 

— Există un om care mi-ar împrumuta bani, zisei el încet, 
dar, bineînţeles, lui nu-i pot cere. 

Tînărul, roşu la faţă, nu schiţă nici un zîmbet. 

— Te gîndeşti la Tony Braid? Ultimul individ pe lumea asta 
care te-ar ajuta. E tare ca piatra tipul ăla şi pariez că va pretinde 
un „quid pro quo” pe care nu ai fi prea dornic să-l plăteşti. 

— Ce anume? întrebă Frensham repede. 

Buzele lui Julian se strimbară într-un zîmbet nemilos. 

— Te-ar surprinde să afli că virstnicul domn Braid are 
planuri în legătură cu Ursula. 

Lordul Frensham zîmbi dispreţuitor. 

— Ai mai spus asta. Nu vorbi prostii. Nu e numai „în vîrstă”, 
ci destul de bătrîn să-i fie tată. 

— Nu tocmai; Julian era într-o dispoziţie de o neobişnuită 
generozitate ca să admită atit de mult. Nu, el nu e destul de 
bătrîn să-i fie tată; dar e prea bătrîn să-i fie soţ. 

Frensham se îndreptă spre fereastră în tăcere şi privi 
îndelung strada aglomerată. După un timp, vorbi fără să-şi 
întoarcă capul. 


— Îţi imaginezi că a cerut-o — oh, prostii. Se întoarse 
repede. Nu vezi în ce situaţie sînt, Julian? Am pur şi simplu 
nevoie de acţiunile Ursulei pînă miine dimineaţă. Cred că e mai 
bine să aranjăm transferul lor direct în banca mea. 

Julian încuviinţă, fixîndu-l cu privirea lui hotărită. 

— Nu mai ai rezerve, chiar nici una? întrebă el. 

Era neîncrezător şi tare jignit de vestea sărăciei în care se 
găsea unchiul său. El se simţea ca şi cum Frenshan i-ar fi jucat o 
festă urită. 

— Ji am spus că am pierdut, am pierdut şi am tot pierdut, 
spuse celălalt iritat. Işi trecu degetele prin părul cărunt, 
neîngrijit, privindu-şi nepotul cu asprime. Un observator neavizat 
şi ar fi putut imagina că era o atitudine de ameninţare. Julian 
Reef ştia că bătrînul era supărat pe sine însuşi, pe duplicitatea, 
pe slăbiciunea sa; pe trădarea faţă de propria-i fiică pe care o 
iubea. 

— Presupun că nu mai e nimic de făcut, zise el încet. 
Anthony Braid e un om imposibil. N-aş rezista umilinţei unui 
refuz. Nu, cealaltă cale e mai bună — bursa este în creştere. Voi 
putea vinde un stoc de acţiuni Lulanga şi asta va uşura situaţia. 
Trimite -mi acţiunile la — nu la bancă, nu. La mine la birou. Dacă 
vor ajunge la mine dimineaţă devreme, va fi chiar la timp. 

leşi din cameră salutind scurt. 

Julian rămase nemişcat mult timp, dar în cele din urmă 
întinse mîna încet şi apăsă pe un buton. Domnul Rex Guelder 
apăru în cadrul uşii şi se strecură în birou. 

— Ceva nu e în regulă. Am mirosit eu, spuse el. Ce s-a 
întîmplat? 

— Voia acţiunile Ursulei, asta-i tot. 

Un zîmbet leneş apăru pe faţa olandezului. 

— Numai atit, zise el cu sarcasm. Şi ce i-ai spus bunului tău 
unchi? — desigur, nimic! Dacă i-ai fi spus adevărul, nu ar fi ieşit 
atit de liniştit. Adorabila Ursula. Plescăi din buzele groase făcînd 
o grimasă. Lui Julian nu-i displăcea grosolănia lui, stătea rozîndu- 
şi unghiile şi privind întristat de-a lungul camerei. 

— Dacă planul ăla al tău nu iese, Guelder, ne-am ars! Nu 
numai unchiul Frensham sau iubita mea verişoară Ursula, dar şi 


alţi cîţiva clienţi siguri ne-ar face un scandal îngrozitor dacă ar 
afla că acţiunile pe care ar trebui să le deţinem nu există. Ziua în 
care noua ta maşinărie va funcţiona va fi o zi fericită pentru 
mine. 

— Şi pentru mine, spuse Guelder, frecîndu-şi mîinile, cu faţa 
radiind de fericire. Nu-ţi fie teamă, prietene, îl avem pe cel mai 
mare expert din ţară — un neamt din Dresda. Numai raza Z — e 
singura care mă necăjeşte. De îndată ce va fi eliminată — 
bogăţie! Işi plesni degetele extaziat. In Greenwich mi se va ridica 
un monument — cel mai mare om al timpului! 

Dar prietenul lui nu-i împărtăşea exuberanţa. 

— In regulă, zise el. Vrei să mă laşi în pace? 

Şezu mult timp cu capul sprijinit în palmă, mizgălind 
arabescuri fără sens pe tamponul de sugativă, refuzind a-i 
răspunde pînă şi secretarei. La ora cinci el îşi puse pălăria şi ieşi 
îndreptîndu-se spre biroul mic şi neaerisit al lui Guelder. 
Olandezul examină ceva sub o lumină puternică şi privi în sus. 

— Priveşte asta, prietene. Este oare vreo frumuseţe mai 
mare? 

Julian privi cu interes opalul de formă ovală aşezat pe o 
perniţă de bumbac — un obiect de foc care-şi schimba nuanţa cu 
fiecare mişcare o miinii: ba verdele adîncului mării, ba o 
strălucire portocalie, stacojiu din nou, albastru intens şi cald şi, 
printre culorile acestea, cîte o sclipire aurie. 

Julian puse jos piatra 

— Un carat pur de cincisprezece livre, insistă Guelder. O 
asemenea piatră e de colecţie, pentru artişti! 

— Nu e pentru mine, spuse Julian cu asprime. Trebuie să-l 
întîlnesc pe unchiul şi să-i spun adevărul. 

Guelder se holbă la el neîncrezător. 

— Să-i spui... că banii s-au dus? Eşti nebun. 

Julian ridică din umeri. 

— Ce-aş putea face? Va afla miine dimineaţă. Aş putea să-i 
spun din noaptea asta. 

— Dar te va omori, sau mai rău, te va băga la închisoare! 
Nu-ţi aminteşti, prietene — vocea lui Guelder tremura de emoție 
— ce ţi-a spus chiar în camera asta a ta? Că l-ar închide şi pe 


propriul lui frate dacă l-ar înşela. Asta a fost cu subiînţeles. Eu 
ştiu, cunosc oamenii! 

Julian se întoarse spre el. 

— Imi poţi sugera o cale mai plăcută de a ieşi din asta? i-o 
trînti el. 

Faţa olandezului deveni palidă gîndindu-se la posibilitatea 
că toată truda şi cercetările lui fuseseră în zadar şi că acest 
experiment sublim nu va mai fi niciodată dus pînă la finalizarea 
lui logică. Era speriat. Faţa îi deveni din ce în ce mai roşie; gitul 
păru că i se umflă. Mai bine orice decit asta. 

— Procură bani... Caută-l pe Braid ăla. El e bogat. 

Dar Julian nu-l mal asculta. Probabil unchiul său, el însuşi 
ajuns la capătul puterilor, va înţelege... îi va spune de „marele 
plan” şi de milioanele care le vor reveni. 

leşi încetişor, atît de cufundat în gînduri încît ajunsese la 
mijlocul străzii Qeen Victoria fără să-şi dea seama că plecase de 
la birou. 

Domnul Rex Guelder nu plecă decit la o oră după şeful său. 
| se aduseseră ziarele de seară şi le consulta în tihnă; făcu 
anumite însemnări într-un carneţel negru pe care-l purta în 
buzunarul interior şi de existenţa căruia Julian nu avea habar. 
Cînd termină însemnările şi calculele ieşi în stradă cu un zîmbet 
satisfăcut pe-faţa-i rotofeie, deoarece sorții fuseseră de partea 
lui. Deşi intenţionase să meargă pe drumul spre casă, el o luă, de 
fapt, spre West End şi nu părăsi acel loc decît după două ore. 

Locuia, dintr-un motiv numai de el ştiut, departe, în 
Greenwich, pe o stradă paralelă cu rîul. Clădirea, blocată între 
două fabrici vechi, una din ele abandonată, era o casă 
dărăpănată, avînd în faţă un perete alb, înalt, străpuns de trei 
ferestruici ce dădeau într-o străduţă. Parterul fusese cîndva un 
depozit de bunuri şi era folosit acum ca garaj şi magazie pentru 
bărci, aranjat de domnul Guelder însuşi. Aici îşi ţinea el un 
automobil sport de o formă destul de urîtă, murdar de praful şi 
noroiul ce se adunaseră într-o lună de călătorii. 

Maşina era curățată tot la patru luni; nu trecea nici o noapte 
fără ca domnul Guelder să verifice motorul cu multă grijă. Maşina 


asta era folosită în călătoriile de week-end la Newburg şi el îi 
acorda un interes deosebit. 

Nu era un garaj propriu-zis; pereţii erau plini de umezeală şi 
el trebuia să-şi păstreze bidoanele cu petrol într-o ladă de fier din 
cauza şobolanilor al căror chiţăit noctum nici nu-l mai auzea. 
Aceştia veneau de pe malul rîului în colonii, în unele nopţi; odată 
îşi găsise scaunul de piele al maşinii făcut fişii. 

Pînă cînd îşi cumpără trei pisici albe şi le antrenă în aşa fel 
încît una dormea în maşină; o fantomă monstruoasă cu ochi mari 
şi verzi ale cărei ţipete le făceau pe suratele ei să se repeadă în 
pivniţă. 

La etajul de deasupra era apartamentul în care locuia el. 
Trei camere mari, sărăcăcioase, mobilate complet, care dădeau 
spre rîu. Dacă deschideai fereastra sufrageriei vedeai un 
debarcader în ruină, sprijinit de stilpi ce se clătinau ciudat de 
tare, sub greutatea pe care abia o mai suportau. Pe sub planşeul 
debarcaderului se vedea nămolul Tamisei în timpul refluxului şi 
apa murdară şi învolburată cînd era flux. Vizavi de fereastra sa, 
vapoarele mari nemţeşti şi alte ambarcaţiuni îşi aruncau ancora; 
mai departe, şalupe de şindrilă cu pînze arcuite, cu catarge înalte 
cu fanioane fluturînde formau a privelişte măreaţă pentru cei ce 
iubeau marea şi apele comerciale întinse aşa cum le iubea Rex 
Guelder. 

El avea o servitoare, o olandeză îndesată, destul de bătrină. 
De la un capăt al anului la celălalt, locuiau în aceeaşi casă, dar 
nu-şi vorbeau unul altuia decit cînd era necesar. Nu-şi mai 
spuneau nici „Bună dimineaţa”. În fiecare lună, domnul Guelder îi 
plătea bătrînei în bani englezeşti şi chiar în aceeaşi zi ea mergea 
legănîndu-se la poştă şi-i trimitea pe toţi, exceptind ceva mă- 
runţiş, nepotului său din Utrecht. 

Camera de zi, care era în acelaşi timp biroul şi biblioteca, 
era o încăpere lungă ce se întindea din faţă pînă în spatele casei 
şi era binecuvintată cu una din cele trei ferestre. Camera era 
zugrăvită într un portocaliu strălucitor şi toate uşile, chiar şi cea 
metalică, care comunica cu „fabrica”, erau roşii. Covorul viu 
colorat, întins în mijlocul camerei, mobilierul de stejar lăcuit şi 
cîteva tablouri de Rembrandt pe perete dădeau o notă veselă 


apartamentului. Mai era un vas chinezesc cu trandafiri şi vreo 
jumătate de duzină de vaze cu lalele minunate. Lalele erau 
veşnic înflorite, deoarece erau artificiale, dar modelate cu atita 
pricepere încît numai cei ce le atingeau îşi dădeau seama că 
petalele sclipitoare erau de sticlă. 

Pe covor se găsea un birou masiv de stejar, la care stătea 
el. De mai mult timp era adîncit în contemplarea a două obiecte 
obişnuite pe care le achiziţionase în timpul celor două ore cît a 
stat în West End. 

Şi, pe cînd le privea printr-o lupă puternică, dinţii lui albi, 
neregulaţi, se etalau într-un zîmbet de pură încîntare. După cîtva 
timp el le împături şi le închise într-un seif învechit dintr-un colţ 
al camerei. Căzu pe gînduri cîtva timp, după care scoase o mapă 
dintr-un sertar, desfăcu banda şi puse hirtiile pe birou, unde 
puteau fi privite cel mai bine. Erau fotografii, păstrate cu mare 
grijă domnul Rex Guelder, reprezentînd pentru el ceva mai mult 
decît o pasiune. 

Julian Reef ar fi fost uluit dacă l-ar fi văzut, Ursula Frensham 
ar fi crezut că nu e în toate minţile dacă şi-ar fi văzut propriile 
fotografii, mîngiiate şi ordonate cu atita tandreţe. 

Se tolăni în fotoliul de pluş, uitîndu-se cînd la una, cînd la 
cealaltă, cu miinile încleştate pe pupitrul din faţă, avînd o privire 
exaltată în ochii micşoraţi. Freda, servitoarea, intră aducînd cina, 
văzu pozele şi buzele ei îmbătrînite se strimbară: 

— Asta-i cea mai mare nebunie, dintre toate, zise ea, 
întrerupînd tăcerea ce durase aproape două şăptămiîni. Cînd vă 
văd în halul ăsta, domnule, mă doare sufletul. Nu vă mai amintiţi 
de oraşul Amsterdam, întrebă ea semnificativ, şi nici de ţinutul 
Batavia? 

El nu-şi ridică privirea de pe fotografii. 

— Erau nişte tîmpite, fetele alea, Freda. Obiecte de 
distracţie pentru un mare om de ştiinţă. Vrei să-i refuzi puţină 
fericire, vrăjitoare bătrină? 

Freda îşi trase un scaun spre măsuţă şi pufni: 

— În Batavia i-au spus „crimă”, dar nimeni nu ştie cine a 
înecat-o. În Amsterdam a fost „sinucidere” pînă cînd medicul a 
chemat poliţia şi le-a arătat sforicica subţire din jurul gitului. 


Domnul Guelder zimbi ca şi cum i s-ar fi făcut un 
compliment. 

— Vai! Ce amintiri neplăcute ai, Freda! 

Un observator imparţial ar fi sesizat că el nu era nemulţumit 
şi nicidecum agitat de aluziile femeii. Nici nu era cazul, deoarece 
nu se făcuseră arestări; nu fusese scandal public. Rectorul 
universităţii la care el preda chimie şi electricitate îl chemase 
doar şi îi spuse că prezenţa lui în universitate nu mai era dorită. 
Dar bine, decanul ăla era german de origine, puternic şi 
sentimental; el văzuse numai ce frumoasă era Maria, chiar moar- 
tă, şi nu-şi dăduse seama ce belea putea fi pe capul cuiva. 

In ceea ce priveşte aventura din Batavia, domnul Guelder 
era chiar mirat că nimeni nu-şi amintise ceva împotriva lui. 

Bătrina a fost neobişnuit de vorbăreaţă astă-seară. El 
credea că băuse. Numai cînd era cherchelită vorbea atît de mult. 

— Toată nerozia asta, roţile astea, recipientele şi scînteile 
electrice — cînd se vor sfirşi, domnule Rex? Nu veţi descoperi 
niciodată nimic. Deşi încercaţi. Şi dacă aţi reuşi şi aţi avea mulţi 
bani, ar intra în buzunarele celor de la pariuri. Ah! Sînteţi absurd 
şi eu, la fel! A 

— Eşti beată, îi zise calm Rex. |ţi dau casă, masă şi bani ca 
să-i trimiţi studentului tău, care nu e bun de nimic, şi dacă n-aş fi 
eu, ai muri de foame pe străzi. j 

Ea mormăi ceva despre sosirea lui acasă tîrziu. li plăcea ca 
bătrina Freda să vorbească uneori; nimeni nu-i vorbea în 
olandeză, doar Freda. Erau sute şi mii de olandezi în Londra, dar 
Rex nu se întîlnise niciodată cu ei, de teamă că l-ar privi 
bănuitori şi ar vorbi de Maria, care a fost găsită moartă în canal, 
cu o sfoară de plastic în jurul gitului pe care, după cum spusese 
el atunci, ar fi putut chiar ea singură să şi-o pună. 

Adună pozele tandru, cu mîna, le puse înapoi în mapă şi o 
închise. Pornită cum era, Freda ar fi fost în stare să le ardă. El îşi 
termină cina, întoarse cheia în broască şi trecu în fabrică prin uşa 
roşie de metal. 

Era o încăpere lungă cu o pardoseală neregulată, înclinată 
într-o parte şi ridicată în cealaltă. Cînd aprinse lumina, deasupra, 
prin tavan, se vedeau grinzile şi partea interioară a acoperişului 


cu ţigle roşii. Era multă lumină aici, deoarece avea nevoie de 
energie ca să manevreze motoarele mici şi mari cu care era 
dotată fabrica. Cele mai mici dintre acestea erau aşezate pe o 
banchetă, aparate bizare, obişnuite doar pentru electricieni şi 
fizicieni; roţi pivotante, bobine cu sîrmă verde, tuburi de sticlă în 
spirală încărcate cu mercur, ce arătau ca nişte barometre 
enorme. La capătul celălalt al camerei, pe o platformă joasă, 
solid construită, se găsea o maşinărie care nu putea fi înţeleasă 
fără o examinare atentă. Avea condensatori ciudaţi, bobine, 
tuburi de sticlă, care la apăsarea unor butoane se colorau în roz 
şi albastru, şi sub un indicator cu capătul ascuţit, legat cu sîrme 
groase de celelalte părţi ale aparatului, se găsea un cadru pătrat 
de agat negru, cu o adîncitură mică cît o farfurioară. 

Işi trase un scaun spre bancă, apăsă pe mai multe butoane 
şi, în timp ce maşina biziia şi pulsa, îşi scoase o ţigară din 
buzunar şi şi-o aprinse. Apoi îşi potrivi ochelarii cu lentile groase 
pe nas şi refăcu pentru a suta oară marea lui experienţă. Pe 
obiectul pe care-l fixase în adîncitura agatului ţişni un şuvoi 
subţire de scîntei pocnitoare. Atinse alt buton; o lumină verde 
săgetă dintr-o fisură, aproape invizibilă, a unui disc de oţel, că- 
zînd perpendicular pe placa de agat. 

Fumă mult pînă cînd camera deveni ceţoasă; din cînd în 
cînd el învirtea butoanele, luînd obiectul cu o pensetă, îl examina 
atent cu o lupă puternică. Se făcu aproape miezul nopţii cînd se 
întinse şi, ridicîndu-se, observă doi ochi verzi urmărindu-l din 
capătul întunecat al fabricii. Fluieră şi o pisică mare, albă, veni 
spre el, aşteptîind parcă să fie mîngiiată. Cînd se întoarse în 
camera cealaltă, pisica stătea tolănită în fotoliul său. 

Domnul Guelder bău o gură de apă şi se culcă; în timpul 
nopţii cele două pisici obişnuiau să doarmă la piciorul patului 
său, deschizîndu-şi ochii verzi, luminoşi, la cel mai slab chiţăit 
sau mişcare de după lambriurile putrezite ale camerei. 

Anthony Braid se aşezase singuratic la cină. Masa fusese 
pusă cu aceeaşi atenţie ca şi cînd el ar fi aşteptat pe cei mai 
distinşi vizitatori. El însuşi stătea în capul mesei într-un sacou de 
seară, deşi nu avea intenţia de a ieşi. II invitase pe antrenorul 
său la cină, dar acesta scăpase trenul din Newmarket şi îi 
telefonase că va mînca undeva în drum spre el. Veni la nouă şi 
jumătate, cerîndu-şi scuze, un bărbat tras la faţă şi bronzat ca 
unul ce-şi petrecea mai tot timpul în aer liber. 

— Nu m-am mai oprit să mă schimb, se scuză el, cînd 
servitoarea îi aşeză scaunul. L-am cumpărat pe cel de doi ani, 
dar vreau să vă spun, domnule Braid, că nu ţin la el în mod 
deosebit. A avut trei ieşiri anul acesta şi, deşi şi-a demonstrat 
valoarea într-una din ele, antrenorul e sigur că-i prea sălbatic. 

Braid zîmbi şi îşi turnă un pahar de porto. 

— Toţi caii sînt sălbatici dacă nu-i înţelegi, zise el. Am întîlnit 
în viaţa mea numai doi cai cu adevărat sălbatici, şi pot să jur că 
Quintil nu face parte din categoria asta. 

Domnul Sanford făcea antrenamente în Beckshire, la cîteva 
mile de Newbury; după ce servitoarele plecară, Sanford avu 
multe de spus despre grijile lui zilnice. Anthony Braid îl asculta 
atent, dar nu se ostenea să-i răspundă. 

— Apropo, d-le Braid, a apărut o nouă iscoadă la alergări. 
Nu ştiu ce-i de făcut cu el. Apare, de obicei, sîmbăta şi duminica 
dimineaţa. Nu e unul din cei obişnuiţi — îl văd numai în week-end 
şi nu pare a fi preocupat de antrenamente. Are o casă în 
apropiere. iți aminteşti de clădirea aceea roşie, veche — trebuie 
să aibă vreo sută douăzeci de ani — era cîndva casă parohială şi 
mai apoi i-a aparţinut morarului. Nu e mai mare ca un şopron... 
pe dreapta drumului cum vii dinspre Newbury. 

Pe Anthony nu-l prea interesau iscoadele şi nici casele 
vechi, dar din politeţe îi spuse că-şi amintea locul. 

— N-am nici cea mai vagă idee ce-ar putea căuta omul ăsta 
acolo sau ce încearcă să afle— cred că-i neamţ. 

Anthony Braid făcu ochii mari. 

— Neamţ? 

— Poate. Nu sînt sigur, spuse prudent dl. Sanford. Ceilalţi 
antrenori au obiectat văzîndu-l că le spionează caii. Eu cred mai 


degrabă că iese să se recreeze cîteva minute, deşi nu poţi şti 
niciodată la ce jocuri se pretează iscoadele astea. Imi amintesc 
acum cîţiva ani... 

— De ce crezi că e neamt! întrebă el. 

— După nume, spuse domnul Sanford, sună a nume 
nemtesc — Rex Guelder. 

Domnul Tony Braid se ridică. 

— Rex Guelder, vrei să spui? Eşti sigur? Cum arată? — cu 
faţa rotundă, cu ochelari şi mustăcioară? 

— L-aţi descris exact, Este neamţ, nu-i aşa? 

— Olandez, spuse Braid, rezemîndu-se pe scaun. Nu mai era 
plictisit ori pasiv. Ai mai văzut pe cineva acolo, jos, la el acasă. 

— Un singur om trece pe acolo, spuse dl. Sanford. Cred că-i 
bogat. Are o maşină bună. 

— Aşa mai tînăr, îi sugeră Anthony. Cu faţa roşie şi păr 
castaniu. 

Sanford încuviinţă. 

— Asta-i tipul. Nu vine des. L-am văzut o dată sau de două 
ori — mai bine zis, i-am văzut maşina parcată în curte. 

Tony Braid era dus pe gînduri. Îl cunoştea pe Rex Guelder, 
dar numai ca pe un fel de „factotum” nepriceput al vicleanului 
Julian Reef. Nici măcar nu-şi dăduse seama că Julian se interesa 
de cursele de probă. 

— Probabil e o întîmplare că era acolo, zise el, dînd glas 
gîndurilor. Nu cred că pe domnul Guelder îl interesează cursele. 
Trebuie să vină la mine un prieten, pe la ora zece. 

De abia rosti aceste cuvinte că sună soneria şi cîteva 
secunde mai tîrziu fu anunţat vizitatorul. Domnul Elk, înalt şi 
slab, cu capătul unui trabuc în colţul gurii, intră alene în cameră, 
îl salută pe Tony, îi aruncă o privire piezişă antrenorului înainte 
să se aşeze. Se uită în jur prin cameră la maeştrii de pe pereţi, la 
tapiseriile inestimabile şi buzele i se strimbară într-un suris 
batjocoritor 

— Aşa-mi închipui eu un cartier sărac. 

Tony împinse spre el o cutie cu ţigări de foi şi el îşi alese cu 
mare grijă o Corona. 


— Ţigările de foi sînt slăbiciunea mea, spuse el, am obiceiul 
ăsta din America. 

Muşcă din capăt, aprinse tutunul şi trase voluptos. 

— Sînt predispus spre corupţie şi mită, spuse el. Ce aveţi în 
butelia asta, d-le Braid? Parcă-i cerneală roşie... porto, nu-i aşa? 

Işi turnă 

— Băutura şi fumatul constituie ruina micii burghezii — şi 
pariurile, adăugă el. Se spune că Barley Tor, calul d-voastră, va 
cîstiga Cupa Steward. Mă-ndoiesc. 

— Domnul Sanford vă poate spune mai multe despre asta, 
spuse Tony. 

— Ştiam că e domnul Sanford — i-am văzut poza în ziar, 
zilele trecute — un ziar clasa-ntii. Plin cu poze de oameni ce apar 
la curse: Lord Acesta şi Lady Aceea. Onorabila d-nă Cineva cu 
Onorabilul domn Altcineva. Asta-i ce numesc eu clasa-ntii. Nu că 
Barley va ciîstiga Cupa Steward — tocmai schimbă subiectul cînd 
Tony îl întrerupse. 

— Cunoşti multă lume de la curse, nu-i aşa, Elk? 

Elk aprobă. 

— İl cunoşti pe unul numit Rex Guelder — un olandez? 

Spre mirarea lui, Elk încuviinţă din nou. 

— Pe Systematic Samuel. Da, îl ştiu, e individul care-şi face 
singur comisioanele. Nu există figură mai mare ca el. 

— Dar, te-nşeli sigur! obiectă Braid. Omul la care mă 
gîndesc eu este... 

— Director general adjunct al domnului Julian Reef, milionar 
parvenit, spuse Elk; şi nu greşesc niciodată, domnule Braid. E 
practic imposibil să greşesc. Se-ntimplă să-l cunosc deoarece 
unul dintre agenţii de pariuri, care se consideră prieten cu mine, 
Isadore Wayne, m-ai întrebat dacă-l cunosc pe olandezul ăsta 
sărac; era trecut în registrul său pentru trei mii de lire. Wayne 
este un om care ştie să aştepte şi nu se plînge niciodată. 

Antrenorul şi proprietarul schimbară priviri semnificative. 

— Mai vreau să vă spun ceva, Guelder m-a pus pe urmele 
acestui cal al d-voastră fără valoare, Barley Tor. El a pariat pe el 
la Wayne. 


— Înseamnă că el într-adevăr „spionează”, interveni 
Sandford. Era pe teren cînd l-am alergat pe Barley Tor zilele 
trecute. 

— De ce-i spuneţi Systematic Samuel? întrebă Braid. 

DI. Elk oftă. 

— Dacă urăsc ceva pe lumea asta, atunci asta e, să dau 
explicații, domnule Braid, spuse el. Aşa l-a numit bătrînul Wayne 
deoarece pariază pe cai după un anumit sistem. Se pare că 
Guelder ăsta face parte din lumea ştiinţei. A fost profesor sau 
aşa ceva, dar a intrat într-o încurcătură acum cîţiva ani şi a 
părăsit în grabă Amsterdamul — sau, poate, Rotterdamul. Ştiu că 
a fost şi „damă” în chestia asta. Poliţia olandeză nu ne-a solicitat 
informaţii, presupun că fata nu era cunoscută. Era prietena lui şi 
a murit subit. Inecată. Unii spuneau că s-a sinucis, dar nu prea 
mulţi. În orice caz, Guelder e un om deştept. Se spune că îşi 
petrece timpul căutînd... asta — cum îi spune — al vieţii. 

— Elixirul vieţii? spuse Tony zîimbind. 

— Asta-i cuvîntul, elixir. Nu ştiu ce înseamnă, dar sună 
frumos. Şi apoi i-a venit ideea trăznită că poate descoperi ceva 
care ar transforma plumbul în aur. Sînt destul de mulţi în 
Dartmoor care au făcut aceeaşi descoperire şi şi-au pierdut 
timpul degeaba. N 

Astea erau într-adevăr informaţii pentru Tony Braid. II ştia 
pe Guelder din vedere, vorbiseră o dată sau de două ori, dar 
roşcovanul olandez nu făcuse nici măcar o dată vreo aluzie la 
cai. La cele spuse de Tony, domnul Elk zîmbi compătimitor. 

— Nimeni nu face caz de năravurile lui, zise el, în afară de 
jucătorii de golf. Tipul ăsta, Guelder, ca jucător, e mare figură. A 
pierdut mii. 

Tony se alarmă puţin. Nu ţinea la Julian Reef, dar în sinea lui 
era mulţumit că tînărul roşcovan nu ştia nimic de slăbiciunile 
prietenului său; din cîte ştia, nici Guelder, nici Reef nu-şi puteau 
permite să piardă mii de lire pe săptămînă; şi dacă risipa asta 
continua însemna că cineva avea s-o păţească. Il cunoştea destul 
de bine pe Julian ca să-şi dea seama că, în ciuda unei prosperităţi 
afişate, el era aproape de limita prăbuşirii şi o criză în afacerile 
lui Julian i-ar fi afectat pe Frensham şi pe Ursula. 


Din acest motiv ştirea era neliniştitoare. El nu punea la 
îndoială cele spuse de Elk nici măcar o secundă. Detectivul ăsta 
slăbănog era o mină de informaţii privind subiectele cele mai 
greu de crezut. Eşecul lui în susţinerea unor examene de 
calificare îl obligaseră să ocupe acelaşi post, ani la rînd, dar asta, 
probabil, i-a favorizat cunoaşterea mai multor oameni şi lucruri 
decît dacă ar fi reuşit să promoveze şi ar fi fost „surghiunit” într- 
un birou oarecare. A cules întîmplări despre bărbaţi şi femei cu 
asiduitate şi o rivnă fanatică pe care alţii le dedică colecţionării 
de timbre. Şi memoria lui era uimitoare. Nu-şi putea aminti — 
cum adesea spunea — data exactă în care regina Elisabeta a 
trecut în revistă armata sa din Tilbury, dar ştia precis unde a 
căpătat Johny, deţinutul, cicatricea cea lungă din ceafă sau de ce 
murise atît de subit un membru al guvernului. Multe dintre 
secretele păstrate cu stricteţe de către proprietari care credeau 
că fuseseră îngropate în lăzile negre din birourile avocaţilor, îi 
erau atît de cunoscute încît aproape le uitase. Aproape — dar nu 
de tot; putea scoate din cotloanele minţii lui, în momentul în care 
era nevoie, cele mai groaznice detalii ale unor aventuri 
romanţioase vechi, nebunii uitate, escrocherii pe jumătate 
neterminate. 

— II cunoşti pe lordul Frensham? întrebă Tony. 

Elk răspunse afirmativ. 

— Prieten de-al d-voastră, nu? Bun băiat, dar falit. Am fost 
în strada St. James zilele trecute să cer informaţii despre nişte 
indivizi dubioşi şi am trecut pe la biroul lui. Pariez că nu ştiaţi că 
are un birou pe strada St. James. 

Tony zimbi larg. 

— Asta-i unul din lucrurile pe care le ştiu, spuse el. Lordul 
Frensham avea o serie de afaceri pe care le conducea de acolo. 

Elk nu se arătă stingherit. 

— Credeam că nu ştiţi. Dar pariez că nu ştiţi povestea 
apartamentului pe care-l deţine — cel puţin era apartament 
cîndva. 

Inainte ca Tony să poată răspunde, uşa se deschise şi apăru 
servitoarea. Braid auzise telefonul şi era pregătit răspundă. Ştia 


că era un telefon important pentru că fata avea dispoziţie să nu-l 
deranjeze altfel. 

— Domnişoara Frensham, domnule. 

Braid intră repede în biroul său şi ridică receptorul. 

— Tu eşti Tony? 

Vocea Ursulei era iritată, puţin speriată, crezu el, şi inima îi 
tresări. 

— Poţi să vii pînă aici, te rog? Tata n-a venit la cină. Cred că 
s-a întîmplat ceva groaznic. 

— Voi fi acolo în cinci minute, spuse el. Nu fi îngrijorată. Nu-i 
prea tîrziu, nu-i aşa? 

— Nu, numai că m-a rugat să stau acasă pentru el. Doresc 
să-i gătesc ceva. 

Tony Braid reveni la musafirii săi, îi ceru scuze lui Sandford 
şi peste cîteva minute el şi Elk se îndreptau spre Hampstead cu 
maşina. 

— Ce i s-a întîmplat lui Frensham? întrebă Elk. 

— Nimic deosebit, spuse Tony evaziv. 

— Ceva nu e în regulă dacă d-ra e îngrijorată că Lordul 
Frensham n-a ajuns acasă. 

Puțin mai tîrziu. 

— Pot să-ţi şi spun, Elk: mi-a fost prieten bun şi ştiu că poţi 
fi discret. Frensham a dat de bucluc. Chiar înainte de cină în 
astă-seară, m-a sunat şi m-a-ntrebat dacă pot să-i împrumut 
şaptezeci şi cinci de mii de lire. 

Elk fluieră. 

— Şi, bineînţeles, i-ai spus că nu, zise el. Sînt de acord. 
Dacă aş primi înapoi toţi banii pe care i-am dat împrumut, aş fi 
un om bogat. 

— Bineînţeles că am spus da, zise Tony liniştit. De fapt am 
trimis cecul printr-un curier la el la birou. 

— Atunci de ce nu mergem la birou, mai întîi? întrebă Elk. 

Tony clătină din cap. 

— L-am sunat la o oră după trimiterea banilor să-l întreb 
dacă suma îi ajungea şi nu a răspuns. 

— Cercul a fost predat? 

Elk deveni interesat. 


— Da; am verificat, i-a fost înmînat lui Frensham. 

Elk nu mai întrebă nimic, imediat ajunseră şi o găsiră pe 
Ursula aşteptîndu-i pe pasajul din faţa casei. Tony opri maşina şi 
se dădu grăbit jos. Elk apăru în cadru, pe neobservate. 

Cînd Tony luă mîna fetei, simţi că aceasta tremura. 

— De ce-ţi faci probleme? De ce eşti aşa speriată, draga 
mea, spuse el, bătînd-o uşurel pe umăr. Eu ar trebui să fiu 
îngrijorat — tatăl tău mi-a spus să nu mai calc pe proprietatea 
lui, şi iată-mă aici, ţinîndu-i fiica de mînă, fără ruşine. 

— Tony, zise ea, în şoaptă, e aici Julian. A venit acum un 
sfert de oră. A spus că a trecut pe la tata pe la birou, dar că nu i- 
a răspuns. 

— Julian aici? zise Anthony cuprins de panică. Foarte ciudat: 
va trebui să apelez la unul dintre artificiile mele renumite şi să 
fiu amabil cu el. 

Orice îndoială ar fi avut privind atitudinea lui Julian aceasta 
se risipi deîndată ce pătrunse în casă. Tînărul cel roşcat se 
plimba de colo-colo prin holul mare şi se-ndreptă spre el cu un 
suris prefăcut. 

— ţi datorez scuze, Braid, spuse el. Nu-ţi port pică pentru 
croşeul ăla stîng. 

Şi apoi continuă pe un ton mai serios: 

— Sînt îngrijorat din cauza lui Frensham. A fost pe la mine, 
la birou, azi după amiază, şi am avut o discuţie foarte deschisă 
despre acţiuni. Dorea să-i transfer capitalul Ursulei pe care-l 
aveam în păstrare. De fapt, acţiunile respective îi fuseseră 
transferate cu trei luni în urmă. Era neobişnuit de agitat încît m- 
am gîndit că era bolnav. Aş fi sunat-o pe Ursula, dar n-am vrut s- 
o tulbur. 

Se aflau în salon: era o seară foartă caldă şi Tony trase 
concluzia că ferestrele franţuzeşti erau deschise după legănarea 
draperiilor ce le acopereau. 

— Am trecut pe la biroul lui, continuă Julian, dar nu mi-a 
răspuns nimeni, aşa că am venit aici. 

— Lucrează atit de tîrziu, de obicei? întrebă Tony. 

— Foarte des, răspunse Ursula. A stat acolo seară de seară 
în ultimul timp — cred că era îngrijorat din cauza Companiei 


Lulanga. N-aş fi fost neliniştită de întirzierea lui, dar el este atît 
de punctual la întîlniri şi chiar el m-a rugat să fiu aici la opt şi 
jumătate. Am renunţat la un spectacol de teatru deoarece zicea 
că e important. 

Tony îşi scărpina barba gînditor, fixîndu-l cu privirea pe 
Julian Reef. 

— Voi merge pe strada St. James să văd ce anume îl reţine, 
zise el încet. 

— Dacă vrei, merg cu tine, se oferi Julian. 

Dar Tony clătină din cap. 

— Nu e cazul; sînt cu un prieten, e prin curte pe undeva — 
inspectorul Elk; trebuie să fi auzit de el. 

— Elk? 

Chiar şi Ursula sesiză schimbarea tonului; deveni brusc 
aspru şi supărător. Aproape că a strigat numele. 

— Elk? Individul ăla înalt... oh „da. Îl ştiu. E aici? Ciudat! 

Faţa lui deveni din roşie, albă şi din albă, din nou roşie. 

— Da, l-am întîlnit. O pasăre ciudată de la Scotland Yard 
care vorbeşte mereu despre educaţie. Deci n-ai nevoie de mine. 

Cînd Anthony ieşi în stradă, îl găsi pe Elk sprijinit de maşina 
sa, cu un trabuc între dinţi. 

— Domnişoara Frensham este îngrijorată de absenţa tatălui 
său. Mă duc pînă la el, la birou. 

— Ştiu, zise Elk, urcînd în maşină. Individu' ăla, Reef, m-a 
făcut hareca-parcea, dar cînd zice că nu vorbesc decît despre 
educaţie, minte de stinge. 

— De unde ştii ce-a vorbit, întrebă Tony uimit. 

— Am ascultat la fereastră, spuse calm, domnul Elk. Găsesc 
că asta-i una dintre cele mai bune metode de a aduna informaţii 
— ascultînd şi nezicînd nimic. Ce spunea despre nişte acţiuni şi 
un cec? Mare tip e Reff ăla — gîndeşte în milioane, discută în zeci 
de mii şi plăteşte în mărunţiş. 

Cînd ajunseră la clădirea în care Frensham îşi avea biroul, ei 
descoperiră că uşa era închisă; Anthony s-ar fi întors la 
Hampstead, dacă inspectorul n-ar fi insistat să mai facă o 
încercare de a intra. 


— Trebuie să fie un îngrijitor în clădire şi cîteva femei care 
curăţă birourile — ştiu asta sigur. Bate în uşă. 

Tony execută dispoziţiile şi după cîtva timp fu răsplătit. O 
femeie de serviciu întredeschise uşa şi cînd se arătă domnul Elk 
şi-şi declină profesia, îl lăsă înăuntru cuprinsă de nelinişte. 

— Nu, d-le, n-am fost în biroul lordului Frensham, zise ea. E 
ceva foarte ciudat: avem toate cheile, dar nu se potrivesc la uşa 
lui. Colega mea zice că e încuiată pe dinăuntru. 

Urcară la etajul al doilea şi femeia le arătă că uşa nu putea 
fi deschisă nici cu cheia. Era o uşă de birou obişnuită; partea 
superioară era din sticlă opacă cu inscripţia „Societatea pe 
acţiuni Lulanga Oils”. 

— In situaţia asta, zise domnul Elk, totul ese scuzabil — 
împrumută-mi mătura, mătuşico! 

Femeia îi dădu o perie cu coada scurtă şi la dispoziţia 
acestuia se retrase ca să nu fie atinsă de cioburi. Din două 
lovituri spulberă ochiul de geam şi domnul Elk, scoţînd un ciob de 
sticlă, îşi introduse mîna şi trase zăvorul. Apoi îi înmînă femeii 
peria cu un zîmbet larg. 

— Puteţi merge jos. Dacă vom avea nevoie de dum- 
neavoastră vă vom chema, spuse el şi femeia, fără voia ei, 
sesizînd misterul, cobori la etajul inferior. 

— Sper că nu sînteţi prea sensibil, zise Elk, pentru că el 
văzuse deja... 

Un declic, şi lumina se aprinse. Frensham stătea întins 
peste birou, cu capul culcat pe braţe; sugativa albă era pătată 
cu roşu şi în mîna albă întinsă pe birou ţinea încleştat un 
revolver. 

Numai vocea lui Elk îl trezi pe Tony Braid la realitate. 

— Vedeţi la telefonul de colo. Cereţi să vă dea poliţia; 
spuneţi-le că este un mort aici şi că trebuie să-l trimită pe 
medicul secţiei. 


— Mort? şopti Tony. Doamne Dumnezeule! 

Elk se uită întrebător spre cel împuşcat şi văzu hiîrtia. Nu era 
pe tampon ci puţin mai la o parte. 

Detectivul o ridică şi citi încruntat cîteva rînduri. 

— Cunoşti scrisul? 

Tony încuviinţă. Era al lui Frensham, fără nici o îndoială. Cu 
mintea răvăşită, el citi mesajul fatidic. 


„De ani de zile m-am angajat în speculații nesăbuite. 
Mărturisesc că am luat bani care nu erau ai mei, amănunte 
despre toate astea sînt prezentate mai jos. Nu mai are rost să 
trăiesc...” 


Aici scrisoarea se întrerupea brusc. 

— E scrisul lui Frensham? întrebă Elk din nou. 

— Cu siguranţă, spuse Tony şoptit, privind ca vrăjit spre 
trupul nemişcat. 

Văzuse moartea în forme diferite, tragicul în aspectele lui 
cele mai oribile, dar corpul acela prăbuşit avea ceva groaznic. 

În timp ce Tony telefona, detectivul merse spre fereastră, o 
împinse şi, aplecîndu-se în afară, lumină cu lanterna în ambele 
direcţii. Trase fereastra şi prinse zăvorul. 

Lîngă birou se găsea un coş cu bucățele de hirtie rupte pe 
fund. El îl răsturnă pe măsuţa de telefon şi începu să-i trieze 
conţinutul. 

— E clar că a primit scrisoarea şi cecul tău, zise el după 
cîtva timp. 

El îi arătă grămăjoara de bucățele de hîrtie pe care le 
separase de celelalte. 

— Uite cecul, făcut bucățele — cel puţin aşa cred — că-i al 
tău. 

Inainte de a aranja bucăţelele roz, el ştiu că ele formau 
cecul pe care-l trimisese. 

— Acestea o să le păstrăm. 

Elk luă un plic din suportul de pe birou şi puse bucăţelele cu 
grijă în plic. Şi scrisoarea, şi plicul. 

— Se pare că a fost rupt bucățele nedeschis. 


Medicul secţiei sosi într-un sfert de oră şi făcu o examinare 
scurtă. Frensham murise fulgerător. 

— Acum cred că trebuie să faci cea mai neplăcută treabă, 
spuse Elk. 

Tony fu de acord şi cobori scările îndreptindu-se spre 
Hampstead să-i ducă vestea Ursulei. 

O găsi aşteptîndu-l în uşa casei şi o singură privire aruncată 
spre chipul ei îl convinse că, pe anumite căi, aflase deja şi că 
partea cea mai neplăcută a obligaţiei lui fusese anticipat 
îndeplinită. 

— Intră, Tony. 

Era palidă, dar avea o voce liniştită. 

— Domnul Elk m-a sunat — nu mi-a spus totul, dar cred că 
pot ghici. E mort? 

Tony încuviinţă. . 

— Ce groaznic! Işi duse mîinile la ochi şi se-nfioră. Julian 
ştie? 

— El nu-i aici? întreba Tony surprins. 

Ea clătină din cap. 

— Nu; tocmai plecase cînd a telefonat domnul Elk. l-am 
spus ce bun fuseseşi cu tata... adică, despre banii pe care i-ai 
trimis astă-seară... 

Anthony privi uimit spre gura ei. 

— De unde ştii că i-am trimis bani? 

Ea nu-i răspunse pînă cînd ajunseră în sufrageria lambrisată 
şi închiseră uşa. 

N — Tata mi-a spus că avea necazuri şi că te rugase să-l ajuţi. 
Imi spusese asta la telefon, astă-seară mai devreme. 

— Dar tu nu ştiai că... 

— Te cunosc bine, Tony, zise ea încet. Dacă ţi-ar fi cerut 
bani, ştiam că i-ai fi trimis. El nu era foarte sigur că ai face-o, 
dragul de el. Mi-a spus să fiu aici la opt şi jumătate în caz că nu-i 
dai banii, dar că se va întoarce oricum pînă atunci. 

Era foarte liniştită şi plină de curaj. 

El nu dorea s-o mai supere, discutînd despre bani în seara 
aceea şi fu surprins cînd ea deschise subiectul: 


— Crezi că banii mei s-au dus? întrebă ea, foarte calm. N- 
am discutat niciodată asta cu tata, continuă ea. El era extrem de 
dificil şi sensibil. Dividendele îmi veneau de fiecare dată la 
jumătate de an şi am la bancă o sumă apreciabilă. 

— De cit timp îţi administrează averea? 

— Nu ştiu. E o noutate pentru mine, şi destul de 
surprinzătoare, că Julian îi transferase toate acţiunile mele. Mă- 
ntreb dacă mă consideri fără suflet că discut asta acum, spuse 
ea. iți dai seama, Tony, că ai o mare răspundere? 

El o privi fără să înţeleagă. 

— Ce anume? o întrebă. 

— Eşti administratorul averii tatălui meu. El nu a modificat 
niciodată testamentul făcut cu ani în urmă. Ţi-a amintit de el azi- 
dimineaţă, cînd era atît de furios zicînd că va face un alt 
aranjament. Cred că intenţiona să-l pună pe Julian în locul tău. 
Tony, ţie nu-ţi place de Julian, nu-i aşa? 

— Nu ţin la el prea mult, dar în momentele acestea 
deosebite, nu vreau să fac lucrurile mai grele discutind despre 
propria-mi antipatie. 

— Mie îmi piace, spune ea; e teribil de stăpîn în felul său; 
dar partenerul lui, sau ce i-o fi, e oribil. 

— Guelder? întrebă Tony repede. 

Ea încuviinţă: 

— N-aveam idee că-l cunoşti. 

Ea nu răspunse şi el nu insistă. Asta era o descoperire nouă 
şi remarcabilă. Simţi că era ceva în spatele acelei referi 
întimplătoare la confidentul lui Julian Reef, o aluzie timidă pe 
care numai o minte sensibilă o putea înregistra. 

Era două şi jumătate, dimineaţa, cînd Elk trecu pe la Tony 
pe acasă. Il găsi îmbrăcat într-un halat de mătase, un fapt asupra 
căruia comentă imediat. 

— Păcat că nu sînteţi îmbrăcat; mă gindeam să vă rog să-mi 
faceţi hatîrul să dăm o raită prin strada St. James. Cum se simte 
domnişoara...? 

— Am convins-o să stea cu nişte prieteni în Hampstead, 
noaptea asta, spuse Tony şi Elk aprobă îndelung în ce priveşte 


plecarea mea în strada St. James, îţi sînt recunoscător — oricum 
nu prea pot dormi. 

Era îmbrăcat pe sub halat, în afară de haină şi pantofi pe 
care şi le puse în timp ce Elk îi relata ultimele întîmplări. 

— L-am interogat pe băiatul care a dus cecul. E o treabă cu 
tilc. A ajuns la birou pe la opt fără un sfert şi uşa biroului era 
încuiată. Frensham nu-i deschise, dar îl întrebă cine este şi-i ceru 
să vire scrisoarea pe sub uşă. Am chitanţa de primire a băiatului 
în buzunar — semnată cu un „F” care nu spune nimic. 

— Cum s-a scuzat Frensham? A 

— l-a spus că tocmai se schimbă. Intr-adevăr se schimba 
uneori. Am găsit un dulap în biroul său. E ciudat că a rupt plicul 
fără să-l deschidă, zise el. Vă cunoştea scrisul? 

— Era bătut la maşină, spune Tony. Am un număr de plicuri 
cu adresa lui Frensham — purtasem o corespondenţă regulată cu 
el, mai demult. 

— Pf! exclamă Elk îngîndurat. Poate credea că-i vreo notă 
de plată. Avea un teanc în birou. Frensham era într-o situaţie 
financiară proastă. 

Tony îl anunţă că era gata, dar Elk nu se ridică de pe scaun. 

— Cunoşteam apartamentul ăla înainte de a fi birou, spuse 
el. Au fost mai multe spargeri acolo decît în oricare alt 
apartament din Londra. 

Tony crezu că el se lăsase numai în voia amintirilor deşi îl 
cunoştea prea bine pe omul ăsta ca să-şi dea seama că vorbele 
lui aveau un rost anume. 

Elk se ridică brusc, realizînd că era gata, şi ieşiră din casă 
împreună, urcînd în maşina poliţiei. La uşa clădirii în care se afla 
biroul se găsea un poliţist de gardă. 

— O idee înţeleaptă, spuse Elk cu amărăciune, în timp ce 
urcau scările spre etajul al doilea. Putea să stea la fel de bine la 
capătul unui tunel! 

Deschise uşa cu geamul spart şi-l introduse pe Tony în 
camera morţii. Erau puţine urme al tragediei care avusese loc. 
Cadavrul fusese luat, chiar şi tamponul pătat de sînge fusese 
îndepărtat, deşi se mai vedeau pete sinistre pe birou. 

— Mă gindeam, începu Elk, că am putea arunca o privire. 


Deodată se opri şi Tony îl văzu privind ţintă spre fereastră. 
Un ochi de geam fusese spart şi de acolo şi cioburi lucitoare erau 
împărştiate pe covor sub fereastră. Domnul Elk nu mai spusese 
nimic, dar părea tare amărit. 

— Sticlă spartă, zăvorul tras — şi i-am spus afurisitului ăluia 
— să pună un om în faţa uşii; uşa asta! 

— Ce s-a-ntîmplat? întrebă Tony. 

— Cineva a intrat în cameră, asta-i tot. A intrat de afară. Nu 
putea fi un reporter — reporterii fac aşa ceva numai în romane. 

Trase fereastra şi se aplecă în afară şi apoi, spre uimirea lui 
Tony, îşi trecu un picior peste pervaz şi dispăru. Pe moment 
Anthony Braid crezu că polițistul înnebunise, dar o voce veselă îl 
potoli în timp ce scruta, cu teamă, întunericul. 

— E-n regulă, zise Elk. Pe aici intrau hoţii. Le era la 
îndemînă. 

Stătea pe o balustradă îngustă de metal care trecea pe sub 
fereastră şi ducea, descoperi Tony, la nişte scări circulare. 

— O scară de incendiu, îi explică domnul Elk. Poţi să-i spui 
aşa ori la fel de bine platforma bucuriei hoţilor. Ajutaţi-mă. Tony 
îl apucă cu putere şi îl trase în sus pe fereastră. 

— Vrei să spui că a pătruns cineva aici, noaptea asta, după 
ce cadavrul a fost luat? De ce? 

Elk clătină din cap. 

— Să ia ceva — poate unul dintre ele — documentele acelea 
secrete despre care auzim în piese. Nu se ştie. Sau bijuteriile de 
familie. Sau scrisoarea care arată cine-i moştenitorul legal. 

— Fii serios! 

Elk nu-i putu da alte informaţii. 

— Dacă v-aş putea spune de ce, v-aş putea spune o 
mulţime de lucruri pe care nimeni nu le ştie — deocamdată! 

Incepu să cerceteze „biroul” sistematic. Inainte fusese — 
după cum a spus — un mic apartament. Era compus din trei 
camere destul de mari, dintre care două fuseseră evident folosite 
de un număr mare de funcţionari. 

— Ceea ce nu înţeleg în privinţa dumneavoastră, spuse Elk 
pe cînd ieşea din clădire, este lipsa de curiozitate. Nu m-aţi 
întrebat nici măcar o dată cum s-a împuşcat Frensham. 


— Nu pun niciodată întrebări inutile, spuse Tony. 

Urmează două zile plictisitoare de cercetări la poliţie şi o 
anchetă supărătoare; şi, dacă Tony Braid avea aversiune faţă de 
întrebările inutile, erau cîţiva juraţi imposibili care nu-i 
împărtăşeau obiecţia. Procedura s-a desfăşurat lent şi a fost 
publicată pe patru coloane ducînd la inevitabila concluzie: 
„Sinucidere pe fondul unei minţi nesănătoase”. 

Din fericire, nu a fost necesară participarea Ursulei şi în ziua 
anchetei ea plecă la ţară. Işi luă rămas bun de la Tony, telefonic, 
refuză propunerea lui de a o conduce la Somerset şi s-ar fi 
dispensat cu plăcere şi de vizita pe care Julian Reef i-o făcuse cu 
cîteva minute înaintea plecării. 

Ea primise de la el două scrisori, epistole lungi, patetice pe 
care nici măcar nu le citise pînă la capăt. El încercase s-o 
întîilnească de cîteva ori, ea găsise scuze pentru a refuza 
întrevederea. 

De ce se purta astfel faţă de el nici ea nu înţelegea. Numai 
că — deşi ea nu voia să admită asta — moartea tatălui său îi 
adusese un sentiment de uşurare. Il analiză sub toate aspectele, 
în felul ei nemilos. Ea nu s-ar fi căsătorit în nici un caz cu Julian 
dacă tatăl său nu ar fi exercitat asupra ei o presiune permanentă 
în mod inconştient. Această dorinţă nu o mai putea influenţa. Era 
stăpînă pe fiinţa ei, ruinată, credea ca, în afara unui venit modest 
care-i revenea de pe mica ei proprietate de lîngă Morpeth, dar, 
cu toate acestea, liberă. 

Ţinuse mult la tatăl ei şi moartea lui neaşteptată îi 
produsese un şoc ameţitor; dar, dacă era să spună adevărul, 
relaţia dintre ei nu fusese niciodată atît de intimă şi prietenoasă 
cum ar fi putut fi dacă lordul Frensham ar fi fost mai puţin prins 
în curcubeul goanei de înavuţire. 

Tocmai îşi trăsese mănuşile şi aruncă o privire în jur cînd 
servitoarea îl anunţă pe Julian. Era prea tîrziu să mai găsească 


scuze; domnul Reef intră imediat, pe urmele fetei. Era îmbrăcată 
sobru: cravata neagră şi banda de la pălărie de un negru intens 
erau, credea ea, puţin demodate şi nu aveau rost. 

— Am încercat să ajung la tine de cînd cu treaba asta oribilă 
— începu el. 

— Mă ai la dispoziţie cinci minute, Julian, zise ea. Răceala ei 
era descurajatoare. Era total diferită de fata binevoitoare pe care 
se aştepta s-o găsească. 

— Ei bine... situaţia ta — şi totul, începu el şovăitor. Nu ştiu 
ce ţi-a lăsat tatăl tău, dar se poate ghici că afacerile lui s-au 
încurcat de tot. Fireşte nu te pot lăsa la ananghie. Bănuiesc că şi 
casa asta va fi vindută. 

— Dar de ce? îl întrebă ea. Casa îmi aparţine, nu ştiai asta? 

El fu luat prin surprindere, iritat de stăpînirea ei de sine. 

— Nu pari prea tulburată de moartea bietului tău tată — nu 
atit cît m-aş fi aşteptat — îi scăpă lui. Desigur, nu-i treaba mea, 
dar ar trebui să-ţi aminteşti tot ceea ce Frensham a făcut pentru 
tine cînd erai copil. 

— Fii sigur că nu e cazul să-mi aminteşti asta, Julian. Sînt 
copleşită de treaba asta groaznică. Dar sper că nu te-aştepţi să 
port negru sau să jelesc, tata ar fi ultimul care ar fi dorit asta. 

Urmă apoi o tăcere stînjenitoare; toate discursurile lui 
renumite pierduseră cursa în situaţia dată. 

— Cred că lucrurile sînt încurcate, continuă el pe o pantă 
nouă. |n City se spune că Braid este protectorul tău şi 
administratorul averii. Asta-i o crimă, dacă te gindeşti ce credea 
tatăl tău despre el. Sînt absolut convins că, dacă tatăl tău şi-ar fi 
dat seama că l-a numit pe acest ticălos ca executor şi 
administrator, el ar fi făcut o schimbare înainte de a comite 
acest... act oribil. Lordul Frensham îl dispreţuia. 

Ea îl privea îngîndurată, muşcîndu-şi buzele. Acum clătina 
din cap. 

— Cum îl putea dispreţui dacă i-a cerut bani împrumut în 
ultima clipă? întrebă ea liniştită. Asta nu prea sună a duşmănie, 
Julian. Şi aş dori să-ţi aminteşti că Tony îmi este un prieten foarte 
apropiat. Ţin la el. 

— Aşa, înţeleg. 


Buzele lui cărnoase schiţară un zîmbet plin de înţeles, dar 
ea nu luă în seamă insulta insinuantă. 

— Nu a reuşit să-l ajute pe tata, dar cel puţin i-a arătat 
bunăvoință. A fost mai mult decît amabil cu mine — şi cu tine. 

La asta el se-ncruntă. 

— Nu ştiu ce vrei să spui, Ursula. Cînd a fost Braid amabil cu 
mine? N-am observat. 

— Îți voi spune, zise ea încet. El a fost cel care ne-a sugerat 
să nu facem cercetări asupra celor şaizeci de mii de lire pe care-i 
deţineai în numele meu. 

— Tatăl tău îi avea, îi spuse Julian, faţa lui devenind şi mai 
roşie. 

Ea nu luă în seamă întreruperea. 

— Tony ne-a sugerat, şi eu am fost de acord, să nu intrăm 
în detalii în privinţa părţii care deţinea acţiunile, cînd şi cum 
fuseseră transferate. E foarte uşor să pui acţiunile sub urmărire, 
Julian, nu-i aşa? Nu ştiu nimic despre City şi despre bursa de 
valori, dar sînt sigură că Tony ar fi putut descoperi ce s-a 
întîmplat cu acţiunile mele şi cînd i-au fost transferate lui tata. 

— Pot să-ţi arăt transferările, începu el şi se opri. 

Se înfurie la vederea zimbetului ei dispreţuitor. 

— Chiar, Ursula! Dacă-mi amintesc că într-o bună zi vei fi 
soţia mea, atitudinea ta e de neînțeles? 

Era o lovitură directă din partea lui. El mizase în mare 
măsură pe întrebarea asta. Şi-a dat seama că greşise încă 
înainte ca ea să vorbească. 

— Nu cred că asta-i problema de pus în discuţie nici măcar 
pentru viitor, spuse ea încetişor. 

Intrevederea se desfăşura tot mai rău pentru el. El reuşise 
să afle, sub masca simpatiei sale, adevărul despre legămiîntul pe 
care i-l datora. Frensham spusese că ea va fi o femeie foarte 
bogată — era prima dată că auzise de posibilitatea asta şi ardea 
de curiozitatea de a descoperi cîtă bogăţie anume avea în 
vedere cel ce murise. Dar se trezi în apărare, confruntîndu-se cu 
ceea ce pentru el era o acuzaţie uluitoare. Pentru că avea 
îndoieli în privinţa celor spuse de Ursula că nici ea, nici Tony 
Braid nu vor face cercetări amănunțite asupra sorții acţiunilor ei. 


Era uluit şi puţin speriat; secretul său părea de notorietate 
publică după cum i-l prezentase ea, trecu printr-un moment de 
panică şi făcu un efort mare de voinţă de a scăpa de ea. 

— Nu ştiu... pare extraordinar... Vorbea incoerent, stînjenit 
peste măsură. E clar că ai auzit tot felul de minciuni. Trişorul. 
Doamne, Dumnezeule? Nu poţi pune bază pe ce spune el, 
desigur! După atiţia ani... 

Ursula ştia că venise momentul să-l îndepărteze. Într- 
adevăr, nu era nimic mai dezgustător decit să-l vadă pe omul pe 
care se putuse bizui şi în a cărui integritate avusese încredere 
deplină, în situaţia unuia care cerşea milă. El stăruia acum, fără 
să ştie pentru ce, mistuit de teama că ea ar fi putut şti mai 
multe, mult mai multe decit îi spusese, uimit peste măsură că 
ştia atitea. 

— Pentru numele lui Dumnezeu, Ursula, fii rezonabilă! Îmi 
dau seama ce lovitură e asta pentru tine... Moartea tatălui tău şi 
tot ce se întîmplă. Nu crede lucrurile astea urite. Ştii că reputaţia 
lui Braid este detestebilă! A trăit în minciună, şi-a clădit averea 
prin înşelătorie... 

In timp ce spunea asta, ea îi deschise uşa. El încerca să 
găsească ceva copleşitor, dar pe moment mintea îi era amorţită. 
II urmări dispărînd pe stradă şi scoase un oftat adînc. Era primul 
moment de satisfacţie după noaptea aceea de groază, cînd Elk îi 
anunţase moartea tatălui său... 

Cum ajunse la Somerset, îi scrise lui Tony o scrisoare lungă: 


„AŞ vrea să am inima de piatră şi să uit, să uit, să uit. Dacă 
mă mai gindesc mult la treaba asta înspăimintătoare cred că am 
să înnebunesc .. L-am respectat pe tata şi mă consider fără suflet 
dacă-i mulțumesc Domnului că a fost atît de distant'şi nu mi-a 
dat şansa să-l iubesc. Sper că mergi la cursele tale şi nu eşti 
îngrijorat din cauza mea... Majordomul de aici de-abia aşteaptă 
să afle dacă Barley Tor este ceea ce el numeşte „de valoare”. Pot 
să-i spun că da? Nu ţi-am cerut niciodată vreun pont, te rog să 
mi-l dai acum”. 


Tony era la Ascot, foarte ocupat. El refuzase cu hotărîre 
invitaţia avocatului lui Frensham să examineze hiîrtiile clientului 
său şi îi scrisese anunţîndu-l că nu-şi ia în primire obligaţiile pînă 
cînd atmosfera din Yorkshire se va elibera de amintirile astea 
apăsătoare. 

Braid era ceva mai mult decit un proprietar mulţumit de 
sine. El cunoştea caii la fel de bine ca şi oamenii. Pentru el 
importanţa unei alergări era atît de clară de parcă ar fi încheiat 
el însuşi tîrg cu calul. 

Intr-o dimineaţă, devreme, se îndreptă cu maşina spre 
Newbury să vadă cum se prezentau caii şi după micul dejun îl 
însoţi pe antrenorul său la alergări. 

— Asta-i casa despre care v-am vorbit — casa olandezului, 
spuse Sanford, arătîind cu cravaşa spre o clădire roşie, 
dărăpănată, situată mai departe de şosea. 

Părea complet părăsită; grădina era plină de buruieni şi 
două ochiuri de geam de la etaj erau sparte. 

— Era aici sîmbătă, ca de obicei, şi nu mă îndoiesc că e vreo 
iscoadă. Ajutorul meu mi-a spus că a trecut pe la han, încercînd 
să afle cît mai multe informaţii despre Barley Tor. 

El rîse încetişor. 

— E şi acum aici? întrebă Tony. 

— Tocmai asta voiam să vă spun. De obicei vine numai 
vineri seara sau sîmbăta, dar el a apărut deja şi-l vom vedea la 
sfîrşitul alergărilor. Asta-i curată neruşinare chiar astăzi, cînd aţi 
vrut să vedeţi ce pot caii ăştia. 

— Nu, deloc. Nu-i nici o neruşinare, spuse Tony. Nu mi-aş fi 
dorit ceva mai bun. 

— Desigur, am putea alerga în sens invers pe pista de 
încercare şi să terminăm cursa în celălalt capăt, sugeră Sanford, 
dar Tony clătină din cap. 

— Sînt un Trişor şi Trişor voi rămîne pînă la capăt, spuse el. 
Lasă-mă să-mi confirm titlul. Dacă domnul Rex Guelder e dornic 
să afle şansele calului meu în Cupa Steward, îl voi trage pe 
sfoară cum n-a mai fost tras în viaţa lui. 

— Uite.-l, îl întrerupse Sanford, brusc. 

Rulau de-a lungul şoselei albe care traversa dealurile. 
Terenul forma o pantă de la şosea şi pe culmea ei se vedea 
figura caraghioasă a domnului Rex Guelder. Era caraghios 
datorită pălăriei de paie, a paltonului negru şi a pantofilor lucioşi 
de culoare maro. Sub braţ ţinea o umbrelă pliantă; în miini avea 
mănuşi de un galben strident, şi în gura-i urîtă atîrna lipită o 
ţigară din cele subţiri, fumate de obicei de doamne. 

Cînd Tony ajunse pe pantă, el se întoarse, îşi ridică pălăria 
cu o fluturare. 

— Guelder! mormăi ei prezentîndu-se cu o mică înclinare, în 
stil nemţesc. Am marea plăcere să-l întîlnesc pe domnul Braid. 
Ne-am cunoscut, cred, în afaceri mai serioase. 

Ochii lui Tony sclipiră. 

— Nu ştiam că vă interesează o afacere atît de puţin 
serioasă cum sînt cursele, spuse el. 

— Puțin, spuse Guelder repede, numai puţin. Am venit să 
văd caii ăştia frumoşi, să uit toate problemele din City. Stau aici, 
în adierea vîntului de la bunul Dumnezeu şi mă bucur de viaţă. 

Tony privi spre faţa rumenă şi animalică pe care vintul 
„bunului Dumnezeu” adia din greşeală şi pentru prima oară 
încercă să-l ghicească pe omul acesta care-i stîrnise curiozitatea. 
Elk îi spusese cîteva poveşti ciudate despre Rex Guelder; acestea 
fuseseră confirmate, ba chiar depăşite de înfăţişarea neplăcută a 
acestuia. 

— Dacă vă interesează caii, poate aţi dori să urmăriţi o 
alergare de probă, spuse el. 

Ocini bărbatului scînteiară. 

— Asta va fi o mare onoare, spuse el. Pentru ce cursă e 
proba asta? 

— Cupa Steward, spuse Tony, spre surprinderea 
antrenorului său. Am doi cai în cursa asta. li voi pune cu alţi trei 
sau patru cai şi-i voi alerga în forţă, ca la curse, pe aceeaşi 


distanţă. Veţi putea observa cu ochii dumneavoastră care este 
calul cu cele mai mari şanse. 

Tony văzu neîncrederea apărînd o clipă în ochii şireţi ce-l 
priveau de după lentilele groase. 

— Va fi o mare plăcere, spuse domnul Guelder, în timp ce 
tropăia amabil pe lîngă calul lui Tony. 

Ajunseră, în cele din urmă, la locul unde vreo jumătate de 
duzină de cai se mişcau în cerc şi domnul Guelder, stînd 
deoparte, privea cu mare interes cum se scoteau legăturile şi 
cum se desfăşurau pregătirile finale. 

Doi dintre cai fuseseră aduşi şi Tony îi spuse amabil numele 
lor, deşi în cazul unuia nu era necesar. 

— Asta-i Barley Tor, pe care cred că s-a pariat mult pentru 
cursă; cealaltă este o mînză foarte rapidă, numita Lydia Marton. 
Are trei ani. Dacă urmăreşti cursele, probabil îi ştii povestea. N-a 
alergat pînă în primăvara acestui an şi a cîştigat o cursă mică la 
Pontefract. 

— Pe cine mai aşteptaţi? întrebă domnul Guelder plin de 
respect. 

— Pe jochei. lată-i! 

Tony privi de-a lungul drumului spre un noruleţ de praf ce 
se ridicase în urma unei maşini puternice, care parcă lîngă locul 
unde se plimbau caii. Coboriră doi bărbaţi mici şi slabi. Unul 
purta jambiere şi pantaloni bufanţi, celălalt, pantaloni de călărie 
şi domnul Guelder îi recunoscu pe ambii ca fiind doi dintre cei 
mai buni jochei de turf. Primul era un bărbat de peste treizeci de 
ani, brunet, cu faţa ca de vultur şi rostire tărăgănată. 

— Aş vrea să călăreşti pe Lydia Marton, Burnie, îi spuse 
Tony Braid. 

Al doilea jocheu se urcase deja pe Barley Tor. 

li urmăriră mergînd în galop scurt spre punctul de pornire şi 
creierul domnului Rex Guelder începu să lucreze. Il cunoştea pe 
Tony Braid, îi cunoştea şi mai bine reputaţia. Tony şi Julian Reef 
nu se prea dădeau în vînt unul după celălalt şi colaborarea lui cu 
Julian era cunoscută tuturor. Era aproape imposibil ca Braid să 
ignore acest lucru. Atunci de ce să-l fi invitat să asiste la o probă 


atit de importantă. Asta nu se potrivea cu felul de a fi al 
Trişorului. 

— Siînteţi în biroul lui Reef, nu-i aşa, d-le Guelder? spuse 
Tony pe neaşteptate. 

— Da, ăsta-i norocul meu, zise Rex, întrebîndu-se ce avea 
să urmeze. 

— Bănuiesc că-i tare supărat de moartea bietului lord 
Frensham. 

Guelder confirmă melancolic cu o înclinare a capului. 

— Ah, bietul băiat! Gemetele şi suspinele lui te-ntristează 
teribil; şi mai suferă şi din alte motive. Lordul îi datora bietului 
Julian sume considerabile. Dar asta nu i-a schimbat sentimentele 
— are inimă bună. Pierderea subită a unchiului său. Asta 
tragedie! Pentru Julian banii nu înseamnă nimic. E deştept, 
priceput, are un viitor remarcabil. 

— Vă cred, spuse Tony sec. Vă merg bine afacerile, 
domnule Guelder? 

Rex Guelder ridică din umeri. 

— Ìn City te afli uneori sus, alteori jos; dar sîntem o firmă 
norocoasă. Avem rezerve mari, avem pachete de acţiuni, avem 
proprietăţi minunate şi contracte de perspectivă imense. 

Tony îşi aprinse o ţigară tacticos. Nu zîmbi şi nu-şi exprimă 
prin nici un gest scepticismul adînc faţă de trăinicia afacerilor lui 
Julian Reef. 

— Acuma, sigur, zise Guelder entuziasmat de ideea de a-şi 
face un confident dintr-un om atît de puternic ca Braid, toţi 
sîntem la şapte şi la şase şilingi, datorită acţiunilor Lulanga Oils 
— ce tare au scăzut! leri seară la şapte şilingi şi şase peni. 
Deţinem multe în valoare de două lire. 

Tony zimbi. 

— Mă-ndoiesc, zise el, şi clătină uşurel capul. 

— Scuzaţi-mă, treizeci de şilingi, îl corectă Guelder. 

Aceeaşi mişcare a capului însoţită de un zîmbet 
neîncrezător. 

— O liră, probabil. Nu sînt sigur. Şi acum preşedintele 
companiei este mort şi cine ştie ce ne mai rezervă viitorul? Mă 
gîndesc uneori... 


— Urmăriţi caii! îl atenţionă Tony. 

Cursa de probă începuse. 

Şase pete negre se aliniaseră în depărtare. Antrenorul 
stătea în picioare cu cronometrul fixat la binoclul prin care 
urmărea caii. Aceştia se apropiau în viteză. Domnul Guelder, 
emoţionat, privea încruntat desfăşurarea cursei. li vedea deja 
fără binoclu. Barley Tor, negru ca smoala, conducea, în timp ce 
Lydia Marton, cea cu trupul castaniu, era cu o jumătate de 
lungime în urmă. Il văzu pe jocheul de pe Barley Tor liniştit şi 
apoi, cînd erau la mai puţin de cincizeci de yarzi de locul de unde 
priveau ei, Lydia Marton cea castanie, ţişni în faţă şi, în timp ce 
treceau prin dreptul lor, reuşi să-l depăşească mult pe favoritul 
Cupei Steward. 

Domnul Guelder inspiră adînc; avea o privire jucăuşă şi 
entuziasmată deoarece observase că jocheul de pe Barley Tor nu 
impulsionase calul. 

— Ei, ce spuneţi? întrebă Tony. 

Guelder îl privi pieziş. 

— Minunat! 

— Aveţi vreo îndoială asupra celui mai bun? întrebă Tony 
reţinîndu-şi zimbetul. 

Celălalt dădu din cap hotărît. 

— Lydia Marton, evident! Ce iapă! Ce zburătoare rapidă! Am 
văzut cu ochii mei. Mulţumesc, domnule Braid. 

— Voi participa cu amîndoi, desigur, spuse Tony, într-o 
doară, şi le veţi putea transmite prietenilor d-voastră că ar fi o 
prostie să-l considere pe Barley Tor favorit cînd mînza îi este cu 
mult superioară. 

— Exact. Am permisiunea d-voastră? 

Guelder jubila. Trişorul ăsta! 

Peste o oră el se întorcea în oraş în maşina lui tip sport. 
Intenţionase să rămînă în week-end, dar acum nu mai putea 
pierde timpul. Marţea următoare se alerga în Cupa Steward şi 
deja era piaţă serioasă. 

Intră, dînd buzna, peste Julian Reef. Cu faţa rumenă, acesta 
tocmai îşi totaliza obligaţiile. Ridică privirea şi se-ncruntă. 

— Salut! Credeam că eşti plecat în week-end, spuse el. 


Guelder nu răspunse imediat; el se-ndreptă spre uşă, o 
deschise şi se uită afară. Sala funcţionarilor era goală, personalul 
era în pauza de prînz. Reveni în birou şi-şi trase scaunul în faţa 
confidentului său. 

— Mi-ai spus mereu că alergările sînt o prostie! 

— Şi tu-mi spuneai mereu lucruri care au confirmat-o, spuse 
Julian acru. Participarea ta la Ascot, data trecută, m-a costat mai 
mult decît am cîştigat toată săptămîna. 

Zîmbetul domnului Guelder era afabil şi triumfător. 

— Vreau să-ţi spun ceva, zise el şi, coborînd vocea, vorbi 
fără pauză vreo cinci minute. 

Julian asculta adîncit în gînduri. Orice plan care l-ar fi atacat 
pe duşmanul său era primit şi examinat îndeaproape. El ştia 
despre curse cam tot atît cît orice om de rînd, dar pariase destul 
de mult ca să se lase fascinat de posibilităţile jocului; şi-a dat 
seama de importanţa ştirilor pe care i le adusese olandezul. 

— Probabil că are o părere destul de proastă despre 
capacitatea ta intelectuală dacă încearcă astfel de tertipuri. 
Care-i cota calului? 

Guelder scoase o hîrtie din buzunar şi-şi plimbă degetul pe 
o listă. 5 

— Şapte la unu — favoritul. Aştia sînt, dragul meu Julian, 
bani pe gratis. 

— Eşti sigur că a fost alergarea de probă? întrebă Julian. Ar 
fi putut fi doar un simplu galop. 

Domnul Guelder zîmbi şi mai larg, îşi afundă mîna în 
buzunarul încăpător al pantalonilor săi şi scoase un ceas foarte 
mare. | 

— Il aveam în buzunar: în momentul în care cursa a început 
pentru antrenor, ea a început şi pentru mine. L-am pornit — clic! 
Cînd au trecut pe lîngă mine, l-am oprit — clic! Un minut, 
unsprezece secunde şi două cincimi. Domnul Braid se crede 
deştept! Nu bănuia că prostul ăla de olandez avea în buzunar un 
cronometru la fel de bun ca al lui! Asta-i sistemul meu, dragul 
meu prieten — timpul bine măsurat plus cîteva secunde pentru 
condiţiile de teren şi atmosferă. 

Julian îl privi încruntat. 


— Sistem? Ştiam că te dai în vînt după cai, dar nu credeam 
că eşti un nătărău atit de fanatic încît să pariezi pe cai în mod 
regulat. Cam cît cîştigi? 

Domnul Guelder ridică din umeri, bătînd aerul cu mîinile. 

— Citeva sute pe an — pariez pe sume mici, o liră aici, altă 
liră colo, dar în cele din urmă reuşesc. 

El îl minţi pe Julian la fel de uşor cum se amăgea pe sine 
însuşi. Micul lui sistem îl costa aproape patru mii de lire pe an, 
dar nu era potrivit şi nici avantajos să dezvăluie acest lucru. 

— E clar că Trişorul a-ncercat să te prostească, zise Julian, 
îngîndurat. 

Trase spre el telefonul, spuse un număr şi, după ce vorbi, el 
ceru o altă agenţie de pariuri... 

Părăsi biroul cu paşi şovăitori. El şi asociatul lui erau pe 
punctul de a cîştiga 14.000 de lire, dar ar fi avut o pierdere de 
2.500 de lire, ceea ce nu era atît de plăcut pentru Julian, care în 
ultimele zile nu reuşise să adune destui bani pentru plata 
salariilor personalului şi era torturat zi şi noapte amintindu-şi că-i 
dăduse lui Frensham, într-un moment de nebunie, o chitanţă 
pentru acţiunile primite, care putea fi scoasă oricînd la iveală de 
cel care-i verifica conturile. 


10 


Tony Braid îşi luase micul dejun şi, cu un portţigaret lung, 
negru, între dinţi, îşi citea corespondenţa. Era conştient că 
cineva intrase în cameră, dar nu ridică privirea pînă cînd nu-şi 
auzi numele însoţit de un rîs uşor. Ridică capul tresărind. 

— Vai, Doamne! Cum ai ajuns aici? 

— Am venit cu maşina din Somerset, zise Ursula. Mă 
plictisesc groaznic, Tony. Vezi tu, prietenii mei din Somerset sînt 
rudele tatălui meu şi sînt tentaţi să creadă că eu nu trebuie să 
citesc cărţi vesele, nici să mă distrez. Bieţii de ei! Sînt puşi pe 
jelit, dar cred că sînt jelitori de felul lor. 


Arăta foarte bine şi supărător de tînără. Faţa ei, de obicei 
palidă, era uşor colorată după alergarea prin aerul rece al 
dimineţii. 

— Te întorci acolo? 

Ea oftă şi încuviinţă. 

— N-am de ales. Va trebui să spun cea mai groaznică 
minciună ca să scap de tot. Majordomul este cea mai veselă 
persoană de acolo şi va fi încă o dată pe atît dacă pontul tău va 
ieşi cîştigător. 

— Nu e nici o îndoială că pontul meu va cistiga, zîmbi 
Anthony. Ai luat micul dejun? continuă el. 

Ea băuse numai o cafea la Oxford, aşa că Tony sună şi-i 
comandă ceva mai consistent. 

— Toate ziarele sînt pline de Barley Tor al tău. De ce alergi 
cu doi cai? întrebă ea. 

— Pentru că sînt un Trişor, spuse Tony. Şi domnul Rex 
Guelder ar fi foarte dezamăgit dacă n-aş face-o. 

Ea se încruntă auzind asta. 

— İl urăsc pe omul ăsta. Are ceva oribil. 

— Il cunoşti? întreba el, amintindu-şi că mai făcuse o 
referire la olandez. 

— A venit pe la noi o dată sau de două ori şi nimic nu m-a 
iritat vreodată atit de tare ca prezenţa lui. Nu, nu era ofensiv 
deloc, era cît se poate de politicos. Odată mi-a sărutat mîna, asta 
datorită manierelor continentale şi nu m-a deranjat deloc. Are 
ceva anume ce numai o femeie poate înţelege, presupun. li simţi 
ascuţimea mintii şi parcă te calcă pe nervi. Julian zice că e foarte 
deştept, sclipitor chiar. 

— Ai veşti de la Julian? 

Ea clătină capul. 

— Nu cred că mi-ar plăcea să aud de el, zise ea încet. Nu 
ne-am despărţit în cei mai buni termeni. Poate am greşit eu, 
Tony, dar i-am spus că tu şi cu mine am hotărît să nu cercetăm 
prea serios capitalul meu. Bietul tata! Cineva-mi spunea ca 
acţiunile lui atît de preţuite, Lulanga, se vind la un preţ ridicol — 
cinci şilingi sau aşa ceva. 

Anthony o corectă 


— Nu se vînd, se oferă la preţul ăsta, zise el. Aş fi foarte 
surprins dacă ar putea obţine altceva pe ele. Şi asta cu atît mai 
ciudat cu cît celelalte rapoarte pe care le-am citit erau mult mai 
favorabile. Toţi bancherii din City procedează la întîmplare în 
privinţa lor, s-a zvonit că sondele au secat, dar asta nu mi s-a 
confirmat şi, bineînţeles, din cîte ştiu despre extracția țițeiului, 
îmi pot imagina că am fi fost preveniţi asupra acestui dezastru, 

— Noi? zise ea surprinsă. Nu ştiam că şi pe tine te preocupă 
capitalul ăla nenorocit. 

El încuviinţă încet. 

— Ba da — şi nu în numele meu. Se pare că uiţi că eu sînt 
executorul şi administratorul averii tatălui tău. Are, cred eu, un 
pachet enorm de acţiuni şi aş fi foarte surprins să n-ai şi tu. 

Urmă o lungă tăcere 

— Tu înţelegi ceva, Tony? Cu cît mă gindesc mai mult, cu 
atit sînt mai nedumerită. De ce să se fi sinucis tata, dacă tu i-ai 
oferit ajutorul? 

— Nu cred că a reuşit să citească oferta de ajutor, zise Tony 
privind pe deasupra ei. Plicul şi cecul au fost găsite rupte în coşul 
de hirtii. E inexplicabil -— pe moment. 

El schimbă brusc subiectul întrebînd -o care-i erau planurile 
de viitor. Ea pornise cu intenţia hotărită să nu se mai întoarcă în 
Wells şi apoi se răzgîndise — va merge înapoi şi va fi rechemată 
printr-o telegramă — dacă Tony era dispus să joace rolul de 
conspirator. 

— Cred că voi mai rămîne la Hampstead House, zise ea. Se 
uită la ceas. Pleci, desigur, la Goodwood. Cred că am să aştept 
pînă pleci şi am să fac o baie în baia ta minunată — găsesc că 


eşti cam snob, să ştii — şi apoi mă voi îndrepta spre cîmpiile 
romantice din Somerset, şi spre plictiseala teribilă de la mătuşa 
Polly. 


Se gîndi că, în ciuda unei veselii afişate, ea arăta destul de 
oropsită, stînd în picioare lîngă porticul casei lui şi făcîndu-i cu 
mîna în timp ce el se îndepărta în maşină. Nu cunoştea secretul 
moştenirii şi cînd ar fi intrat în posesia ei, dar era sigur că, în 
afara venitului foarte mic de pe proprietatea din nord, Ursula 


Frensham era ruinată; şi ar fi fost greu de ajutat, hotărî el, numai 
dacă nu cumva... 

Suspină adînc. Devin sentimental, îşi spuse, avea într- 
adevăr patruzeci de ani, viaţa pe jumătate trecută şi ea cu 
douăzeci de ani mai tînără. Intr-o singură problemă era absolut 
sigur: nu-i va cere niciodată să-şi sacrifice tinereţea şi să devină 
soţia lui. Asta n-ar fi corect. Datoria lui era să-i asigure viitorul; 
să se consoleze şi să-şi ascundă amarul la vederea unui rival 
care i-ar fi luat locul. 

Numai că rivalul încununat de succes nu trebuia să fie Julian 
Reef. 

Prima persoană pe care o întîlni cînd urcă Singleton Hill, 
mergînd spre frumoasa pistă, a fost Elk. Acesta stătea lîngă 
porţile padocului, cu un trabuc în gură şi cu melancolia-i 
obişnuită pe figură. Il privi pe Tony ieşind din maşină fără să facă 
vreun semn de recunoaştere şi Tony, crezind că nu vrea să fie 
deranjat, trecu pe lîngă el. 

— Salut, domnule Braid! Ce mi se va întîmpla săptămîna 
viitoare? Am dat paisprezece lire pe „certitudinea” d-voastră 
incontestabilă. Mi-aţi vrut binele, dar, dacă cineva vă poate da 
gata calul, acela sînt eu. N-am pariat în viaţa mea pe un cal şi 
acesta să cîştige. Deîndată ce joc, calul se întoarce şi o ia în altă 
direcţie. Parcă ar auzi de pariul meu. 

Işi întoarse brusc capul spre padoc. 

— Aveţi nişte amici înăuntru — nepotul îndurerat şi 
partenerul lui. Nu i-am văzut pe nici unul din ei plîngînd, dar v- 
am citit scrisoarea în Sporting Press. 

— Doamne! spuse Tony, surprins. Au publicat-o? 

Uitase de tot de scrisoarea pe care cu atita grijă o 
compusese şi o trimisese printr-un mesager special pe Fleet 
Street. 

— Dac-au publicat-o? Au scos-o pe prima pagină. 

Elk scoase un ziar din buzunar, îl desfăcu şi-i arătă o 
coloană cu litere mari: 

„Am primit următoarele rinduri de la domnul Anthony Braid, 
proprietarul a doi dintre concurenţii de astăzi în Cupa Steward. 

Către editorul ziarului Sporting Times: 


Dragă domnule! Am observat că agenții l-au scos favorit pe 
calul meu Barley Tor. Cred că este corect faţă de publicul sportiv 
să anunț că intentionez să alerg ambii cai la valoarea lor şi că 
minza mea, Lydia Marton, este ceva mai iute. Nu vreau să 
sugerez că va cîştiga vreunul din ei, sau că Barley Tor nu va 
merge mai bine în cursă decit la alergarea de probă, dar consider 
că e de datoria mea să aduc la cunoştinţa publicului participant 
la curse aceste fapte”. 


Urma apoi o notă editorială! 

Domnul Anthony Braid este un expert în materie de curse şi 
opiniile lui, în special în privinţa propriilor săi cai, trebuie 
respectate. Dar, judecînd după performanţele anterioare, fără 
îndoială, Barley Tor merită toată încrederea. 

— Pe care crezi că vor paria? întrebă Tony, dîndu-i ziarul 
înapoi. 

Domnul Elk îşi reaprinse mucul de ţigară înainte de a-i 
răspunde: 

— Increderea publicului în dumneavoastră, domnule Braid, 
este de aşa natură încît, de îndată ce l-aţi „bătut în jos” pe 
Barley Tor, agenţii l-au şi făcut favorit. A ajuns la cinci la doi. 

Pe cînd Tony trecea de-a lungul padocului spre sala de 
cîntărire, auzi un bărbat spunînd: 

— Asta-i Trişorul! 

Pe mulţi i-ar fi deranjat. Tony se amuza. Ştia foarte bine 
cine erau cei responsabili de proasta lui reputaţie. 

Abia cînd se întoarse pe padoc îl văzu pe Julian care-l salută 
cu un zîmbet afabil şi veni spre el fără grabă. Julian afişa o bună 
dispoziţie exagerată 

— Nu prea vin la curse, Braid, dar m-am gindit să-mi iau o zi 
liberă — am pariat pe calul tău 

— Sînt încîntat, spuse Tony lipsit de entuziasm. Şi care 
dintre reprezentanţii mei are onoarea de a-şi sparge plămiînii ca 
să te facă cîştigătorul a cîtorva lire? 

Julian zîmbi ascuns. Se simţi pe moment îndreptăţit să se 
amuze. 


— Ai pariat, desigur, pe calul tău — pe ambii? 

— Numai pe unul, răspunse Tony încet. Am pus o mie de lire 
pe Lydia Marton. Fiecare penny va urca de la preţul de pornire şi 
cred că voi merge acasă cu douăsprezece pînă la paisprezece mii 
de lire mai bogat decît cum am venit. 

Julian rîse. În acel moment apăru o cunoştinţă a celor doi. ÎI 
salută pe Julian cu o înclinare a capului şi-şi îndreptă întreaga 
atenţie spre proprietarul lui Barley Tor. 

— Am auzit că favoritul cursei a fost bătut într-o încercare 
— adică Barley Tor? Se spune că Lydia Marton a cîştigat cursa de 
probă. Pe care mizezi? 

— Pe Lydia Marton, spuse Tony, evitînd privirea celui care-l 
întrebase. 

II auzi pe interlocutor mormăind neîncrezător. 

— Nu părea că te-ar crede, Braid... 

Tony realiză abia atunci că omul pe care-l ura cel mai mult 
pe lume era tot acolo. 

— Nu. Ciudat, nu-i aşa? E ca şi cînd ai trage pe cineva pe 
sfoară şi-apoi ţi-ai pune ştreangul. 

Guelder îl aştepta nerăbdător pe prietenul său la intrarea pe 
teren şi, în timp ce se îndreptau încet spre tribună, olandezul 
întrebă: 

— Ce ţi-a spus? 

— Vechea poveste, zise Julian. Se crede tare deştept. 

Domnul Guelder îşi frecă obrazul plin, îngîndurat. 

— Nu-l credeam în stare de atita impertinenţă. Am văzut cu 
ochii mei alergarea de probă, zise el, însufleţit de parcă nu m-aş 
pricepe la cai. 

Urcară în tribună. Ocupîndu-şi locurile, Guelder îi arătă pe 
cei doi, ca să nu-i confunde între ei. Lydia Marton purta fanionul. 
Acesta era de obicei singurul indiciu pe care proprietarul îl dădea 
publicului asupra preferinţei sale. 

— Îți spun eu cum se va desfăşura cursa asta, zise domnul 
Guelder, confidenţial. Mai întîi o vom vedea pe Lydia, ca pretext, 
în faţă. Apoi, ca un fulger, va veni Barley Tor şi aşa se va termina 
cursa! 


Julian privea în jur dispreţuitor la mulţimea care umplea 
tribunele Tatersalls; şi, deodată, îl văzu pe Braid pe peluza 
rezervată membrilor clubului. 

— Cum dracu' reuşeşte individul ăsta să obţină un loc 
rezervat la Goodwood, mă depăşeşte, spuse el nervos. In orice 
caz, după cursa asta, numele lui va fi compromis pentru cea mai 
mare parte a publicului. Le-am spus tuturor celor pe care-i 
cunosc din City să parieze pe Barley Tor. 

Se auzi vuietul mulţimii; binoclurile se întorceau după 
cursă... Inainte ca neexperimentatul Julian Reef să distingă 
culorile, caii erau deja la jumătatea distanţei. Cei doi cai ai lui 
Braid alergau alături şi se găseau în faţă. Apoi el îl văzu pe cel 
castaniu trecînd în faţă, fără nici un efort. Era în faţă cu două 
lungimi faţă de tovarăşul lui de grajd cînd trecu linia de sosire. 

Guelder privea înspăimîntat. 

— Am văzut-o, spuse el, cu greutate. Cu ochii mei am văzut. 
Doamne! Imi pierd minţile! Prietene — el se întoarse dar Julian 
nu mai era lîngă el. 

Se împingea cu sălbăticie să-şi facă drum prin mulţime. De 
fiecare parte auzea inevitabilele comentarii. 

— Bine, dar v-a spus că ăsta era calul cel mai bun... ce 
altceva vă puteaţi dori... ? 

Pe marginea pistei, Tony primea felicitările — majoritatea 
nesincere — ale cunoscuţilor lui. 

— Asta a fost într-adevăr o surpriză, Braid. 

— A fost trucul meu, spuse Anthony calm. Am spus adevărul 
despre cursă şi despre meritele relative ale cailor — aţi avut 
adevărul: şi adevărul e o „înşelătorie” pe care puţini pot s-o 
înţeleagă. 

II văzu pe Elk stînd la marginea mulţimii; cînd aceasta 
începu să se rărească, el se apropie de detectiv şi-i citi în ochi 
multumirea. 


— Era cît pe ce să mă retrag din cursă, să sfidez cîştigul, dar 
n-am făcut-o şi acum banii se ţin scai de mine. Mi-aţi vîndut un 
pont clasa-întii, domnule Braid, dar am văzut pe cineva care n-a 
făcut o cursă tocmai bună. Domnul Reef arăta ca şi cînd o 
furtună urma să se abată asupra lui, cu tunete şi fulgere, un 
uragan chiar. Mă duc înăuntru să-mi scot banii. Mă vor plăti 
imediat ştiind că sînt de la Scotland Yard. 

— Oricum ti-ar da banii, hodorog bătrîn, zimbi Tony. De ce 
trebuie să crezi că toţi sînt nişte escroci? 

— Nu, nu sînt, răspunse Elk prompt. Eu sînt prea cinstit. 

Julian Reef îşi parcase maşina pe marginea şoselei care 
ducea spre Singleton. Aici, el aşteptă vreo jumătate de oră 
fierbînd de nerăbdare să apară olandezul. Guelder apăru în cele 
din urmă, vesel de parcă n-ar fi fost lovit de soartă. 

— Ah! A fost rău! zise el, intrînd în maşină. Trişorul ăsta! 
Dar am văzut cu ochii mei cursa de probă. 

— Necazul tău este că te crezi al naibii de deştept, mormăi 
Julian, apăsînd brusc acceleraţia şi scoţind maşina pe suprafaţa 
neregulată a şoselei. Bănuiesc că eşti conştient că asta m-a 
costat bani mai mulţi decît pot face rost luni. 

— Atunci nu face rost, prietene, spuse Guelder netulburat. 
Agenţii nu au stabilit nici un termen. Inainte să ai neplăceri, vei fi 
mult mai bogat, incomparabil. 

Julian îl privi pieziş pe tovarşul lui de drum; acesta îşi 
aprinse o ţigară lungă, subţire şi rău mirositoare. 

— Asta-i tot o poveste ca şi cea cu cîştigătorii tăi? întrebă el 
sarcastic. Am trăit numai din promisiuni şi am cheltuit o avere pe 
experienţele tale, Guelder. Vreau ceva înapoi. 

— Vei avea totul, zimbi Guelder afectat. Milioane peste 
milioane! Curînd îţi voi putea spune „Du-te la bursă şi ia-ţi banii!” 

—  Curînd, curînd, spuse celălalt nerăbdător. Cînd va fi 
curînd? 

Guelder ridică din umerii lui laţi. N 

— Poate într-o săptămînă. Experiențele mi-au reuşit. In 
noaptea asta sau în cealaltă voi face testul final şi atunci vei veni 
şi vei vedea singur. 


Julian nu mai zise nimic tot drumul înapoi spre oraş; îl lăsă 
pe Guelder pe Victoria şi merse mai departe spre apartamentul 
său să-şi petreacă seara în singurătate. 

Avea motive suficiente să fie tulburat. Hîrtiile lui Frensham 
fuseseră sechestrate şi în cîteva zile urmau să-i fie predate lui 
Tony Braid pentru examinare. În dimineaţa aceea, înainte să 
plece, primise un aviz din partea avocaţilor lui Frensham, care i- 
au cerut să fixeze o întîlnire cu Tony şi să clarifice afacerile 
companiei Lulanga Oils. Frensham condusese compania din bi- 
roul său de pe strada St. James. El era, la data morţii, posesorul a 
aproximativ 200.000 de acţiuni, fapt ce l-a surprins pe Tony; dar 
nu era nici un mister în privinţa acestui număr mare de acţiuni. 

Julian Reef deținuse cîndva un pachet şi mai mare, dar, din 
motive care nu fuseseră încă dezvăluite, el sa descotorosise de 
cea mai mare parte a acestora; şi, intrucit singurul cumpărător 
onest de la bursă fusese Frensham, cu încrederea lui oarbă în 
viitorul companiei, acestea au gravitat spre seiful lui. 

Valoarea capitalului s-a putut confirma cînd băncile au 
refuzat să accepte chiar şi 200.000 ca garanţii pentru evitarea 
unui faliment. 

Pe piaţă valoarea lor nominală scăzuse la cîţiva șilingi, dar 
n-au fost înstrăinate. Dacă Julian ar fi încercat să vindă cele 
100.000 rămase, pe care le deţinea el, ar fi fost imposibil acum 
că unicul cumpărător al capitalului murise. 

Lulanga era o acţiune vest-africană. Terenurile petroliere 
fuseseră descoperite în Angola de Nord şi fuseseră puse în 
vinzare de proprietarii lor, care făcuseră avere mare prin 
fondarea companiei. Rînd pe rînd, acţiunile se ieftiniră pînă cînd, 
după achiziţionarea masivă a lui Frensham, ele scăzură de la 38 
de şilingi pînă sub o liră. Asta era uimitor. Cei din City au rămas 
nedumeriţi, chiar şi experţii în domeniul petrolului; scăderea era 
în contradicţie cu raportul promiţător făcut de fostul inginer al 
firmei, persoană respectată în City. Erau şi unii bancheri cinici 
care au relevat faptul că raportul nu fusese publicat decît la două 
săptămîni după moartea inginerului respectiv. Era un om precaut 
şi înainte nu se făcuse răspunzător de profeţii atît de optimiste 
ca cea cuprinsă în raport. 


Julian îşi scoase din minte treaba asta, aşa cum proceda cu 
toate gîndurile neplăcute. Se apucă să-i scrie o scrisoare Ursulei 
Frensham care, spera el, i-ar fi redat fetei încrederea în el. 

Pe la jumătatea scrisorii, stiloul se goli şi Julian începu să 
scotocească prin biroul său căutînd cerneala. Işi aminti, apoi, că 
Guelder avea şi se duse în biroul acestuia. Acesta nu-şi încuiase 
ruloul biroului. Julian căută pe birou, dar nu găsi nimic. Trase 
sertar după sertar, pînă ajunse la cel de jos. 

Ochii Ursulei Frensham îl priveau zimbitori. Era un portret 
pe care nu-l mai văzuse de mult timp. De atunci, cineva îl 
decorase cu un chenar cu cupidoni şi inimi. Execuţia era bună. La 
început crezu că era tipărit, dar apoi văzu în colţul din stînga 
semnătura artistului. 

Guelder! Era de necrezut! Să fi fost vreo glumă proastă de-a 
olandezului. 

Scoase fotografia şi sub ea găsi alta, nedecorată, dar avînd 
scrisă pe ea o poezioară care, din cauză că era în olandeză, era 
de neînțeles. Intorcînd fotografia, găsi traducerea în engleză sau 
poate alte versuri, rod al imaginaţiei olandezului: 


„lubiți ochi ce îmi zimbiţi, 
Buze dulci ce tresăriţi... ” 


O citi pînă la capăt tulburat... Incredibil! Şi totuşi nu 
cunoscuse reputaţia acestui om; auzise despre nişte întîmplări 
dezgustătoare. Scutură furios sertarul, împrăştiindu-i conţinutul. 
Uitase motivul căutării. Făcu fotografiile bucăţi şi le aruncă în 
coş. Era peste măsură de nedumerit. Il revolta faptul că omul 
acesta, atit de grosolan avea o asemenea atitudine faţă de 
Ursula. 

Dimineaţa următoare, cînd sosi Guelder, senin şi vioi, cu un 
zîmbet şi o fluturare a miinii adresate şefului său, Julian îl opri. 

— Am fost în biroul tău aseară, spuse el; căutam cerneală. 

— Este pe raft, în spatele biroului — începu Guelder, dar 
Julian nu-l lăsă să continue. 

— Nu asta mă interesează acum... Am găsit nişte fotografii 
în sertarul tău, erau ale domnişoarei Ursula Frensham. Cineva a 


avut o răbdare dată naibii şi a desenat inimoare şi săgeți în jurul 
lor! 

Faţa lui Rex Guelder se înroşi mai tare — ochii păreau că-i 
ies din orbite. 

— Eu am fost acel cineva, zise el, cu asprime. Treaba mea 
ce am în sertar! 

— Treaba ta, ai? Ei bine, am făcut-o să fie a mea, spuse 
Reef, răstit. Te va interesa să afli că le-am rupt şi le-am aruncat 
în coşul de gunoi. 

Privi faţa olandezului care devenise din roşie, albă. Omul îl 
privea chioriş, zimbind fără milă. Făcea eforturi să se stăpînească 
şi reuşi. 

— Asta a fost o prostie, prietene. Nu făceau rău şi-mi 
luminau zilele. Tînăra domnişoară e foarte frumoasă — zic eu. 
Mai bine mă puneai să i le trimit domnului Braid. 

— Nu-mi pasă ciîtuşi de puţin cui i le-ai fi trimis, spuse Julian. 
Braid e un gentleman şi tu eşti un porc murdar. Nu-mi caut 
cuvintele cînd mă gindesc la tine, Guelder. Ştiu ce reputaţie ai, 
ştiu de ce ai părăsit Amsterdamul în grabă, am auzit şi nişte 
zvonuri despre cele întîmplate în Indiile Olandeze. Imi eşti inutil 
— momentan, un lux costisitor — dar dacă te-am primit în afaceri 
nu înseamnă că poţi intra şi în problemele mele personale: ai 
înţeles? 

Guelder respira greoi; avea faţa încordată, diabolică; era 
răvăşit de furie. 

— Aşa, deci! zise el răguşit. Sînt un porc, da? Bun numai 
pentru afacerile tale murdare dar nu ca să le ador pe 
domnişoarele tale, ai? iți fac milioane şi totuşi sînt sluga ta — 
aşa! 

— Mi-ai făcut prea puţine milioane pînă acum, Guelder. M-ai 
costat destul, îi replică Julian Reef. 

Bărbatul îl întrerupse, aplecîndu-se peste masă, aproape 
vîrîndu-i degetul în faţă. 

— Ah! zici că n-am voie să mă gîndesc la lady Ursula 
deoarece sînt prea josnic, prea — cum spuneai — scîrbos. Vrei 
să-ţi spun ceva? In noaptea aceea, Frensham s-a împuşcat, da? 
Am avut timp destul de pierdut prin oraş. Mă plimb şi admir 


fetele frumoase. Te văd şi sînt curios. Mă-ntreb unde-o fi mergînd 
prietenul meu, „marele Julian Reef”. Te urmăresc: tu nu ştii. Te 
urmăresc de la ora opt pînă la nouă. Merg în urma ta peste podul 
Westminster. Te apleci tare, cade ceva în apă. Dar altceva 
scăpat de tine nu cade în apă. Un obiect pe care-l ridic cu mîinile 
mele de pe un parapet mic. 

Işi ridică mîinile semnificativ; Julian avea o paloare de mort. 
ÎI zărea numai pe diavolul viclean care-şi bălăbănea degetele 
butucănoase în bătaie de joc. 

— Lucrurile acelea le păstrez în seiful meu din Greenwich. 
Le pun în buzunar şi cînd ajung acasă la mine le examinez şi le 
pun în micul meu seif. Intr-o bună zi — îşi flutură degetul atît de 
aproape de faţa palidă a lui Julian încît acesta simţi bătaia aerului 
— într-o bună zi Julian ăsta ar putea vorbi de Ursula Frensham; 
atunci eu voi spune: Nu, nu e pentru tine, ci pentru mine 
bucăţica asta drăgălaşă. Mi-ai distrus pozele, din fericire mai am 
acasă. Dacă n-aş fi vrut, ţi-aş fi spus. „Fă la loc tot ce ai distrus, 
iconoclastule!”. 

Se opri, fără suflu, avînd pe faţă un rictus maliţios, dar 
Julian nu-i mai răspunse. Era alb ca varul. Numai ochii sclipitori îi 
trădau ura. Ar fi fost multe de spus, dar el nu îndrăzni să-l ia la 
întrebări pe omul ăsta triumfător— anumite fapte nu pot fi 
dezvăluite prin cuvinte. 

Nu se aştepta ca Rex Guelder să devină dintr-o dată 
împăciuitor şi totuşi asta a fost atitudinea imediată a olandezului. 

— Hai să nu mai discutăm lucrurile astea neplăcute; să le 
uităm. Tocmai că ne înţelegem unul pe celălalt, asta-i tot ce 
trebuie. Ai nevoie de mine, prietene — eu am nevoie de tine. 
Sîntem combinaţia ideală. Şi cu noi mai tîrziu marea bogăţie. 
Toată noaptea am făcut planuri pentru tine şi acum mi-am 
organizat ideile — complet! li vei consolida situaţia 
responsabilă. Nu trebuie să răsufle nimic. Trebuie să facem rost 
de bani — eu voi găsi bani — aşa că oamenii nu vor mai şuşoti 
între ei, Reef ăsta-i un falit! 

Julian Reef îşi umezi buzele uscate şi-şi stăpîni vocea 
tremurătoare. 

— De unde vor fi banii ăştia? 


Guelder îi răspunse senin. 

— Cine-i persoana care-i dă falitului lord Frensham şaizeci şi 
cinci sau şaptezeci şi cinci de mii de lire? Cine altul decît Trişorul, 
Braid. Va avea mult de furcă. Puţini ştiu că el este duşmanul 
împotriva căruia luptăm. 

Julian îl privi dispreţuitor. 

— Îți imaginezi că Tony Braid îţi va împrumuta ţie sau mie 
sume atît de mari? 

Celălalt încuviinţă, 

— Atunci poţi ghici încă ceva, prietene. Braid nu va ridica 
preţul unei frînghii cu care vrea să mă spînzure. 

Guelder chicoti şi-şi clătină degetul gros cu şiretenie! 

— Dar am rezolvat deja fiecare aspect! E necesar numai ca 
amicul nostru să continue cursele lui de cai şi să nu-şi mai bată 
capul cu Lulanga Oils vreo cîteva săptămîni. î 

In acel moment secretara intră cu o telegramă. li era 
adresată lui Julian şi el o deschise fără grabă şi-i examină 
conţinutul. Guelder observă că sprîncenele i se făcură una. 

— Ce coincidenţă, zise Julian Reef. 

Guelder luă telegrama din mîna lui şi o citi: 


„Aş dori să verific situația Companiei Lulanga Oils miine, la 
zece, la biroul lui Frensham, în strada St James”. 


Era semnată Anthony Braid. 

Cei doi bărbaţi se priviră unui pe celălalt şi Guelder clătină 
din cap. 

Asta-i mare ghinion, grozav de mare. 

Tony se găsea în biroul lui din strada St. James, de la ora 
nouă. Personalul de la firma Lulanga Oils consta din trei fete, 
dactilografe şi un contabil, care fusese asociatul lui Frensham, 
avînd diverse funcţii aproape jumătate din viaţă. 


— Am pus toate documentele referitoare la companie pe 
biroul d-voastră, domnule Braid, zise el. Mă tem că veţi descoperi 
că metodele noastre de a conduce afacerile au fost cam la voia 
întîmplării. Registrele cu transferul acţiunilor a fost, totuşi, 
păstrat în ordine perfectă; eu însumi am avut grijă de asta. 

Tony nu apucă să examineze prea mult din corespondenţa 
de la Lulanga Oils şi reuşise deja să-şi dea seama că 
„întimplător” era un termen flatant pentru metoda domnului 
Frensham de a face afaceri. El găsi scrisori deschise (una dintre 
ele conţinea un cec de sute de lire)şi teancuri de scrisori cărora 
ar fi trebuit să li se dea urgent atenţie, dar de care — după 
spusele cantabilului, nu se ocupase nimeni. 

— Excelenței sale nu-i plăcea să se ocupe de nimic 
neplăcut, zise Main, bătrînul funcţionar, şi de cînd acţiunile 
scădeau, nu făcea nimic altceva decit să privească 
corespondenţa pe care i-o puneam în faţă. 

Tony aprobă; şi el cunoştea felul de a fi al lordului. 

— Domnul Reef n-a avut nimic de făcut la acest birou? 
întrebă el. 

Main ezita. 

— Excelenţa sa nu suporta intervenţiile şi, deşi domnul 
Julian dorea foarte mult să-l ajute, excelența sa nu l-a înconjurat. 
Ceea ce se întîmpla frecvent era că apărea cite o problemă 
serioasă căreia lordul Frensham nu-i dădea atenţie şi trebuia s-o 
duc domnului Julian, în City. El urmărea, de fapt, toată 
corespondenţa dintre Africa de Sud şi biroul nostru. 

Tony nu ceru nici o lămurire; pe măsură ce observa confuzia 
totală în care se găseau afacerile lui Frensham, îşi dădea seama 
că funcţionarul avea dreptate. Nici nu apucă să verifice a şasea 
parte din teancul de scrisori cînd sosi Julian, foarte vesel şi plin 
de amabilitate. 

— Îmi pare rău că am întîrziat, spuse el. 

Avea sub braţ o mapă mare, care conţinea documente 
referitoare la companie. 

— Nu-i nimic important aici, spuse el şi aruncă o privire spre 
teancul de lîngă cotul stîng al lui Tony. Ai terminat cu adunarea 
materialului? 


— Încă nu, spuse celălalt. Ce sînt astea? 

Julian răsfiră o mînă de hirtii. 

— Numai nişte scrisori. Ele se referă într-adevăr la afaceri 
pe care le-am încheiat în numele lui Frensham. 

Le puse pe masă, lîngă celelalte hirtii. 

— Documentele referitoare la companie le păstra într-o 
cutie neagră japoneză, în biroul celălalt. 

— Am deschis toate sertarele, zise Tony. 

— Dar sertarul cu hirtie de la Lulanga, sigur, nu. 

Anthony intră în biroul interior şi examină sertarele care 
fuseseră descuiate. Toate erau golite, cu excepţia unuia, dar nici 
acela nu conţinea nimic care să aibă vreo legătură cu Lulanga 
Oils. El reveni şi-l găsi pe Julian privind afară pe fereastră. 

— O, Doamne, ăsta-i un loc foarte uşor de pătruns pentru 
un hoţ, spuse el. Priveşte la scara de incendiu, e chiar pe sub 
fereastră. 

— Observaţia ta este împărtăşită şi de un membru eminent 
al forţelor de la Poliţia Metropolitan, spuse Tony, sec. Domnul Elk 
— cred că ai auzit de el. 

— Da, îl cunosc. Nu pot spune că sîntem în relaţii de 
prietenie. De fapt, am avut o mică ceartă — e adevărat — numai 
prin vorbe — dar totuşi supărătoare. 

El nu detalie cauza certei pe care o avusese cu Elk şi despre 
care Tony auzea acum pentru prima oară. 

Julian se întoarse de la fereastră şi se aşeză în faţa acestui 
bărbat care-i era atît de antipatic. 

— Ce ai de gînd să faci? Cred că cel mai bun lucru ar fi să le 
arzi, zise el. 

— O soluţie foarte simplă, răspunse Tony încet. Totuşi, 
prefer să le verific una cîte una. Sigur, sînt aici multe asupra 
cărora m-ai putea lămuri. 

Julian Reef încuviinţă, scoase o tabacheră de aur din 
buzunar şi-şi aprinse o ţigară, urmărind curios dar ostil 
activitatea monotonă a verificării scrisorilor şi documentelor. 
Privind pe furiş, îl văzu pe Tony Braid luînd două coli bătute la 
maşină, două formulare tip prinse cu o clamă metalică. 

— Hei! Ce-i asta? strigă Tony mirat, citind primele cuvinte. 


Cînd ajunse la jumătatea paginii, el o întoarse şi se uită în 
partea de jos să vadă dacă-l cunoştea pe semnatarul scrisorii. 

— Asta-i de la inginerul firmei care se ocupa de buna 
funcţionare a sondelor de la Lulanga zise el încet. Tu eşti 
directorul firmei? 

Julian clătină din cap. 

— Nu, am demisionat cu cîteva zile înaintea morţii lui 
Frensham, spuse el repezit. 

Privirea neîncrezătoare a lui Tony era îndreptată asupra lui. 

— Frensham nu mi-a spus asta, zise el. 

— Mă-ndoiesc că mai ştie cineva! Vei găsi, probabil, 
scrisorile mele prin corespondenţă. De fapt, Braid, continuă el 
într-un exces de sinceritate, m-am săturat de încurcăturile 
unchiului meu. Îl sfătuisem să vîndă acţiunile astea acum cîteva 
luni. Dar, desigur dacă le-aş fi scos şi pe ale mele de pe piaţă... 

— Aveai o metodă foarte simplă de a ieşi cu ale tale de pe 
piaţă, spuse Tony. Se pare că i le pasai lui Frensham — el era 
păstrătorul tău particular, bănuiesc. Tocmai am văzut transferul 
unui mare pachet de acţiuni din registrele tale într-ale lui. 

Julian ridică din umeri dezaprobator. 

— Ce puteam face? Eu nu puteam risca — în orice caz, nu în 
felul în care mi-o cerea el. Ce-i acela? întrebă el cu o curiozitate 
disimulată. 

Tony citise introducerea şi acum se cufundă în lectura 
documentului. Acesta începea aşa: 


„Raport asupra puțurilor 16, 17 şi 18, sondele Lulanga Oils, 
Majasaka, Africa de Vest. 

Domnule, datorită faptului că două cutii poştale adresate 
acestui colțişor uitat de lume nu au ajuns la noi am scăpat două 
ediții ale raportului meu către Domnia voastră, în legătură cu 
sondele de mai sus. Credeam că veti publica deindată aceste 
ştiri alarmante, dar ultimele ziare care mi-au parvenit mă 
informează că Lulanga Oils îşi menţine prețurile. După cum v-am 
anunțat anterior, aceste trei sonde dau semne de secătuire, mai 
mult chiar, prima şi a doua au fost scoase din uz. Forările au dus 
la 85, 97 şi 137 în planul T, dar pină acum fără rezultate 


satisfăcătoare. Nu mi-aş face pe deplin datoria dacă nu aş 
informa administraţia că, după părerea mea, Lulanga Oils nu mai 
sint competitive pe piață. Conducerea va avea în vedere faptul 
că de cînd mi-am preluat îndatoririle de la domnul Colburn, am 
privit prospecțiunile Companiei cu pesimism şi aceasta, regret că 
trebuie s-o spun, s-a adeverit în cele din urmă”. 


— Colburn? Numele i se părea cunoscut. Şi apoi, într-o clipă, 
Tony şi-l aminti pe excentricul chiriaş al lui Elk. Cine era Colburn? 
întrebă el. 

— O, era un tip pe care l-am dat afară pentru beţie şi 
incompetenţă totală. Şi a găsit a altă slujbă undeva pe coastă. 
Numai ştiu ce s-a-ntîmplat cu el. 

Tony îi dădu raportul şi domnul Reef citi, făcînd ochii tot mai 
mari, ridicînd din sprîncene, în aşa fel încît un străin care nu 
cunoştea amănuntele s-ar fi putut gîndi că asta era surpriza vieţii 
lui. 

— Ăsta-i cel mai ciudat raport pe care l-am citit vreodată, 
începu el. 

— Şi nu i-ai mai văzut? 

Intrebarea căzu ca pocnitura unui bici. 

— De ce să-l fi văzut eu? li era clar adresat lui Frensham. 
Asta-i una dintre prostiile pe care la-a făcut. Ura încurcăturile de 
orice fel... ăsta-i cel mai serios... 

— Nu l-ai mai văzut înainte? întrebă Tony din nou şi văzu 
cum faţa lui Julian deveni şi mai roşie. 

— Ce naiba vrei să spui? întrebă el. Ţi-am spus că nu l-am 
mai văzut în viaţa mea. iți închipui că aş fi lăsat ascunsă o treabă 
ca asta? 

Tony îşi strînse buzele îngîndurat, cu privirea fixată pe faţa 
celuilalt. 

— Acum citeva luni după moartea inginerului, s-a publicat, 
de către companie, o declaraţie semnată de omul ăsta. Cine a 
publicat-o? 

Julian se gîndi rapid. Aici nu mai putea minţi! Faptele erau 
prea uşor de dovedit. 

— Eu am publicat-o, spuse el hotărît. 


— Ai văzut înainte documentul respectiv? 

Reef se gîndi puţin. 

— Da, spuse el. 

— Ai raportul original al inginerului, în care spune că 
prospecţiunile din teren n-au fost mai bune nicicînd — ceea ce ai 
publicat tu? 

Julian inspiră adînc: nici măcar nu clipi. 

— Nu, nu am originalul. Mi-a fost trimis în copie. Cred că am 
trimis editorului copia mea. E clar că Frensham... 

— Vrei să spui că Frensham ar fi trimis un raport falsificat, 
tăinuind astfel, adevărul despre mină? 

Şi deoarece celălalt nu-i răspunse, Tony continuă 
necruţător: 

— Ştii pe Frensham mai bine decît mine. A făcut el vreodată 
în viaţă vreo treabă murdară sau vreo escrocherie? Era el capabil 
să înşele lumea intenţionat şi în mod criminal? 

Julian ridică din umeri. 

— De unde să ştiu? întrebă el. Sigur, era un om foarte serios 
şi toate celorlalte, dar cine poate şti ce-i în sufletul unui om? 
Singurul lucru de care sînt sigur este că n-am văzut niciodată 
raportul ăsta, dar am văzut raportul semnat de inginer spunînd 
că prospecţiunile erau bune — poate avea motive. 

Tony îl făcu să tacă printr-un gest. 

— Ştii ceva, Reef? 

Se ridicase în picioare acum, aplecîndu-se peste masă, cu 
degetele pe tamponul de sugativă. 

— Raportul ăsta, pe care tocmai l-am citit nu era printre 
documentele lui Frensham pînă n-ai venit tu. 

— Ce vrei să spui? întrebă Julian, respirînd precipitat. 

— Vreau să spun că am trecut o dată toată corespondenţa 
şi dacă n-am memorie pentru anumite lucruri pentru altele ea 
funcţionează excelent; şi unul dintre acestea este culoarea. Nu 
era nici un document tipărit pe hîrtie albastru deschis, ca şi 
aceasta. 

Urmă o tăcere adîncă. 

— Ce vrei să insinuiezi? îşi regăsi Julian vocea în cele din 
urmă 


— Vreau să insinuez că atunci cînd am mers în cealaltă 
cameră, în căutarea unor documente imaginare, la propunerea 
ta, ai strecurat acest raport printre hirtii. Şi nu insinuez, ci afirm 
hotărît. 

Julian Reef intră în panică, el nu spuse nimic. Era deja cu 
nervii zdruncinaţi cînd venise. Acuzaţia groaznică, dar nerostită a 
lui Guelder, îl lăsase dărimat psihic. 

— Nu numai că ai pus plicul printre celelalte hirtii, dar tu 
eşti cel care ai falsificat raportul inginerului, ceea ce a urcat 
acţiunile Lulanga la 17 şilingi. N-am descoperit prea multe în 
biroul ăsta dar un lucru am aflat în mod sigur — tu te ocupai de 
toată corespondenţa din Africa. E o treabă cît se poate de simplă, 
Reef, să se descopere cîte acţiuni ai vîndut pe baza acelui raport 
fals asupra prosperității companiei şi o treabă la fel de simplă să 
fii pus acolo unde ţi-e locuit. Am reuşit să fiu clar? 

Julian nu-i răspunse. 

— Aş putea să chem un detectiv şi să te pun imediat sub 
acuzaţie. Am dovezi suficiente să te trimit la închisoare pe vreo 
şapte ani. Dar n-am s-o fac. Şi ştii de ce? Vreau să păstrez 
numele lui Frensham nepătat. Nu vreau ca acuzaţia ta murdară 
cum că el este răspunzător de înşelătoria asta să fie expusă în 
tribunal. Numai asta te-a salvat. 

Julian se sili să zimbească. 

— Şi Ursula, presupun... Spui prostii, Braid! N-ai putea 
nicicum să mă acuzi. Nu există nici o faptă ce poate fi dovedită. 
Şi asta dintr-un motiv serios, continuă el repede, pentru că sînt 
total nevinovat. Nu ştiu dacă Frensham era escroc sau cinstit — 
asta nu-i treaba mea. Tot ce ştiu este că el a autorizat publicarea 
raportului şi că nu am văzut scrisoarea acestui inginer înainte. 

— Cu alte cuvinte, că a ascuns-o intenţionat? 

Julian Reef sesiză pericolul şi, pur şi simplu, bătu în 
retragere. 

— N-am spus asta; am anticipat numai ce va spune lumea, 
ce va spune omul de rînd de pe stradă. 

Tony îi arătă uşa. 

— leşi, te rog, şi tu pe stradă — lua-te-ar naiba! 


Julian nu consideră că era momentul să-şi susţină punctul 
de vedere. El plecă — un om furios şi atît de umilit, încît avea 
lacrimi în ochi pe cînd ieşea din clădirea de pe strada St. James, 
în soarele orbitor de afară. 

Curierul regulat de la Scotland Yard reveni la biroul lui Tony 
cu informaţia că domnul Elk putea să-l primească. Tony îl urmă 
pe curier în clădire, pe multe scări şi coridoare şi ajunse, în cele 
din urmă, la o camera mică în care Elk stătea cu picioarele 
întinse. j 

— Intraţi, domnule Braid. Inchide uşa, băiete, te rog. Vreţi 
să intraţi mai încoace în cameră ca să poată închide uşa? E cea 
mai mică încăpere de la Scotland Yard. Sînt un nimeni. Comisarul 
şef va face cît de curînd o cuşcă pentru mine şi mă va agăța 
afară. 

Se ridică şi-i oferi lui Tony singurul scaun cu care biroul se 
putea mîndri. 

— E-n regulă. Stau totdeauna pe masă; e mai demn, spuse 
Elk. Aveţi cumva o ţigară de foi la dumneavoastră. Mersi, eu mi- 
am lăsat cutia acasă — acasă la un tip. Erau ţigările lui. Cînd a 
venit curierul şi mi-a spus că un domn vrea să mă vadă, credeam 
că-i un prieten de-al meu, spărgător, cu un informator. Ce doriţi, 
domnule Braid? V-au înşelat agenţii dumneavoastră? Cel mai rău 
cu aceste conturi de credit este că nu ştii niciodată dacă urcă 
sau coboară pînă sîmbăta. Eu le am deja în bani gheaţă. 

— Ce s-a întîmplat cu domnul Colburn? întrebă Tony. 

Elk făcu ochii mari. 

— Chiriaşul meu — să nu-mi spui că a dat de bucluc. 

— Locuieşte şi acum la tine? 

Elk încuviinţă. 

— Desigur. Cînd doarme. E singura dată rînd stă locului. 

— Crezi că l-aş putea întîlni? lţi aminteşti că te-am rugat să-l 
aduci la Ascot. 


Elk se scărpină în barbă şi se uită la ceas. 

— Ascot e destul de departe, spuse el. 

— Nu ţin neapărat să vină la Ascot; îl pot întîlni la Londra. Ai 
putea să-l aduci după masă? 

Elk răspunse afirmativ, dar vizitatorul văzu că era puţin 
nesigur: 

— O, da, dacă-l găsesc, spuse el răspunzind întrebării lui 
Tony. Dar e genul ăla de om — cum să-i spun — sociabil şi 
deîndată ce intră într-o societate... ştiţi... nu rezistă la băutură. 
Ceea ce mie nu-mi face altceva decit să-mi aţiţe curajul cam 
stins, ce-i drept, scuzaţi-mi expresia poetică, pe el îl face să 
vorbească vrute şi nevrute. 

— Cu alte cuvinte, s-ar putea să fie beat. Nu contează. Adu- 
l. 

Elk încuviință din nou, dar iarăşi nesigur. 

— Va veni chiar dacă va trebui să-l aduc cu salvarea, zise el. 
Şi apoi, privind pe fereastră şi parcă încurajind un gînd 
întîmplător: Aţi făcut socoteli toată dimineaţa, aşa mi s-a spus. 

— Cine naiba ţi-a spus? 

— O păsărică, spuse el. Păcat de bietul Reef. Era tare 
necăjit, nu-i aşa? L-am văzut pe strada St. James cu lacrimi 
curgîndu-i pe faţă. Bietul om! O fi groaznic să-ţi pierzi unchiul. Şi 
eu am avut unul, dar nu l-am putut pierde niciodată. Individul îşi 
găsea drumul înapoi şi prin ceaţă chiar dacă drumul era în pantă. 

Tony era pe punctul de a pleca, dar se întoarse. 

— Ai filat biroul? întrebi el. 

Figura detectivului părea o mostră de naivitate rănită. 

— Eu nu filez niciodată nimic, spuse el. Nu prea mult. Mă 
ameţeşte. Ceea ce vreau eu să studiez este viaţa, trecînd 
încoace şi încolo, aşa cum e ea. 

— Dar cine ţi-a spus că am verificat documentele lui 
Frensham? 

Domnul Elk îşi aruncă privirea în tavan şi păru că se 
gîndeşte adînc. 

— Am uitat deja. Am impresia că era bătrînul funcţionar al 
lui Frensham. Cum îl chema — Main. Luam un ceai într-o cafenea 
respectabilă cînd îl văd că vine şi se aşează la masa mea. 


— Sau dumneata ai venit şi te-ai aşezat la a lui. 

— Poate, încuviinţă celălalt. Un tip foarte drăguţ — ţine 
puicuţe. Mai ştiu un individ care ţinea puicuţe — am luat parte la 
„executarea” lui. Domnule Braid aveţi ceva pentru alergările de 
la Brighton săptămîna viitoare? Îmi plac cursele! Îţi oferă o zi în 
aer liber: 

Tony părăsi Scotland Yard-ul mai mult decît nedumerit. Ar fi 
fost şi mai nedumerit dacă ar fi auzit instrucţiunile pe care 
inspectorul Elk le dădea unui subordonat pe care îl chemase în 
cămăruţa lui. 

— Urmăreşte-l pe domnul Braid: nu-l scăpa o clipă din 
vedere. Voi aranja să fii înlocuit la ora opt diseară. 

În cele din urmă Ursula se-ntoarse la Londra, din proprie 
iniţiativă şi fără să apeleze la telegrame şi scuze. Totuşi nu putu 
să le facă cunoscut rudelor că se plictisea peste măsură. Aceştia 
îşi făcuseră deja o părere despre ea şi o găseau cam excentrică, 
lipsită de suflet, ba chiar frivolă. După plecarea ei, ridicară miraţi 
din sprîncene, se uitară unii la alţii cu subînţeles, dar nici unul nu 
ştia ce credea celălalt, lucru uşor de înţeles, din moment ce nu 
se cunoaşteau nici între ei. 

A fost nevoie de ceva curaj din partea Ursulei ca să înceapă 
rearanjarea casei, să mute obiecte cunoscute, atît de dragi 
tatălui ei, acum mort. Probabil va veni o vreme cînd le va putea 
folosi, dar pe moment ele îi trezeau durere în suflet. 

O singură persoană era fericită cînd a plecat din Wells; 
majordomul ce arăta ca un sfint; acesta îi duse valiza la maşină 
şi cu glas scăzut îşi exprimă mulţumirea pentru ajutorul şi 
sfaturile ei. 

— Am obţinut o sută la şase şi la nouă lire, domnişoară. 
Vreţi să fiţi amabilă şi să-i mulţumiţi domnului Braid şi aş vrea să 
vă rog să-l întrebaţi dacă mînzul da doi ani are vreo şansă la 
Lewes... Dar n-aş vrea să vă deranjez, domnişoară. 


— Am să-l întreb, îl asigură ea şi-l părăsi în timp ce se 
înclina — un staroste impunător care deţinea două conturi 
deschise în Londra şi un aranjament în numerar, cu un agent de 
pariuri în Glasgow. 

Cursele începuseră s-o intereseze şi pe ea într-o oarecare 
măsură. Era surprinsă cît de larg era interesul pentru acest sport. 
Descoperi că îşi cîştigase o anume importanţă, nu numai în rîndul 
servitorilor, dar şi al comercianților din Wells, de cînd Lydia 
Marton cîştigase Cupa Steward — întrucît majordomul nu fusese 
cîtuşi de puţin discret, după ce obținuse pontul. 

Din fericire, cînd se întoarse acasă nu avea servitori de 
concediat. Gospodăria Lordului Frensham era mică; nu folosise 
niciodată valeţi — zicea că-l enervează. Aranjamentele casnice 
fuseseră făgute cu un deranj minim. 

— Voi ţine menajera atît cît îmi voi putea permite, îi spusese 
ea lui Tony la telefon. 

El nu era prea încîntat. 

— Sînt foarte neliniştit că stai în casa aceea singură, numai 
cu menajera. Mai bine ţi-ai trimite bijuteriile la bancă. 

Ea rise de îngrijorarea lui, dar în cele din urmă acceptă 
compromisul şi făcu ceea ce o sfătuise. 

Trebuiau luate în considerare şi aspecte mai serioase de 
care depindeau toate celelalte. Ea luă o sumă din capitalul ei şi 
descoperi că era foarte mic. Excursia la Wells i-a clarificat şi 
misterul marii moşteniri care urma să fie cîndva a ei. Un 
funcţionar distant, preot hirotonisit, văr de-al doilea cu ea, îi 
explică detaliat — pentru că îl pasionau legile — că moştenirea 
era ceva nebulos, din moment ce pînă cînd îi va reveni ei vor fi 
trecut trei vieţi dintre care numai două în tinereţe şi sănătate. Ea 
nu se gîndise pînă atunci la viitorul ei, fiind încurajați de 
informaţia vagă că undeva, plutind în ceaţă, se aflau domenii 
întinse care, într-o zi, într-un mod care să nu afecteze pe nimeni, 
vor fi ale ei, prin simpla semnare a unui document. 

Tony veni la ea la ceai în ziua sosirii şi ea îi explică care era 
situaţia. 

— Chiar că nu doresc ca aceşti verişori ghinionişti să fie 
definitiv îndepărtați din lumea noastră, Tony. Cred că putem 


renunţa la moştenirea aceea enormă şi să ne concentrăm 
sufletul şi mintea în obţinerea unui loc de muncă. Am luat lecţii 
de stenodactilografie — a fost ideea tatii — şi cred că aş putea fi 
o secretară admirabilă la un bancher bogat. 

— Acela n-o să fiu eu, zise Tony prompt. Şi vreau să-ţi spun 
cum stai, continuă el îndirjit. Din anumite motive, pe care nu le 
înţeleg, Frensham a transferat toate noţiunile Lulanga pe numele 
tău. Au fost transferate în ziua morţii sale. 

Ea se-ncruntă. 

— Au vreo valoare? întrebă ea. 

— Cred că nu valorează absolut nimic. El ezită. E neplăcut 
pentru mine, dar trebuie să-ţi spun că, din cele aflate azi 
dimineaţă şi din documentele pe care le-am văzut, mă tem că nu 
oferă garanţie. Să mulţumim cerului că nu sînt datorii. Ea nu prea 
înţelegea cum puteau acţiunile să fie sigure sau nu şi el îi explică 
secretele capitalului cu şi fără acoperire. 

— Julian ce ţi-a spus despre ele? întrebă ea. 

El o privi făţiş. 

— Nu contează ce spune Julian, Ursula. Nu vreau să te mai 
întîlneşti cu Julian şi nici să-i scrii. 

Ea îl privi îndelung, fără un cuvint şi apoi îşi înclină uşor 
capul. 

— Foarte bine, Tony. Nici măcar nu te întreb de ce — şi 
ăsta-i cel mai mare compliment pe care ţi-l pot face. Nu va fi 
foarte greu să scap de Julian. 

Urmă o pauză lungă şi puţin dureroasă pentru unul din cei 
doi. 

— Ce voiai să-mi spui, Tony? zise ea, încet; şi apoi, 
inexplicabil, cobori privirea. 

— Aş avea multe de spus. 

Avea o voce liniştită. 

— Mă-ntreb dacă îţi dai seama cît de greu îmi este să nu 
spun nimic. 

El auzi un oftat uşor; atunci şi acolo ar fi trebuit s-o ia în 
braţe şi să-i spună singurul lucru pe care ea îl aştepta şi de care 
era sigură, acela că o iubea. Dar asta n-ar fi fost potrivit firii lui, 


şi-ar fi putut reproşa că a luat-o prin surprindere, că, datorită 
morţii tatălui ei, era mai sensibilă. 

Tony nu luă cina acasă. El sosi pe la opt şi un sfert şi se 
pregăti să-l aştepte pe Elk şi pe excentricul lui prieten. Nu fusese 
lăsat nici un mesaj telefonic, ceea ce era încurajator. Totuşi, Elk 
apăru numai după ora nouă, fiind însoţit de misteriosul domn 
Colburn pe care-l introduse în biroul lui Tony. 

Acesta era un bărbat gras, cu faţa roz, cu un început de 
chelie, ochii albaştri şi cu o bărbuţă roşcată. Era destul de 
zgomotos; dar asta părea ceva obişnuit la el. Avea o atitudine de 
mare francheţe. Il salută pe Tony amical. 

— Am auzit despre dumneavoastră, domnule Braid. Prietenii 
lui Elk sînt şi prietenii mei! Imi cer scuze pentru seara asta, dar 
am avut o mică petrecere cu un bătrîn din Borstalia — un om de 
geniu, neîncrezător în viaţa asta, ori în cea din ceruri! 

Chicoti zicînd asta şi îşi plesni genunchiul cu un pocnet 
răsunător. Elk îl privea împăciuitor. Intreaga-i atitudine trăda 
sentimentul responsabilităţii. Fără un motiv anume, poate doar 
pentru că şi-a dat seama de limitele acustice ale camerei, dom- 
nul Colburn cobori vocea. 

— Plec pe coastă săptămîna viitoare, domnule Braid, şi 
aveam de gînd să vă caut chiar dacă bătrînul meu amic, 
polițistul, nu m-ar fi adus aici. Trebuie să vă spun că am venit în 
ţara asta cu o mie două sute de lire sterline; şi aş fi fost acum 
cam tot cu atitea în minus dacă soarta atit de blindă nu mi-ar fi 
oferit adăpost sub acoperişul lui ospitalier. 

Se exprima într-o manieră afectată şi uneori bombastică. 
Era clar că domnul Elk îi admira stilul oratoric atît de variat. 

— El mi-a spus că vă interesează acţiunile Lulanga. 

Tony încuviinţă. 

— Da — şi ce e mai curios, chiar astăzi am aflat că aţi fost 
cîndva inginerul acestei companii. 

— Inginer şi director adjunct, îl corectă celălalt. Nu am de 
gînd să mă laud, domnule Braid, nu am calificare de inginer 
superior. Nu sînt unul dintre inginerii ăia grozavi! Autodidact, 
autorealizat şi automulţumit! 


Asta era evident gluma lui obişnuită. Elk zîmbi automat 
înainte ca acesta să-şi termine ideea. Apoi deveni serios. 

— Nu, mă întorc la Lulanga, dar înainte s-o iau din loc, 
vreau să fac un tîrg cu oricine care deţine un pachet de acţiuni — 
dar un pachet mare care să merite osteneala. 

— Ce fel de tîrg? întrebă Tony, plin de interes. 

Colburn îl privi speculativ. 

— Nu ştiu dacă e corect sau nu, dar vreau douăzeci de mii 
de acţiuni la preţul de o mie de lire, dar nu-i am toţi nici pe ăştia. 

— Şi ce primeşte în schimb cel care ţi-ar de acţiunile? 
întrebă Tony. 

Bărbatul zimbi generos, aproape cu milă, crezu Tony. 

— Petrol, zise el cu un gest scurt. Mii, poate milioane de 
tone. 

— De la Sonda 16 şi Sonda 18? întrebă Tony, dar Colburn 
rise dispreţuitor. 

— Acelea nu erau sonde, erau mai degrabă găuri de 
infiltraţie! De atunci tot sapă, aşa am aflat. Inginerul ăla bolnav 
de tuberculoză pe care l-au angajat după mine e un tip deştept, 
dar lucrează ca la carte — a murit?... D-zeu să-l odihnească! Era 
bun, dar fără iniţiativă. Oameni de felul ăsta adesea mor. N-aş fi 
discutat cu dumneavoastră, domnule, dar bătrînul Elk vă iubeşte. 
Zice că vi se spune Trişorul. 

— Nu, eu n-am spus asta, zise Elk tare. 

— Ce rost are să minţi, întrebă celălalt scuturînd trist din 
cap. Beat sau treaz, pe mine nu mă-nşeală nimeni. Am aruncat 
toate cărţile pe masă, domnule Lace!. 

— Braid, spuse Tony, amabil. 

Colburn se arătă foarte amuzat de greşeala lui. 

— Mi-au făcut vînt de la proprietatea aceea, deoarece eram 
uşor uns, ca să folosesc un termen local. Am stat pe o creastă 
vreo trei săptămîni. Un amic de-al meu, care avea o bancă 
nemţească, m-a luat la Mossamedes — oricum, nu cred că vă 
interesează problemele mele — dar cunosc terenurile de la 
Lulanga mai bine ca dumneavoastră strada Regent. Cunosc bine 
şi creasta care le traversează. | se spune muntele Pogolaki. les în 


1 lace — dantelă, şiret: braid — panglică împletită, şiret, şnur. 


joc cu cărţile pe faţă, spuse el din nou. Am încredere în dumnea- 
voastră ca într-un gentleman. Petrolul e pe partea estică a 
crestei Pogolaki. Ei nici măcar n-au săpat acolo deoarece e 
nisipoasă, dar eu mă pricep la ulei mai bine chiar decit o sardea 
obişnuită. Şi nu todeauna descoperi şistul bituminos — sau nu-l 
găseşti la suprafaţă. Aveţi un creion şi hîrtie? 

Tony le găsi şi Colburn îi făcu o schiţă rapidă, dar clară a 
terenului petrolier. 

— Concesiunea se întinde în stînga şi în dreapta rîului 
Maninga — nu-i un rîu, e o băltoacă... aici nu găseşti ţiţei. Dar 
venind mai aproape spre creastă, nu poţi fora fără să ţişnească. 
Mai mult chiar, domnule Braid, compania are tot utilajul necesar 
să foreze şi să distribuie tot ţiţeiul din iad. Il pot pompa peste 
culme; terenul este împinzit cu cisterne nefolositoare şi 
rezervoare care ar putea fi folosite — singurul lucru e că ei nu au 
utilaje de transport. În momentul în care aţi începe să foraţi, va 
trebui să angajaţi autocisterne — mii! 

Spunea oare adevărul? In orice caz el însuşi credea că e 
adevărat; Tony fusese convins. 

— Cum o poţi dovedi? întrebă el. Dacă mi-ai putea aduce 
vreo dovadă, asta m-ar mulţumi, ţi-aş da nu douăzeci, ci treizeci 
de mii de acţiuni. 

Domnul Colburn zîmbi. 

— Singura dovadă a petrolului este petrolul, zise el răspicat. 
Dacă l-ai putea dovedi atunci acțiunile Lulanga mu ar vinde la doi 
penny şi jumătate. Nu v-am cerut bani, nu-i aşa? Nu v-am cerut 
nici măcar o slujbă — deşi va trebui să mă angajaţi ca inginer şi 
director. Nici salariu nu vă cer pentru asta. Aş sta gata pregătit 
cu acţiunile mele să-mi iau comisionul. Nu vreau bani să-mi 
plătesc taxele, dar vreau autoritate să pot intra pe terenul ăla şi 
nu o am. Priviţi! 

Scoase un teanc de bani şi îi aruncă pe masă. 

— Am aici opt sute de lire. Nu vă cer altceva decit să-mi 
acordaţi privilegiul de a vă face milionar. 

— Aşa pare corect, murmură Elk. 

Bărbatul mai avea ceva de dezvăluit şi de îndată începu. 


— Vreţi dovada? Ei bine, o veţi avea într-o zi, două! Vă voi 
spune adevărul, domnule... Braid. Am făcut nişte forări în 
particular, la marginea proprietăţii — eu cu un tip dur, fiul unui 
bandit care obişnuia să prospecteze cu mine şi doi băştinaşi care 
au săpat manual vreo trei luni. Ar trebui să fiu acolo să urmăresc 
rezultatele, dar mă vîntur pe aici, încercînd să dau lovitura la 
bursă. M-am dus să-l întîlnesc şi pe individul ăla, Reef, zilele 
trecute, dar era plecat pe undeva, la curse. Are multe acţiuni. 
Lordul Frensham avea şi mai multe — tipul care s-a împuşcat. 

—Eu am acţiunile Lordului Frensham, zise Tony. Pe cînd 
aştepţi dovada? 

— In fiecare zi de acum înainte. Avem un perforator 
rudimentar şi asta necesită timp. Evident, nu pot stabili nici 
legătura pînă acolo, deoarece cablurile ar fi trebuit să treacă pe 
deasupra oficiului telegrafic al proprietăţii Lulanga. 

— Cu alte cuvinte, zimbi Tony, faceţi o treabă ilegală. 

Omul clătină din cap. 

— Greşiţi — eu am autorizaţie pentru tot ce am făcut — 
dacă veţi căuta registrele companiei, o veţi găsi -— acum bateţi 
palma pentru cele treizeci de mii de acţiuni? 

— Noaptea e un sfetnic bun, zise Tony. 

Merse spre uşă, îl conduse la un taxi şi apoi îl luă pe Elk 
deoparte. 

— Atrage-i prietenului tău atenţia că cu cît ştiu mai puţini 
despre visul ăsta al lui — considerînd că nu-i nimic altceva — cu 
atit mai bine. 

— Dacă aş avea cinci mii de acţiuni — începu Elk. 

— Nu ai, zise Tony, dar dacă ţi-aş cumpăra eu cîteva acţiuni 
şi ar exista cea mai mică speranţă ca acestea să crească, ţi-aş 
face destui bani să cumperi Scotland Yard-ul. 

Cînd, două zile mai tîrziu, un funcţionar intră în biroul lui 
Julian să-l anunţe că domnul Braid voia să-l vadă, Julian se simţi 
înclinat să spună că nu era acolo. 

— Ei bine, zise el, şi-şi adună puterile pentru ceea ce credea 
că avea să fie o discuţie neplăcută. _ 

Tony, ca de obicei, arăta impecabil. Işi scoase mănuşile şi le 
puse înăuntrul pălăriei, apoi se aşeză. 

— Cite acţiuni Lulanga aveţi? întrebă el. 

Julian inspiră adînc. 

— Asta-i un nou interogatoriu? Am crezut că am clarificat o 
dată... 

— N-ai clarificat nimic în legătură cu acţiunile tale. 

— Am o sută de mii — sau, să fiu mai exact, o sută zece 
mii? De ce? Ai descoperit alt raport? zîmbi el dispreţuitor. Unul 
care spune că acţiunile vor creşte pînă la cer? 

— Nu, n-am descoperit alt raport. Tony îşi alegea cu grijă 
cuvintele — şi nici n-am inventat unul. Dar cred că totuşi există 
petrol pe proprietatea aceea. Şi, în cazul ăsta, acţiunile ar fi de 
cinci ori mai valoroase decit sînt astăzi. Dacă există posibilitatea 
asta, aş dori să am eu controlul asupra lor. Am cele două sute de 
mii de acţiuni ale Lordului Frensham — sau mai degrabă, ale 
Ladyei Ursula Fransham. Capitalul complet este de şase sute de 
mii de acţiuni şi, dacă vor fi profitabile, trebuie să le ţin sub 
controlul meu. 

Deodată Julian se lămuri. Nu degeaba i se spunea acestui 
om Trişorul. 

— Inţeleg, zise el. Ideea ta e să ridici plata, să te 
descotoroseşti de ceea ce ai tu şi să ieşi în profit. Asta numeşti tu 
afacere la modul ştiinţific. 

— Nu prea ştiu mare lucru despre afacerile ştiinţifice, 
răspunse Tony. Despre afacerile de joasă speţă am auzit cam 
multe în ultimele două sau trei zile. Se pune întrebarea dacă eşti 
pregătit să vinzi acţiunile Lulanga pe care le ai tu personal. 

Julian nu era numai pregătit să vîndă, dar era chiar 
nerăbdător să se descotoroseascsă de povară şi, dacă Braid era 
sincer şi voia să plătească cu bani gheaţă, banii ăştia erau cît se 


poate de bineveniţi. Avea mare nevoie de ei, pentru noul plan 
care urma să se nască. 

— Pe moment acţiunile sînt binişor sub valoarea pieţii — 
începu el. 

Julien Reef izbucni nervos. 

— Şi tu o să distrugi pînă şi valoarea asta. Ce urmăreşti, 
Braid? 

— N-am de gînd să pun în discuţie propriile-mi planuri. 
Vreau să ştiu la ce sumă eşti dispus să vinzi? 

Julian se gîndi rapid; el ştia, spre regretul său, că era practic 
imposibil să scape de acţiunile Lulanga pe piaţa liberă. Făcuse o 
ofertă cu o zi în urmă la o sumă echivalentă cu cîțiva penny pe 
acţiune. Spuse un preţ, şi-l văzu pe Tony zimbindu-i. 

— De acord, merită, mai zise el; dar dacă ar fi acţiunile 
Ursulei... 

— N-am zis că sînt acţiunile Ursulei. Sînt acţiunile 
domnişoarei Ursula Frensham, zise Tony liniştit, şi aş dori să nu-i 
mai spui pe numele mic. 

Pe moment Julian îşi arătă dinţii. 

— Ai început să faci pe proprietarul, nu-i aşa? Dar nu vreau 
să ne certăm. Ai ideile tale despre Lulanga Oils şi poate că sînt 
bune. Am avut întotdeauna încredere în proprietatea asta, dar 
am impresia că te scalzi într-un teren mocirlos, Braid. Ştiam că te 
ocupi de diamante. Terenurile de petrol sînt înşelătoare. lţi vînd 
acţiunile mele pe şase şilingi, preţul lor din ultima vreme. 

Nu visase nici un moment că celălalt va fi de acord cu preţul 
care, avînd în vedere tot ceea ce ştia, era exorbitant. 

— Asta-i un preţ piperat pentru nişte puțuri secate de tot, 
zise Tony, dar le iau. Aranjează transferul şi-ţi voi da un cec. 

Julian rămase uluit, dar apoi comicul situaţiei îl făcu să rîdă. 

— Eşti un jucător îndrăzneţ, spuse el amuzat, dar nu primi 
aceeaşi replică zimbitoare din partea lui Anthony. 

Transferul acţiunilor Lulanga Oils dură exact zece minute şi 
Tony se simţea pe deplin mulţumit, împăturind cecul şi punîndu-l 
în buzunar. 

— Cred că ştii ce-ai cumpărat. Ai văzut raportul şi poate te- 
ar interesa şi asta. 


Din biroul său alese o telegramă şi i-o înmînă vizitatorului 
său. 

— Acum o lună am trimis un inginer particular să mă 
informeze despre sonde, spuse el, şi uite! 

Toni citi: 

„Producţie neglijabilă. Majoritatea puţurilor secate. Cele 
care nu au secat produc cantităţi minore. Se fac mici săpături 
autorizate de companie, de partea cealaltă a culmii muntoase, 
cu puţine şanse de reuşită, după părerea mea.” 

— Mulţumesc, spuse Tony, şi-i dădu înapoi telegrama. 

Merse spre uşă şi se opri. 

— Dacă vreunul dintre prietenii tăi deţine acţiuni din 
capitalul ăsta, aş fi bucuros să le obţin, zise el. 

— De ce nu încerci la bursă? Poate e una dintre instituţiile 
acelea puţin importante despre care tu să nu fi auzit. Fără 
îndoială că, dacă vrei să-ţi măreşti colecţia, se va găsi un număr 
mare de deținători care ţi le-ar oferi imediat. 

Cînd domnul Guelder veni puţin mai tîrziu, îl găsi pe 
partenerul său bine dispus şi află şi motivul. Guelder se scărpină 
pe nas; nu se arătă deloc încîntat. 

— Hm! mormăi el. Trişorul ăsta! 

Cili telegrama pe care nu o văzuse pînă atunci. 

— Cu autorizaţie: ce-i asta? Cine forează de partea cealaltă? 

Julian îi explică că se dădeau autorizaţii celor care voiau să 
facă prospecţiuni în orice parte a zonei petroliere. 

— Dar asta nu-i nimic — ei se obligă să ne dea şaptezeci şi 
cinci la sută din producţia lor şi petrolul îl comercializăm noi. 
Frensham i-a dat autorizaţie cîndva lui Colburn, individul ăla care 
era inginer la firmă, dar care a fost concediat fiindcă era 
sugativă. 

— Colburn? 

Celălalt îl privi aspru. 

— Te-a căutat la birou acum trei săptămîni, cînd erai plecat 
în Cornwall — un tip tare zgomotos. 

— Dar nu-l cunosc, zise Julian fără să-i dea importanţă. 

— E în Londra, prietene. Asta nu-ţi spune nimic? 


— Faptul că-i în Londra nu ne aduce petrol la Lulanga, 
chicoti Julian. 

Cu un sfert de oră înaintea prînzului, Guelder intră cu o 
bandă în mînă, închise uşa după el şi, mergînd încet spre locul 
unde stătea Julian, îi puse fişia de hîrtie în faţă. 

— Ce-i asta? întrebă Julian, ridicînd privirea. 

— Citeşte, zise celălalt. 

Reef trase hirtia spre el şi citi încruntîndu-se. 

— Lulanga Oils 17/9, 18/0,' 19/9, 20/3. 

Se uită mirat. 

— Nebunul ăla cumpără! 

Guelder clătină din cap. 

— Poţi fi nebun în mai multe feluri, zise el, dar omul ăsta nu 
şi-ar face-o cu mîna lui. E un jucător, deci riscă, dar nu joacă 
orbeşte. De ce nu cumperi, dragă Julian? Dacă-s bune pentru el, 
de ce n-ar fi bune şi pentru tine? 

— Poate că ştii al naibii de multe despre ştiinţă, dar nu ştii 
nimic despre ce se întîmplă la bursă, zise Julian furios. Nu vezi, 
nătărăule, că vor scădea pînă la preţul cărnii de pisică înainte să 
se închidă casa. 

Prevestirea lui nu se adeveri. Ultima cotă pentru Lulanga 
Oils a fost de 27 de şilingi. 

— E o înşelătorie pe undeva, zise Julian şi întruciîtva avea 
dreptate. 

A doua zi, dimineaţa devreme, răsfoind ziarul de dimineaţa 
în pat, văzu un anunţ cu titlu mare: 


„SENZAŢIA TERENURILOR PETROLIERE. 

CREŞTERE VERTIGINOASA A ACŢIUNILOR LULANGA. 
ACŢIUNILE FĂRĂ VALOARE AU AJUNS 

ACUM LA 2 LIRE STERLINE. 


leri dimineaţă cei care deţineau asemenea acţiuni îşi 
deplîngeau soarta. Azi dimineaţă cei care-şi vînduseră acţiunile 
la preţuri de nimic îşi smulgeau părul din cap. Domnul Anthony 
Braid, a cărui activitate fusese, pînă acum, limitată la afaceri cu 
diamante, era principalul cumpărător de acţiuni Lulanga Oils. Am 


aflat că a achiziţionat un pachet de peste 100.000 de la un 
bancher cunoscut din City ieri dimineaţa la 6 șilingi. Spre sfîrşitul 
zilei avea în buzunar cu mult peste 100.000 de lire. Intervievat 
acasă la el, seara trecută, domnul Braid a spus că nu era nimic 
deosebit în creşterea respectivă. Nişte prospectori individuali 
care făceau săpături la marginea proprietăţii descoperiseră zona 
în care se găsea petrol. Rezultatele erau uluitoare, posibilităţile 
dincolo de orice estimare. Domnul Colburn, noul inginer, urma să 
plece pe teren sîmbăta viitoare, în urma telegramei trimise de 
ajutorul său, care fusese angajat pentru prospecţiuni...” 

Julian aruncă jos ziarul, livid de furie. Tony Braid îl 
avertizase că exista petrol, îi spusese că acţiunile valorau de 
cinci ori mai mult decît preţul la care le vînduse. Asta era 
înşelătoria — adevărul! 

Ursula Frensham plutea ca într-un vis. Averea ei era, deci, 
realitate. Privi, încă o dată, spre scrisoarea lui Anthony: 

„Dacă vrei să asculţi de sfatul meu, nu vinde nici o acţiune. 
Dacă prietenii lui Colburn au dreptate, ele valorează o sumă 
enormă; dacă aceştia greşesc, ar fi incorect să „inundăm piaţa”. 
Singura persoană care ar avea de pierdut dacă povestea cu noile 
puțuri este nefondată sînt eu, deoarece eu sînt şeful şi, cred că, 
singurul cumpărător. Am trecut pe la bursă şi am curăţat totul 
înainte ca unii dintre amicii mei din City să fi prins de veste”. 

Au fost unii care nu au avut răbdare şi nu au ascultat de 
sfatul lui Tony. Un anumit inspector de la Scotland Yard, care 
cumpărase o mie, îl sună pe mentorul său de trei ori în aceeaşi 
dimineaţă şi pînă la urmă veni acasă la Tony chiar în timp ce 
acesta lua prînzul. 

— E prima oară că cumpăr şi eu acţiuni, spuse el pe un ton 
jalnic, şi sînt îngrijorat de moarte, domnule Braid. De cîte ori mă 
uit în ziar am senzaţia că sînt deja ruinat, încep să înţeleg de ce 


agenţii de bursă nu sînt respectaţi. Dacă ceva poate să-l împingă 
pe om spre crimă, acel ceva e bursa! 

Tony se oferi să-i cumpere acţiunile la preţul curent. 
Domnul Elk era nehotărit. 

— Poate urcă după aceea, zise el, şi asta m-ar amări atit de 
tare că n-aş mai fi răspunzător de faptele mele. Devin un om de 
gaşcă în City, domnule Braid. La asta te duce capitalul. Mi-a 
şoptit un amic ieri — un grangur mare — că dacă vreau să fac 
bani trebuie să „port” diamante. 

Tony îl privi cu uimire. 

— Vorbeşti serios? 

— Foarte, zise Elk, un tip grozav. 

li spuse numele şi Tony îl recunoscu pe unul dintre patronii 
puţinelor firme din City, care erau prieteni cu Julian Reef. 

— După omul ăsta, acţiunile de diamante vor scădca 
vertiginos. Tot ce ai de făcut este să vinzi cîteva chiar dacă nu le 
ai şi apoi, cînd vine timpul de livrare, să te prefaci că cumperi 
pachetul la un preţ mai scăzut. Le-ai cumpărat, dar nu fuseseră 
vindute şi tu obţii diferenţa. E cea mai atrăgătoare formă de furt 
din cîte cunosc. 

Avea acum la ce să se gîndească, mult timp după plecarea 
lui Elk, piaţa de diamante era stabilă. Acţiunile principale se 
mențineau exact la aceeaşi cifră la care erau în urmă cu cîteva 
luni. Şi „purtătorii” nu provocaseră niciodată panică, deşi, la un 
moment dat, erau cele mai sensibile acţiuni la bursa minieră. 

El avu cîteva convorbiri telefonice în după amiaza 
respectivă cu oameni importanţi din City, care erau vital 
cointeresaţi în industria diamantelor, dar nu reuşi să obţină nici o 
informaţie care ar fi putut explica o eventuală scădere a 
preţurilor. Producţia era bună şi cumpărătorii absorbeau cam tot 
attea pietre preţioase cîte veneau din Africa. 

Se pare că Elk a fost dezinformat, hotări el; şi în cîteva zile 
problema asta îi ieşi din minte, pînă cînd... 

Era la Ascot, se plimba prin grădină, cînd fu chemat la 
telefon. Recunoscu la capătul celălalt al firului vocea unuia dintre 
cei mai mari agenţi ai pieţii africane. 


— Ce s-a întîmplat cu de Mesnes?? se interesă acela. 

— Ce să se întîmple? întrebă Tony. 

— Au scăzut trei lire azi dimineaţă şi celelalte acţiuni pe 
diamante sînt şi ele în scădere. Ai auzit ceva despre invadarea 
pieţii? 

Şi atunci Tony îşi aminti de avertismentul detectivului. 

— Intreabă la Bell şi Steen, spuse el numind firma 
menţionată de Elk. Am primit un pont zilele trecute cum că ei ar 
fi implicaţi. 

Agăţă receptorul, gînditor. Faptul că principalele lui investiţii 
erau în acţiuni pe diamante nu îl deranja prea tare. În ultima 
săptămînă făcuse o avere cu Lulanga Oils şi exista posibilitatea 
să mai cîştige. Dar de ce scăzuseră diamantele atît de brusc, atit 
de inexplicabil? Ar fi înţeles fenomenul dacă ar fi ştiut ce se 
petrecea într-o făbricuţă din Greenwich, în ultimele nopţi. 

— Îţi dai seama că eşti urmărit? întrebă Julian Reef. 

Domnul Guelder vru să spună ceva şi rămase cu gura 
deschisă, cu o expresie de spaimă care părea comică celor care 
nu o văzuseră înainte. 

— Urmărit — de poliţie? Doamne! icni el, şi Julian continuă 
cu o satisfacţie maliţioasă. 

— L-am văzut pe Elk de două ori în City în ultimul timp şi 
mergea la cîțiva yarzi în urma ta. Îl cunoşti? 

— Tipul ăla înalt? Da, de ce? El şi cu mine sîntem prieteni. 

Cînd era agitat, engleza lui nu era de cea mai bună calitate. 

— Nu ştiu la ce se aşteaptă, dar este pe urmele tale. 

Urmă o pauză înainte să-l întrebe ceea ce intenţionase. 

— Guelder, ai fost foarte mult plecat din oraş în ultima 
săptămînă. Imi amintesc că parcă ai fost la Birmingham luni şi la 
Cardiff miercuri. Ce ai rezolvat? Se pare că te-au enervat. 

Rex Guelder ridică din umeri distrat. 


2 de Mesnes — diamant. 


— Dragă prietene, sînt un om de ştiinţă. Anumite părţi ale 
apartamentului meu trebuie examinate şi verificate înainte de a 
le cumpăra. Unde se găsesc componentele respective, acolo sînt 
şi eu — simplu, nu? 

— Crezi că Elk te-a urmărit? 

O privire speriată apăru, pe moment, în ochii olandezului. 

— Nu, l-aş fi văzut, spuse el stînjenit. 

— Oricum, n-ar fi aflat nimic, exceptind faptul că ai 
cumpărat un aparat electronic, zise Julian Reef, fixîndu-l 
neîncrezător pe interlocutorul său. 

— Asta aşa-i, spuse domnul Guelder. 

Verificînd corespondenţa puţin mai tîrziu, Julian găsi o 
scrisoare ce-i era adresată într-un scris cunoscut. O deschise, 
întrebîndu-se ce avea Tony Braid să-i transmită. 

Era o notă scurtă de afaceri. Verificînd dosarul de acţiuni, 
observase că o parte din acţiunile Lulanga nu fuseseră 
transferate corect; sau, în orice caz, nu exista înregistrarea 
acestui transfer. El trimisese documentele necesare pentru a fi 
semnate de Julian. 

Reef examină îndelung hiîrtiile, cu stiloul în mînă, şi apoi îl 
sună pe domnul Guelder. 

Domnul Guelder putea cunoaşte cîte ceva din secretele de 
la Bursă, dar aici era ceva atît de clar încît nu era necesar să fii 
expert în finanţe ca să-ţi dai seama. 

— Cite erau? întrebă el. 

— Vreo cincizeci de mii, spuse Julian, aruncînd o privire pe 
documente. Mai exact, patruzeci şi nouă de mii cinci sute. 

Ştia deja ce urma să-i spună olandezul înainte ca acesta să 
vorbească. 

— Ei bine, prietene! Dacă nu le-a transferat sînt ale tale sau 
de ce nu ale mele? Nu-ţi sînt eu partener? 

Julian nu-şi ridică privirea. 

— Nu va cădea în cursa asta, zise el. 

— Dar de Lady Ursula ce zici? E o doamnă de onoare, zise 
Guelder, cu şiretenie. Va putea profita de nişte acţiuni care nu 
sînt ale ei? 

— Sînt ale ei sigur, zise Julian aspru. Nu fi prost! 


— Să presupunem că-i spun că nu sînt ale ei. Mă duc la 
domnişoara asta amabilă cu — o poveste, eh, dragă? 

Julian îşi muşcă buza. Avea mare nevoie de bani. Nici măcar 
Guelder nu ştia cît era de disperată situaţia. 

— Pare o treabă meschină, spuse el în cele din urmă. Nu-mi 
place s-o fac, dar dacă ar putea fi ale noastre?! 

Guelder îl bătu pe umăr. 

— N-ai grijă; îi scriu eu domnişoarei. 

Viaţa se scurgea cu o încetineală surprinzătoare la 
Hampstead. Ursula avea un cerc de prieteni nu prea larg, dar 
foarte plăcut. Deşi ieşea foarte puţin şi se distra rar, avea darul 
de a lega prietenii durabile, calitate deosebită la un om. 

In dimineaţa în care acţiunile pe diamante începură să ia un 
curs atît de schimbător, ea primi o scrisoare, al cărei scris îi era 
total necunoscut: îi parvenise printr-un mesager particular şi ea 
ghici, după caligrafie, că era scrisă de un străin; o deschise 
întrebîndu-se cine putea fi persoana care să i se fi adresat astfel: 
„Lady Ursula Frensham”. Erau numai trei rînduri. Spre 
surprinderea ei, aruncînd o privire spre semnătură, văzu o 
iscălitură mare pe care o descifră — Rex Guelder. 

„Domnişoară, aş putea avea onoarea de a vă vizita azi 
dimineaţă? Vă rog să-mi acordaţi o întîlnire într-o problemă de o 
importanţă vitală”. 

Scrisoarea nu avea adresă şi ea nu avea nici posibilitatea 
de a-l anunţa telefonic că refuză întîlnirea. 

Adevărul era că Ursula se cam plictisea în dimineaţa 
respectivă, altfel nu l-ar fi primit deloc pe domnul Guelder. 

Ea nu ezită citind cartea de vizită pe care i-o aduse 
menajera. 

— Bine, pofteşte-l înăuntru, Minnie; dar, te rog, nu 1 lăsa să 
stea. Vino înăuntru, după zece minute, găseşte ce scuză vrei. 

Domnul Guelder purta un costum negru, o cravată de un 
roşu aprins şi o pălărie cu boruri mari. Avea ochelari de aur care 
luceau mai tare ca faţa lui umedă, din cauză că venise pe jos pe 
Fitzjoin Avenue, fiind predispus spre economie. 

— Sînteţi surprinsă că mă vedeţi? Asta-i normal. Sînt, cum 
s-ar spune, de la firma adversă! Mă veţi întreba de ce nu am 


mers imediat la minunatul domn Braid, dar în probleme ca asta 
ne place să acţionăm într-o manieră amicală. Este de neconceput 
să vă dau în judecată. 

Dădu întristat din cap. 

— Mă tem că nu prea înţeleg ce doriţi, zise Ursula. Dacă-i o 
problemă care-l interesează pe domnul Braid, nu văd de ce aţi 
dorit să vă întiîlniţi cu mine? Dacă-i vorba de afaceri, atunci mai 
bine căutaţi-l pe avocatul meu. 

Clătină, din nou, capul. 

— Nu vrem să ajungem la tribunal, scumpă domnişoară. 

Ochii lui o devorau şi avu, din nou, acel sentiment ciudat şi 
stînjenitor pe care i-l descrisese lui Tony. 

— E o problemă minoră, spuse el, vorbind repede. Tatăl 
dumneavoastră — moartea căruia — vai, năpraznică tragedie! 
ne-a lipsit, pe mine şi pe iubitul meu prieten Julian, de o prietenie 
adevărată şi generoasă... iubitul tău tată, cum puneam, eram 
asociaţi în afaceri. El deţinea acţiuni, noi deţineam acţiuni... 
Uneori îi trimiteam eu cîteva mii, alteori îmi trimitea el. Eram 
neatenţi, generoşi, cu suflet mare. leri dimineaţa am căutat 
cincizeci de mii de acţiuni Lulanga. La preţul ăsta surprinzător 
cine n-ar fi vîndut, şi eu un om sărac? Caut în seif, întreb la 
bancă, îl întreb pe agent. Nimic. Apoi caut în registru şi găsesc 
cele cincizeci de mii de acţiuni împrumutate lordului. El avusese 
nişte probleme la bancă; îi trebuiau urgent o sută, două... nici nu 
ştiu cîte sute de mii la bancă. M-a sunat. „Dragul meu prieten 
Guelder, sînt tare încurcat. Trebuie să plasez nişte acţiuni şi 
datorită lipsei de valoare a acţiunilor de la Lulanga, mi se cere un 
număr enorm”. Bine! O fac imediat! Fără forme, fără transfer, 
nimic. Trimit doar acţiunile printr-un mesager — reţine, ele 
păreau fără valoare şi am uitat de ele. Dacă încurcătura a fost 
rezolvată sau nu — asta nu mă priveşte! Cui să-i pese de nişte 
acţiuni ce păreau fără valoare? Asta-i necazul. Nu-i o treabă ce 
ţine de afaceri, cît de onoare. Puteam să vă deranjez în durerea 
dumneavoastră, m-am întrebat? Nu l-am consultat pe bunul meu 
prieten Julian. El e un om de onoare, foarte sensibil, principial, 
mai mult chiar, nepotul bunului nostru prieten Frensham. Mie, 


desigur, în problemele serioase legate de firmă, mi-a rămas 
munca de jos. 

El făcu o pauză, Ursula ascultă flecăreala dezlînată, în care 
afacerea versată era presărată cu compasiune prefăcută şi 
înţelege întocmai sensul celor spuse de Guelder. 

— Cu alte cuvinte, vreţi să spuneţi că din cele două sute de 
mii de acţiuni lăsate de tata, cincizeci de mii vă aparţin 
dumneavoastră. 

Domnul Guelder se înclină. 

— Regret sincer, dar chiar asta am vrut să spun. Este 
deplorabil şi... 

Ea îl întrerupse. 

— E o problemă care-i priveşte pe executorii testamentari ai 
tatălui meu, nu-i aşa? întrebă ea. 

Ridică din umeri dezaprobator. 

— Pe domnul Braid. Aş putea nega asta — nu! Şi dacă mă 
duc la domnul Braid ce rezolv? Imi zîmbeşte batjocoritor, 
pocneşte din degete şi-mi spune „Fir-aţi ai naibii”. Urmează 
avocaţi, procese, înfăţişări la curte şi expunerea anumitor 
nereguli. De exemplu — indica exemplul cu degetul arătător — în 
ziua morţii tatălui dumneavoastră a venit la Julian şi i-a cerut 
acţiunile pe care le deţinea. De ce? Pentru propria lui folosinţă. A, 
nu mă întrerupeţi. Indignarea dumneavoastră vă onorează, dulce 
domnişoară, dar ăsta-i adevărul şi nu-l putem nega... 

— După cele spuse chiar de către Julian, acţiunile respective 

erau în posesia tatălui meu de cîteva săptămîni, spuse ca cu 
răceală; domnul Guelder şovăi. 
Ă — Vreţi să-l apăraţi pe tatăl d-voastră, dar adevărul e ăsta. 
In ziarul de seară ar apărea următoarea declaraţie: „Acuzaţie 
ciudată împotriva asociatului decedat”. Asta ar fi o nenorocire. 
La interogatoriu, domnul Braid ar putea jura pe toţi sfinţii că 
domnul Frensham nu avea greutăţi financiare. Asta nu e 
adevărat. Şi apoi, s-ar putea afla şi alte lucruri neplăcute. 

— Domnule Guelder, îl întrerupse ea din nou, aveţi o părere 
greşită despre poziţia mea în problema asta, dacă vă imaginaţi 
că intenţionez să-l influenţez pe domnul Braid şi să-l determin să 


vă dea cincizeci de mii de acţiuni. Nu am competenţa să intervin 
în această chestiune. 

— Aveţi dreptate, domnişoară, perfectă dreptate, murmură 
o voce, şi ea se sperie atît de tare la auzul ei încît tresări. 

Nu îi auzise domnului Elk paşii uşori cînd acesta traversă 
peluza şi nu-i observă umbro lunguiaţă trecînd pe sub una din 
ferestrele în stil franțuzesc. 

— Nu daţi niciodată nimic, domnişoară, în special dacă 
sînteţi ameninţată. Asta aduce a şantaj. 

Guelder se gindea febril. Işi aminti de avertismenaul pe 
care-l primise din partea lui Julian Reef. Fusese urmărit. Şi totuşi, 
în dimineaţa asta fusese mult mai atent. Se uitase în urmă, 
zăbovi pe drum, se întoarse pe neaşteptate în căutarea 
urmăritorului, dar nu văzu nici urmă de Elk. Şi el se speriase. 
Legile Angliei erau severe în special cu oamenii care deviau de la 
drumul drept al afacerilor. 

— Dacă am spus ceva ce n-ar fi trebuii, îmi cer scuze. Făcu 

o reverență pînă la pămînt pentru a-şi scoate în evidenţă 
umilinţa. 
A — Cit se poate de neregulamentar şi fără motiv, spuse Elk. 
II privea pe olandez cu ochii pe jumătate închişi. Bineînţeles că 
nu era de presupus să purtaţi la dumneavoastră o copie a „Legii 
şi procedurii penale”, dar asta e una din ţările în care şantajul nu 
este tolerat. V-am întrerupt, domnişoară? 

Ea clătină capul zîimbind; şi el zări pe chipul ei sentimentul 
brusc de uşurare generat de prezenţa lui. 

— inseamnă că trebuie să abandonez treaba asta în starea 
în care se găseşte. Guelder făcu un efort de-a dreptul eroic să 
pară detaşat şi expeditiv, ceea ce nu-i reuşit întru totul. Voi face 
o cerere oficială de restituire a acţiunilor. Regret că am căzut în 
greşeală. 

Işi bătu călcîiele şi-i oferi o mînă mare şi umedă mai întîi ei 
şi apoi lui Elk. Detectivul aşteptă pînă cînd olandezul plecă. 

— Cunosc mulţi indivizi care vor să-ţi vîndă acţiuni cu forţa, 
dar să încerce să ţi le ia, e ceva nou pentru mine. Nu vă e 
prieten, domnişoară? 

— Nu numai că nu mi-e prieten, spuse Ursula categoric, dar 
îl urăsc. 

— Instinct de femeie, murmură Elk sentenţios. Asta-i 
spuneam totdeauna şefului. „Ar trebui să ţineţi o femeie la poliţie 
pentru puţină intuiţie — ne-ar scuti de multe necazuri”. Aţi fost 
vreodată la el acasă, domnişoară? 

Ea clătină din cap. 

— Un loc tare ciudat, ca în Charles Dickens. E om de ştiinţă. 

— Aţi vrut să ne întîlnim, domnule Elk, zise ea după o pauză 
lungă. 

— A, da — răspunse el ezitînd — şi da, şi nu. Privi în jur prin 
cameră. Aveţi o casă tare drăguță, domnişoară. Trebuie să fie 
greu să întreţii un asemenea loc. Nu-mi dau seama ce faceţi cînd 
aveţi bărbaţi invitaţi la cină. E clar că nu le puteţi oferi trabucuri 
— asta n-ar fi feminin. 

— Asta n-ar fi feminin? 

Auzise foarte multe despre Elk de la Tony, şi-i veni să rîdă. 

— Pot să vă ofer chiar şi un trabuc, spuse ea solemn. 

leşi din cameră şi se întoarse cu o cutie mare. 

Pe domnul Elk îl mustra conştiinţa, dar demonstra, cu toate 
acestea, o mare grijă în alegerea ţigării. 

— Inchipuiţi-vă să spun eu un lucru ca ăsta! Oare ce credeţi 
despre mine. Aproape că am cerut, nu-i aşa? Am să iau două 
pentru că nu sînt sigur care dintre cele două este mai bună. N-aş 
vrea să rămîn cu ceea ce aş numi o impresie proastă despre 
ţigările dumneavoastră. Am avut o treabă neplăcută azi. Asta-i 
cel mai rău la Scotland Yard, că nu te lasă să lucrezi la o crimă 
interesantă, ci te îndepărtează şi-ţi dau cazuri minore pe care şi 
un poliţist de rînd le-ar putea rezolva la fel de bine. Să mă ierte 
Dumnezeu că vorbesc fără respect la adresa celor în uniformă — 
am fost şi eu ca ei. 

— Ce crimă interesantă vrei să dezlegi acum? 

Tăie capătul trabucului cu un cuţit uriaş şi nu îşi ridică 
privirea cîteva secunde. 


— Guelder ăsta e o crimă el însuşi, spuse el. E o ofensă 
adusă legilor naturii. Nu cred să mai fi văzut vreun specimen mai 
rău ca el. 

Ea se amuza. 

— Vă interesează foarte mult domnul Guelder? 

— Intr-un fel — dar numai într-un fel, domnişoară. 

Apoi el schimbă subiectul şi începu să-i povestească despre 
noul său caz. 

Poliţia a găsit la Plumstead, care e lîngă Woolwich, o vilă 
mică, izolată, ocupată de un individ ce părea a fi funcţionar la 
bancă, şi soţia lui, un domn rotofei, între două virste, care 
mergea la Woolwich în probleme de afaceri, în fiecare dimineaţă, 
foarte punctual şi care săpa în grădină în fiecare după amiază de 
sîmbătă. Faptul că nu mergea la biserică duminica nu conta, 
deoarece puţini o făceau. 

E cel mai mare tainuitor de lucruri furate la sud de Tamisa 
— l-am descoperit întîmplător. Se spune că vila respectivă este 
burduşită de lucruri, de la inele de diamant la tapiserii — un 
poliţist mi-a spus că sînt bunuri în valoare de un sfert de milion 
acolo. Individul a cumpărat tot ceea ce i s-a oferit. Va fi greu de 
dovedit că e vinovat deoarece desfăşoară şi afaceri curate ca 
negustor; are un magazin mare în Woolwich. Se spune că ar fi în 
stare să cumpere toată încărcătura unei şalupe dacă i s-ar aduce 
marfa dorită. Toţi hoţii de pe rîu vin la el: nimic nu e prea mult 
sau prea puţin. Cei care l-au urmărit înainte nu prea stnpînesc 
cazul. Acuma l-am preluat eu, ceea ce înseamnă că o să-mi cîştig 
o oarecare reputaţie, dacă poate fi vorba de aşa ceva, şi 
subordona tul meu. va lua nişte picioare în spate dacă va fi cazul. 

— Are vreo legătură cu domnul Guelder? 

— Cu el? O, Doamne, nu! zise Elk cu un dispreţ pe care nu 
încercă să-l ascundă. 

Guelder găsi un taxi la capătul străzii Hill şi-şi îngădui un lux 
neobişnuit. Era încă agitat şi fără suflu cînd ajunse la birou. Julian 


era plecat, dar apăru după cîteva minute, găsindu-l pe prietenul 
său extrem de tulburat. 

— Nu ne va da nimic, zise el. 

Julian hohoti. 

— Ţi-ai imaginat că ne va da, biet naiv ce eşti. Ştiam din 
capul locului că planul tău era sortit eşecului. Speram că ai atita 
minte şi să nu mă amesteci în treaba asta. 

— Am minte destulă, fornăi celălalt. Ce, mi-ai spus dinainte? 
Nu ziceai că e un plan bun — Elk era acolo. 

— Elk? Te-a urmărit? 

— Dacă m-a urmărit sau a venit întîmplător nu pot şti, zise 
olandezul scos din fire. A fost acolo! A apărut exact în momentul 
în care, parcă, o convinsesem. Chiar şi acum am putea obţine 
banii dacă ai acţiona prin intermediul avocaţilor tăi. 

— Nu cred că e necesar, spuse Julian, spre surprinderea lui. 
Am avut o întîlnire cu nişte oameni care vor participa la marea 
noastră afacere şi aceştia vor face rost de toţi banii de care 
avem nevoie. 

Faţa lui Guelder se lumină. 

— S-au arătat puţin sceptici în legătură cu invenţia ta şi doi 
sau trei dintre ei vor veni astă seară la o demonstraţie. Mai 
arată-mi piatra aceea încă o dată. 

Guelder descuie seiful, scoase o cutiuţă mică, o deschise şi 
o puse pe masă. lnăuntru se găsea un diamant mic, de culoare 
albă, care trimitea raze scînteietoare la fiecare mişcare a cutiei. 

— Cit timp ţi-a luat asta? 

— Trei ore, răspunse prompt Guelder. Cu timpul se va face 
mai repede, dar accelerarea nu e absolut necesară. E nevoie de 
dublarea instrumentelor, de mărirea puterii luminii şi de 
creşterea eficienţei aparatului. 

— Vor veni astăzi să-l vadă, spuse Julian. De altfel vor 
începe operaţiunile pe piaţă azi după amiază, chiar înainte de a 
vedea experienţa cu proprii lor ochi! Le-am spus că te pregăteşti 
să transformi o piatră mai mare. 

Guelder încuviinţă. 

— Exact. Diseară. Voi experimenta o piatră dreptunghiulară 
de zece carate. Asta va merita, într-adevăr, să fie văzută. 


Era foarte curios să afle de ce aceşti indivizi prevăzători din 
City ar fi început să manipuleze capitalul înainte de a fi convinşi 
de valoarea experienţei. 

— Piaţa e slabă, în special cea de diamante, îi explică Julian, 
S-au deschis cîteva mine de zăcăminte aluvionare în Africa şi 
marile companii acţionează pentru o legislaţie care să limiteze 
producţia. Ei cred că piaţa de diamante e atît de slabă încît chiar 
fără descoperirea asta ar putea sigur provoca panică. 

li spuse lui Guelder ceea ce acesta precis nu ştia — nu-l 
prea interesau afacerile miniere — că se crease o mică rivalitate 
între un grup de milionari ce fuseseră „raşi” din industria 
diamantelor, de un grup mai mare şi se străduiau să dea acestei 
industrii o lovitură zguduitoare. 

Ar mai fi fost vreo două probleme serioase asupra cărora 
Julian ar fi vrut să insiste şi, dacă nu s-ar fi înţeles atît de bine cu 
Guelder, acesta ar fi fost ţinta unei aspre dojeni. Şi asta pentru 
că Guelder era extravagant, nu ştia nimic despre valoarea 
banilor. Avea obiceiul să cumpere împărăteşte pentru a-şi 
satisface pasiunile, lăsîndu-i partenerului său nota de plată. În 
dimineaţa aceea au fost aduse un număr foarte mare de facturi, 
dintre care una peste două mii de lire trebuia achitată imediat. 

Il mustră, totuşi, cu blîndeţe. 

— Intr-o săptămînă sau două nu va mai conta, dar 
deocamdată trebuie să fim atenţi. Am mizat în mare măsură pe 
planul tău şi vreau să am o ieşire dacă nu va reuşi. 

Guelder zîmbi silit. 

— Nu este o altă ieşire, prietene, spuse el pe tonul cel mai 
liniştit posibil. Ne-am îndatorat de tot — pînă la limita contului 
tău, ba chiar mai mult. Vreau să-ți dau un sfat, dragul meu Julian. 
Banii sînt ceva palpabil. Nu contează de unde vin. Poți cîştiga o 
avere datorită descoperirii mele, poți la fel de bine să cîştigi prin 
promisiunea ei. 

— Nu prea pricep ce vrei să spui, zise Julian încruntîndu-se. 

Guelder făcu o grimasă. 

— Prietenii tăi au de gînd să speculeze la bursă — bun! Nu 
contează dacă cîştigi bani din aceste speculaţii sau din 
descoperirea mea, dacă cîştigi bani convingîndu-l pe Trişor să-ţi 


dea cele cincizeci de mii de acţiuni sau săpînd o gaură în pămînt 
şi descoperind un filon de aur. Fii raţional şi inteligent, prietene. 
Cursa nu e nimic; scopul, panglica de la sosire, recompensa e 
totul! 

Julian Reef era puţin contrariat, dar se abţinu să mai pună 
alte întrebări. O jumătate de oră mai tîrziu veniră trei bărbaţi din 
City, care nu aveau nimic romantic în înfăţişare, şi care nu 
aduseseră cu ei nimic din farmecul aventurii, deşi puteau fi 
consideraţi pirați, căutători de comori şi asasini totodată. 

Obligaţiile domnului Elk îl purtau prin cele mai ciudate 
locuri, unele plăcute, altele de-a dreptul neplăcute. Vizita la 
Woolwich îi oferi ambele experienţe. Vila de la Plumstead, pe 
care o descrisese ca fiind „mică”, era de fapt o construcţie destul 
de pretențioasă. Dispunea de un garaj şi pivnițe spaţioase la 
subsol. Nu era dezordine aici, dacă articolele care au contribuit la 
împodobirea ei erau de furat, atunci fuseseră folosite cu reală 
eficienţă. 

Domnul Weldin, proprietarul, nu-şi depozitase tablourile 
furate în pivniţă, locul acela îl folosea pentru vin. Se găseau 
acolo, vinuri rare, în cantităţi uriaşe. Un mare maestru care 
fusese tăiat din rama lui de la Luvru a fost reînrămat şi atîrna în 
dormitorul său şi asta l-a dus la ruină pe domnul Weldin 
deoarece în baie curgea o ţeavă şi a fost chemat un instalator să 
se ocupe de această banală tragedie casnică. Era un privilegiu 
pentru el deoarece nimeni nu fusese admis în casă pînă atunci. 
D-na Weldin făcea singură tot menajul. 

Ghinionul a fost de partea acestui rege al tăinuitorilor 
datorită faptului că instalatorul avea înclinații artistice şi că, în 
timpul liber, urma cursuri de pictură. Era persoana la care te-ai fi 
aşteptat cel mai puţin să recunoască pe loc un Corot furat; un 
biet instalator care muncea cu ziua. Nu numai că-i ştia originea şi 
datele istorice dar cunoştea şi împrejurările în care fusese furat. 

Părăsi casa după ce-şi făcuse datoria de instalator; se 
îndreptă direct spre poliţie şi îşi făcu datoria de artist şi cetăţean. 

— Nu mi s-a părut ceva normal, zise Elk. Credeam că în 
sindicatele astea se face deosebire intre instalaţii şi pictură. 


Îi fusese prezentată frumoasa reşedinţă ca introducere 
prealabilă în activitatea de culise a domnului Weldin. Aceasta se 
întindea într-un depozit de mărfuri, burduşit cu o colecţie 
întreagă de lucruri, de la haine vechi ce atîrnau direct de cîrlige, 
pînă la colete nedespachetate care fuseseră cărate aici de piraţii 
rîurilor. 

— O mare parte a acestor mărfuri fusese cumpărată şi 
plătită cinstit; dar altă parte a intrat în posesia lui ilegal, spuse 
inspectorul local, individ ce avea un vocabular oficial. De fapt, 
are facturi pentru o bună parte a lucrurilor mari din casă — 
pentru tablouri, de exemplu. Weldin zice că nu cunoştea 
valoarea pînzei de Corot. 

— Ce-i asta? întrebă Elk mirat. O, tabloul! Aşa se pronunţă? 
Ce lucru minunat e educaţia, inspectore! Dacă vrei să-mi asculţi 
sfatul, trebuie să cercetezi cu atenţie toate vechiturile astea — în 
special îmbrăcămintea. Vei acoperi, mai mult ca sigur, mai multe 
acuzaţii împotriva lui. Sau poate vrei să-i faci o favoare şi să-l pui 
sub acuzaţie numai pentru furt. 

II interogă pe domnul Weldin în celula lui şi găsi că era vesel 
şi încrezător. 

— Nu s-a comis niciodată pînă acum un asemenea ultraj 
asupra unui cetăţean care şi-a plătit cinstit impozitele, începu el, 
dar domnul Elk îl opri amabil. 

— Modul ăsta de a discuta avea rost înainte de inventerea 
amprentelor, Weldin; chiar acum am obţinut de la Scotland Yard 
lista record a numelor pe care le-ai folosit: Weldin, Martin, 
Cootes, Colonelul Slane, John B. Sennet. Care ţi-o fi numele 
adevărat? 

Weldin rîse pentru că avea simţul umorului. 

— Dacă-l întiîlniţi vreodată pe cel care a inventat am- 
prentele, trimiteţi-i un glonţ în cap, din partea mea, domnule Elk. 

— Mă mai gîndesc la asta, spuse Elk jovial, şi-l lăsă pe 
curajosul tîlhar în soarta lui. 

— Am de gind să fac unele cercetări, îi spuse el 
funcţionarului său, şi nu vreau să fiu deranjat. 

— La ce oră vreţi să fiţi trezit, domnule? întrebă funcţionarul 
fără intenţia de a-l jigni. 


— Cu o cană de ceai la cinci, spuse Elk, şi la cîteva minute 
după ce întoarse cheia în broască adormi. 

Seara îi fusese adusă o convocare la Woolwich, pe care o 
onoră fără să se plingă. Intr-un anunţ de ziar observă ceva în 
legătură cu „Scăderea bruscă a diamantelor”, dar asta nu-l 
interesa prea mult. In schimb pe Tony Braid îl interesa şi el 
reveni la Londra deîndată ce citi anunţul. 

Tony făcu vizite la diferite birouri comerciale din Mayfair şi 
analiză tacit cauzele acestei crize. Descoperi că cel puţin unul 
dintre milionarii diamantelor avea explicaţia. 

— Sleser e pe piaţă, spuse unul, un bărbat arătos, cu barba 
încărunţită, care avea legături în industria diamantelor. Se poate 
sau nu arde la deget, dar noi nu trebuia să cheltuim bani ca să 
luptăm împotriva lui. Acţiunile noastre merită tot atît la cît au 
fost cotate înainte de scădere şi vor reveni la normal într-un fel 
cît se poate de natural. 

— N-avem nici un motiv să ne speriem, spuse el. Mă întreb 
numai dacă Reef e în spatele acestei afaceri. 

— Reef? 

Bancherul cu barbă se-ncruntă. 

— Cine naibii e Reef? 

Dacă Julian l-ar fi auzit, l-ar fi urît imediat. 

— O, da, îmi amintesc! Dar de ce a trebuit să faci 
„speculaţii” cu diamantele. Oricum, n-am făcut nimic şi singurul 
sfat pe care ţi-l pot da... 

— Nu e cazul, rise Tony. Dacă scad în continuare, încep să 
cumpăr, deşi asta nu va afecta preţul prea tare. Ceilalţi au 
adoptat aceeaşi atitudine filosofică. Aveau deja tabele care 
indicau scăderea enormă a valorii acţiunilor şi erau mai degrabă 
sceptici şi alarmaţi în cazul unei noi scăderi. Fiecare a numit altă 
persoană ca fiind cauza acestei panici la bursă, dar au fost de 
acord în privinţa lui Sleser — milionarul care îi ura pe cei din 
grupul deţinătorilor de diamante. 

Lui Tony îi era cît se poate de clar că atacul asupra 
diamantelor era o treabă mult mai extinsă şi mai serioasă decit 
crezuse la început. 


De la unul dintre cei pe care-l vizitase a aflat o poveste 
extraordinară. Fratele şoferului său locuia în Greenwich şi auzise 
că pe malul rîului se găsea o făbricuţă care se apucase să 
producă diamante pe cale artificială! 

— Ceea ce, desigur, e o prostie! spuse Tony. E foarte 
probabil să fabrici diamante, dar sînt atît de mărunte încît nu au 
valoare comercială; şi costurile de producţie le scot categoric din 
competiţie. Totuşi, ceva îl intriga... Greenwich! 

Guelder locuia la Greenwich şi, după cum auzise, avea o 
făbricuţă. Individul era un om de ştiinţă genial, după cum auzise. 
Deci, putea fi adevărat că Julian nu era implicat în criză. Nu-şi 
făcea iluzii în legătură cu importanţa lui Julian; era un concurent 
care făcuse o figură frumoasă, dar îi lipsea o susţinere financiară 
puternică. Julian trăia de azi pe miine; în cîțiva ani, el cîştigase 
sume impresionante de bani, iar în alţii — şi la asta nu se făcuse 
prea multă reclamă — pierduse sume şi mai mari — deci nu avea 
un fundament sigur şi stabil. Tony făcuse tot ceea ce a fost 
posibil ca, prin aluzii şi sugestii, să-i dezvăluie acest lucru 
unchiului lui Julian, dar Frensham avea un simţ exagerat al 
loialității şi nutrea o încredere oarbă în calităţile tînărului. 

La ora nouă a aceleiaşi seri, pe cînd Tony stătea în 
cumpănă dacă să meargă la club unde ar fi întîlnit cîteva 
persoane interesate în cursul pieţii, sau, dacă să se întoarcă la 
Ascot, telefonul sună. Omul lui nu răspunse. Era foarte neatent şi 
Tony se pregătea să-l concedieze. Ridică receptorul şi după cîtva 
timp auzi vocea lui Elk. 

— V-am sunat la ţară şi m-a costat nouă penny. Cînd spun 
„eu” mă refer la Guvern. Vreau să veniţi aici. 

— Unde anume? întrebă Tony. 

— La Woolwich. 

El îi dădu adresa. 

— Şi, domnule Braid, aţi putea s-o aduceţi şi pe domnişoara. 


— Pe Lady Ursula Frensham? întrebă Tony surprins. 

— Aş dori să vină mai degrabă ea decît dumneavoastră . 

— Despre ce e vorba? 

Era clar că se gindea ce răspuns să-i dea. 

— E vorba de o identificare. S-a găsit un pardesiu. Nu v-aş 
deranja, dar o ceva foarte important. 

— Dar cum naiba ar putea să identifice un pardesiu? 

— Vă voi spune cînd veniţi. Inspectorul local trecuse pe la 
Reef, dar, din fericire pentru toţi cei implicaţi, el plecase deja. 
Vreţi s-o aduceţi? 

— Desigur, dacă e necesar şi dacă voi reuşi s-o găsesc. 

— Şi, domnule Braid, plouă pe aici, nu veniţi cu maşina 
decapotabilă. Sper că mă veţi lua şi pe mine înapoi în oraş; urăsc 
frigul. Dacă aţi aduce Rolls-ul — pe cel roşu — vă voi rămîne 
îndatorat. Aveţi întotdeauna, sub scaun o cutie argintie, cu ţigări 
de foi. 

— Vă aduc Rolls-ul şi cutia — şi voi avea grijă să fie plină, 
bătrîne! 

— Cum adică, domnule Braid? întrebă Elk pe un ton 
îngrijorat. Cereţi ce? O, am înţeles. Ţigările Corona — dacă sînt 
prea mari şi nu încap în cutie, le-aţi putea pune în cizmă. 

Deîndată ce închise, Tony o căută pe Ursula şi-i spuse ce se 
întîmplase. 

— De ce vrea să mergi tu, numai Dumnezeu ştie, dar este 
foarte serios... Ce-ai zice de un drum pînă la Woolwich? 

— Mi-ar plăcea, spuse ea. Vin cu maşina mea. 

— Vin eu cu a mea, spuse Tony. Elk m-a rugat în mod 
deosebit să merg cu Rolls-ul. 

Ea îl aştepta deja. Ploaia de la Woolwich ajunsese în vestul 
Londrei cînd el a luat-o şi, mai tot drumul, au mers printr-o 
furtună orbitoare care atinsese apogeul la Blackheath. 

Nu-l mai întîlnise de cînd o vizitase Guelder, şi acum putea 
să-i povestească cele întîmplate. Spre surprinderea ei, Tony nu 
luă în glumă povestea pe care i-o spusese olandezul. 

— Lucruri de felul ăsta, schimburi de acţiuni trebuie să se fi 
petrecut tot timpul, spuse el. Mă tem că tatăl tău era tipul de om 
total nepotrivit pentru afaceri sau pentru a conduce o companie. 


Dacă ar fi după lege, s-ar putea să avem mari greutăţi în a 
dovedi că cele două sute de mii de acţiuni nu aparţin altcuiva! 
Transferul acţiunilor a fost înregistrat în mod scandalos; după 
cîte ştiu, pachete întregi de acţiuni erau pe numele lui Reef. De 
fapt, eu sînt vinovat de pretenţiile lui Guelder. Am descoperit că 
un număr de acţiuni nu fuseseră transferate şi i-am trimis lui 
Julian documentele. De aici şi planul lor genial. 

— Mă sperie Tony,... nu, nu, Julian. Simt un dispreţ atît de 
mare pentru el încît, într-un fel, nici nu contează, e vorba de 
Guelder. Nu-ţi pot spune cît e de josnic — nu atît vorbele şi 
faptele, cît ochii lui. 

O simţi înfiorîndu-se, îi căută şi-i găsi mîna pe întuneric. 

— Greenwich-ul îl va jeli pe Guelder dacă te va mai deranja 
o singură dată, spuse el. Cred că va trebui să-i vorbesc între 
patru ochi. 

— Poate-i o prostie din partea mea. Tu ai mai întîlnit oameni 
ca Guelder. 

Cînd ajunseră la Woolwich, trebui să deschidă geamul care-i 
separa de şofer şi să-i indice direcţia. Deşi Elk fusese cît se poate 
de explicit, mai dură cîtva timp pînă să ajungă pe străduţa 
liniştită pe care era situat depozitul. 

Elk, adăpostit de ploaie, îi aştepta în uşa de la intrare, 
alături de un poliţist într-o pelerină lucioasă. 

— Imi pare rău că a trebuit să vă deranjaţi pînă aici, 
domnişoară Ursula, doar pentru un caz minor de tăinuire. A sosit 
barcagiul? Adresă întrebarea cuiva care nu se vedea în întuneric 
şi o voce-i răspunse afirmativ. Pe aici, domnişoară Ursula — fiţi 
atentă la scări. 

Aprinse o lumină în faţa lor şi trecură printr-un coridor 
mirosind neplăcut a mucegai. La capătul coridorului era o uşă pe 
care el o deschise. Ursula se trezi într-o cameră luminată de o 
lampă slabă, atîrnînd de tavanul cu grinzi şi care răspundea 
numai atita zare cît să dezvăluie dezordinea confuză a locului. 
Rafturile erau pline de parchete întunecate, pachete acoperite cu 
prelată erau depuse peste tot. Pînă şi pe grinzi erau agăţate 
pachete mari ambalate. 

— Ai grijă pe unde calci! 


Elk o luă de mînă şi o conduse printre obstacole într-un 
birou mic, la celălalt capăt al încăperii. Aici era mai multă lumină. 

Un birou, o masă şi un scaun formau tot mobilierul. Mai era 
un calendar vechi de un an, agăţat pe perete, iar alături cîteva 
rafturi prăfuite, acoperite cu hirtii rupte şi cîteva registre vechi. 

Pe masă era întins un pardesiu negru; Tony îşi dădu teama 
că era articolul pentru care veniseră la Woolwich. 

— N-am de gînd să vă spun o istorie lungă despre omul 
ăsta, Weldin, spuse Elk. Oricum, nu-i povestea mea, ci a 
inspectorului Frame. 

Tony salută şi-l urmă pe bărbatul înalt şi prezentabil în 
birou. 

— Frame se ocupă de cazul ăsta. Acum să vă spun despre 
ce este vorba. Am găsit pardesiul — nu eu, inspectorul — printre 
altele şi am încercat să aflăm al cui a fost. Am descoperit 
proprietarul cît ai zice peşte, avea numele scris pe căptuşeala 
buzunarului de către croitor şi el este prietenul dumneavoastră 
comun. 

— Cred că ştiu cine este, zise Tony. 

— Ajungem şi acolo, spuse Elk. Vrem să-l anchetăm pe 
gentlemanul ăsta... 

— Julian Reef? 

— Domnul Julian Reef. Nu era acasă. Apoi am descoperit că 
pardesiul fusese vîndut în mod cinstit lui Weldin de un barcagiu. 
Era înregistrat într-unul din registrele lui Weldin. Aduceţi-l pe 
barcagiu. 

Inspectorul Frame dispăru şi se întoarse însoţit de un om 
înalt, bine făcut, cu o faţă bătută de vint şi un smoc de păr 
cenuşiu, care părea puţin speriat de gîndul că avea de a face cu 
o treabă urită. 

— Deci care-i povestea dumneavoastră, domnule, întrebă 
Elk. 

— Ceea ce v-am mai spus, domnule, spuse barcagiul, cu o 
voce plină şi hîrşiită. Acum o săptămînă, veneam în jos pe rîu la 
cîrma bărcii mele. Era goală — Polly Ann îi zice — fusesem în 
susul rîului la Kingston să iau o încărcătură de cărămizi. Am fost 
tîriţi în jos pe rîu, eu fiind la cîrmă, pe jumătate adormit, trebuie 


să recunosc, deoarece dormisem doar patru ore noaptea 
dinainte. Pe cînd treceam pe sub podul Westminster, o izbitură 
m-a trezit, am crezut că aveam ceva în cale, deşi puteam dormi 
liniştit, deoarece eram legaţi de o altă barcă. Treceam pe sub 
pod şi cînd am ieşit mi-a căzut ceva pe cap. M-a speriat grozav. 
Am crezut că celălalt barcagiu se ţine de pozne. Cînd mi l-am 
tras de pe cap, am observat că nu era nimeni lîngă mine şi am 
hotărît că cineva trebuia să-l fi scăpat de pe Podul Westminster. 
Era pardesiul ăsta. Nu ştiam ce să fac cu el; sînt prea solid ca să-l 
pot purta aşa că, după ce l-am ţinut cîtva timp în cabina mea, l- 
am vîndut la Zonnerheim pe strada Artillery. 

— Asta-i celălalt nume al lui Weldin. Are multe puncte de 
colectare, îi explică Elk lui Tony. Şi apoi către barcagiu: Vă 
mulţumim, domnule. Poliţia va lua în considerare povestea asta. 
Domnul Frame are adresa dumneavoastră dacă va mai trebui să 
veniţi. 

Omul păru mulţumit că scăpase de obligaţia asta 
stînjenitoare. 

— E o poveste interesantă, zise Tony; dar nu prea înţeleg de 
ce ne-ai chemat, Elk. Nu cred că sînt în măsură să identific 
îmbrăcămintea lui Julian Reef, şi sînt absolut sigur că nici Lady 
Ursula. 

Dar, de fapt, ea era. 

— Da, recunosc pardesiul. L-am văzut pe Julian, spuse ea, 
şi-l ridică. 

Era din serge bleumarin, foarte uşor, cu căptuşeala de 
mătase; era, după ochiul experimentat al lui Elk, aproape nou. 

— Arată-le hiîrtia, Frame, zise Elk. 

Inspectorul Frame scoase o coală de hirtie subţire din 
buzunar şi o întinse pe masă. Era tare şifonată, deoarece fusese 
făcută ghemotoc. Era un rînd şi jumătate, scris de mînă. 

— Citeşte-l, spuse Elk şi, aplecîndu-se peste Tony, citi: 

„De ani de zile m-am angajat în speculaţii prosteşti. 
Mărturisesc...” 

Tony se încruntă. Cuvintele-i păreau cunoscute. 

— Ei, făcu Elk privindu-l în faţă. 

— Pot să-l văd? întrebă Ursula. 


Elk îi dădu hiîrtia; şi Anthony o văzu căscînd gura uimită. 

— Dar ăsta-i... 

Nu termină ce avea de spus, ci îi privi mirată, cînd pe unul, 
cînd pe celălalt. 

— E adevărat, zise Elk. 

— Este ceea ce a scris tata înainte — înainte... 

Apoi, deodată, Tony îşi aminti. Cuvintele erau identice cu 
cele găsite lîngă cadavrul lui Frensham. 

— Recunoaşteţi scrisul, domnişoară Ursula? 

Ea tăcea. Cunoştea prea bine scrisul acela. 

— II recunoaşteţi? 

Buzele îi tremurau. 

— Nu ştiu... N-aş vrea să spun. .. Asta ce înseamnă? Vreţi 
să-mi spuneţi ce importantă are recunoaşterea scrisului? 

— Nu prea mare, spuse Elk, spre uşurarea ei. Sînt alte zeci 
de oameni care l-ar putea recunoaşte. || recunoaşteţi, domnule 
Braid? 

— Da, spuse el încet. Este al lui Julian Reef. 

Tony îl citi din nou. 

Elk încuviinţă din nou. 

— Tocmai asta credeam şi eu. Ciudat, primele rînduri ale 
confesiunii... aceleaşi cuvinte, dar scrise de altă mînă. Ce ziceţi 
de asta, domnule Braid? 

Tony clătină din cap. 

— Ce să zic, spuse el. E uimitor. 

— Pe mine nu mă miră deloc, zise Elk. 

Luă hiîrtia, o împături şi o puse în buzunar. 

— Asta o păstrez pentru noi. Sîntem foarte curioşi, noi, cei 
de la poliţie... Proba materială A. lţi voi da o factură pentru ea, 
inspectore. Nu ţine de cazul ăsta, ci de altul. Voi păstra şi 
pardesiul, care e foarte important. Dă-mi nişte hîrtie să-l 
împachetez. 

Elk se aşeză lîngă şofer la înapoiere; geamul despărțitor 
fiind deschis, el zise: 

— Viaţa-i plină de coincidenţe; dacă le-ai scrie pe toate într- 
o carte, nu te-ar crede nimeni. Cazul Weldin e un caz mare, dar 
n-are nici o legătură cu răposatul Lord Frensham; şi iată că am 


cules o informaţie care se referă chiar la el. Parcă-l văd pe 
barcagiu stînd acasă, în sînul familiei şi povestindu-i nevestei lui 
— pun pariu că e grasă — ce groaznic a fost la poliţie, unde l-au 
interogat pentru un amărit de pardesiu. Dacă n-ar fi fost la 
Kingston să ducă cărămizi, pardesiul n-ar fi căzut în barca lui. 

— Ce înseamnă toate astea... pardesiul şi hîrtia? Nu înţeleg. 

Elk era necomunicativ. 

— Totul înseamnă ceva, spuse el fără haz. Şi lui Tony: Nu te 
deranjează că trecem prin Greenwich? Nu e cel mai bun drum, 
dar am o idee. Ce aţi zice dacă aţi fi detectiv, Lady Ursula? 

— Aş uri treaba, asta, spuse ea cinstit. 

Răspunsul îl distra pe Elk şi acesta chicoti o bună parte din 
drum. 

— N-aţi vrea să fiţi unul, măcar în seara asta? Mă gindeam 
să dau o raită pe la casa olandezului. 

— Locuieşte în Greenwich? întrebă ea. 

— Da, şi Greenwich-ul este un loc frumos, spuse Elk cu 
emfază. M-am născut acolo. Sînt singurul om care s-a născut în 
Greenwich, din cîţi cunosc. Cel puţin, n-am întîlnit pe altcineva. 

Din cînd în cînd îi dădea cîte o indicație şoferului. Părăsiră 
şoseaua principală şi se strecurau printr-un labirint de străduţe 
luînd-o tot timpul la dreapta. 

— Rîul e acolo, arătă Elk printre două clădiri. 

Undeva în ploaie strălucea o lumină roşie. 

— Vapor, spuse Elk scurt. Aruncă ancora, în aşteptarea 
mareei. Trebuie să fie atenţi la capătul tunelului Millwall. 

Făceau un înconjur destul de mare şi ajunseră din nou în 
strada principală. Tony se-ntreba de ce i-a părăsit detectivul. Elk 
nu-i dăduse nici o explicaţie. Făcea anumite lucruri fără rost şi în 
aparenţă fără nici un motiv. Se spunea că era foarte curios din 
fire şi-i făcea plăcere să revadă locuri cunoscute. Mai tîrziu, Tony 
află că detectivul a făcut ocolul respectiv din motive pur sen- 
timentale — voia să treacă prin dreptul casei în care se născuse 
şi pe care nu o văzuse de treizeci şi cinci de ani. 

Lăsară în urmă palatul cenuşiu în care muriseră mulţi regi şi 
se cufundară din nou în păienjenişul străduţelor, pînă cînd 
ajunseră la un pasaj atît de strimt [incît două maşini ar fi putut 
trece cu mare greutate. 

— Ne oprim aici, zise Elk. Ceilalţi şoferi vor crede că facem 
parte din bandă. 

Tony se aplecă în faţă şi se uită afară prin parbrizul udat de 
ploaie. Fără îndoială, mai erau maşini pe stradă, maşini mari, 
judecînd după faruri. 

— Guelder dă o petrecere, sugeră Elk. Aşteptaţi-mă aici. 

leşi din maşină şi dispăru în noapte. 

— Cred că asta-i casa şi fabrica, pe dreapta, zise Tony 
lăsînd jos geamul. 

Ursula privi afară şi se înfioră. 

— Oribil, nu-i aşa? E ceva ameninţător în locul ăsta; ceva 
care-mi dă frisoane. E atît de sinistru, atît de macabru. De ce 
naiba stă aici? 

— Pentru că şi el e sinistru şi macabru, zise Tony. 

Ea crezu că el vrea să coboare şi-l apucă de braţ. 

— Nu mă lăsa singură, te rog. Uită-te ce poartă mică, parcă 
e de închisoare. N-are nici ferestre şi felinarul ăla agăţat în 
perete pare scos dintr-o ilustrată din vechea Londră. Uf! 

— Nu mă-ndoiesc că în ochii lui Guelder pare ceva deosebit. 
De fapt, e foarte pitoresc la lumina zilei. 

Tony văzu cîteva umbre mişcîndu-se în lumina unui felinar 
şi-şi scoase capul pe fereastră. Erau şoferi, după cum sesizase şi 
ochiul vigilent al lui Elk. El îi vorbi în şoaptă şoferului său şi 
acesta cobori şi se îndepărtă. 

— AŞ dori să ştiu cine sînt toţi invitaţii, îi spuse el. Există o 
adevărată francmasonerie între şoferi şi sînt sigur că el se va 
informa mai bine decît Elk. 

Detectivul s-a întors primul. 

— N-am rezolvat mai nimic, spuse el. Individul ăsta, 
Guelder, ţine un curs pentru cei din elita ştiinţei. Unde e şoferul? 

— L-am trimis să vadă cine sînt proprietarii acestor 
autoturisme. 


— Bine, zise Elk. Nu voiam să vă rog, dar indivizii ăştia-s 
vorbăreţi între ei. Se află cîţiva oameni de vază în Greenwich în 
seara asta — am văzut două maşini mari pe stradă, chiar alături. 

Şoferul se întoarse curînd după aceea şi păru cît se poate 
de informat. 

— Sînt cîţiva bancheri din City, raportă el. Unul e domnul 
Sleser — se spune că e milionar. 

— Sleser? zise Tony repede şi îşi aminti ce îi sugerase 
amicul său bărbos. Cine altcineva? 

Şoferul menţionă alte două nume cunoscute, doar oameni 
care operaseră orbeşte pe toate pieţele; erau jucătorii cei mai 
avizaţi din City, oricînd pregătiţi să rişte în domeniul minier, al 
cauciucului, în aprovizionare, după cum se prezenta situaţia. 

— Te-au întrebat cine eşti? întrebă Tony şi şoferul încuviinţă 
printr-un zîmbet. 

— Le-am spus că sînt cu o maşină închiriată care a adus un 
gentleman de la Grosvenor Place, spuse el şi fu lăudat pentru 
acest neadevăr. 

Maşina trebuia să iasă cu spatele din străduţa îngustă. 
Numai cînd au ajuns pe strada principală, bine luminată, a 
răsuflat şi Ursula uşurată. 

— Eram speriată, spuse ea. Nu-i aşa că-i o copilărie din 
partea mea? De obicei nu sînt aşa, Tony. De ce au venit toţi 
oamenii ăştia importanţi, cu maşinile, acasă la Guelder? 

— Aş da oricît să ştiu. N-ai reuşit să pătrunzi în casa lui 
Guelder, nu-i aşa, Elk? 

Elk nu reuşise, deşi încercase. 

— Am bătut la uşă şi a ieşit o bătrină — trebuie să fi avut 
vreo sută de ani, poate mai mulţi; şi nu vorbea englezeşte. Ştiu 
vreo şase fraze în franţuzeşte şi le-am încercat pe toate, cred că- 
i nemţoaică — sau olandeză. Uşa avea pus lanţul tot timpul cît 
am discutat. Venea un miros plăcut de la bucătărie: cred că se 
pregăteau să supeze. Mi-a fost destul de greu, cred că sînt unicul 
înfometat din Londra. Dacă, după asta, mă invitaţi la cină, 
domnule Braid, n-o să mi-o iert. Dau întotdeauna impresia că 
umblu fără rost şi că sînt foarte generos. Am dat de pomană la 
mai mulţi oameni decît oricare dintre cunoscuţii mei. Dar dacă 


chiar m-aţi invita la cină — şi aş muri de ruşine dacă măcar aţi 
menţiona ceva despre asta — la Kirro's nu ar fi rău. Nu se cere 
ţinută dacă iei masa la balcon şi poţi lua ceva de băut pînă la 
unu. 

— Vom merge la Kirro's, spuse Tony, dacă nu cumva ai dori 
să ne întoarcem la mine. 

— Nu-mi place bucătăria dumneavoastră, zise Elk calm. 
Dacă nu vă deranjează, v-aş ruga să mă lăsaţi la Poliţie şi voi 
veni peste un sfert de oră; aş vrea să pun bine pachetele astea. 

Astfel, Elk fu lăsat la intrare la Scotland Yard, cam la o 
aruncătura de piatră de locul unde fusese aruncat pardesiul 
fluturînd peste parapet în capul unui barcagiu. 

Deşi parterul de la clubul Kirro's era plin de veselie şi plin 
de viaţă, cu mulţi dansatori, balconul era aproape pustiu. 

— E grozav Elk ăsta, spuse Tony îngîndurat. Nu ştii 
niciodată ce gîndeşte, deşi, în aparenţă, este fiinţa cea mai 
neprefăcută. 

— Sînt îngrijorată de treaba cu pardesiul şi hiîrtia, spuse 
fata. Simt că se va întîmpla ceva rău — care într-un anumit mod 
mă va afecta şi pe mine. 

Fusese foarte liniştită tot drumul spre Woolwich, nu vorbise 
deloc de cînd părăsiseră locul din faţa casei lui Guelder. 

— Imi dă aşa o senzaţie de rău, Tony. Ai vreo idee ce se 
ascunde aici? 

— Chiar dacă aş şti, nu ţi-aş spune, zise el. 

O privi îngrijorat; era mai palidă ca niciodată. li spuse asta. 

— Nu-ţi face griji, nu-i nimic, locul ăla din Greenwich e 
cauza. Ştii expresia „a trece peste propriu-ţi mormînt.” E tocmai 
ceea ce am simţit eu pe strada aceea groaznică. Şi nu era o 
teamă isterică. Domnul Elk spunea că am intuiţie şi cred că — nu 
ca să-mi dea curaj — m-a recomandat pentru o slujbă la Scotland 
Yard. 

— Te-a jignit Guelder cu ceva? Aş dori să-mi spui, Ursula. 

Ea clătină din cap. 

— Nu, nici vorbă. Cu toate acestea, Tony... stînd în maşină 
am simţit că doream ca el să fi murit. E înspăimîntător. N-am mai 
avut asemenea trăire faţă de nimeni şi nu ştiu care e motivul. E 


adevărat că el este înfricoşător de afectuos şi prietenos, ca 
majoritatea europenilor, de altfel. Dar mai am şi presimţirea că 
îmi va face ceva rău şi, ori de cîte ori îi văd chipul nătîng şi 
rotofei, îmi vine să-l pocnesc. 

Nu mat putea respira. N-o mai văzuse în starea asta atit de 
agitată El se gîndi că încă mai suferea datorită morţii tatălui său 
şi poate era puţin obosită. 

—- Spune-i lui Elk să-l urmărească. Poate dă de vreo crimă. 

— Intreabă-l tu însuţi pe domnul Elk, spuse ea privindu-l 
peste umăr pe detectiv. 

— Ce să-l întrebe, spuse Elk şi se aşeză icnind. 

— Aţi auzit ce-am spus? N 

— V-am citit pe buze — e uşor dacă ştii cum s-o faci. Il 
vedeţi pe tipul ăla de colo? 

Le arătă un bărbat roşu la faţă, însoţit de o fată drăguță, la 
una din mese, aplecîndu-se uşor spre ea. 

— Ştiţi ce-i spune? Ghiciţi de trei ori. 

— Ceva foarte afectuos, sînt sigură, spuse Ursula. 

— li vorbeşte despre cremă de pantofi, cremă pentru 
cizmele lui de vînătoare. 

— Nu cred! spuse Ursula. 

Elk încuviinţă. 

— E un singur lucru pe care trebuie să-l învăţaţi în viaţă, 
domnişoară, că oamenii spun întotdeauna ce nu gîndeşti. Cu 
dumneavoastră a fost mai uşor pentru că vă mişcaţi buzele. 
Majoritatea doamnelor vorbesc pe nas şi nasul nu-l pot citi. Ce 
voiaţi să mă întrebaţi? 

— Dacă-l veţi exila pe Guelder, spuse Tony. 

— E unicul om pe care n-o să-l exilez, spuse detectivul cu 
emfază. Nu, bătrînul Guelder îmi place — vreau să-l ţin în 
preajma mea. li voi găsi un cămin drăguţ în zilele următoare, dar 
sînt trataţi atît de bine indivizii ăştia în închisori, încît mai bine ar 
rămîne afară. 

— Domnule Elk, spuse Ursula, coborînd vocea, ce înseamnă 
cele scrise pe hiîrtiuţa găsită în pardesiul lui Julian? Aveţi vreo 
idee? 


— Înseamnă foarte mult pentru mine, spuse Elk. E mai 
limpede decît băiatul acela cu picioare strimbe care dansează cu 
fata aceea frumoasă de acolo. O cunosc: tatăl ei este un agent 
păcătos. E limpede şi pentru dumneavoastră, nu-i aşa, domnule 
Braid? 

Tony ezită. 

— Nu, spuse el, în cele din urmă. Am hotărît că nu doresc 
să-mi fie prea limpede. 

— Găsesc că sînteţi foarte înţelept, murmură Elk. 

Chelnerul se apropie şi stătea în aşteptare. 

— Plăcintă galeză, ceru Elk încet, cu un ou mare deasupra. 
Nu-mi oferiţi vin că o să-l beau. Medicul mi-a spus că e bun 
pentru mine, dar că trebuie să-l beau sec. Cred că n-aţi mai 
întîlnit un tip ca mine, Lady Ursula. Ştiţi cum mi se spunea în 
Devizia H? Cerşetorul Cuthbert — şi ce-i mai curios este că 
numele meu nici nu aduce a Cuthbert. 

Apoi, dintr-o dată, vorbirea tărăgănată se pierdu. 

— Vreţi să ştiţi tot despre bucata de hirtie? Ei bine, nu vă 
pot spune, domnişoară. Un ofiţer de poliţie poate spune cite 
ceva, pînă la un punct, dar dincolo de acesta iese în afara legii. 
Aş dori să mai am vreo trei probe evidente înainte să fiu sigur că 
vă pot spune. Va trebui să aflaţi din ziare. 

Schimbă subiectul neaşteptat de brusc, ceea ce nu făcea de 
obicei; şi foarte înţelept, Tony nu mai dori să redeschidă discuţia. 

Părăsiră clubul la douăsprezece şi jumătate. Ploaia răpăia. 
Portarul, care de obicei stătea în uşă cu o umbrelă pentru a-i 
proteja pe invitaţii care plecau, ieşise să aducă un taxi pentru un 
alt membru al clubului. 

— Să mergem pe jos pînă la parcare, sugeră Tony şi o ajută 
pe fată să-şi îmbrace paltonul. 

Ca să ajungă în piaţa liniştită unde erau parcate maşinile, o 
luară pe o scurtătură care-i aduse într-o stradă îngustă ce se 
intersecta cu o alta şi mai îngustă. 

Un automobilist îşi opri maşina într-o astfel de poziţie încît 
stătea de-a curmezişul, chiar pe unde trebuiau să treacă. Auziră 
motorul mergînd în relanti înainte de a distinge forma maşinii. 


— Mi se pare, tocmai zicea Elk, că locul ăsta e cam 
periculos. 

Plap! Plap! 

Văzură două flăcări ţişnind din interiorul maşinii, ceva trosni 
pe lîngă urechea stîngă a lui Elk şi auzi pocnetul glonţului ce lovi 
firma unui magazin. 

— Canalie! răcni Elk şi se repezi înainte ca un sprinter la 
pocnetul de pornire. 

Inainte să ajungă la jumătatea drumului spre obiectiv, 
maşina porni înainte, tot mai rapid; nu mai văzu nici măcar 
farurile din spate atît de repede dispăru. 

— Eu sau tu? spuse Elk. Asta-i singura întrebare. Trebuie 
aflat. Dacă ai fost tu, atunci cunosc omul, dar dacă-mi era 
destinat mie, ar putea fi unul din şase! 

Julian îşi însoţi partenerul înapoi la Greenwich, în noaptea 
aceea, călătorind cu autobuzul, un tip de vehicul pe care-l ura 
peste măsură. 

— Economia prin lucruri mărunte, prietene, zise Guelder, e 
fundamentul averii! Data viitoare cînd vei veni la mine va fi într-o 
caleaşcă aurită, trasă de cai albi cu hamuri de aur. Dar acum 
autobuzul este mai bun. 

— Bănuiesc că oamenii aceia vor găsi drumul diseară? 
întrebă Julian. Nu cred că vreunul ştie unde e Greenwich-ul. 

Domnul Guelder nu-i împărtăşi dubiile. 

— Le-am indicat traseul cu instrucţiuni clare. Astă seară 
vom da o mare petrecere în căsuţa mea, ei? Freda va fi furioasă; 
ea mi-a spus deja că se va înapoia în Olanda dacă-i duc vizitatori. 
Freda are ha... 

— De ce locuieşti atît de departe de oraş? întrebă Julian, nu 
pentru prima dată. 

— Imi place briza mării care vine în sus pe rîu. Şi pentru că 
m-am născut pe apă. La noi în Olanda, în partea de unde sînt eu, 
nu poţi merge nici cinci minute fără să cazi într-un canal sau într- 
un şanţ — îmi place mirosul apei, vapoarele mari care trec 


încoace şi încolo şi bărcuţele pe care le văd — noaptea! Le 
urmăresc de la fereastră uneori cîte o noapte întreagă. Le văd 
lunecînd de-a lungul malului ca nişte şobolani, şobolani de apă; 
am auzit şi am văzut lucruri în orele acelea întunecate, prietene, 
care ţi-ar îngheţa sîngele în vene. 

Aceste lucruri nu avuseseră acelaşi efect asupra domnului 
Rex Guelder, dacă zîmbetul lui însemna ceva. 

— Înţelegi, Greenwich-ul este preferabil pentru mine. Mai 
ales pe o noapte ceţoasă, nici nu-ţi poţi imagina cît de simplu ar 
fi pentru un biet olandez urmărit de poliţie — presupunînd 
dezastrul ăsta — să treacă în jos pe ruta principală, spre lumea 
largă? Fără porturi, fără vameşi, fără nici un ofiţer de poliţie 
băgăreţ, urmărind feţele pasagerilor cînd urcă pe vapor, fără 
paşaport — numai tu, marea şi ceața? 

Julian se înfioră. 

— Al naibii de neplăcut, aş zice. 

Rex Guelder zîmbi din nou. 

— Pentru mine e o bucurie, spuse el. 

— Presupun că dacă ceva ar merge rău te-ai întoarce în 
Olanda. 

Îl auzi pe Guelder mormăind printre dinţi. 

— Aceea nu mai e ţara mea, spuse el, cu emfază. 

Freda nu s-a arătat, nici pe departe nemulțumită, ci i-a urat 
lui Julian un bun venit aproape entuziast. Engleza ei era slabă. 
Incepu o propoziţie destul de corect, dar apoi parcă-şi pierdu 
curajul şi termină într-un amestec incoerent de sunete pe care 
nici măcar Guelder nu le putea tălmăci. 

— O femeie minunată, zise el în absenţa ei. 

Julian, care nu fusese niciodată în partea locuită din casa lui 
Guelder, era mirat de ordinea şi curăţenia ce domneau în jur: nu 
rămăsese nici o piesă de bronz care să nu fi fost lustruită. Făcu, 
de asemenea, cunoştinţă cu cei trei îngeri păzitori ai 
stabilimentului. Stăteau una lîngă alta, de parcă ar fi fost 
antrenate în poziţia asta — trei pisici mari, albe, cu ochi verzi, 
cele mai mari pisici pe care Julian le văzuse vreodată. 

Timp de o jumătate de oră, cît se pregătea cina, au stat la 
fereastră, privind la traficul de pe Tamisa. Guelder sparse 


tăcerea, aprinzîndu-şi o altă ţigară mai greţoasă decit cea pe 
care o fumase. 

— Aş dori foarte mult să-l „aranjăm” pe tipul ăsta, Braid, 
zise el. Prietene, era o vreme cînd aveai o mică iscoadă în casa 
lui. Îmi amintesc de încurcătura cu Crostuck şi cît de folositor a 
fost să afli de la menajeri că domnul Crostuck pleca din ţară, ei? 

Julian îşi aruncă mucul de ţigară prin fereastră şi privi cum 
cade printre scîndurile putrede ale debarcaderului în nămolul 
dedesubt. 

— Ar fi inutil în ceea ce-l priveşte pe Braid, zise ei. Am 
instalat la el un om, acum o lună. M-a costat zece lire plasarea lui 
şi n-a meritat. Din nefericire, Braid nu-l ia la Ascot şi asta 
limitează total utilitatea lui. Pînă acum mi-a spus foarte puţine 
lucruri. Ba, chiar mai mult, Braid îl suspectează. 

Celălalt îl privea admirativ. 

— Ce inteligent, Julian! chicoti el. 

— E un dulău greoi şi prea puţin dotat cu materia cenuşie. 
Are condiţii excelente. 

Julian continuă: 

— Braid are un fir telefonic extins pînă în dormitor; e foarte 
uşor să ridici receptorul în dormitor şi să auzi tot ceea ce spune 
Braid la telefon în sufragerie. 

Se uită la ceas nerăbdător, dar chiar în acel moment Freda 
intră cu cina. Era aproape întuneric cînd a sosit primul invitat şi a 
fost condus în camera de zi. Al doilea şi al treilea au sosit, 
imediat după acesta, dar trebuiră să mai aştepte cîtva timp pînă 
cînd apărură împreună al patrulea şi al cincilea. Erau genul 
oamenilor practici, distanţi, ba chiar sceptici, şi totuşi cînd au 
ajuns să discute despre experimentul ce urma să fie demonstrat, 
nici unul nu putu nega, că realizarea lui era posibilă. 

— Am ştiut întotdeauna că este posibil, spuse Sleser, 
milionarul cu gitul gros ca de bivol. Ştiu că diamantele albe se 
transformă în roz prin aplicarea razelor X şi mi-a trecut prin 
minte că era realizabilă şi transformarea diamantelor galbene în 
chihlimbarii. 

Rex Guelder se înclină satisfăcut către cel ce vorbea. 

— Nu numai că e posibil, zise el, dar s-a şi realizat. 


— Ce înseamnă asta pentru dumneavoastră, în afară de 
ceea ce obţineţi pe piaţă? îl întrebă un altul pe Julian. 

— Imediat? Vreo cincizeci de mii de lire, valoarea unor 
pietre colorate din seiful ăsta, aduse din întreaga Europă, zise 
Julian. Sînt sigur că am plătit mult mai mult pentru ele decit 
meritau, dar nici măcar un sfert din cît vor valora cînd le vom 
transforma în albe. 

— Şi puteţi face asta? întrebă Sleser, pironindu-l pe Guelder 
cu nişte ochi mohoriţi. 

— E gata făcut, spuse Guelder cu un zîmbet superior. 
Diseară veţi urmări procesul. 

Sleser mormăi ceva şi se săltă într-o poziţie comodă. 

— Procesul ăsta va revoluţiona piaţa, zise el. Va însemna, 
pur şi simplu, că mii de pietre care au fost şi vor fi tăiate şi 
vindute pe o nimica toată vor intra în competiţie cu cele albe. 
Cele cincisprezece mii de lire date pe pietre pot deveni o sută de 
mii. Ceea ce e mai important este că mii şi mii de pietre care 
acum sînt refuzate sau vindute ca falsuri vor fi disponibile pe 
piaţă. 

Mai pufăi cîtva timp din ţigară, cu privirea fixată pe covor. 

— Piaţa va intra în panică deîndată ce se va afla totul. 
Trebuie să fie sute şi mii de diamante galbene pe lume care vor 
valora la fel de mult ca cel mai frumos diamant alb-albăstrui 
găsit la Kimberley. Am calculat şi am ajuns la concluzia că ne 
putem aştepta la o scădere de cincizeci la sută a principalelor 
acţiuni pe diamante. Inchide uşa, Reef, şi spune-i bătrînei să nu 
intre pînă nu terminăm discuţia. 

— Nu va intra, interveni Guelder prompt, şi nu... 

— Vă propun următorul lucru, continuă Sleser. Dacă 
experimentul va fi satisfăcător, ne vom apuca de treabă imediat, 
vom forma o mică companie pe care o vom numi Coloration 
Syndicate. Rolul principal al acesteia va fi să facă reclamă 
faptului că avem încredere în noua metodă. Va trebui să 
subscriem cu toţii la această fundaţie. Capitalul nu va fi prea 
mare. Vom prelua procesul, vom deschide o fabrică undeva pe 
coasta sudică şi vom angaja cîțiva directori pentru procesare. 
Intre timp, şi mîine dimineaţă, urmărim acţiunile de Mesne şi le 


dăm jos, la pămînt! Miine la amiază vom da publicităţii un anunţ 
conținînd specificul invenţiei. Aranjaţi să avem fotografiile 
pietrelor aşa încît să putem trimite copiile presei. Ziua următoare 
vom da relaţii despre noua companie. Pînă atunci, îmi imaginez 
că acţiunile pe diamante vor fi la un asemenea preţ că îl vom 
putea acoperi şi vom obţine un profit mare. 

Se ridică şi-şi scutură scrumul de pe genunchi. 

— Haideţi, acum, să vedem uzina asta minunată a voastră, 
Guelder. Incep să cred că e o escrocherie — sau că visez. 

Guelder îi conduse pe uşa metalică spre banca de la celălalt 
capăt al camerei. Aranjase şase scaune pentru invitaţii săi. Le 
arătă un diamant pătrat de un galben atît de închis încît era 
aproape cafeniu. 

— Asta-i piatra pe care vreau s-o supun experimentului, 
domnilor. E de mare valoare şi, totodată, cea mai mare piatră pe 
care am folosit-o pînă acum. Am ales-o datorită formei deosebite 
şi faptului că proprietăţile ei refractare deosebite vor da rezultate 
foarte bune. 

Răsuci butoanele şi aşeză piatra în adîncitura de agat. S-au 
adunat în jurul lui, urmărindu-l, pînă cînd s-a produs o lumină 
orbitoare şi un pocnet de scîntei albăstrii dinspre maşină înspre 
ei. 

— Vă rog, nu-i nimic, zise Guelder, cînd aceştia se retraseră 
brusc. 

Luă de pe o farfurioară o linguriţă cu pulbere albă şi o turnă 
peste diamant pînă cînd acesta nu se mai văzu, iar apoi supuse 
grămăjoara de praf alb bombardamentului electric. 

— Ce-i lumina asta albastră, întrebă careva şi Guelder se 
lansă într-o lungă explicaţie tehnică, care suna a un fel de 
trăncăneală pentru ei. 

O componentă a instrumentului, un ceas cu cadran alb şi cu 
un singur arătător, începu să se învirtă odată cu aprinderea 
luminii. 

— Deocamdată este imposibil să ştiu precis cînd, zise el, dar 
în curînd voi fi perfectat un aparat de măsură, care va anunţa 
cînd pietricica mea e „prăjită”! Albeaţa şi strălucirea pietrei e în 
funcţie de temperatură, înţelegeţi? 


Mai încolo le arătă o experienţă cu un safir alb îngropat într- 
un vas cu nisip, pe care-l încălzea electric, în finalul experienţei, 
el ridică piatra cu o pensetă. Safirul strălucea acum ca un 
diamant. 

— Dar, din păcate, se decolorează! zise el jalnic. Altfel aş fi 
un om bogat pentru că nimeni în afară de experţi nu-l poate 
deosebi de cel real. 

Pentru a nu se plictisi, ei vizitară „fabrica” şi Guelder le 
arătă diferite invenţii care conduseseră la experienţa cea mare. 

— Cred că vă daţi seama că vom obţine oferte de la marile 
companii pentru aparatul ăsta, zise Sleser. Vor dori să aplice ei 
înşişi procedeul. Cred că s-au investit vreo două milioane în 
planul ăsta, fără nici o speculație. 

Guelder nu răspunse. Se amuza în secret că nimeni nu 
menţionase nimic în legătură cu premiul pe care urina să-l 
primească. Vorbeau deja despre aparat cm nişte proprietari. 

Faptul ăsta îi veni în minte lui Sleser, care-şi chemă de-o 
parte asociaţii cu prima ocazie ivită. 

— Va trebui să-i dăm tipului o sumă substanţială, zise el, şi, 
desigur, o poziţie importantă în companie. 

Guelder fu atras în discuţie. Foarte sfios, aproape umil, 
acceptă premiul de 50.000 de lire, prezentîndu-le mulţumiri. Era 
deţinător la societatea nou creată şi va avea, îi spuseră, o poziţie 
importantă în cartelul Coloration Syndicate. 

Nu ştia nimeni, în afară de el, că operase deja în afara 
cartelului, îşi înşelase deja partenerii, înainte ca asociaţia să 
devină un fapt împlinit. Julian nu era omul care să se 
mulţumească cu cîteva zeci de mii; ochiul lui era fixat pe cifra 
milioanelor şi nu ar fi fost mulţumit pînă nu şi-ar fi atins ţinta. 

Din cînd în cînd, ei se întorceau la aparatul ce biziia privind 
cu multă curiozitate grămăjoara de pudră cristalină sub care se 
producea geneza unei averi inestimabile. Unul dintre invitaţi, 
stînd la fereastră, făcu o remarcă referitoare la uşurinţa cu care 
se putea comite o crimă şi apoi să faci victima dispărută în zona 
aceea. Însuşi invitatul respectiv sesiză cît de sinistră era ob- 
servaţia sa. Deschise fereastra ce dădea spre rîu. Ploaia cădea 
mărunt. In depărtare se zăreau luminiţele de pe malul opus. 


— Închide fereastra, pentru numele lui Dumnezeu! zise 
Sleser nervos. 

— Şi nu vorbi de crime. Locul ăsta îmi dă fiori — ce-i asta? 

In întuneric, în cealaltă parte a încăperii apărură două 
lumini verzi. 

— Pisicuţa mea, chicoti Guelder, şi fluieră. 

Silueta fantomatică a enormului animal îşi făcu încet 
apariţia; se frecă de piciorul lui Guelder şi apoi îl lăsă să-i mîngiie 
urechea. 

— M-a speriat groaznic — pfui! 

Sleser îşi şterse fruntea transpirată cu o batistă mare şi se 
uită cu teamă în jur. 

— De ce naiba nu ţi-ai instalat laboratorul undeva în vest? 
Locu ăsta are ceva straniu. Mă-ntreb dacă n-a fost vreodată 
omorît aici cineva. 

In timp ce vorbea, văzu pisica zbirlindu-se şi auzi miriitul ei 
gros şi furios şi apoi, cu viteza luminii, fugi afară din cameră, 
dispărînd din faţa lor. 

— Nu-i nimic, zise Guelder, fluturind mîna în aer. Prietena ei 
are probleme în magazie. 

El arătă în jos. 

— Şobolani... sînt mulţi aici. Sute, şi cînd o pisicuţă e la 
necaz o cheamă, pe sora şi fratele ei — asta-i tot. 

Domnul Sleser îşi şterse gitul pe sub guler, privind în gol 
înspre partea întunecată a camerei. K 

— Ciudat, zise el înfundat. Haideţi, să terminăm cu asta. In 
cît timp va fi gata? 

— Foarte curînd. Veniţi aici. 

Se uită la arătătorul ceasului, la alt instrument ce arăta a 
voltmetru şi apoi la ceasul său. 

— Nu ştiu... 

Ezita. 

— Acum ori niciodată. Dacă experienţa asta dă greş, 
domnilor, vom încerca din nou. În ştiinţă nimic nu vine dintr-o 
dată. 

Luă un vas mic de porțelan, îl umplu atent cu un lichid alb, 
opac, pe care-l turnă dintr-o sticlă mare cu eticheta „Otravă” şi 


apoi, răzuind praful care acoperea diamantul cu o pensetă, ridică 
piatra şi o aruncă în vasul cu lichid lăptos. 

— Un moment, acum, zise el răguşit. 

Minutul acela li se păru cît orele. Nu se auzea nici un sunet 
ci doar respiraţia lor profundă. Stinse lumina şi motorul 
aparatului se opri, lăsînd loc unei linişti totale. Biîjbii cu penseta 
prin lichid... 

— Daţi-mi cîrpa aceea, vă rog... 

Le arătă o cîrpă mică, galbenă şi Sleser îi ascultă 
instrucţiunile. 

— Acum! 

Apucă diamantul şi îl trecu cu dexteritate în pînza pregătită. 

— Şterge.-l repede. 

Sleser execută. 

— Acum priveşte. 

Milionarul se uita mirat la obiectul din palmă. Diamantul 
galben închis nu mai era; acesta era alb, cu sclipiri albăstrii, 
foarte frumos. 

— Doamne! bolborosi el, şi duse piatra la lumină. 

— Va dura? Se va menţine aşa? 

Guelder zîmbi. 

— Pentru totdeauna! spuse el cu emfază. 

Experienţa se terminase. Aduseră piatra în camera de zi 
unde lumina era mai puternică. Pe biroul lui Guelder se găsea o 
veioză şi aici se îngrămădiră cu toţii să examineze piatra asta 
uimitoare. 

— E un diamant alb — pun pariu pe oricît! 

— Pot să-l iau cu mine douăzeci şi patru de ore? 

Guelder ridică din umeri. 

— Douăzeci şi patru de ore, prietene! zise el pe un ton 
glumet. 

Ca diamant galben valora, poate, trei sute de lire. 

— Valorează patru mii acum, spuse Sleser răguşit. Garantez 
vinderea lui pe atît. E minunat! 

Cineva bătu în uşă. Guelder deschise. 

— Ce este? o întrebă el nerăbdător pe bătrină, 


— Telefonul ăsta sună de cîteva ore, spuse Freda cu 
nepăsare. Nu înţeleg engleza dar îl caută pe domnul Reef. 

Guelder prinse privirea lui Julian şi îi făcu semn să plece. 

— Telefonul, zise Guelder şi urmă aproape şoptit. Ce ziceţi 
de mine. Nu-i aşa că nu am egal în ştiinţă? Nu vor vorbi toate 
popoarele lumii de Rex Guelder? 

— Eşti un tip minunat. Cine mă caută? 

— Vax, zise Guelder în silă. Du-te la Freda. Ea e o 
intelectuală de teapa ta. 

Julian plecase de cinci minute. Nu se mai întoarse, dar o 
trimise pe Freda după stăpiînul ei. Se consultară pe ton scăzut în 
capul scărilor şi curînd după aceea Julian Reef părăsi casa. 

— Unde a plecat Reef? întrebă unul dintre participanţi cînd 
Guelder reveni singur. 

Olandezul îi explică că Julian Reef fusese chemat într-o 
problemă urgentă, dar nu-i dădu alte explicaţii. Nu era deloc 
recomandabil să spună că în acel moment Julian Reef urmărea 
cu automobilul sport, al lui Guelder, un Rolls, şi nici care erau 
motivele acelei urmăriri. 

După ce o conduse pe Ursula acasă, Tony se simţi mai mult 
decît tulburat. Elk îi însoţi pînă la Hampstead şi îl rugă să-l lase 
undeva pe drum. 

— E foarte curios, zise Tony, şi nu ţi-am mai spus-o că am 
fost urmărit în ultimele zile. O dată m-am întors şi am încercat 
să-l descopăr pe individ; şi, dacă l-aş fi prins, i-aş fi arătat eu şi l- 
aş fi descurajat! 

— In cazul ăsta ai fi fost băgat la zdup, zise Elk calm. Nici 
măcar milionarii nu-şi pot permite să-i bată pe membrii C.I.D. 

— Ce-i aceea? întrebă Tony, nevenindu-i să-şi creadă 
urechilor. 

— Era unul din oamenii mei puşi să aibă grijă de 
dumneavoastră, domnule Braid. V-aş putea spune şi că-mi era 


teamă că aţi fi putut să vă sinucideţi într-una din zilele astea şi, 
fiind un tip la care ţin, n-am vrut să risc. 

— Chiar vrei să spui că am fost urmărit de un...? 

— Detectiv, zise Elk. Şi trebuie să vă prefaceţi că nu-l vedeţi. 
Era în spatele nostru cînd am ieşit de la Kirro's, el era individul 
care venea după noi şi care a încercat să-l urmărească pe cel 
care a tras. Aş vrea să vă întreb un singur lucru, domnule Braid, 
e cineva care ştia că mergeţi la Woolwich astă-seară şi de ce 
mergeţi? 

Tony clătină din cap. 

— N-aţi spus nimănui — n-aţi telefonat nimănui? 

— Cu excepţia domnişoarei Ursula. 

— Poate, din întîmplare, le-aţi spus servitorilor. 

— Menajerei, în nici un caz, ea doarme afară şi am numai 
un servitor pe nume Lein. Nu-i un specimen prea isteţ şi 
bineînţeles că nu i-am făcut confidente, cu atît mai mult cu cît i- 
am dat avertisment pentru o săptămînă. E cam iscoditor. 

— Lein, repetă Elk. De cînd e la dumneavoastră? 

— Numai de o lună, spuse Tony. A venit cu referinţe foarte 
bune. 

— Se poate asculta dacă telefonaţi sau dacă dau eu telefon 
de afară. 

Tony zimbi. 

— Dacă ascultă la uşă, ar putea să audă, dar e imposibil să-l 
audă pe cel cu care vorbesc. Vai, Doamne! Legătura din 
dormitor! 

li spuse lui Elk de aparatul racordat în dormitor. 

— Oricine ar asculta de acolo, ar auzi clar întreaga 
conversaţie. Nu m-am gîndit la asta înainte. Dar e greu de 
crezut. 

— Nimic nu-i greu de crezut. Intru să vorbesc cu Lein. 

— Poate că omul e cinstit — începu Tony. 

— Nimeni nu e, zise Elk. Nici eu, nici dumneavoastră, din 
cîte aud. Şi, pariez că Lein are douăzeci şi opt de condamnări! 

Cînd îl privi în faţă pe tînărul care se prezentă la chemarea 
lui Tony, domnul Elk observă că nu avea de-a face cu un criminal 


disperat. Dacă ar fi fost aşa, Elk l-ar fi recunoscut imediat, 
deoarece avea o memorie excelentă. 

— Unde ai fost înainte, tinere? întrebă Elk. 

Tînărul ezită numai o fracțiune de secundă. 

— La Lordul Ryship. 

Spuse numele unui guvernator de peste mări, despre care 
Elk ştia că plecase din Anglia de vreo cinci ani. 

li puse altă întrebare: tînărul se încurcă puţin dar apoi 
deveni sfidător. 

— Dacă eşti impertinent, îi spuse Elk, te arunc afară pe 
fereastra asta direct pe ţepuşele de fier. Mă cunoşti, tinere? 

— Da, domnule, sînteţi sergentul Elk. 

Elk îşi îngustă ochii. 

— Inspector, mă, peşte demodat. 

— Vi se spune sergent. 

Elk îl privi fix. 

— Te-ai însoţit cu hoţii, ai? Cine te-a trimis aici? Spune-mi 
de ce ai ascultat convorbirea domnului Braid, cu mine astă-seară 
şi apoi spune-mi cui i-ai telefonat, ori te vîr la răcoare şi vei 
îngheţa de moarte! 

Bărbatul vociferă şi în cele din urmă părăsi brusc încăperea. 

— Vinovat, zise Elk, dar nu cred că-i poţi face ceva. Mai 
demult, cînd aveam camere de tortură în Turn, în vremea 
vechiului Scotland Yard am fi scos lucruri interesante de la el, dar 
acum nu sînt permise torturile în Anglia. 

Se ridică în picioare cînd auzi poarta trîntită. Cînd ajunse la 
jumătatea drumului spre uşă, se întoarse. 

— Devin impulsiv la vîrsta mea, zise el, şi n-am cu ce să-l 
învinuiesc pe ăsta; am impresia că-l pot ridica dacă vreau. Îți 
aminteşti ce ţi-am spus la telefon? Am menţionat pardesiul? 

Tony încuviinţă. 

— Asta era. Am menţionat numele onorabilului domn Julian 
Reef? Pariez că da. Şi mai pariez că lui i-a telefonat, individul 
ăsta, probabil la Greenwich. Asta-i un obicei vechi de-al lui Reef 
— da, a mai făcut aşa ceva înainte. 


Atunci Elk i-a spus lui Tony multe despre domnul Julian 
Reef, lucruri pe care nu le mai auzise înainte. Nu erau lucruri 
interesante; unul cel puţin era groaznic. 

— Nu e chiar atît de simplu să fii detectiv, zise Elk. Ştim 
mult mai multe lucruri despre oameni decit cred ei că ştim, sau 
ar vrea să ştim. Sînt oameni în West End, care ar încărunţi dacă 
ar şti ce crede Scotland Yard-ul despre ei. Poate n-ar fi arestaţi. 
Jumătate din păcatele lumii sînt legale şi e jumătatea cea mai 
rea, asta o pot dovedi. 

II lăsă pe Anthony Braid care petrecu o noapte neliniştită şi 
fără somn. La ora patru dimineaţa se ridică şi merse la fereastra 
dormitorului. Mai ploua încă şi dedesubt, în lumina palidă a 
zorilor, văzu o siluetă solidă, stînd în umbra unei uşi, fumîndu-şi 
pipa. Tony ghici că era urmăritorul lui şi îi făcu cu mîna, la care 
necunoscutul îi răspunse. Işi făcu o cafea. Din anumite motive, 
pe care nu le înţelegea, o avea în minte tot timpul pe Ursula 
Frensham. Era îngrijorat în privinţa ei, fără vreun motiv special, 
în afara atentatului încercat asupra lor noaptea trecută, care îl 
determinaseră să simtă mai acut pericolul. 

Îşi termină cafeaua şi se îmbrăcă; peste cinci minute era pe 
stradă. Detectivul de serviciu traversă strada şi-l salută. 

— V-aţi sculat foarte devreme, domnule Braid. 

— Dau o fugă pînă la Hampstead. Vrei să vii? 

— Trebuie să vin, zise celălalt amical. Mă bucur că domnul 
Elk v-a spus. Dacă nu vă deranjează, vreau să vă spun că-mi daţi 
mare bătaie de cap, domnule Braid; sînteţi un om atît de dificil 
de urmărit. 

II însoţi pe Tony la garaj şi scoaseră împreună automobilul 
decapotabil. 

— Aveţi vreun motiv să mergeţi la Hampstead? întrebă 
detectivul. 

— Nici unul, zise Tony, cu... un sentiment de vinovăţie. 

Se simţi exagerat de ridicol; nu avusese, desigur, curajul 
necesar să-i spună omului de lîngă el scopul lipsit de importanţă 
pentru care trebuia să-l însoţească. 

Intoarseră spre Regent's Park, porţile căruia tocmai se 
deschiseseră, şi rulau de-a lungul străzii, principale Outer Circle. 


Pe cînd treceau pe podul de peste canal, la capătul străzii 
Avenue Road, Tony văzu un bărbat aplecîndu-se peste şina de 
fier, privind insistent în apă şi ar fi putut jura că recunoscuse 
silueta. Era şi mai diformă într-o pelerină greoaie, gulerul căreia 
stătea ridicat pînă la urechi. Proprietarul ei nu manifestă curio- 
zitate faţă de ocupantul autoturismului care pornise la drum atit 
de dimineaţă. Mai mult decît atit, şi asta i se păru dubios lui 
Tony, el îşi întoarse dinadins capul pentru a nu fi recunoscut. 

De partea cealaltă a podului se găsea o maşină sport lungă, 
scoasă atit de tare în afara drumului, încît nu-i putea vedea 
numărul decît dacă ar fi oprit şi ar fi coborit să-l examineze. 

— Parcă era domnul Guelder, zise detectivul. 

— II cunoaşteţi? 

— L-am cunoscut. Aceea era maşina lui, nu-i aşa? Aţi văzut- 
o noaptea trecută, domnule. 

Tony clătină din cap. 

— Nici eu, dar de la înălţimea de la care a tras individul pot 
să jur că a fost un model sport, ca cea de colo. Dar, desigur, nu 
putea fi domnul Guelder: era acasă cînd s-a întîmplat. 

— De unde ştii? întrebă Tony surprins. 

Detectivul zîmbi. 

— İn Yard jurăm după metoda inspectorului Elk — care 
constă în a te informa, zise el sec. Şi noi ne-am informat cu mult 
înainte ca dumneavoastră să vă fi culcat, domnule Braid. 

Maşina parcursese toată strada pînă la colină, unde o luară 
pe un drum lateral spre casa Ursulei, care ocupa colţul unei 
pajişti. Tony cobori şi ocoli casa. Ştia care era fereastra Ursulei; 
era deschis geamul de sus. Spre mirarea lui, văzu o lumină, dar, 
continuîndu-şi drumul şi ajungind la uşa din faţă, văzu că era 
lumină şi în hol. Era cinci şi un sfert; menajera nu s-ar fi sculat 
decît peste două ore. 

Tocmai se-ntreba ce să facă cînd auzi vocea ei calmă, 
strigîndu-l şi o văzu venind spre el complet îmbrăcată. 

— De asta nu ai răspuns la telefon, zise ea. 

— Ce naiba faci la ora asta? întrebă el. 

Ea rise. 


— Am fost sunată la ora două şi mi s-a făcut o propunere de 
căsătorie, zise ea, şi, bineînţeles, că nu m-am culcat de atunci. 
Mă bucur că n-am făcut-o, pentru că domnul care m-a cerut prin 
telefon se plimbă într-una în sus şi în jos prin faţa casei. 

Tony o privi neîncrezătoare. 

— Nu — nu cred că-i Guelder ! Nu, asta ar fi monstruos. 

Ea plecă privirea. 

— Domnul Guelder, într-adevăr, zise ea şi apoi vocea i se 
frînse şi stăpînirea de sine o părăsi. 

În momentul următor era în braţele lui Tony, suspinînd: 

— O, Tony, a fost oribil — oribil! 

După cîtva timp se calmă puţin şi-i povesti ce se întîmplase. 
Auzise telefonul sunînd şi se gîndise că putea fi ceva în legătură 
cu vizita ei la Woolwich, dar apoi auzi imediat vocea lui Guelder. 

— Era cît se poate de amabil, îşi tot cerea scuze şi n-am 
putut întrerupe fără să aflu ce se-ntimplase. Credeam că era 
ceva în legătură cu Julian. Şi apoi, Tony, începu să-mi facă nişte 
declaraţii de-a dreptul necivilizate. Zicea că valorează un milion 
— sau două, nici nu sînt sigură cît — că va fi cel mai bogat om 
din Anglia înainte de sfîrşitul anului şi că intenţionează să con- 
struiască un palat unde femeia inimii lui să troneze ca o regină. 
N-am înţeles bine tot ce spunea. Uneori trecea în olandeză şi nu 
puteam alege nimic din ce spunea. Şi apoi, înainte să aflu ce se 
întîmplase, m-a cerut în căsătorie. Stăteam stană de piatră, 
nefiind în stare să vorbesc. Spunea că se îndrăgostise de mine 
de cînd mă văzuse — erau ciudate... lucrurile pe care le spunea... 
În cele din urmă mi-am revenit şi am întrerupt, dar, desigur, n- 
am mai putut dormi. Se crăpa de ziuă cînd, privind pe fereastră, 
l-am văzut trecînd în sus şi în jos pe dum. M-a văzut şi el, şi-a 
sărutat mîna — poate să fi fost beat. 

Tony îşi aminti de omul de pe pod. 

— Inseamnă că a fost Guelder! zise el. 


— L-ai văzut? întrebă ea repede. 

Tony îi spuse de bărbatul pe care-l văzuse. 

— Vreau să merg înapoi, să am o discuţie cu acest domn 
Guelder, zise el, dar ea îl prinse de braţ. 

— N-ai să faci aşa ceva. N-ai voie, Tony! Vreau să te ţin cit 
mai departe de el, să nu te cerţi cu el. Omul ăla are ceva 
diabolic. Cred că aseară, la Greenwich, am simţit influenţa asta 
groaznică. Nu era strada, ci spiritul acestui om înspăimîntător. 
Dacă m-ar mai atinge vreodată, cred că aş muri. 

— Dacă te mai atinge, zise Tony furios, am impresia că va 
muri el. 

Menajera le aduse cafea şi biscuiţi şi, în timp ce stăteau în 
micuța bibliotecă, Tony încercă să afle tot ceea ce-i spusese 
Guelder, dar ea refuză cu hotărîre să discute asta. 

— Tot ceea ce-mi amintesc este că era milionar şi că era 
ceva despre diamante, şi că era cel mai mare inventator al 
epocii. Şi, Tony, să nu te duci la el — ai auzit? 

El scutură capul. 

— Mă tem că va trebui să-l întîlnesc, Ursula. Nu trebuie să 
se mai repete o asemenea experienţă. 

— Cred că e nebun — sînt sigur că el a tras asupra ta seara 
trecută. 

Tony, care era la fel de sigur că Guelder era nevinovat în 
problema respectivă, nu spuse nimic. Pentru a-l disculpa pe 
olandez ar fi fost nevoie de multe explicaţii. 

Era Guelder într-adevăr nebun? se întreba el, în drum spre 
casă. Nu era nimic extraordinar în faptul că Guelder se 
îndrăgostise de Ursula. Era, într-devăr, oribil, dar cît se poate de 
normal, mai ales că omul ăsta era mare crai. Dacă zvonurile erau 
adevărate, el nu se întinsese atît de sus ca acum, pînă la Ursula 
Frensham. Işi găsise afinități într-o sferă mai modestă; era un om 
cu gusturi vulgare. Trebuia, neapărat, să stea de vorbă cu el şi 
Tony se ruga ca în timpul acelei discuţii să-şi poată ţine miinile în 
buzunare. 

Julian... oare acesta cunoştea preferinţele partenerului său. 
Tony trebuia să ia în considerare şi posibilitatea asta. Oarecum, 
deşi, avea o părere destul de proastă despre Julian Reef, nu-l 


putea acuza că ar şti ceva despre pasiunea lui Guelder. Julian 
însuşi avusese păreri bine conturate în legătură cu viitorul 
matrimonial al Ursulei şi era imposibil să încurajeze o asemenea 
faptă ca cea care se petrecuse noaptea anterioară. 

Ajunse acasă, făcu o baie şi se bărbieri, tocmai lua micul 
dejun cînd fu anunţat domnul Sleser. Milionarul nu îi era prieten 
apropiat; făcuseră ceva afaceri împreună şi, într-o anumită 
împrejurare de care Tony nu-şi mai amintea, îi fusese de mare 
ajutor acestui bărbat bine legat, pentru care avea un deosebit 
respect. 

— Ai luat micul dejun? întrebă Tony. 

Bancherul răspunse că da şi îşi trase un scaun la masă. 

— Sînt ultimul tip de pe lume pe care l-ai fi aşteptat, Braid, 
zimbi el amabil. M-am tot gîndit, de pe la ora şase, dacă să vin 
să-ţi spun sau nu. Ti-am rămas îndatorat şi nu-mi uit niciodată 
prietenii. Esti prieten cu Reef? 

— Nu, categoric nu! zise Tony. Mă bucur că m-ai căutat 
deoarece nutream bănuiala că sînteţi asociaţi într-o afacere. 

— Nu e un asociat foarte important, spuse el, dar, într-un 
anumit mod, e util. Cît se poate de util. Nu pot şti încă. Îl cunoşti 
pe partenerul lui — sau ce i-o fi? 

— Guelder? 

— Olandezul — da. Un diavol deştept, nu-i aşa? 

— Cred că da, zise Tony, e om de ştiinţă. In City se spune că 
a descoperit o metodă de producere a diamantelor. 

Sleser chicoti. 

— Nu tocmai! N-aş vrea să se întimple aşa ceva, deşi cu 
grupul vostru nu am nimic. 

Tăcu cîtva timp, gîndindu-se evident la problema respectivă 
şi în cele din urmă zise: 

— Nu sînt grozav la istorie, dar n-a fost cîndva un individ 
care l-a vîndut pe Guy Fawlses, spunîndu-le prietenilor lui să se 
ţină la distanţă de parlament? 

— Da, a existat individul ăsta, zîmbi Tony. 

— Eu sînt acela, zise Sleser cu emfază. Mi-ai făcut bine 
cîndva — vreau să ţi-l întorc. Nu te băga pe piaţa de diamante! 
Dacă ai acţiuni, vinde-le! Scăderea de ieri a fost o joacă de copil, 


faţă de ce va urma astăzi. Îţi spun toate astea la propria-ţi masă; 
deşi nu-ţi pot cere să păstrezi secretul, te cunosc destul de bine 
şi ştiu că aşa o să faci. Ţi se spune Trişorul în City — ochii îi 
străluciră — ei bine, nu te-am văzut niciodată înşelînd pe cineva, 
deci nu cred că o să începi cu mine. 

Tony îl privi gînditor. 

— Aş dori să ştiu ceva mai mult despre această scădere 
bruscă. Ce se ascunde în spatele ei, Sleser? Poate voi fi în 
măsură să-ţi mai fac un bine. 

— Posibil, zise Sleser, şi vîrîndu-şi mîna în buzunar scoase 
un portmoneu gros. Ţi-arăt ceva ce n-a văzut nimeni pînă acum. 
j Scoase din portmoneu o hîrtie albastră, o desfăcu cu grijă. 
lnăuntru se găsea o bucată de pînză din bumbac, pe care o 
desfăşură. 

— Ce zici de asta? 

Tony scoase diamantul şi-l puse pe mîneca paltonului. 

— E o frumuseţe. Ai descoperit o mină nouă? întrebă el cu 
un zîmbet şters. 

Sleser clătină din cap. 

— Cit valorează? Te pricepi la asta. 

Tony se gîndi. 

— Cel puţin patru mii de lire, zise el, şi celălalt încuviinţă. 

— Ai apreciat exact. Acum spune-mi: cît ar valora piatra 
asta dacă ar fi galbenă sau dacă ar avea o coloraţie urită? 

In problema asta Tony era o autoritate. 

— Ar valora vreo trei sute de lire şi — Doamne! 

Se uită uimit spre invitatul său. 

— Diamante galbene! Guelder le cumpără de mult şi tocmai 
mă întrebam care-i jocul. Nu-i un diamant recolorat?... Asta-i 
descoperirea? 

Sleser confirmă. 

— Seara trecută, zise el impresionant, ăsta era galben. L- 
am văzut transformîndu-se în alb sub ochii mei. Fără nici o 
îndoială, omul ăsta a făcut o descoperire care va revoluţiona 
piaţa de diamante şi va cobori valoarea lor cu cincizeci la sută. Îţi 
dai seama ce înseamnă asta, Braid? Numai un diamant din şapte 
este de un alb imaculat. 


Tony răsucea piatra curios în mînă. Deodată, o puse jos, se 
duse la birou şi aduse o lupă. 

Domnul Sleser îl urmărea amuzat. 

— Am încercat-o în toate felurile. Am verificat-o şi cu 
microscopul. l-am sculat pe cei mai deştepţi oameni din Londra, 
la ora două şi am examinat-o amănunţit. Este alb peste tot; nu 
poţi greşi. Oricum s-a mai făcut înainte, ştii — savanții au 
transformat diamantele albe în roz; de ce n-ar putea fi 
transformate cele galbene în albe? E bine, ce ai de gînd să faci? 
Dacă eşti deştept, vei vinde toate acţiunile pe care le ai. 
Singurul lucru pe care ţi-l cer este să păstrezi secretul asupra 
schimbării culorii, cel puţin pînă la ora douăsprezece. Pînă atunci 
voi pregăti un răspuns şi pentru presă. 

Puse diamantul înapoi, în bucata de pînză şi în portmoneu. 

— Cam asta-i tot, zise el, ridicîndu-se şi întinzînd mîna. 
Sîntem chit după afacerea aceea din Transportul African ale cărei 
acţiuni mi le-ai slavat. Dacă nu te deranjează, pot obţine bani 
profitîind de pe urma ta. Dacă eşti deştept, vei face şi tu bani 
ţinînd cont de ceea ce-ţi spun. Le vom da celor din grupul 
Kimberley un picior în spate cum n-au mai primit... demult! 

Il părăsi cu un salut scurt. 

Tony mai şezu cîtva timp la masă şi se gîndi mai rapid şi cu 
mai multă logică decit o făcuse vreodată. Averea lui era 
implicată în industria diamantelor şi, fără, discuţie, invenţia asta 
a lui Guelder reprezenta cel mai mare pericol care ameninţase 
vreodată preţul diamantului pe piaţă. 

Făcuse promisiuni prietenilor lui să nu vîndă şi promisiunea 
lui Tony Braid reprezenta pentru oricine o garanţie. Ştia exact 
care putea fi efectul acestei ştiri asupra pieţii, din cauză că 
bancherii erau nepregătiţi şi deci descoperiţi. Acţiunile vor 
scădea la un nivel record. Trebuia doar să-l sune pe agentul său 
şi să-i dea ordin să vîndă nu numai acţiunile pe care le deţinea, 
dar şi pe cele pe care le păstra pentru livrare, să obţină, astfel, o 
jumătate de milion înainte de căderea nopţii. Mai reflectă asupra 
acestei probleme; vedea cu ochiul minţii diamantul pătrat 
făcîndu-i parcă cu ochiul de pe masă. 


Cafeaua se răcise; sună să i se aducă alta şi, înainte de a-i fi 
servită, ceru legătura la şeful deţinătorilor de diamante. 

— Cred că trebuie să fii pregătit pentru o scădere bruscă în 
dimineaţa asta, zise el, nu pot să-ţi spun mai mult. 

— Nu-mi poţi spune motivul? întrebă bărbatul de la capătul 
firului. 

—Nu, nu pot. Sînt obligat să păstrez secretul, Eu, personal, 
nu voi vinde, voi cumpăra. S-ar zice că-i un act de nebunie din 
partea mea, dar vreau să sprijin piaţa şi am nevoie de ajutor — s- 
ar putea să-ţi cer o jumătate de milion — am nişte terenuri de 
platină nevalorificate în nordul Transvaalului care valorează cît 
suma asta. Pui în joc o jumătate de milion? 

— Ca să sprijiniți piaţa — da. Spune-i bancherului tău să ia 
legătura cu al meu... iți cunosc terenurile de platină, aşa că nu 
mai trebuie să-mi trimiţi nici o descriere. Dacă reuşeşti, aş dori o 
cotă parte de douăzeci şi cinci la sută, din proprietatea aceea. 

Tony îi spuse preţul şi în două minute afacerea era 
încheiată. Şi acum, trebuia să facă abstracţie de capital şi acţiuni 
sau de scăderea tragică a diamantelor şi să se ocupe neîntîrziat 
de o problemă personală. 

Inainte ca activitatea să înceapă la bursă, el intră în blocul 
care-l găzduia pe Julian Reef şi diversele lui planuri. El văzu dintr- 
o privire, cînd ajunse în biroul exterior, că numărul personalului 
fusese sporit. Era o atmosferă de activitate neobişnuită; ceva din 
influenţa electrizantă a acestei bătălii gigantice purtată pe Stada 
Throgmorton îl afectase şi pe cel mai tînăr dintre bancheri. 

— Domnul Reef e înăuntru, domnule, dar nu ştiu dacă vă 
poate primi fără să fi fost anunţat. 

Era o anumită gravitate şi importanţă în anunţul acesta 
care-l făcu pe Tony să zîimbească. 

— Uite cartea mea de vizită, spuse el, ştiind că funcţionarul 
îl recunoscuse şi preluase ceva din insolenţa patronului său. 


Julian îl făcu să aştepte vreo zece minute, o împrejurare 
nefericită, cum se dovedi mai tîrziu, deoarece în sala de 
aşteptare intră un bărbat mic, cu o pălărie demodată şi pantofi 
foarte mari. 

— Trebuie să-l văd pe domnul — scoase o carte de vizită — 
pe domnul Rex Guelder. E foarte important. Vrei să-i spui că 
domnul Samer din Troubridge doreşte să-l vadă? Vrei să-i spui, te 
rog, că e foarte urgent? Am venit din Troubridge azi dimineaţă, 
special ca să-l întîlnesc. 

— Nu ştiu dacă domnul Guelder e aici, zise funcţionarul. 
Ocupaţi loc. 

Bătrinul se aşeză obosit, ştergindu-şi fruntea lată. Vorbea 
mult, în felul omului timid, aflat printre străini. 

— Am plecat la cinci dimineaţa, zise el. Am avut noroc că 
am prins un tren imediat. N-am mai fost la Londra de treizeci şi 
şapte de ani... locul s-a schimbat mult. 

— Teribil, admise Tony. Locuiţi la Troubridge? 

— Da, domnule, zise bătrînul cu o oarecare satisfacţie. Ne- 
am stabilit în Troubridge de două sute treizeci şi cinci de ani. Mă- 
ndoiesc că există o altă firmă atit de veche în oraş. Afacerile au 
trecut din tată-n fiu şi îi vor rămîne, în cele din urmă, fiului meu, 
care are cincizeci şi doi ani şi după aceea, nepotului meu. 

Tony era gata să-l întrebe pe domnul din Troubridge cu ce 
afaceri se ocupa, dar chiar atunci fu invitat la augusta persoană 
care era Julian. 

Julian era schimbat. Avea un aer de siguranţă, ca de cocoş, 
îşi zise Tony. Modul în care-l primise pe vizitatorul său releva 
schimbarea „concepţiei” sale. 

Totuşi, în spatele calităţii lui de lord, Tony —, cu o 
inteligenţă bărbătească — detectă o nelinişte subtilă; părea că 
face eforturi să-l privească în ochi pe cel cu care discuta. 

— Îmi pare rău că a trebuit să aştepţi, Braid, dar sînt teribil 
de ocupat. Adevărul e că în ultima săptămînă am muncit zi şi 
noapte. 

— Ar trebui să-ţi faci timp şi să mergi la tir, zise Tony. Eşti 
un ţintaş demn de invidiat. 

Julian rise forţat. 


— Am citit în ziare despre un atac cu împuşcături asupra 
unui „detectiv renumit”. Bânuiesc că-i vorba de Elk. 

— In ziar nu era vorba de împuşcături, ci de o singură 
împuşcătură, zise Tony liniştit, şi numai într-un singur ziar a 
apărut un articol — poate eşti tu mai bine informat? 

Julian încercă să protesteze, dar spusese deja prea mult. 

— De fapt, ce doreşti? 

— Aş dori să-l întîlnesc pe domnul Guelder; am o răfuială cu 
el. 

Julian îl privi plictisit. 

— Dragă prietene, zise el încurcat, de ce mă plictiseşti cu 
problemele tale personale? Oricum, Guelder nu e aici. E plecat la 
ţară şi nu-l aştept pînă miine. Dacă asta-i tot ce vrei... 

Se ridică şi privi spre uşă semnificativ. 

— Nu e numai atît, zise Tony. Cred că ştii că amicul tău, 
olandezul, se leagă de Ursula într-un mod supărător. 

Era clar că nu ştia, întrucît expresia lui se schimbă. 

— Ce vrei să spui? 

— Vreau să spun că a sunat-o la telefon în toiul nopţii şi a 
cerut-o în căsătorie. Nu ştiu dacă era beat sau dacă suferea 
numai de euforia descoperirii lui. 

Julian era cît se poate de mirat. 

— Ştiu totul. Sleser m-a căutat azi dimineaţă, dar nu pot 
folosi informaţia asta pînă cînd nu e dată publicităţii. 

— A sunat-o pe Ursula... A 

— A sunat-o pe Ursula şi a cerut-o în căsătorie. lţi dai seama 
ce sentimente „delicate”! 

Julian cobori privirea. N 

— Nu, spuse el cu încăpăţinare. În tot cazul, nu mi se poate 
pretinde să-l controlez pe Guelder în afara orelor de serviciu. 

Tony era totuşi un fin observator al naturii umane ca să-şi 
dea seama că ştirea îl tulburase. 

— Ce zice Ursula despre asta? întrebă el fără să ridice 
privirea. 

— Bineînţeles că nu e încîntată. Am venit astăzi să-l 
întîlnesc pe Guelder şi să-i spun că dacă se mai repeta îi trag o 


bătaie zdravănă. Şi asta, Julian, e valabil şi pentru pistolarii care 
mă atacă în primele ore ale dimineţii. 

Julian se pregătea să spună ceva, dar Tony continuă: 

— Cred că e bine să ştii că prietenul tău, valetul, a fost 
concediat. Poate ai şi aflat-o. Bănuiesc că a venit şi ţi s-a plins 
deja. Dacă eşti foarte curios şi vrei să ştii ce se întîmplă în casa 
mea, pot aranja să ţi se trimită un raport de două ori pe zi. 

— Nu ştiu la ce te referi, zise Julian îmbufnat. Cred că eşti 
pe jumătate nebun. Chiar că eşti un tip ciudat. In orice caz, 
Guelder nu-i aici. Mai bine ai veni să te cerţi cînd e de faţă. 
Bănuiesc că vinzi diamantele. Asta-i în firea lucrurilor. Sleser e un 
prost că ţi-a spus. 

— Voi transmite şi altora informaţia, zise Tony, şi privirea 
speriată a lui Julian îi indică cu precizie starea copleşitoare în 
care se găsea marele escroc. 

Pe cînd ieşea, îl auzi pe Julian zicîndu-i funcţionarului care 
tocmai intrase: 

— Spune-i să vină miine... Nu mai vreau să văd pe nimeni, 
nici acum, nici mai tîrziu. 

Mesajul fu transmis bătrînului domn, care aştepta în antreu. 

— Vai de mine, vai de mine! zise el, luîndu-şi umbrela şi 
geanta cafenie. Nu ştiu ce să mă fac... înălţimea sa n-o să mi-o 
ierte niciodată. N 

Curiozitatea lui Tony fusese stîrnită. li ţinu uşa deschisă 
domnului din Troubridge şi îl urmă afară, în stradă. 

— E un lucru cît se poate de supărător. Trebuia să-şi 
povestească necazul cuiva. Nu mi s-a mai întîmplat o asemenea 
treabă de cînd fac afaceri. Dacă m-aş fi putut întîlni cu domnul 
Guelder numai cîteva minute... 

— Şi eu aş fi vrut să-l văd pe domnul Guelder doar cîteva 
minute, zise Tony îndirjit. Mişcat de suferinţa bătrînului, îl 
întrebă: Aş putea să vă ajut cu ceva? 

Domnul Samer clătină din cap. 

— Mă tem că n-aveţi cum Ştiţi, cînd i-am vîndut diamantul 
domnului Guelder, am făcut-o cu bune intenţii. Nu mi-am dat 
seama de groaznica greşeală pe care a comis-o asistentul meu. 

Tony era foarte atent. 


— Veniţi cu mine la club, spuse el, poate vă ajut „eu”. 
Rostind cuvinte incoerente de mulţumire, domnul Samer îl însoţi 
în fumoarul unui club din City, pustiu dimineaţa şi îi spuse toată 
întîmplarea. 

Era vorba de o mare doamnă care locuia lîngă Troubridge, 
nu alta decît Ducesa de Mansfield. El, domnul Samer, deţinea un 
mare magazin de bijuterii şi dispunea de un capital serios. El şi 
strămoşii săi făcuseră reparaţii pentru familia ducesei de sute de 
ani. Cînd i-a trimis inelul cu diamant să-l remonteze, a scos piatra 
cu mare grijă şi a încuiat-o în seif. Mai avea şi alte pietre acolo, 
pentru vînzare, şi în absenţa sa, ajutorul său (nu spusese fiul, dar 
Tony înţelesese — ţinea la miîndria familiei) avusese o 
întrevedere cu un domn din Londra, care dorea neapărat să 
cumpere un diamant de formă pătrată. 

— Cum arăta? întrebă Tony repede. Puteţi să-mi spuneţi 
greutatea? 

— Zece carate, spuse bijutierul, puţin deasupra. Am înscrisă 
greutatea exactă, pe dosul fotografiei. 

— Continuaţi, spuse Tony. 

Asistenul fusese evident încîntat de laudele domnului 
Guelder referitoare la marfa pe care o deţineau şi se arătă 
nerăbdător să-i ofere o piatră mare pentru un inel de logodnă. 

El descuie seiful, scoase cîteva pietre şi, din nefericire, găsi 
diamantul ducesei; crezînd că e disponibil, îl oferi spre vînzare. 
Pe hiîrtia în care fusese înfăşurat, domnul Samer scrisese de mînă 
4.000 de lire — asta fiind suma de asigurare pe termen scurt, pe 
care o obținuse împotriva unui eventual furt. Pentru 4.000 de lire 
ei bătură palma, domnul Guelder plăti în bancnote şi plecă 
imediat la Londra. Ducesa care fusese plecată din ţară îi scrisese 
acum, să-i spună că se întoarce acasă şi că speră că inelul este 
gata. 

— Şi, domnule — nu v-am reţinut numele — domnul Braid 
nu-i aşa? nu domnul Braid de la curse? Vai de mine! Cîndva 
pariam şi eu, nu prea mult, nu suficient de mult ca să mă menţin 
în ceea ce eu aş numi „sportul regilor”. Ei bine, domnule Braid, 
asta-i situaţia. Trebuie să-l conving pe domnul Guelder să-mi dea 


piatra înapoi — nu m-ar deranja să-i plătesc o sută de lire în plus 
faţă de preţul dat de el. 

— Puteţi să-mi descrieţi mai detaliat diamantul? 

— Pot să vă arăt fotografia lui, zise domnul Samer 
nerăbdător. 

O avea în buzunarul vestei; era, zise el, obiceiul lui — şi 
fusese obiceiul tatălui său — să fotografieze toate pietrele 
importante care le treceau prin miini. Străbunicul lui angajase un 
artist să le schiţeze deoarece el trăise cînd fotografia era doar la 
începuturi. 

Tony privi fotografia şi inima îi tresări. 

— Cred că pot să vă obţin piatra înapoi, zise el, şi domnul 
Samer aproape că-i sări de git, de fericire. 

Inainte de a ieşi, Tony se opri în hol ca să consulte mesajele 
înregistrate care sosiseră. 

— Căutaţi diamante, domnule Braid? îi spuse uşierul şi-i 
arătă o bandă pe o tablă verde. 

Diamantele scădeau vertiginos. Acţiuni care erau de 12 lire 
cu o zi în urmă, deveniseră de 9 şi 8 3/4. 

— Scuzaţi-mă un moment pînă cînd telefonez, îi spuse el 
prietenului său. 

Intrînd într-una din cabine, îl chemă pe agentul său şi-i dădu 
cîteva instrucţiuni precise. El numi trei categorii de acţiuni. 

— Cumpără, îi zise el, şi nu te opri pînă cînd contul meu 
scade la un milion. Nu, mergi pînă la un milion şi jumătate. 

— Dar piaţa e în scădere, domnule Braid, spuse agentul în 
agonie. Nu credeţi că ar fi mai bine... 

— Cumpără pînă oboseşti, zise Tony. 

leşi, îl luă pe bijutierul mîhnit şi chemă un taxi. Ajunseră la 
capătul Străzii Lombard, unde se înălța clădirea Companiei 
Sleser Consolidated, mai înaltă decit cele din jur, şi luară liftul 
pînă la ultimul etaj. Tony avu norocul să-l întîlnească pe 
secretarul particular al lui Sleser, pe care-l cunoştea bine. 

— Imi pare rău, domnule Braid, dar nu cred că domnul 
Sleser poate să vă vadă. S-a virit pînă peste cap în afacerea cu 
diamantele. 


— Cei care se vîră pînă peste cap, zise Tony, se îneacă fără 
nici o excepţie. Vrei să-i spui că sînt aici şi că am venit în calitate 
de salvator? 

— Sînteţi vînzători? întrebă el confidenţial. Ar trebui să fiţi, 
domnule Braid! Domnul Sleser mi-a spus să vă caut acum o 
jumătate de oră, dar nu v-am găsit acasă. Să-ntreb dacă vă 
primeşte. 

—- Şi pe prietenul meu, domnul Samer, zise Tony. 

Secretarul îl privi surprins pe acesta din urmă, dar intră şi 
transmise mesajul. Cîteva minute mai tîrziu, el se întoarse şi îl 
conduse pe Tony prin biroul său în sala personală a marelui 
bancher. 

Domnul Sleser stătea la biroul său uriaş cu o pipă 
caraghioasă în gură; în încăpere se simţea un miros înţepător de 
tutun prost. 

— Intră, Braid. 

— Acesta este domnul Samer, zise Tony. 

— Imi pare bine de cunoştinţă. Vă pot oferi exact două 
minute. 

— Nu va fi destul, zise Tony, cu privirea strălucitoare. Dacă 
crezi că e de ajuns, scoate-ne afară. Ai diamantul la tine? 

Sleser se încruntă. 

— Da, zise el încet. Ce doriţi? 

— Prietenul meu aici de faţă este bijutier. 

Sleser se lăsă pe spate în fotoliu şi începu să ridă. 

— Ce diavol demodat şi sceptic ai devenit! Nu crezi decit ce 
vezi, ai? Ei bine, nu cred că mai pot pierde încă două minute, dar 
vă voi arăta piatra. 

Descuie seiful, scoase o cutie mică maro şi o deschise. 
Diamantul pătrat strălucea aşezat pe o perniţă albastră de 
catifea. 


— Ăsta-i! strigă domnul Samer cutremurat. Mulţumesc 
cerului că l-am găsit... asta-mi va salva reputaţia, domnule Braid. 

Sleser îl privea cu uimire. 

— Ce-i asta? întrebă el şi privi încruntat la Tony Braid. 

— lţi spun imediat. Diamantul acesta a fost achiziţionat de 
la acest domn, de către Rex Guelder, cu două sau trei zile în 
urmă, zise Tony, încet. A fost vîndut din greşeală. li aparţine, în 
realitate, Ducesei de Hansfield, care a trimis piatra pentru o nouă 
montură şi a fost vîndută din greşeală... 

— De la un asistent, murmură domnul Samer. 

Sleser împinse scaunul din spatele biroului. 

— Dar nu vă înţeleg. Recunoaşteţi în piatra asta pe cea pe 
care aţi vîindut-o domnului Guelder acum două sau trei zile? 

— Asistentul meu, îl corectă domnul Samer. Domnul a venit 
şi a spus că doreşte un diamant de o formă deosebită; a scotocit 
prin toată Anglia deoarece dorea să se potrivească cu un 
diamant galben pe care-l avea el. Nu chiar de aceeaşi mărime, 
după cum observ eu, dar... 

— Ştiţi cît cîntăreşte ăsta? 

Domnul Samer scoase din nou fotografia, pe dosul căreia 
erau notate nişte cifre pe care numai el le putea înţelege. 

Sleser trecu la fereastră, unde, sub o cutie de sticlă, avea o 
balanţă de mare fineţe. Aşeză diamantul pe un taler şi puse 
cîteva greutăţi plate pe celălalt. 

— Exact, zise el, şi inspiră adînc. 

Nu se mai auzi nici un sunet cîtva timp, care li se păru o 
eternitate; şi apoi, domnul Sleser apăsă un buton. Intră 
secretarul intenţionînd să-i conducă afară. 

— Inchide uşa, îi spuse Sleser. Sună la bancă să nu achite 
cecul de cincizeci de mii pe care l-am extras pentru Guelder. 
Sună-i pe toţi agenţii pe care-i cunoaştem să oprească vînzările 
şi să cumpere exact numărul de acţiuni vindute. Spune-le să 
cumpere şi să nu se mai oprească. Mulţumesc: asta-i tot. 

Luă pipa, pe care o lăsase pe birou, o aprinse şi pufăi 
scoţind un nor gros de fum. 

— Ideea ta despre aristocrație se va schimba, domnule 
Samer, dar ai noroc că sînt prieten cu Ducesa de Hansfield şi voi 


avea eu grijă să nu ai necazuri din cauza acestei pietre. Vreau s- 
o ţin la mine o zi, două, după care ţi-o voi da înapoi. Inalta 
doamnă este la Paris; de fapt, am primit veşti de la ea chiar azi 
dimineaţă. O voi suna şi voi afla cît mai stă. Dacă vine imediat, îi 
voi spune adevărul. Dacă nu — atunci, îţi voi da piatra înapoi. 
Mulţumesc. 

intinse mîna şi îl strînse atît de puternic pe micuțul domn 
Samer, încît acesta se înălţă într-un picior. 

— Vă descurcaţi singur la ieşire? Vreau să mai rămîneţi, 
domnule Braid. 

După ce bijutierul plecă: 

— Îți sînt încă o dată îndatorat, Braid. Am o deosebită 
predilecție pentru „şarlatani”. Porcul ăla ne-a înşelat noaptea 
trecută — nici nu-ţi vine să crezi: atiţia oameni serioşi duşi de 
nas de un scamator. Nu l-ar fi putut înşela nici măcar pe un 
şcolar la spectacolul de la Maskelyne şi Devant. Bineînţeles că n- 
a făcut altceva decit să schimbe o piatră cu cealaltă şi a pironit 
asupra noastră a lumină cu scîntei albastre ca să ne sperie, să 
poată substitui piatra pe ascuns. Acum a devenit totul clar — dar 
au trecut deja zece ore. Vreau să discutăm amindoi cu domnul 
Guelder. 

— Dar nu e la birou... începu Tony. 

— Aiureli! zise celălalt. M-a sunat de două ori azi dimineaţă! 

Nici unul dintre funcţionarii lui Julian n-au avut îndrăzneala 
să-l oprească pe marele Sleser cînd acesta traversă primul birou 
şi, împingînd uşa camerei lui Reef, intră, urmat de Tony. 

Julian nu era singur. Domnul Guelder stătea comod într-un 
fotoliu adînc, cu o ţigară între dinţi. Zimbi la vederea lui Sleser, 
dar zimbetul dispăru cînd îl văzu pe Tony Braid. 

— Inchide, te rog, uşa, Braid! 

Sleser scoase cutiuţa din buzunar, o deschise şi îi arătă 
diamantul. 

— L-ai făcut seara trecută, nu-i aşa Guelder? 

— Da, asta-i piatra, zise Guelder cu satisfacţie. 

Sleser îi privi pe Julian. 

— Eşti şi tu băgat în escrocheria asta? 


— Escrocherie? bolborosi Julian Reef, devenind palid. Ce 
vreţi să spuneţi? N-a fost nici o escrocherie... Dacă-l crezi pe 
individul ăsta — şi-şi îndreptă acuzator degetul spre Tony — 
atunci nu poate fi altceva decit o înşelătorie. Dar ai văzut... 

— Nu-l cred pe el. Cred numai ce văd şi ce aud, spuse 
celălalt scurt. Piatra aceasta a fost cumpărată de la un bijutier 
numit Samer din Troubridge. E de înţeles că pentru experienţa sa 
spectaculoasă amicul tău avea nevoie de o piatră deosebită. O 
avea pe cea galbenă şi dorea s-o potrivească cu una albă. A 
cumpărat, pînă la urmă, diamantul ăsta cu patru mii de lire. 

— Asta-i o minciună blestemată, şuieră Guelder. Eu am 
făcut-o cu ştiinţa mea — m-aţi văzut — nu credeţi ce vedeţi? 

— Ai schimbat piatra, escroc murdar, urlă Sleser. Toţi o să-şi 
bată joc de mine în City, voi ajunge de risul lumii-ntregi, vă bag 
la închisoare pe amîndoi. 

— Eu nu sînt implicat în treaba asta. 

Paloarea lui Julian Reef, vehemenţa şi disperarea sa erau 
evidente. 

— Dacă-i adevărat... O, Doamne, nu poate fi adevărat! Doar 
n-ai făcut asta, Guelder? 

Domnul Guelder era mai liniştit. 

— Dacă mintea ta este mai grozavă decit experienţa asta — 
atunci — ridică din umeri — sînt om de ştiinţă, nu psiholog. Vezi 
cu ochii tăi şi nu crezi, îl crezi pe şarlatanul ăsta... 

Făcu rapid un pas în spatele biroului. 

— N-am de gînd să te lovesc, zise Tony, dar dacă vreodată 
o mai deranjezi pe domnişoara Ursula Frensham, atunci îţi 
răsucesc gitul. 

Dar Julian nu se gindea la Ursula; se gîndea la obligaţiile 
enorme pe care şi le crease, la ordinele extravagante acceptate 
fără nici o tragere de inimă de agenţi, de a vinde acţiunile pe 
diamante; se gîndea la cei cîţiva prieteni care-şi puseseră în joc 
averea riscînd din cauza acestui escroc. 

li aruncă lui Guelder o privire feroce şi apoi, cu un urlet de 
furie, se repezi la el. Sleser îi despărţi şi-l împinse la perete pe 
tînărul roşcat. 


— Omoară-l cînd nu voi fi eu aici! mormăi el. Haide, Braid, 
să vedem ce se întîmplă la bursă — dacă ies din treaba asta cu o 
pierdere de un milion, mă pot considera un om norocos. 

In timp ce coborau scările, îl întrebă: 

— Presupun că v-aţi anunţat prietenii despre falsul ăsta. 

— Nu, zise Tony. 

Era puţin afectat de faptul că-i uitase pe cei pe care-i 
considera în tabăra lui. 

— Nu cred că asta contează — şi n-au vîndut. 

— Atunci mai am şi eu o speranţă, zise Sleser. Slabe 
speranţe, îşi zise el mergînd spre club. 

Preţul acţiunilor pe diamante creştea cu aceeaşi rapiditate 
cu care scăzuse. 

Scoase diamantul din buzunar şi-l sărută exravagant, apoi i- 
| înmînă lui Tony. A 

— Adio milion! zise el. Imi iau adio de la tine. Ţine piatra — 
ducesa se va bucura. 

— Eşti mai mult decît convins că e acelaşi, zise Tony. 

— Cum să nu fiu? întrebă Sleser morocănos. Mai ales că eu 
i-l dădusem — nu l-am recunoscut ca un prost. 

— Sînteţi chemat la telefon, domnule Sleser. 

Milionarul plecă şi se întoarse peste cîteva secunde avînd o 
figură tristă. 

— A fost de la birou, zise el. l-am dat lui Guelder un cec — 
pe care l-a încasat la prima oră. Mă-ntreb dacă atunci cînd va fi 
spînzurat, şeriful îmi va permite să iau parte la execuţie. N-am 
mai ris ca lumea de ani de zile. 

Ploaia se oprise şi Ursula ieşi la plimbare pe cîmp. Nu citise 
ediţiile anterioare ale ziarelor de seară, nu ştia nimic de bătălia 
ce se dădea în City, nici de pierderile zguduitoare, dar nici de 


cîştigurile enorme înregistrate de cele două părţi: nici măcar nu 
asocie numele lui Tony cu toate astea. Pînă la urmă auzi zvonul. 

Era în firea lucrurilor ca el să învingă, deoarece steaua lui 
norocoasă era în ascensiune. La căderea serii, nici nu îndrăzni 
să-şi calculeze cîştigul după ziua aceea de luptă în care şase 
firme, dintre care trei foarte vechi, dăduseră greş; şi cînd şefii 
marilor bănci priveau situaţia ca fiind atît de gravă încît au 
hotărît că trebuiau luate măsuri urgente care să aplaneze 
situaţia, în ziua următoare. 

Era aproape ora prînzului cînd Ursula se întoarse şi-l găsi pe 
Elk pe scări în faţa ferestrei, fumînd un trabuc, care ei i se păru 
cunoscut. Citea ziarul de seară. 

El veni încet, spre ea. 

— Am rugat-o pe menajera dumneavoastră să-mi caute o 
ţigară de foi, domnişoară Ursula, zise el ascunzîndu-se. Eram 
sigur că nu v-ar plăcea să stau aici, în frig, şi i-am spus să-mi 
aducă una ieftină. Intrebaţi-o dacă nu mă credeţi. l-am spus: 
„Mary, sau cum te-o fi chemînd, nu-mi aduce din cele scumpe, 
adu-mi din cela de cinci cenți (Elk fusese cîndva în America să-l 
aducă înapoi pa un pungaş care scăpase şi învățase preţurile de 
acolo). 

— V-a adus-o pe cea mai ieftină, dar şi cea mai bună. Nici 
nu ştiu dacă mă pot bucura că vă revăd. S-a întîmplat ceva? 

— În zilele noastre nu se-ntîmplă mai nimic. Atît da mult 
respectă toţi legile, încît ne gîndim să reducem forţele de poliţie. 

Îl invită să rămînă la prînz, dar el refuză politicos. 

— Vreau să vă pun cîteva întrebări, domnişoară Ursula, zise 
el, urmînd-o în bibliotecă. Despre nişte lucruri care s-ar putea să 
le ştiţi. Aveţi cincizeci de mii de lire, bani moşteniţi de curînd. 

— S-au dus, domnule Elk. 

— Ştiu, zise Elk. Există un anumit cont, nu-i aşa? Era în grija 
domnului Reef şi a dispărut. Tatăl dumneavoastră ţinea foarte 
mult la acest cont, nu-i aşa? 

— Cred că da — de fapt sînt sigură. Domnul Reef i-a dat 
acţiunile înapoi cu puţin timp înaintea morţii sale. 

Faţa lui Elk era ca o mască. 


— Aşa mi s-a spus. Dar să presupunem că tatăl dum- 
neavoastră a descoperit că aceste acţiuni nu existau; să 
presupunem doar de dragul discuţiei, fără să acuzăm pa cineva, 
că a descoperit că acest capital însemnat care fusese cumpărat 
pentru dumneavoastră fusese vîndut şi înlocuit cu altul, fără 
valoare. Ar fi fost supărat, nu-i aşa? 

Ea ezită 

— Nu te jena să-mi spui, consideră-mă ca pe un unchi, îi 
sugeră Elk. Vreau doar să aflu elementul psihologic. Sîntem 
preocupaţi de aspectele psihologice ale anumitor cazuri. 

— Da, ar fi fost mai mult decît supărat, zise ea. Tata era un 
om foarte aspru. Ar fi fost furios. Nu l-ar fi iertat niciodată pe 
Julian. Ar fi... 

Ea ezită din nou. 

— L-ar fi arestat? îi sugeră Elk. 

— Arestat? Cred că da, zise ea direct. Poate e adevărat că 
dorea acţiunile pentru a-şi cumpăra nişte mandate de plată 
proprii, dar sînt sigură că nu s-ar fi gîndit să mă lipsească de 
vreun ban, mai bine ar fi murit. 

— Exact, încuvinţă Elk. Dacă ar fi aflat că acţiunile 
respective nu mai valorau nimic şi că anul ăsta Reef vă 
escrocase... 

Se opri în aşteptarea răspunsului. 

— Aş mai dori să ştiu un singur lucru. Există vreun loc în 
casă unde lordul păstra hirtii personale. 

— Este un seif în birou, zise ea, în spatele unui tablou. L-am 
descoperit zilele trecute. Dar nu era nimic valoros acolo — l-am 
deschis şi era gol. Am găsit cheia uşor. Tata o ţinea într-un inel. 

— N-a fost chiar nimic? 

Elk clătină din cap anticipînd răspnsul. 

— Nimic! 

— Adică nimic, exceptînd... 

Ea trase un sertar. 

— Le-am pus aici. 

Ea scoase cîteva hirtii. 

— Una dintre ele este lista acţiunilor despre care tocmai 
vorbeaţi — acţiunile mele. Dar cred că o are şi domnul Braid. 


Elk examină cele trei documente. Primul şi al treilea nu 
aveau nici o importanţă. Al doilea conţinea, după cum spusese 
Ursula, o listă de acţiuni şi încă ceva. Dedesubt era scris: „Am 
primit următoarele” şi semnătura lui Julian Reef. 

— Asta-i ceea ce căutam, zise Elk, satisfăcut. Asta-i ceea ce 
se va numi PROBA Q. Dacă n-aveţi nimic împotrivă, vreau s-o iau 
cu mine, Lady Ursula. 

— V-aţi întîlnit de dimineaţă cu domnul Reef — în legătură 
cu pardesiul? 

Elk negă. 

— Nu. Domnul Reef este atît de ocupat cu vinzarea şi 
cumpărarea diamantelor încît nu-şi bate capul pentru o haină 
veche. Sper că nu i-aţi pomenit despre asta? 

— M-aţi rugat să nu-i spun, zimbi ea; şi, de altfel, nici nu l- 
am întîlnit. 

— Am crezut că poate aţi uitat, zise Elk. Nu ştiţi unde l-aş 
putea găsi pe domnul Braid?... Văd că nu. De ce v-am întrebat, 
bunul Dumnezeu ştie? Oricine ar putea crede, auzindu-mă 
vorbind astfel, că sînteţi iubita lui. Au loc descinderi repetate în 
City. Acţiunile cresc pe neaşteptate sau se prăbuşesc — mare 
dezastru de toate părţile. 

— La bursa de valori? întrebă ea, gîndindu-se la Julian. 

— Acţiunile pe diamant, zise Elk. Aici se dă lupta, în restul 
frontului nu se întîmplă nimic. Imi doresc uneori să mă fi născut 
agent de bursă. Cifrele sînt specialitatea mea şi aş putea învăţa, 
cu uşurinţă, cum să manevrez un aparat la Brighton. 

Zăbovi puţin ca şi cînd ar mai fi avut ceva de spus şi, în cele 
din urmă, zise: 

— N-are rost să vă întreb de pardesiul domnului Reef, nu-i 
aşa? De cîte ori l-aţi văzut purtîndu-l? 

— Numai o dată, zise ea. Cred că era nou. 

— Ştiu eu cît de nou era, zise Elk. Problema este că... era 
gata să spună ceva, dar se răzgindi. Trebuie să plec acum. Vă 
mulţumesc pentru invitaţia la masă, dar nu mănînc niciodată la 
prînz; devin somnoros. Şi, mulţumesc pentru ţigări. 

Inainte amintise de o singură ţigară de foi, dar ea observase 
deja cîteva în buzunarul lui Elk, ţigări pe care le luase de rezervă. 


Sosi acasă la Tony Braid în acelaşi timp cu proprietarul. 

— N-aţi fost sprijinit, nu-i aşa? Aţi fost sub linie azi 
dimineaţa, domnule Braid? 

— M-am războit cu toţi ceilalţi, zise Tony, bine dispus, dar 
am fost asaltat. 

— Aţi făcut cîteva milioane, bănuiesc? zise Elk întrebător. 
Bietul om! Nici nu vreau să mă giîndese la impozitul pe care va 
trebui să-l achitaţi. 

— Vrei să discutăm? întrebă Tony. 

Elk se scărpina în barbă. 

Tony bănuia că detectivul avea să-i spună ceva foarte 
important. Venise acasă la masă numai din întîmplare; de obicei 
mergea la club, după cum îi spusese lui Elk. 

— Dacă n-aţi fi fost aici, v-aş fi căutat la club. Aşa că n-aţi fi 
pierdut ocazia de a mă opri la masă. Nu mă pot obişnui să iau 
masa în societate. Astăzi, în timp ce vă ocupați cu treburile 
dumneavoastră, nu l-aţi întîlnit pe „mutilatul” ăla de Reef? 

— L-am văzut vreo cîteva momente, da. Era doar o amintire 
urită a ceea ce fusese cîndva exuberantul Julian Reef, şi nu avea 
deloc chef să discute scena aceea din biroul său. 

Elk nu mai întrebă nimic pînă cînd terminară prînzul. O 
menajeră strînsese farfuriile. 

— Se mai întoarce? 

— De ce? Nu, dacă nu doreşti. Ne va servi cafeaua, dar pot 
s-o şi amîn. 

— Aş dori să rămînem puţin singuri, zise Elk încet. 

Tony sună şi transmise instrucţiunile necesare. 

— E ceva în legătură cu Reef, zise Elk. Probabil îl voi ridica 
diseară. 

Tony nu răspunse. Se aşteptase la asta. Se aşezară fără 
vorbă, iar apoi Tony spuse: 

— Presupun că nu e cazul să întreb sub ce acuzaţie? 

Elk îl privi mirat. 

— Sigur că nu, domnule Braid, zise el încet. Cred că ştiţi la 
fel de multe despre cazul ăsta ca şi mine, dar dacă nu, atunci pot 
să vă spun că îl acuz pentru crimă premeditată, prin împuşcare, 
asupra Lordului Frensham. 


În liniştea tensionată care urmă, Tony auzi tictacul ceasului 
de pe poliţa şemineului. 

— Bănuiesc că aveţi dovezile necesare care să vă susţină 
acuzaţia, zise el. 

Elk încuviinţă. 

— Multe. Aveam bănuieli şi la interogatoriu. Dar bănuielile 
nu sînt probe. 

— Ce crezi că s-a întîmplat? întrebă Tony. 

Se-ntrebă cum va acţiona Ursula la vestea asta şi simţi 
durere în suflet pentru biata fată. Rana, fie că fusese mare sau 
mică, abia se închisese; şi acum cazul Frensham urma să rea- 
pară într-o culoare cît se poate de urită. 

— La început, zise Elk, individul ăsta, Reef, se găsea într-o 
situaţie disperată. Frensham îi ceruse nişte acţiuni pe care Reef 
le vînduse şi le folosise în scopuri proprii. Fără îndoială că 
Frensham voia să le plaseze contra unor poliţe; dar probabil că 
întrevedea rezolvarea situaţiei deoarece el nu era tipul de om 
care să rişte averea fiicei sale. Am deţinut aceste date de la unul 
dintre funcţionarii domnului Reef — un tip care l-a concediat şi 
acesta era supărat pe el. Aş zice că Reef era într-o situaţie foarte 
dificilă. Ştia că unchiul său nu va ezita să-l dea în judecată. A 
mers la biroul lui Frensham intenţionind să mărturisească 
deschis. Domnul Main, secretarul lui Frensham, mi-a spus că 
Reef telefonase cu o oră înainte de a veni şi, ca urmare, domnul 
Frensham îşi trimise acasă personalul, altfel Main ar fi stat pînă 
tîrziu în seara respectivă. Era o seară mohorită, destul de rece 
pentru perioada aceea a anului. Numai astfel îmi pot explica cele 
întîmplate mai tîrziu. Reef s-a dus şi i-a spus adevărul unchiului 
său — bănuiesc că Frensham, care era un tip impulsiv, şi-a 
pierdut cumpătul, a scos arma şi l-a ameninţat — Frensham ţinea 
întotdeauna un revolver în sertarul biroului său. Apoi îl pusese pe 
Reef să facă în scris mărturisirea respectivă. Nu ştiu cînd i-a 
venit ideea domnului Julian — probabil în timp ce scria rîndurile 
acelea ce fuseseră găsite în buzunarul său. Trebuie să se fi oprit 
şi, din anumite motive — cu scuza că avea nervii zdruncinaţi şi 
nu putea ţine stiloul (ceea ce e foarte probabil), l-a determinat 
pe Frensham să-i scrie confesiunea şi el s-o semneze şi cînd 


Frensham scrisese atît cît am văzut, Reef l-a împuşcat. N-a auzit 
nimeni, birourile erau goale şi asta explică şi uşurinţa cu care a 
ieşit. Cînd a intrat în clădire purta pardesiu şi mănuşi. Trebuie să 
le fi purtat şi în timpul crimei — pardesiul, în tot cazul, pentru că 
am găsit cîteva pete de sînge, cum mă şi aşteptam, majoritatea 
pe miîneca dreaptă şi pe pieptul drept. Numai după ce crima 
fusese comisă, a venit mesagerul cu scrisoarea dumneavoastră. 
Presupun că Reef intrase în panică: i-a spus băiatului s-o vire pe 
sub uşă şi, trecînd în grabă o semnătură pe chitanţa de primire, 
i-o împinse înapoi. Din cîte ştiu despre crime şi criminali, era prea 
agitat să mai deschidă scrisoarea respectivă. Aşa că a rupt-o şia 
aruncat-o în coşul de hirtii. Probabil că nu-şi dădea seama ce 
făcuse decît mai tîrziu, cînd Lady Ursula i-a spus că 
dumneavoastră îi trimiseserăţi tatălui său banii de care avea 
nevoie. lată de ce s-a întors — da, el e cel care s-a întors — după 
ce cadavrul fusese luat. S-a întors la fel cum intrase — pe 
fereastră şi în jos pe scara de incendiu. Nu sînt acolo decit birouri 
şi nu l-a văzut nimeni urcînd. O fi descoperit petele pe pardesiu, 
probabil şi pe mănuşi. A trebuit să-şi arunce pardesiul şi 
mănuşile — am găsit, în tot cazul, pardesiul. 

— Înspăimîntător! zise Tony. De-a dreptul înspăimântător! 

— Majoritatea ucigaşilor sînt aşa, zise celălalt sec. Ţi-am 
spus că ştiam toate astea încă de la interogatoriu, dar nu aveam 
probele necesare să-mi susţin acuzaţia. Şi apoi, ca un dar de la 
Dumnezeu, a apărut pardesiul. Aveam petele de sînge, era 
noaptea crimei, era ora la care fusese aruncat pardesiul şi în 
buzunar începutul unei mărturisiri pe care o făcuse bucățele şi 
nu-şi dăduse seama că aceasta lunecase în buzunar. 

— Ai mandatul de arestare? întrebă Tony. 

— Nu, îl voi solicita azi după masă — sau poate oamenii 
procuraturii o vor face. Ei au toate datele. 

— E şi Guelder amestecat în treaba asta? întrebă Tony. 

Elk îşi strînse buzele. 

— Mă-ndoiesc. Deşi ar trebui să ştie. Tipul ăla e mult prea 
şiret pentru un om de ştiinţă. Poate că l-a instigat — nu se putea 
să stea în acelaşi birou, să plănuiască aceleaşi înşelătorii cu 
Julian Reef şi să nu ştie, dar nu am suficiente dovezi să-l acuz şi 


pe el. Mi-aş da capul să pot — e cel mai abject individ pe care l- 
am întîlnit vreodată. Am vorbit cu el de multe ori. Ultima dată 
cînd ne-am întîlnit mi-a dat o ţigară olandeză — am fost bolnav 
trei zile. 

Guelder stătea în faţa patronului său şi, din atitudinea şi 
tonul său, un străin care nu luase cunoştinţă de cele întîmplate în 
timpul dimineţii, ar fi putut crede că el era cel care suferea şi că 
tînărul ce stătea cuibărit în scaunul său, cu capul pe miini, era 
cel care-l jignise. 

— Te iert pentru tot zicea Guelder, încetişor. Eşti prostuţ, 
eşti copilăros, îţi înşeli pînă şi prietenii, cînd, de fapt, ai fi putut 
avea încredere într-un mare stăpiîn, sari la el — dar te iert. Eşti 
lipsit de inimă, şi negru la ficat — vai! 

— Lasă-mă în pace, du-te naibii, zise Julian cu o voce 
obosită. Nu mi-ai făcut destule? 

— Ţi-am fost aproape la necaz, continuă Guelder teatral. Te 
apăr şi te iert. Ştiu că eşti un criminal — m-am ferit de tine? Ai 
aflat că pot prevedea operaţiuni ştiinţifice importante şi strigi la 
mine ca un bădăran. Pot anticipa ştiinţa, asta-i tot. E posibil cînd 
ai încredere. Numai cîteva luni şi n-ai fi fost decepţionat. Dar 
marii bancheri şi prietenii tăi, ei vor rezultate imediate — nu asta 
e calea ştiinţei, prietene. 

— Lasă-mă în pace, mormăi celălalt. 

— Te voi lăsa, dar te va lăsa şi domnul Elk şi Trişorul care a 
făcut tot atita avere cîtă am pierdut noi? Nu, nu, bunul meu 
Julian, eşti speriat; te zbaţi de colo-colo şi tresari la fiecare 
zgomot ca o oaie. Detectivul ţi-a găsit pardesiul — vai, trebuie 
să-l împuşti pe detectiv. Trebuie să rişti totul — ia maşina mea! 
Şi asta în ajunul marilor posibilităţi. 

Julian ridică privirea. Ochii lui împăienjeniţi aruncau săgeți 
de ură spre omul care-i determină exact situaţia dramatică. 


— Bănuiesc că ştii că la sfîrşitul săptămînii voi fi complet 
ruinat? 

Guelder izbucni într-un rîs strident. 

— O, o treabă atit de mică — falimentul! Ai putea fi în 
maşina ce duce direct spre spînzurătoare. Nu-ţi dai seama? 

Curiozitatea învinse resentimentul lui Julian. 

— Cum de nu eşti, tu însuţi, speriat? Eu mă aştept să fii 
arestat în fiecare moment. 

— Pentru ce? întrebă olandezul amabil. Pentru mica mea 
înşelătorie? O, nu! Domnul Sleser ne-a spus că nu vrea să se facă 
de rîs în faţa bancherilor din City, să ajungă bătaia lor de joc. 

Se lovi cu palma peste frunte. 

— Am o mentalitate superioară. 

— Ai ceva bani? îl întrerupse Reef. 

— Puţini, zise celălalt precaut. De ce? 

— Presimt că va trebui să plec din ţară. 

Guelder îl privi speculativ. 

— Aşa, deci! zise el în cele din urmă. Asta-i o idee bună. Cîţi 
bani ţi-ar trebui? 

— Citeva mii? Dar ce rost are să-ţi cer ţie? Eşti la fel de falit 
ca şi mine. 

— Nici vorbă, zise domnul Guelder. 

Băgă mîna în buzunarul de la piept şi scoase un teanc gros 
de bani. 

— N-am pierdut ocazia. Azi dimineaţă am aşteptat la bancă 
şi am luat banii pe cecul oferit de generosul Sleser. 

— Ai banii ăia? icni Julian. 

— Pot să-ţi dau două sau trei mii. 

Vorbea încet savurînd efectul cuvintelor lui. 

— Sau chiar cinci mii, dacă faci ceva pentru mine. 

— Ce anume? întrebă tînărul bănuitor. 

— Dacă pleci din ţară, ce vor spune toţi? Ah, Rex Guelder, el 
este „deus ex machina”. El este vinovatul. Bietul Julian a fost 
numai unealta. Poate vor spune şi „Arestaţi-l pe olandezul ăla 
viclean!” Am atiţia duşmani deşi aş dori să am numai prieteni. 

— Ei bine, şi? întrebă Julian nerăbdător, cînd el se opri. 


— Există o singură persoană încîntătoare, în oraşul ăsta 
care mi-ar putea uşura situaţia. Ea îl poate îndupleca pe 
şarlatanul ăla, probabil şi pe detectiv — nu ştiu. Ar putea spune 
„Lăsaţi-l pe bietul olandez în pace cu diamantele şi experienţele 
lui”. 

—Nu va face asta niciodată, îl întrerupse Julian. Te 
dispreţuieşte! Dacă n-ai observat asta pînă acum, înseamnă că 
eşti tare greu de cap. 

Olandezul răspunse: 

— Da, dar poate fi convinsă. 

— De mine, nu. 

— Nu de tine, prietene, de mine. Dacă i-aş arăta minunea 
din laboratorul meu, dacă i-aş putea explica posibilităţile de 
viitor. E şi inteligentă, nu numai frumoasă. 

— Vrei să o conving să vină la Greenwich, să-ţi vadă uzina? 

Julian zîmbi batjocoritor cînd olandezul îi răspunse că asta 
dorea. 

— Crezi că-mi va lua în seamnă invitaţia? Eşti nebun. 

— Poţi încerca. Nu cred că va fi greu. li eşti verişor, eşti într- 
o situaţie grea, îi poţi explica ce lucruri groaznice te aşteaptă 
dacă nu te va ajuta. Are minte. Adu-o acasă la mine; îţi dau cinci 
mii. 

Julian şovăia. Planul care, înainte, i se păruse imposibil de 
realizat — acum, parcă... 

Cuvintele lui Guelder îi continuară propriile gînduri. Avea 
intuiţia unei plase ce se strîngea în jurul lui. Nu dormise de două 
nopţi; nervii îi erau încordaţi, puterea de concentrare, după cum 
el însusi sesizase, îi era instabilă. 

— Ei, ce spui? 

Julian clătină capul. 

— Nu ştiu. Trebuie să mă mai gîndesc. 

Mai există această speranţă, o umbră de speranţă legată de 
Ursula. Va merge la ea, o va ruga, nu ca să-l ajute pe Guelder şi 
să-i asigure viitorul, ci să se salveze de la... Il trecură fiorii. Din 
fericire, Guelder trecuse în biroul său şi nu fusese de faţă la 
manifestarea spaimei lui. 


Se gîndi să-i telefoneze, dar apoi hotărî că era mai bine să o 
ia prin surprindere. S-ar fi putut să-i refuze întîlnirea, dar dacă 
mergea neanunţat întrevederea era sigură. El nu putea aprecia, 
în momentul respectiv, ce ajutor i-ar fi solicitat Ursulei. Dar asta 
era o problemă asupra căreia putea medita în drum spre casă. 

Era foarte norocos: Ursula era singură cînd ajunse şi 
menajera care era obişnuită cu prezenţa lui şi nu primise ordin 
de a-l respinge, îl conduse înăuntru. La vederea lui, Ursula avu 
un şoc. Faţa lui îşi pierduse vechea tentă de sănătate; avea 
cearcăne sub ochi; mîna pe care i-o întinse îi tremura. 

— Îmi pare grozav de rău, Ursula, murmură el. Îmi cer scuze 
că dau astfel buzna... dar plec — de fapt sînt complet la pămînt. 

Deşi îi era antipatic, ea nu se putea bucura. Natura sa 
blîndă o determină să-l compătimească. 

— Eşti nemaipomenit de drăguță şi eu care am fost un 
dobitoc încă din tinereţe, zise el cu amărăciune. Acum se vede 
încă din tinereţe, zise el cu amărăciune. 


— Eşti... 
Ea ezită să spună cuvintul. 
— Ruinat — da. Financiar. Fără un ban. Sînt complet 


descoperit la bancă, şi dacă mai rămîn în ţara asta, o păţesc. 

Şi apoi ajunse la subiectul atît de vag formulat de Guelder şi 
atit de neclar în mintea lui. 

— Pardesiul acela, Ursula... ai fost chemată să-l vezi, nu-i 
aşa? 

Ea confirmă. 

— Cineva mi-a spus că era al meu... Nu ştiu cum de a ajuns 
la Woolwich — acolo ai fost, nu-i aşa? Nu l-am mai purtat de mult 
— de la moartea unchiului 

Văzu în ochii ei spaima pe care ea nu îndrăznise să şi-o 
exprime niciodată, dar el nici măcar nu tresări. 

— Crede-mă! nu vreau să-l bag pe Gulder în nici o 
încurcătură. E un individ ciudat, angajat totdeauna într-o mică 
escrocherie, plină de mister — treabă pe care am descoperit-o 
numai de curind — şi în noaptea... ştii noaptea... i-am 
împrumutat pardesiul şi mănuşile. N-am ştiut niciodată ce s-a 


întîmplat cu pardesiul, dar mănuşile, pot jura, le-am văzut în 
seiful lui. 

Uşurarea ei sufletească era vizibilă. 

— Deci Guelder este cel care purta pardesiul cînd a fost 
aruncat de pe pod. 

—A fost aruncat de pe pod? Care pod? Oricum, nu 
contează. Nu m-am mai gîndit la asta pînă acum cîteva zile. 

— Tata îl cunoştea pe Guelder? întrebă ea. 

El zimbi forţat. 

— Dacă-l cunoştea? Dar, bineînţeles! Guelder şi cu el au 
făcut vreo două afaceri împreună. Ceva n-a mers bine — nu ştiu 
ce anume, dar s au certat. Cred că unchiul i-a împrumutat lui 
Guelder bani; şi ştiu că în ziua morţii lui tocmai îi trimisese o 
notă, cerîndu-i banii respectivi întrucît avea mare nevoie de ei. 

— N-am idee, începu ea, dar el o opri. 

— Nu-mi place că trebuie să-l învinovăţesc pe tipul ăsta, dar 
n-am încotro. 

— Dar ce acuzaţie i se aduce? întrebă ea mirată. 

Pe moment el se simţi în impas. 

— Nu... nu ştiu. Bănuiesc că a dat de bucluc; e foarte ciudat 
în ultimul timp. 

— Sînt sigură că nimeni nu-şi dă seama că Guelder are vreo 
legătură cu pardesiul. Dar ce legătură are pardesiul cu tot ce se 
întîmplă — asta mă miră. De ce i se acordă atita importanţă? 

Ea îl apăra fără să-şi dea seama. 

— Pardesiul? O, cred că-i în legătură cu vreo crimă comisă 
de Guelder, zise Julian vag. Nu poţi şti niciodată unde poate 
ajunge un tip de teapa lui. Eu am auzit doar că poliţia deţine 
pardesiul şi îl foloseşte ca probă. Poate are vreo legătură cu 
crima comisă asupra unchiului. 

Cuvîntul îi scăpă fără să-şi dea seama. 

— Crimă, Julian? bolborosi ea şi-l privi cu groază. Crimă?... 
Dar tata s-a împuşcat! 

El nu mai zise nimic, o privea doar prosteşte. 

— Of! 

Acum începea să înţeleagă şi un val de repulsie şi dispreţ o 
învălui. 


— Deci n-a fost sinucidere? întrebă ea şoptit. A fost ucis... 
omorît... de către cineva care purta pardesiul tău. Şi încerci să-mi 
spui că nu tu ai fost acela, ci Guelder. Dar ai fost tu. Tu l-ai ucis... 
trupul şi sîngele tău! 

Degetul îi era îndreptat acuzator spre el. Nu era în stare să 
nege. 

— leşi afară, pînă nu chem poliţia. 

Dar el îşi recăpătă glasul. Frica ce îl făcuse să tacă îi 
declanşă, acum, furia. 

— Eşti o elevă foarte bună a Trişorului. Ţi-am spus tot ceea 
ce puteam fără să acuz pe nimeni. 

— Nu mai vreau să aud nimic, zise ea. 

Era albă ca varul dar îşi stăpinea perfect emoţiile. 

— Pot să ţi-o dovedesc, continuă el, disperat. 

Ea îi arătă uşa şi el fu nevoit să iasă; avu noroc şi de data 
asta. Detectivul îl scăpase ajungind la biroul său, la trei minute 
după ce Julian plecase şi acum, în loc să meargă înapoi în City, el 
o luă peste cîmp şi nu mai putu fi zărit de cei din maşina poliţiei. 
Elk îşi dădu seama că prada îi scăpase din nou. 

Reef merse pe jos fără ţintă, ajunse la Muswell Hill şi aici îşi 
aminti că Guelder îl aştepta cu rezultatul întîlnirii. Intră într-o 
cabină telefonică şi formă numărul unei ceainării unde-l putea 
găsi pe Guelder la o anumită oră. Norocul îi surise şi de data 
aceasta. Guelder îi răspunse prompt şi în cîteva cuvinte dezlînate 
îi povesti despre vizita poliţiei. 

— Nu, nu, nu te duce la Greenwich, dar să fii astă seară la 
ora unsprezece la Channey Stairs, Simehouse şi te voi lua de pe 
malul rîului. Ascunde-te. Ai reţinut... Channey Stairs. 

Cum ar fi putut un om să se ascundă în timpul zilei — un 
bărbat cu păr roşcat pe care-l căuta poliţia. Se întoarse pe colina 
Hampstead, găsi un pilc de boscheţi, îşi întinse pelerina pe jos şi 
adormi pe pămîntul umed. Cînd se trezi, era înfometat şi îl durea 


tot trupul. Se uită la ceas; era întuneric şi ploua; picăturile reci ce 
i se prelingeau pe faţă îl treziseră din somnul care fusese pentru 
el cea mai binecuvîntată aventură a zilei. 

Era zece fără cinci minute. Se ridică în picioare cu un 
geamăt, îşi trase pe el pelerina şi traversă colina spre Swiss 
Cottage. La vederea unui poliţist patrulînd pe şoseaua principală, 
fu nevoit să o ia pe altă cale şi prin cîteva ocolişuri se trezi din 
nou în faţa casei Ursulei. 

Sufletul îi era încărcat de ură împotriva ei; simţea nevoia s-o 
rănească. Pe de o parte era olandezul, omul pe care încercase 
să-l trădeze, cel care îl susţinuse la necaz; şi, de cealaltă, ea, 
care i-ar fi fost acum soţie dacă el şi-ar fi dat seama de valoarea 
reală a acţiunilor Lulanga, ea care l-a tratat ca pe un cîine. 

Scrîşni din dinţi la gîndul tuturor necazurilor. 

Ea îl ura aproape la fel de mult ca şi pe olandez — nu, pe 
olandez mai mult, îl dispreţuia. Numai amintirea lui Guelder îi 
provoca o stare de greață fizică. 

Apoi auzi o femeie rizînd. Nu era Ursula, ci menajera. Dar el 
fu convins că era Ursula care ridea de nenorocirea lui. Dar îi auzi 
vocea distinct în liniştea nopţii. Vorbea cu cineva la telefon şi 
cuvintele ei erau... 

—Nu, nu fi prost; vin eu singură. Voi fi la tine în şapte 
minute... Tony, ai vreo ştire... despre Julian? Groaznic, nu-i aşa? 
Şi totuşi nu-l pot compătimi. 

Nu-l putea compătimi! El mirii fioros în întuneric. Deci 
mergea la iubitul ei şi pe el nu-l putea compătimi. Mergea la 
Trişor şi de el nu-i era milă, de bietul Julian Reef, hăituit ca un 
cîine şi înfometat. Il trecură fiorii din cap pînă în picioare cu — cu 
multă răutate. Toţi erau împotriva lui — Ursula, Braid, toţi 
încercau să-l împingă în celula unui criminal. El îl ura pe olandez. 
Asta era un gînd plăcut. 

Auzi vocea ei din nou, văzu maşina în faţa uşii: se ascunse 
în spatele rododendronului. Maşina porni cu o smucitură luminînd 
cu farurile locul în care se ascundea el. Ursula încetini pentru a 
trece prin deschiderea îngustată a porţii şi în timpul ăsta el ieşi 
din ascunzătoare. Deschise uşa într-o secundă şi se aruncă pe 
locul de lîngă ea. 


Înspăimîntată, ea se aplecă asupra volanului şi era cît pe ce 
să se ciocnească de stîlpul lateral. 

— Dă-i drumul! şuieră el fioros. Dacă strigi îţi scot inima. 

Cu o mînă apucase volanul; maşina fu scoasă în şosea mai 
mult de el, decît de Ursula. 

— Dă-i drumul... Trebuie să scap. Mor de foame. Tu nu poţi 
şti ce înseamnă asta, nu-i aşa? Hăituit... în timp ce tu şi... 

Ea nu-i răspunse. Inima îi bătea cu putere, încît ei i se părea 
că se aude mai tare decît pufăitul unei locomotive. Ingheţase de 
spaimă cînd umbra aceea apăruse brusc lîngă ea; acum, ştiind că 
e Julian — nu mai îi era atît de frică. 

—Te duc pînă lîngă parcul Regent, dar nu mai departe, zise 
ea. 

— O să mă duci unde vreau eu. Dacă- ţi spun să mă duci în 
iad, acolo va trebui să mă duci. 

Ea nu putea să nu înţeleagă cît era de disperat după tonul 
lui tremurător şi furios. 

— Sînt căutat pentru crimă — l-am ucis pe scumpul meu 
unchi. Dacă viaţa ta stă între mine şi libertatea mea, nu mai e 
cazul să mă întrebi ce ţi se va întîmpla. Nu ţi-e milă de mine, nu-i 
aşa? Poţi să te ridici de la masă să discuţi despre viaţa şi 
suferinţa mea, ca şi cum aş fi un personaj de teatru. 

Mîna lui, lunecînd pe lîngă scaunul maşinii, atinse ceva rece. 
Era o cheie mare de fier. El o apucă rînjind. 

— Ascultă la mine. Am o cheie în mină — ştii ce-i aceea, nu-i 
aşa? E o bucată urită de fier. E singura armă pe care o am, dare 
cît se poate de bună. Dacă vrei să ştii, l-am împuşcat pe 
Frensham şi asta nici măcar nu mi-a deranjat somnul! Te ucid şi 
pe tine, te desfigurez şi nici asta nu o să-mi tulbure sonmul. la-o 
pe prima stradă la stînga. Dacă te opreşte vreun poliţist să nu 
cumva să încerci să-i atragi atenţia. 

— Îți dai seama ce faci? protestă ea îngrozită. Ai uitat totul, 
Julian, tot ceea ce este decent... sau ai înnebunit? 

— Asta-mi va fi, bineînţeles, apărarea. Dacă-mi voi găsi un 
avocat bun, voi scăpa, zise el rînjind batjocoritor. Mergi drept 
înainte! 


Evitau străzile bine luminate cea ce era de înţeles. Probabil 
el nu avea un plan stabil şi încerca doar să iasă din Londra, se 
gîndi Ursula. 

Channey Stairs, Limehouse. Se străduia să afle unde erau. 
Cunoştea locurile din Limehouse, pentru că fusese cîndva asociat 
cu un birou de desfacere care avea un depozit acolo. Işi aminti 
de „scări”, un pasaj strimt între două magazii mari, avînd la 
capăt o scară de piatră ce ducea direct în apă. O femeie se 
înecase aici — el îi văzuse trupul pe cînd îl cărau în sus, pe scări. 

— Unde mergem? întrebă ea, după un timp. Şi apoi, ca şi 
cînd ar fi avut o presimţire urîtă: nu plec din Londra. Nici dacă 
mă omori, nu ies din oraş! 

El se făcu că nu aude. Cunoştea strada spre care duceau 
scările. Pe atunci locurile acestea erau cam pustii. Uneori apărea 
cîte un poliţist: dar de atunci se schimbaseră mult... dar dacă 
polițistul apărea din nou, şi ea striga? 

Găsi o scuză. 

— Voi pleca din ţară pe apă. Mă aşteaptă o barcă care va 
pleca în jos pe rîu în seara asta, dacă vrei să ştii. 

Ea se mai linişti. Frica de necunoscut fu înlocuită de 
îngrijorarea faţă de ceea ce urma să se întîmple. 

— Nu cunosc zona numită Limehouse, zise ea. 

— Nici nu trebuie, răspunse el scurt. Du-te pe unde-ţi spun 
eu. Cînd voi fi în siguranţă, te las să pleci. 

Era necesar ca ea să cunoască punctul cel mai critic al 
acestui drum în doi. 

— Bineînţeles că n-am să-ţi las maşina; nu vreau să te 
repezi la primul poliţist în timp ce eu aştept barca în capul 
scărilor. Vei veni cu mine pînă la capătul punţii şi vei pleca de 
îndată ce m-am urcat în barcă. 

Ea bănuia doar ce putea să însemne „capătul pasajului”. 
Suna îngrozitor. Ă 

— Stau în maşină pînă îmi vei spune să plec. lţi promit că nu 
mă mişc... 

— Vei face cum îţi spun. Nu pot risca — n-am făcut-o 
destul? Şi apoi, continuă cu şiretenie, dacă aş fi putut traversa 


Londra fără să sar în maşnia ta, aş fi făcut-o, dar eram într-o 
situaţie disperată, cu poliţia pe urmele mele. 

Asta i se păru normal fetei. Era destul de calmă şi inima-i 
bătea normal. Incepea chiar să manifeste interes pentru partea 
aceea ciudată a Londrei pe care o traversa. 

— Asta-i Limehouse, îi spuse el. 

Părea sordidă, monotonă şi lipsită de romantism, gîndi ea; 
ea se aştepta ca orice pieton care ar fi apărut pe aici, în noaptea 
asta sumbră, să fie chinez. 

La indicaţia lui, ea condusese automobilul în jos pe stradă 
pînă la peretele înalt al docului şi la două sute de jarzi de scări, el 
văzu un poliţist patrulînd. Asta era bine — însemna că nu se va 
întoarce curînd. 

Privi încordat prin geamul stropit de ploaie, recunoscînd o 
clădire şi mai încolo felinarele care străjuiau scările. 

— Opreşte aici, pe dreapta, ordonă el. 

El cobori din maşină, aruncă o privire în susul şi .josul 
străzii. Nu se vedea nimeni. Trecătoarea nu se schimbase prea 
mult; se găseau între doi pereţi înalţi. Privind cu atenţie de-a 
lungul pasajului, văzu apa licărind şi lumina unei bărci care 
staţiona. 

— Haide, ieşi, comandă el. 

Frica îi reveni — frica aceea cumplită care o cuprinsese cînd 
fusese în preajma casei lui Guelder. 

— Nu pot. Jur că nu mă mişc, voi... 

— leşi, îi porunci el, şi o trase afară din maşină. 

Nu observase nimic suspect pe stradă. Dar două perechi de 
ochi îl urmăriseră din umbra nişei unei porţi; doi hoţi în căutare 
de pradă, văzură maşina, pe bărbat şi pe fată dispărînd în 
trecătoarea îngustă. Cine-i acela? mormăi unul şi celălalt îi 
răspunse: 

— Motorul merge — „păleşte-o”, Harry. _ 

Bărbatul trecu încet prin faţa pasajului. li auzi pe bărbat şi 
pe fată; ea îi vorbea încet, implorîndu-l. 

— Nu merg mai departe, îi zicea ea, cu glasul întretăiat de 
spaimă. 


Apoi se întoarse brusc să alerge; cu o mînă el îi apucă braţul 
şi cu cealaltă îi înăbuşi ţipătul. Ea se lupta disperată să-şi salveze 
viaţa. Cei doi hoţi de noapte auziră totul şi gîndiră că era tocmai 
momentul potrivit. 

Nici Julian, nici fata n-au văzut şi nici n-au auzit uruitul 
motorului. El o ţinea strîns de git; deodată, văzu luminile unei 
ambarcaţiuni: o barcă mare, albă venea spre scări. O ridică 
disperat şi-i şopti: 

— Dacă strigi, te arunc în apă, dar Ursula Frensham nu-i mai 
opuse nici o rezistenţă. 

— Guelder! 

li răspunse un glas înăbuşit. 

— Cine-i acolo? Vreo fată, prietene? Nu, tu nu... 

— Taci, timpitule! E Ursula Frensham. 

F Auzi o exclamaţie şoptită; un lanț fu agăţat cu un harpon. 
Impinse fata în braţele olandezului şi continuă. 

— Trebuie să fim foarte atenţi. Nu trebuie să strige. E o 
patrulă în apropiere. Va trebui să ne ascundem după şalupa de 
colo pînă cînd va trece. 

Julian împinse barca cu motor la adăpostul şalupei. 

— Divină Ursula! 

Il auzi pe Guelder chicotind încîntat, îl văzu aplecat 
deasupra trupului chircit, ţinîndu-i mîinile reci. 

— Dacă ai fi ucis-o, aş fi fost foarte supărat pe tine. 

— E doar leşinată. 

— Nu vorbi tare, îl avertiză olandezul. 

Se ridică pe marginea, bărcii şi se uită în jur. Apăru ceva de 
formă alungită în susul rîului. 

— Va pleca imediat şi apoi vom ieşi, zise Guelder cu glas 
şoptit: 

Auzi un geamăt din colţul în care era Ursula, scoase o 
batistă mare din buzunar, o îndoi repede şi i-o legă Ursulei în 
jurul gurii. 

— Ţine-i mîinile, Julian dragă. Din fericire, Freda mea a 
plecat în Olanda. Nu cred că o s-o mai văd vreodată. 

Barca se strecură printre celelalte şi curînd ieşi înfruntînd 
valurile. Ingenunchind lîngă Ursula, Julian semnală ceva despre 


viteza cu care barca se deplasa şi motorul ei silențios. Guelder se 
arătă încîntat; avea obiceiul absurd de a-şi asuma orice 
compliment drept o calitate personală. 

— E cea mai puternică de pe rîu, zise el. Are carburant 
suficient, mă poate duce unde vreau. Am ales bine bărcuţa asta. 

— Poţi ieşi cu ea pe mare? întrebă Julian. 

— Da, şi pe mare. lţi dai seama ce noroc pe tine să ai un 
asemenea prieten ca mine! 

Miîinile pe care Julian le ţinea într-ale lui încercau să scape 
din strînsoare. 

— Nu te mişca. Stai liniştită. Nu-ţi va face nimeni nimic. Te 
ducem acasă la Guelder. 

Auzi un scîncet de groază şi îşi dădu seama că nu spusese 
ceva care s-o liniştească. Ea se lupta cu disperare să-şi rupă 
legătura de pe gură. 

— Fii cuminte, micuţo, îi spuse Guelder cu vocea pe care ea 
o ura atit, sau te aruncăm în apă şi asta chiar că va fi o mare 
tragedie. 

Ea se linişti, dar nu la ameninţarea lui; îşi dădu seama că 
primul loc în care o va căuta Tony cînd va sesiza că a dispărut, 
va fi acasă la Guelder. 

Asta constituia o coincidenţă remarcabilă, deoarece Guelder 
îşi dădu şi el seama de acelaşi lucru. 

Dacă Tony ar veni singur... dar asta era puţin probabil. Elk 
era întotdeauna în apropiere şi Guelder nu putea să se gîndească 
la Elk fără să-l treacă fiorii. Pentru că şi cei mai nesimţiţi şi mai 
neruşinaţi dintre oameni aveau momentele lor de spaimă. 

Se apropiau de Greenwich, tocmai treceau pe lîngă clădirile 
joase ale docului; un cargobot mare venind în sus pe rîu se ivi din 
întuneric — îl ocoliră cu grijă. Părea o masă de metal şi de lumină 
producînd un huruit asurzitor. După ce îl depăşiră, Guelder se 
apropie de mal. Trecură pe sub pupa a două şalupe ancorate şi 


opriră motorul. Un harpon, mînuit cu îndemînare, îl ajută să tragă 
barca fără efort prea mare, dintr-o bornă în alta, pînă ajunse la o 
poartă pe jumătate sub apă. 

Manevră barca cu botul spre poartă, porni motoarele şi 
forţă intrarea. Uşa se deschise şi intrară; se găseau în depozitul 
lui Guelder: de fapt, în timpul fluxului, capătul mai îndepărtat al 
garajului forma un mic doc. 

Lăsase o lumină arzînd. Una dintre pisici sări pe un taburet; 
Ursula trăi un moment de groază văzînd ochii aceia verzi, 
nemişcaţi, aţintiţi asupra ei din semiîntuneric. 

Guelder o ajută să coboare din barcă şi o împinse spre nişte 
scări înguste. 

— Mergi înainte, domnişoară, îi ordonă el şi ea se supuse. 

In capul scărilor era un palier şi mai încolo un şir de trepte 
mai largi. 

— Urcă spre cameră, acolo este o uşă. Aşteaptă! 

Răsuci un buton şi o uşă masivă de stejar se deschise brusc 
de perete. 

— Acum aşteaptă pînă trag jaluzelele. De dragul lui Julian 
nu trebuie să fim văzuţi. O, tînăra mea prietenă. Nu-i aşa că-i o 
surpriză plăcută? 

Se auzi ţăcănitul unui întrerupător şi în camera de zi se făcu 
lumină; aspectul plăcut şi vesel al încăperii contrasta izbitor cu 
ceea ce se aştepta să vadă, ceea ce îi tăia respiraţia. 

— E plăcută, căsuţa mea? zise Guelder, privind-o radios. Nu 
cred că ai mai văzut vreodată ceva atît de frumos — de înălţător. 

Era mai calmă: deşi îl ura pe omul ăsta, trebuia să-i acorde 
creditul elementar acordat oricărei fiinţe omeneşti. 

— Mă lăsaţi să plec, nu-i aşa, domnule Guelder? Sîntem la 
Greenwich, nu-i aşa? Mă descurc eu, găsesc drumul înapoi. 

— Sînt convins, zise Guelder, dar poate n-ai înţeles, dragă 
domnişoară, că prietenul nostru, domnul Julian Reef — bietul de 
el — este într-o situaţie tare neplăcută. Nu ştiu ce s-a întîmplat, 
cum se face că eşti aici, dar asta-i situaţia: eşti aici şi te rog să 
nu-mi refuzi ospitalitatea. 

Guelder era zăpăcit de prezenţa fetei. Nu-şi putu crede 
ochilor şi urechilor cînd Julian îi spusese cine-l însoțea. Il privise 


mirat pe omul ăsta neîngrijit. Julian Reef părea mai mic şi mai 
zbiîrcit de cînd îl văzuse ultima oară. Stătea lîngă uşă frecîndu-şi 
mîinile, cu o privire bănuitoare, piezişă şi domnul Guelder îşi zise 
că recunoaşte simptomele. 

— Prietene, ori eşti beat, ori ţi-e tare foame. Dacă eşti beat, 
îţi dau ceva să te trezeşti; dacă ţi-e foame du-te în bucătărie: dar 
fii atent — nu te atinge de vin. Treaz eşti salvat, beat eşti ca 
prins! 

Julian se întoarse fără o vorbă şi dispăru. 

— Acum poţi să-mi spui toate veştile interesante, dulce 
domnişoară; dar repede, pentru că e posibil să urmeze o serie de 
telefoane, mai ales dacă n-ai venit de bunăvoie. N-ai venit? Mă 
aşteptam. Ce nenorocire. Vai! Bietul Julian, cred că-i înnebunit! 

Îi spuse pe scurt ce se întîmplase şi Guelder ascultă 
impasibil. Prezenţa ei amplifica situaţia periculoasă în care se 
găseau. Singura şansă era să treacă cîtva timp pînă cînd 
dispariţia ei va fi observată. 

— Maşina — automobilul, unde zici că l-aţi lăsat? întrebă el. 

— La intrarea în pasaj, îi răspunse ea. 

El făcu o grimasă. 

— Deşteptul ăsta de Julian. Orice poliţist putea veni, vede 
maşina, numărul, telefonează: în două minute toată Londra 
poate şti că maşina Ursulei Frensham e abandonată pe lîngă 
Channey Stairs. Divină inteligenţă! 

O privi îngîndurat, ghicind aproape starea în care Julian i-o 
adusese, fixînd-o într-una şi sorbind din ce în ce mai mult din 
drăgălăşenia ei; siguranţa şi precauţia trecură pe planul al 
doilea. Avea un singur gînd acum — cum s-o reţină pe fiinţa asta 
divină care-i tulburase mintea ziua şi noaptea, fără să spere că 
ea va deveni o realitate tangibilă. 

Se îndreptă spre un dulap din perete, scoase o sticlă şi un 
pahar. 

— Nu beau, zise ea cu hotărtîre. Vreau să mă lăsaţi să plec, 
domnule Guelder. Altfel va fi rău pentru dumneavoastră. Şi aşa 
situaţia a devenit destul de gravă, zise ea. Dacă Julian a spus 
adevărul, atunci cred că mai aveţi mănuşile lui în seif. 

Tresări atît de tare, încît era să scape sticla. 


— Ţi-a spus el asta? Am mănuşile cu pete de sînge, da? E 
adevărat. Se crede că sînt... ? Aşa, deci, nu-mi mai spune nimic. 
Inţeleg acum... drăguţul de Julian! Se crede un geniu. Ţi-a vorbit 
şi de pardesiu? A, da... şi purtam şi mănuşile, şi l-am ucis pe tatăl 
tău? Asta era povestea? Am ghicit, domnişoară, se vede clar! 
Asta da veste! Ce lucruri ciudate spune Julian. Ai spus asta şi la 
poliţie sau ai aflat numai în maşină? 

— Azi după amiază am aflat, zise ea. 

El încuviinţă. 

— Şi, desigur, i-ai spus Trişorului, şi acesta, domnului Elk şi 
acum ştie toată lumea. Ce prostie! Dar mănuşile acelea, pot 
complica situaţia. Mulţumesc că mi-ai atras atenţia Şi acum te 
rog să bei vinul ăsta. îţi va da curaj. Îl deschid numai pentru tine. 
Este cel mai rar vin de Bordeaux. L-am otrăvit? Ce absurd! Nu m- 
ai văzut scoţindu-l din dulap? Toarnă-ţi singură, şterge paharul, 
dar bea. 

— Nu vreau vin, stărui ea. 

— Eşti mai palidă ca moartea. Eu am suflet, Lady Ursula, 
deşi mă dispreţuiţi atît de tare. Sînt un olandez plin de surprize şi 
şmecherii, dar suflet am! 

Ea îşi turnă, în silă, o jumătate de pahar. 

— Ai nevoie de asta, ai trecut prin atitea, zise Guelder 
încurajator. 

Recunoscu şi ea că îi era necesar; era atit de slăbită, la 
fiecare treaptă a scării, simţea o slăbiciune a genunchilor. Ridică 
paharul, îi bău conţinutul şi îşi dădu seama după gustul catifelat 
că era, după cum spusese, un vin foarte rar. 

— Acum aşază-te! 

O împinse uşurel pe canapeaua de lîngă fereastra. Avea o 
senzaţie ciudată de moleşeală, o dorinţă copleşitoare de a dormi, 
pe care încerca să şi-o stăpînească. Cu fiecare secundă care 
trecea, puterea de a rezista îi era din ce în ce mai slabă. Domnul 
Guelder o privi balansîndu-se şi îi culcă uşor capul pe pernă, apoi 
îi ridică şi picioarele. 

— Ce i-ai făcut? 

Se întoarse şi întîlni privirea bănuitoare a lui Julian. 

— Am pus-o să doarmă. E bine să dormi. 


— Ai drogat-o? 

Julian se uită în pahar. 

— Vai, Doamne, ea nu te-a văzut... 

Domnul Guelder zîmbi. Nu-i putea explica că sticla 
respectivă fusese special pregătită, nu pentru Ursula Frensham, 
ci pentru musafirul său atît de incomod, în caz de pericol. 
Incomod? Periculos — pentru Rex Guelder, el era cel mai 
periculos om din lume. li venise să ridă în timp ce fata îi 
povestea cele spuse de Julian. Pe moment, fu stăpiînit de un 
sentiment copleşitor de frică. Pregătise deja înlăturarea lui Julian 
Reef. Trebuia să fie expeditiv pentru că un asemenea individ 
putea fi extrem de periculos. Jos, în garaj, era un lanţ greu... şi o 
rolă de sîrmă. Numai de-ar fi reuşit s-o facă rapid. Se concentra 
asupra acestui lucru. Julian nu era mulţumit să scape: se făcea 
vinovat de prostia care i-a ruinat pe mulţi criminali. — O ultimă 
rezistenţă într-o situaţie imposibilă. Şi el, Rex Guelder, trebuia să 
fie arma lui de apărare. Era clar că barca olandeză pe care o 
pregătise pentru o tentativă de fugă va trebui să plece fără 
pasagerul secret: şi trebuia găsită o nouă soluţie pentru a 
preveni situaţia aceasta periculoasă. Disperată situaţie... Rex 
Guelder nu reuşi să-şi termine ideea. Trecu în laborator şi îşi făcu 
de lucru acolo, vreo zece minute. Julian se întoarse în bucătărie 
să-şi potolească foamea. 

Ceea ce trebuia făcut, trebuia făcut rapid. Olandezul reveni 
şi se uită la fata adormită, desfătîndu-şi ochii cu frumuseţea ei. 
Julian reveni cu o bucată de prăjitură în mînă. 

— Ce ai de gînd cu ea, Guelder? 

Olandezul îşi întoarse faţă spre el, zimbind: 

— Asta numai Dumnezeu şi cu mine ştim, zise el amabil. 

Julian avea o privire ciudată. Descoperise bidonul cu vin în 
bucătărie. 

— Trebuie să ştiu şi eu, bătrine. Eu o am în grijă, pe fata 
asta. 

Guelder nu-i răspunse. 

— N-auzi? 


Julian se repezi spre el. Băuse mult sau poate vinul era 
deosebit de tare... Brandy, sigur. A fost o prostie să lase vinul în 
bufet. 

— M-am hotărît s-o trimit înapoi. Nu pot să-mi bat joc de o 
fată ca ea — e verişoara mea. 

Guelder tot nu-i răspunse. 

— Ascultă, bătrîne — Julian se apropie şi-l plesni peste umăr 
— sîntem amîndoi la apă; să ne ţinem alături. Cel mai bun lucru 
pe care-l putem face este s-o trimitem înapoi la Trişorul ei. 

El chicoti. E 

— Noi sîntem trişorii, trişori adevăraţi! Asta-i adevărul — 
trimite-o înapoi şi noi o vom şterge. 

— Vino aici, zise Guelder. 

II conduse în fabrică. Ardea o singură lumină, lumina aceea 
puternică, orbitoare de deasupra aparatului de prelucrat 
diamante. În partea cealaltă a încăperii era o uşă închisă cu o 
bară metalică; părea a fi fost pusă acolo de curînd. Guelder arătă 
spre uşă. 

—- Dacă se-ntîmplă ceva şi te avertizez, ieşi pe uşa asta. De 
partea cealaltă sînt scări ce duc la rîu şi acolo găseşti o barcă. 

— Asta ar fi o idee. 

Julian privi spre uşă cu nehotărîrea beţivului. 

— În curînd, domnul Elk va fi aici şi va trebui să-i dau 
explicaţii. Ar fi bine să cunoşti drumul dinainte. 

Merse spre uşă şi apucă bara de oţel. Olandezul îl privi 
crispat, îi auzi respiraţia şuierată şi în acel moment răsuci un 
buton. Julian Reef căzu grămadă. Nici măcar nu apucă să simtă 
şocul puternic care-l ucisese. 

Fără nici un efort, Guelder îl ridică pe umeri şi-l duse ca pe 
un obiect moale în jos pe scări pînă în depozit, îl aruncă jos ca pe 
un sac de făină şi plecă în cealaltă parte a încăperii să caute 
lanţul. Erau două. Se gîndi că îi vor trebui amîndouă. 

El legă gleznele cadravului cu o sîrmă lungă şi apoi împinse 
barca spre porţile întredeschise şi sări pe punte. In cîteva minute 
era în mijlocul curentului. Nici urmă de patrulă de poliţie. 
Examină încă o dată legătura de la glezne şi apoi împinse trupul 


lipsit de viaţă peste marginea bărcii. Barca se înclină din cauza 
greutăţii pînă cînd bordul ajunse la nivelul apei... 

Rex Guelder se întoarse apoi în depozitul de bărci la fel de 
calm şi netulburat ca şi cum ar fi fost la o plimbare ca să admire 
peisajul noctum. 

Ursula mai dormea încă. Se aplecă asupra ei şi-i atinse 
obrazul cu buzele, apoi o descălţă. 

Sergentul de serviciu de la circulaţie, pe Commercial Road, 
ridică mîna să verifice o maşină care urcase panta. Şoferul nu 
acordă atenţie semnalului; fără îndoială ar fi reuşit să scape dacă 
în acel moment un camion mare nu i-ar fi blocat trecerea. 
Polițistul urcă spre maşină în stilul său calm şi demn şi şoferul 
făcu o greşeală. Sări afară şi o luă la fugă. Din nefericire, apăru 
un alt poliţist de serviciu care-l prinse. 

— la să verificăm puţin permiul ăsta, îi zise polițistul şi 
atunci îşi recunoscu prada. Urcă în maşină şi du-mă la secţie. 
Dacă încerci cumva vreo maimuţăreală de-a ta, te bat măr. 

Ceea ce se ştie în East End la ora zece, se află la Scotland 
Yard, peste cinci minute. Polițistul de serviciu auzi un mesaj 
banal, transmise numărul maşinii şi se repezi să sune la biroul 
inspectorului Elk. 

— S-a găsit maşina, domnule — a Lady-ei Ursula. A fost 
descoperită în East End, o conducea un hoţ notoriu. 

— Domnişoara era acolo? întrebă Elk nerăbdător. 

— Nu, domnule, nu s-a raportat despre vreo doamnă. 

Omul de la telefon făcu legătura în sudul Londrei, trebuind 
să descrie o umbrelă aurie care fusese furată de la Camera 
Comunelor şi se bănuia că este în posesia... 

Tony era împreună cu Elk, un bărbat deosebit de calm, dacă 
te gindeai cîte suportase. 


— Asta explică şi povestea poliţistului care a spus că văzuse 
automobilul lîngă Limehouse, zise Elk. Mergeţi repede acasă la 
Ursula şi vedeţi dacă nu cumva s-a întors. 

Nu se întorsese, află Tony de la menajera înlăcrămată. 

— Nici nu speram să se fi întors, zise Elk, voi şti imediat mai 
multe despre treaba asta. 

Aşteaptă legătura telefonică pe care o ceruse cu poliţia din 
East End. În cele din urmă o obţinu şi vorbi sergentul de serviciu. 
Acesta îl interogase pe prizonier care făcuse mărturisiri 
complete; era un hoţ isteţ, care nu dădea niciodată de furcă 
poliţiei. „Umflase” maşina peste drum de Channey Stairs. Văzuse 
un bărbat şi o femeie mergînd în jos pe culoarul îngust spre apă. 

— Limehouse... Channey Stairs, zise Elk. Bun! 

Apăsă telefonul nerăbdător şi centrala îi răspunse. 

— Daţi-mi Thames Police — Comandamentul şi cereţi să-mi 
pregătească o barcă cu motor la Channey Stairs, zise el. 

— N-ai putea telefona direct la Greenwich? zise Tony 
nerăbdător. 

Elk clătină din cap. 

— Dacă ea e acolo, pariez că partea de pe uscat a casei e 
apărată atît de bine, încît ar trebui să folosim un berbece ca să 
putem intra. Are o curte mare în spatele casei olandezul — se 
întinde de la Polul Nord la cel de Sud. Pe acolo o va lua la fugă; s- 
ar putea să fie instalate şi capcane. 

— Cine mai era cu ea? 

— Hoţul maşinii nu l-a recunoscut. S-a gîndit că era un 
bărbat cu prietena lui şi se certau. Am dedus din faptul că 
bărbatul nu avea accent străin, că nu putea fi altul decit Julian 
Reef. Apropo, Guelder a făcut pregătirile necesare pentru ca 
acesta să plece din Londra pe rîu. Totul se potriveşte. Trebuia să 
se îmbarce pe van Zeeman, care pleca în America de Sud. 
Stewardul şef i-a aranjat plecarea, dar administratorul a auzit şi a 
raportat la poliţie. | s-a părut dubios faptul că Reef urma să fie 
adus la bord beat, ca şi cum el n-ar fi trebuit să ştie despre 
excursia asta. 


Se îmbrăcă cu o pelerină grea şi şi-o legă în jurul trupului. 
Deschise, apoi, un sertar şi scoase un Browning solid, îl strecură 
în buzunar, scuzîndu-se. 

— Nu-mi place să folosesc arme; pare teatral, dar am 
impresia că iubitul meu Rex îşi va pregăti şi el arma! Viaţa îmi 
este un bun de preţ — chiar dacă îmbătrînesc. Cînd ajungi la 
vîrsta mea, continuă el, te-ntrebi într-una cum va fi lumea fără 
tine. ă 

Maşina aştepta la uşă. In apropiere, stăteau doi bărbaţi 
care, fără un cuvînt, se înghesuiră lîngă şofer. 

— Bucuria de a fi ofiţer superior, zise Elk, este că poţi ocupa 
cei mai bun loc. 

Intr-un sfert de oră ajunseră la Channey Stairs şi îl găsiră pe 
sergentul de la poliţia fluvială aşteptîndu-i. La baza scărilor se 
găsea o şalupă lungă cu luminile arzînd slab. 

— Va trebui să stingem luminile de tot cînd ne vom apropia 
de casă, inspectore, spuse sergentul de serviciu. 

— Dar a cui e casa? întrebă Elk, cu naivitate. 

— A lui Guelder. Nu mi s-a spus, dar am ghicit. Oricum, 
aveam ordin să supraveghem casa lui Guelder şi să-l ridicăm pe 
Reef ăsta. 

— O să-l ridicaţi pe Reef, fiţi siguri, zise Elk profetic. 

incepea refluxul şi şalupa o luă spre est cu o viteză 
considerabilă. 

— Tinem aproape de coasta Middlesex, le explică sergentul. 
Mă gindeam că ar fi mai bine să traversăm rîul şi apoi să ţişnim 
spre casă. Ne-ar putea observa — din cauza luminilor Londrei. 

Elk aprobă mecanic. Nu ştia nimic despre tehnica navigaţiei 
pe rîu. 

— Se vede lumină în fabrică. 

Sergentul se uita prin binoclu. 

— Guelder e acolo, precis. 

— Are barcă, aşa-i? 

— Da, o barcă cu motor puternic. Cel mai bun loc de intrat 
ar fi debarcaderul. Nici nu e legată, se ştie; acum o lună un „hoţ” 
de rîu a intrat să fure cîteva canistre cu benzină şi era să fie 
făcut bucăţi de pisicile lui Guelder. 


Acum sînt în partea cealaltă a casei. 

— Haideţi să mergem, zise Elk. 

Sergentul întoarse botul şalupei. Elk simţi şalupa trepidînd. 

— Nu-i nimic, întorc, îi explică ofiţerul şi mai apoi strigă. 
Acolo, înainte — ce se vede în apă? 

— Pare a fi un cadavru, zise o voce 

— Agăţaţi-l, zise sergentul laconic. 

Aruncară un harpon şi legătura fu trasă în barcă. 

— Imi pare rău inspectore, dar nu pot trece aşa. Nu e 
plăcut, dar trebuie s-o fac. N-avem voie să lăsăm un cadavru 
decît dacă sîntem în urmărire. 

Doi bărbaţi aplecaţi peste bordul şalupei ridicară ceva. 

— E unu' mort, zise o voce. Nu poate fi de mult timp în apă. 

Elk şi sergentul se îndreptară spre bord. Cineva ridică o 
torţă şi lumină cadavrul. Peste umărul inspectorului, Tony 
îngrozit, privea ţintă în ochii fără viaţă ai lui Julian Reef. Lanţul 
domnului Guelder fusese legat neglijent. 

Ursula îşi reveni treptat. Avusese un vis urit. Visase că 
stătea întinsă pe un țărm noroios şi că din apă apăruse capul 
lunguieţ al unul şarpe mare. Incercă să se ridice şi să fugă, dar 
nu se putea urni... capul teşit venea din ce în ce mai aproape cu 
gura deschisă şi-i simţi dinţii veninoşi apucîndu-i piciorul... o 
trăgea în apă, trăgea... 

Privi în sus. Cineva o descălţa. Un pantof căzu pe duşumea. 
Guelder o auzi ţipînd şi se întoarse rapid. 

— Nu-i nimic, nu-i nimic, încercă el s-o liniştească. Nu te 
speria, micuţo. Totul e bine. Eşti cu Rex. 

Ochii care o ţinteau păreau de două ori mai mari decit nişte 
ochi obişnuiţi. Aruncau scîntei sălbatice. Miîniile ce-i mîngiiau 
spatele, în timp ce ea încerca să se ridice, tremurau de parcă 
omul suferea de friguri. 


— Nu-i nimic; trebuie să fii cuminte. Rex va avea grijă de 
tine, mieluşica mea! 

Ingenunche lîngă ea şi, strecurîndu-i braţul pe sub umărul 
ei, o sprijini uşor. Ea era ca vrăjită, plină de groază, nu se putea 
mişca, nici vorbi, nu vedea nimic altceva decît ochii aceia mari, 
arzînd de un foc nebunesc şi nu auzea decît murmurul incoerent 
al dezmierdărilor lui, El găsea greu cuvintele în engleză. 

— Eşti cea mai grozavă femeie din lume, zise el răguşit. Eşti 
visul meu divin... 

I se făcu rău şi leşină; văzu cum îi dispărea culoarea din 
obraji şi îşi schimbă brusc felul de a o trata. 

— Dacă te mai uiţi aşa la mine, te bat, ţipă el, şi dacă scoţi 
vreun sunet, ai să regreţi. 

Se îndreptă spre masă şi-i turnă încă un pahar. 

— Bea-l! 

Ea împinse paharul, vărsînd cea mai mare parte din 
conţinutul lui. Îl umplu din nou, răvăşit. 

— Bea! mirii el. 

— Nu mişca, Guelder! 

Scăpă paharul şi se întoarse cu faţa spre arma îndreptată 
asupra lui de către Elk. 

— Cînd am zis „nu mişca”, am spus-o la modul figurat, zise 
Elk. Va trebui să te mişti încoace. Miinile sus! Treci aici! 

Olandezul execută. 

— Unde ţi-e amicul? 

Guelder avea faţa contractată. Dar şi în acel moment tragic 
el fu în stare să zimbească. 

— Vă arăt eu vouă. 

— Ce-ai zice să-ţi arătăm noi? E în barca poliţiei, jos. Cum a 
ajuns acolo? 

Acum Guelder făcu una dintre cele mai mari greşeli. 

— In barca poliţiei... vine sus? 

— Bineînţeles că vine, zise Elk, am bănuit după sîrma din 
jurul gleznei că i-ai legat ceva foarte greu. 

Guelder ridică din nou din umeri. 

— Vreţi să mă luaţi? Atunci trebuie să întrerup curentul în 
fabrică. Ar putea fi periculos pentru ofiţerii dumneavoastră. 


— Avem noi grijă, zise Elk. 

— Cum doriţi. Ştiţi mai bine, desigur. 

Işi întoarse privirea spre dormeza pe care stătea Tony 
Braid, sprijinind-o pe fata pe jumătate ameţită. 

— Ah? Trişorul! Vei interveni pentru mine în favoarea 
ştiinţei, stimate domnule Braid. In camera de dincolo am aparate 
dintre cele mai complicate. Dacă cineva va fi rănit — vei fi 
martor că n-am nici o vină. 

Elk era nehotărit. 

— in regulă, ia-o înainte, zise el Dacă încerci ceva, ai 
încurcat-o... 

— Mă împuşti. Mă va durea, zise el, rînjind. Mi-aş dori o 
moarte mai puţin dureroasă. 

Se îndreptă încet spre banca din dreapta. 

— Asta am s-o închid, zise el, cînd ajunse şi apăsă pe un 
buton. Uşa asta — arătă el — nu se deschide. E, cum s-ar spune, 
falsă. Dar bara asta are un scop precis şi veţi vedea cu cît curaj 
marele doctor Rex Guelder înfruntă necunoscutul. 

Apoi se agăţă cu mîinile de bară. 

Elk l-ar fi tras, dar unul dintre poliţişti îl opri. 

— E sub tensiune. Unde-i butonul? 

Imediat ce butonul fusese închis, trupul olandezului căzu 
moale la pămînt. Mecanicul şalupei, care-l salvase pe Elk de la 
moarte prematură, examină bara cu multă atenţie. 

— Funcţionează ca un transformator — au trecut prin el 
vreo şapte-opt sute de volţi. 

— E mort? întrebă Elk şi cînd inginerul îi răspunse că da, 
murmură: Asta ne scuteşte de o grămadă de încurcături. 


